CELEX: 22021A0618(01)
Language: el
Date: 2021-02-23 00:00:00
Title: Συμφωνία εθελοντικής εταιρικής σχέσης μεταξύ της Ευρωπαϊκής Ένωσης και της Δημοκρατίας της Ονδούρας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση

18.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 217/3
               
            
         ΣΥΜΦΩΝΙΑ ΕΘΕΛΟΝΤΙΚΗΣ ΕΤΑΙΡΙΚΗΣ ΣΧΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΟΝΔΟΥΡΑΣ ΣΧΕΤΙΚΑ ΜΕ ΤΗΝ ΕΠΙΒΟΛΗ ΤΗΣ ΔΑΣΙΚΗΣ ΝΟΜΟΘΕΣΙΑΣ, ΤΗ ΔΙΑΚΥΒΕΡΝΗΣΗ ΚΑΙ ΤΟ ΕΜΠΟΡΙΟ ΠΡΟΪΟΝΤΩΝ ΞΥΛΕΙΑΣ ΠΡΟΣ ΤΗΝ ΕΥΡΩΠΑΪΚΗ ΕΝΩΣΗ
         Η ΕΥΡΩΠΑΪΚΗ ΕΝΩΣΗ, καλούμενη εφεξής «η Ένωση»,
         και
         Η ΔΗΜΟΚΡΑΤΙΑ ΤΗΣ ΟΝΔΟΥΡΑΣ, καλούμενη εφεξής «Ονδούρα»,
         εφεξής από κοινού «τα μέρη»,
         ΛΑΜΒΑΝΟΝΤΑΣ ΥΠΟΨΗ τη σχέση μεταξύ της Ένωσης και της Ονδούρας ειδικότερα στο πλαίσιο της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, η οποία υπογράφηκε το 2012·
         ΛΑΜΒΑΝΟΝΤΑΣ ΥΠΟΨΗ τη συμφωνία πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά, αφετέρου, η οποία υπογράφηκε το 2003, και τη συμφωνία-πλαίσιο συνεργασίας μεταξύ της Ευρωπαϊκής Οικονομικής Κοινότητας και των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά, η οποία υπογράφηκε το 1993·
         ΕΚΤΙΜΩΝΤΑΣ ότι η ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο «Επιβολή της δασικής νομοθεσίας, διακυβέρνηση και εμπόριο (FLEGT) - Πρόταση για σχέδιο δράσης της ΕΕ» αποτελεί ένα πρώτο βήμα για την επείγουσα καταπολέμηση της παράνομης υλοτομίας και του συνδεόμενου με αυτήν εμπορίου·
         ΓΝΩΡΙΖΟΝΤΑΣ τη σημασία των αρχών της βιώσιμης διαχείρισης των δασών που ορίζονται στη Διακήρυξη του Ρίο του 1992 για το περιβάλλον και την ανάπτυξη, και ιδίως της αρχής αριθ. 10 σχετικά με τη σημασία της ευαισθητοποίησης και συμμετοχής του κοινού σε περιβαλλοντικά ζητήματα και της αρχής αριθ. 22 σχετικά με τον ζωτικής σημασίας ρόλο των αυτόχθονων πληθυσμών και των κοινοτήτων τους και άλλων τοπικών κοινοτήτων στη διαχείριση του περιβάλλοντος και την ανάπτυξη·
         ΕΧΟΝΤΑΣ ΥΠΟΨΗ τη σύμβαση για το διεθνές εμπόριο ειδών άγριας πανίδας και χλωρίδας που απειλούνται με εξαφάνιση (CITES), και ειδικότερα την απαίτηση οι άδειες εξαγωγής CITES που εκδίδονται από τα συμβαλλόμενα μέρη της CITES για τα δείγματα ειδών που απαριθμούνται στα παραρτήματα Ι, ΙΙ και ΙΙΙ να χορηγούνται μόνο υπό ορισμένες προϋποθέσεις, ιδίως δε τα δείγματα αυτά να μην έχουν αποκτηθεί κατά παράβαση των σχετικών νόμων για την προστασία της πανίδας και της χλωρίδας·
         ΕΠΙΒΕΒΑΙΩΝΟΝΤΑΣ τη σημασία που αποδίδουν τα μέρη στις αρχές και στους κανόνες που διέπουν το πολυμερές εμπόριο, και ειδικότερα στα δικαιώματα και στις υποχρεώσεις που ορίζονται στη Γενική Συμφωνία Δασμών και Εμπορίου (GATT) του 1994 και σε άλλες πολυμερείς συμφωνίες οι οποίες αναφέρονται στο παράρτημα 1Α της συμφωνίας του Μαρακές του 1994 για την ίδρυση του Παγκόσμιου Οργανισμού Εμπορίου (ΠΟΕ), καθώς και στην ανάγκη εφαρμογής τους με διαφάνεια και χωρίς διακρίσεις·
         ΕΧΟΝΤΑΣ ΥΠΟΨΗ τον κανονισμό (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα·
         ΕΧΟΝΤΑΣ ΥΠΟΨΗ τη συμφωνία σύνδεσης της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, και ειδικότερα το άρθρο 289 του τίτλου VIII σχετικά με το εμπόριο προϊόντων ξυλείας, βάσει του οποίου τα μέρη δεσμεύονται να εργάζονται από κοινού για να βελτιώσουν την επιβολή της δασικής νομοθεσίας και τη διακυβέρνηση και να ενισχύσουν το εμπόριο νόμιμων προϊόντων ξυλείας, καθώς και για τη βιώσιμη διαχείριση των δασών με μέσα όπως η CITES ή οι εθελοντικές συμφωνίες εταιρικής σχέσης για την επιβολή της δασικής νομοθεσίας, τη διακυβέρνηση και το εμπόριο (FLEGT)·
         ΕΠΙΒΕΒΑΙΩΝΟΝΤΑΣ τη δέσμευση και την αποφασιστικότητα των μερών όσον αφορά τους στόχους του θεματολογίου για τη βιώσιμη ανάπτυξη με ορίζοντα το 2030, και ειδικότερα τη συμβολή που θα έχει η εφαρμογή μιας συμφωνίας εθελοντικής εταιρικής σχέσης (ΕΣΕΣ) στην επίτευξη του στόχου 15 σχετικά με την προώθηση της βιώσιμης διαχείρισης των δασών, την ανάσχεση της αποψίλωσης και τη θέσπιση μέτρων για την αντιμετώπιση της προσφοράς και της ζήτησης παράνομων προϊόντων άγριας πανίδας και χλωρίδας·
         ΑΝΑΓΝΩΡΙΖΟΝΤΑΣ ότι η εφαρμογή μιας συμφωνίας εθελοντικής εταιρικής σχέσης FLEGT θα συμβάλει στην καταπολέμηση της κλιματικής αλλαγής, σε συνδυασμό με τις προσπάθειες για τη μείωση των εκπομπών αερίων θερμοκηπίου που οφείλονται στην αποψίλωση και την υποβάθμιση των δασών (REDD+), προάγοντας την επιβολή της δασικής νομοθεσίας και τη διακυβέρνηση·
         ΑΝΑΓΝΩΡΙΖΟΝΤΑΣ ότι ο πρωταρχικός στόχος του συστήματος διασφάλισης της νομιμότητας για τα προϊόντα ξυλείας (ΣΔΝ) το οποίο εφαρμόζει η Ονδούρα είναι το σύνολο της ξυλείας και των προϊόντων ξυλείας να συμμορφώνεται με το νομικό πλαίσιο και, ομοίως, αναγνωρίζοντας ότι οι απαιτήσεις του ΣΔΝ πρέπει να εφαρμόζονται χωρίς εξαίρεση στην εθνική αγορά και στις εξαγωγές ξυλείας και προϊόντων ξυλείας από την Ονδούρα·
         ΛΑΜΒΑΝΟΝΤΑΣ ΥΠΟΨΗ τη σημασία την οποία αποδίδουν τα μέρη στη συμμετοχή όλων των σχετικών ενδιαφερόμενων μερών, συμπεριλαμβανομένων της κοινωνίας των πολιτών, του ιδιωτικού τομέα, των αυτόχθονων πληθυσμών και των πληθυσμών αφρικανικής καταγωγής της Ονδούρας καθώς και του τοπικού πληθυσμού, ανεξαρτήτως φύλου, ηλικίας, τόπου, θρησκείας ή πεποιθήσεων, εθνοτικής καταγωγής, φυλής, γλώσσας, ή αναπηρίας ή οποιασδήποτε άλλης κατάστασης, στην επιτυχία των πολιτικών διαχείρισης των δασών, ειδικότερα μέσω διαβουλεύσεων και παροχής πληροφοριών στο κοινό ·
         ΕΚΤΙΜΩΝΤΑΣ ότι οι δασικοί πόροι της Ονδούρας αποτελούν στρατηγικό πλεονέκτημα το οποίο τελεί υπό τη βιώσιμη διαχείριση του Ινστιτούτου για τη Διατήρηση και Ανάπτυξη των Δασών, τις Προστατευόμενες Περιοχές και την Άγρια Πανίδα και Χλωρίδα (Instituto Nacional de Conservación y Desarrollo Forestal, Áreas Protegidas y Vida Silvestre, ICF) μέσω ενός μοντέλου εθνικής δασικής πολιτικής με γνώμονα την αποτελεσματική αντιμετώπιση των προκλήσεων της βιώσιμης διαχείρισης των δασών και την αποδοτική εκτέλεση των καθηκόντων της καθοδήγησης, της ρύθμισης, της διαχείρισης και της διευκόλυνσης των επενδύσεων στην ανάπτυξη του δημόσιου και ιδιωτικού τομέα της δασοκομίας·
         ΕΚΤΙΜΩΝΤΑΣ ότι στο πλαίσιο της δασικής πολιτικής της Ονδούρας και σύμφωνα με τον νόμο της περί δασοκομίας, προστατευόμενων περιοχών και άγριας πανίδας και χλωρίδας, έχουν καταβληθεί προσπάθειες όσον αφορά την προστασία και την οικονομική ανάπτυξη των προστατευόμενων περιοχών, την ανάκτηση και τη βιώσιμη διαχείριση των δασών κωνοφόρων δένδρων, την προστασία των δασών πλατύφυλλων δένδρων και την προώθηση της βιώσιμης διαχείρισης των δασών, τη συμμετοχή των οργανώσεων κοινοτήτων στη βιώσιμη διαχείριση των δασών, την προαγωγή της διατήρησης του περιβάλλοντος και της αναδάσωσης σε εθνικό επίπεδο, την ολοκληρωμένη διαχείριση των μικρολεκανών απορροής, τη συνολική παρακολούθηση της παράνομης υλοτομίας και του εμπορίου ξυλείας και ειδών άγριας πανίδας και χλωρίδας, καθώς και τον θεσμικό εκσυγχρονισμό του τομέα της δασοκομίας, των προστατευόμενων περιοχών και της άγριας πανίδας και χλωρίδας·
         ΕΚΤΙΜΩΝΤΑΣ ότι η παρούσα συμφωνία θα αποτελέσει κεντρικό πυλώνα των προγραμμάτων κοινωνικής ανάπτυξης που υλοποιούνται στην Ονδούρα με στόχο τη δημιουργία απασχόλησης, τη βελτίωση του επενδυτικού περιβάλλοντος, τη διαμόρφωση πολιτικής για τον χωροταξικό σχεδιασμό, τη συμβολή στην αναζωογόνηση της βιομηχανίας και τη διασφάλιση της βιώσιμης χρήσης των πόρων από κοινωνική και περιβαλλοντική άποψη·
         ΕΚΤΙΜΩΝΤΑΣ ότι ο νόμος της Ονδούρας περί δασοκομίας, προστατευόμενων περιοχών και άγριας πανίδας και χλωρίδας έχει σχεδιαστεί με σκοπό να καθορίσει το νομικό πλαίσιο για τη διοίκηση και διαχείριση των δασικών πόρων, των προστατευόμενων περιοχών και της άγριας πανίδας και χλωρίδας, συμπεριλαμβανομένης της προστασίας, της αποκατάστασης, της παραγωγικής χρήσης, της διατήρησης και της προώθησής τους, προάγοντας κατ’ αυτόν τον τρόπο τη βιώσιμη ανάπτυξη σύμφωνα με τα κοινωνικά, οικονομικά, περιβαλλοντικά και πολιτισμικά συμφέροντα της χώρας·
         ΕΚΤΙΜΩΝΤΑΣ ότι οι διεθνείς συνθήκες σχετικά με το περιβάλλον και τη δασοκομία οι οποίες έχουν κυρωθεί από το Εθνικό Κογκρέσο της Δημοκρατίας της Ονδούρας αποτελούν μέρος της εθνικής νομοθεσίας, η οποία με τη σειρά της συνιστά τη βάση για τη διαμόρφωση και την εφαρμογή της δασικής πολιτικής της χώρας·
         ΕΚΤΙΜΩΝΤΑΣ ότι με την υπογραφή της παρούσας συμφωνίας, η Ονδούρα ευελπιστεί ότι θα επιτύχει την ενίσχυση της διακυβέρνησης, των δικαιωμάτων χρήσης γης και εγγείου ιδιοκτησίας, καθώς και της νομοθεσίας στον δασικό τομέα· τη θέσπιση ισχυρών και αποτελεσματικών διαδικασιών για τα διάφορα ενδιαφερόμενα μέρη, δημιουργώντας με τον τρόπο αυτόν τις συνθήκες για επενδύσεις μεγαλύτερης κλίμακας και με περισσότερη διαφάνεια· τη θέσπιση πολιτικών χρήσης γης· τη θέσπιση επενδυτικών πολιτικών που υποστηρίζουν τη νόμιμη παραγωγή· και την υποστήριξη της εφαρμογής πολιτικών για τη μείωση των εκπομπών αερίων θερμοκηπίου που οφείλονται στην αποψίλωση και την υποβάθμιση των δασών της (REDD+) με την άμεση αντιμετώπιση ορισμένων από τα αίτια της αποψίλωσης και της υποβάθμισης των δασών·
         ΕΚΤΙΜΩΝΤΑΣ ότι η εφαρμογή της παρούσας συμφωνίας θα στηρίξει τις προσπάθειες για την αντιμετώπιση της κλιματικής αλλαγής, σύμφωνα με τις προσπάθειες για τη μείωση των εκπομπών αερίων θερμοκηπίου που οφείλονται στην αποψίλωση και την υποβάθμιση των δασών (REDD+)·
         ΛΑΜΒΑΝΟΝΤΑΣ ΥΠΟΨΗ τη Διακήρυξη του Ρίο του 1992 για το περιβάλλον και την ανάπτυξη, η οποία συνιστά κείμενο αναφοράς για τη συναίνεση σε παγκόσμιο επίπεδο όσον αφορά τη διαχείριση, τη διατήρηση και τη βιώσιμη από οικολογική άποψη υλοτομία των δασών κάθε τύπου, και λαμβάνοντας υπόψη την πρόσφατη έγκριση της νομικώς μη δεσμευτικής πράξης για κάθε τύπο δασών από τη Γενική Συνέλευση των Ηνωμένων Εθνών,
         ΣΥΜΦΩΝΗΣΑΝ ΤΑ ΑΚΟΛΟΥΘΑ:
         
            ΑΡΘΡΟ 1
            Στόχος
            Ο στόχος της παρούσας συμφωνίας, βάσει της κοινής δέσμευσης των μερών υπέρ της βιώσιμης διαχείρισης των δασών κάθε τύπου, είναι να αποτελέσει το νομικό πλαίσιο που θα διασφαλίζει ότι όλες οι εισαγωγές στην Ένωση προϊόντων ξυλείας από την Ονδούρα τα οποία καλύπτονται από την παρούσα συμφωνία έχουν παραχθεί νόμιμα και, με τον τρόπο αυτό, να προωθήσει το εμπόριο των εν λόγω προϊόντων ξυλείας.
            Επιπλέον, η παρούσα συμφωνία παρέχει τη βάση για διάλογο και συνεργασία μεταξύ των μερών με στόχο τη διευκόλυνση και την προώθηση της πλήρους εφαρμογής της, καθώς και την ενίσχυση της επιβολής της δασικής νομοθεσίας και της διακυβέρνησης.
         
         
            ΑΡΘΡΟ 2
            Ορισμοί
            Για τους σκοπούς της παρούσας συμφωνίας, ισχύουν οι ακόλουθοι ορισμοί:
            
                        α)
                     
                     
                        «εισαγωγή στην Ένωση»: η θέση σε ελεύθερη κυκλοφορία προϊόντων ξυλείας στην Ένωση, κατά την έννοια του άρθρου 201 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα, τα οποία δεν μπορούν να χαρακτηριστούν «εμπορεύματα χωρίς εμπορικό χαρακτήρα» σύμφωνα με τον ορισμό του άρθρου 1 σημείο 21 του κατ’ εξουσιοδότηση κανονισμού (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα·
                     
                  
                        β)
                     
                     
                        «εξαγωγή»: η φυσική έξοδος ή απομάκρυνση προϊόντων ξυλείας από οποιοδήποτε σημείο του εδάφους της Ονδούρας, εξαιρουμένων των προϊόντων ξυλείας υπό διαμετακόμιση στο έδαφος της Ονδούρας·
                     
                  
                        γ)
                     
                     
                        «προϊόντα ξυλείας υπό διαμετακόμιση»: προϊόντα ξυλείας καταγωγής τρίτης χώρας τα οποία εισέρχονται στο έδαφος της Ονδούρας υπό τελωνειακό έλεγχο και εξέρχονται στην ίδια μορφή χωρίς να αλλάζει η χώρα καταγωγής τους ή να διατίθενται στην αγορά της Ονδούρας·
                     
                  
                        δ)
                     
                     
                        «προϊόντα ξυλείας»: τα προϊόντα που απαριθμούνται στο παράρτημα I·
                     
                  
                        ε)
                     
                     
                        «κωδικός ΕΣ»: κωδικός αποτελούμενος από έξι το πολύ ψηφία, όπως ορίζεται στην ονοματολογία του εναρμονισμένου συστήματος περιγραφής και κωδικοποίησης των εμπορευμάτων που θεσπίστηκε στο πλαίσιο της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων του Παγκόσμιου Οργανισμού Τελωνείων·
                     
                  
                        στ)
                     
                     
                        «άδεια FLEGT»: έγγραφο που επιβεβαιώνει ότι μια αποστολή προέρχεται από νόμιμη πηγή και έχει επαληθευτεί σύμφωνα με τα κριτήρια που ορίζονται στην παρούσα συμφωνία·
                     
                  
                        ζ)
                     
                     
                        «αρχή αδειοδότησης»: η αρχή που ορίζεται από την Ονδούρα για την έκδοση και την επικύρωση αδειών FLEGT·
                     
                  
                        η)
                     
                     
                        «αρμόδιες αρχές»: οι αρχές που ορίζονται από τα κράτη μέλη της Ένωσης για την παραλαβή, την αποδοχή και την επαλήθευση των αδειών FLEGΤ·
                     
                  
                        θ)
                     
                     
                        «αποστολή»: ποσότητα προϊόντων ξυλείας καλυπτόμενη από άδεια FLEGT, την οποία αποστέλλει από την Ονδούρα αποστολέας ή φορτωτής και η οποία υποβάλλεται σε τελωνείο της Ένωσης για θέση σε ελεύθερη κυκλοφορία·
                     
                  
                        ι)
                     
                     
                        «νόμιμα παραχθείσα ξυλεία»: προϊόντα ξυλείας που υλοτομούνται, παράγονται, μεταποιούνται, μεταφέρονται και διατίθενται στην αγορά μέσω διαδικασιών που συμμορφώνονται με την ισχύουσα νομοθεσία στην Ονδούρα, όπως ορίζεται στο παράρτημα ΙΙ, και/ή εισάγονται και παράγονται σύμφωνα με τη νομοθεσία αυτή·
                     
                  
                        ια)
                     
                     
                        «θέση σε ελεύθερη κυκλοφορία»: τελωνειακό καθεστώς της Ένωσης που αποδίδει τον τελωνειακό χαρακτήρα ενωσιακών εμπορευμάτων σε εμπορεύματα τα οποία δεν προέρχονται από την Ένωση σύμφωνα με τον κανονισμό (ΕE) αριθ. 952/2013, και το οποίο συνεπάγεται: την είσπραξη κάθε οφειλόμενου εισαγωγικού δασμού· την είσπραξη, κατά περίπτωση, άλλων επιβαρύνσεων· την εφαρμογή μέτρων εμπορικής πολιτικής και απαγορεύσεων και περιορισμών· και τη διεκπεραίωση άλλων διατυπώσεων που έχουν θεσπιστεί για την εισαγωγή των εμπορευμάτων.
                     
                  
         
            ΑΡΘΡΟ 3
            Σύστημα αδειών FLEGT
            
               1.   Θεσπίζεται σύστημα αδειών που αφορά την επιβολή της δασικής νομοθεσίας, τη διακυβέρνηση και το εμπόριο («σύστημα αδειών FLEGT») μεταξύ των μερών. Το σύστημα αδειών FLEGT ορίζει ένα σύνολο διαδικασιών και απαιτήσεων με σκοπό να επαληθεύεται και να βεβαιώνεται, μέσω των αδειών FLEGT, ότι τα προϊόντα ξυλείας που αποστέλλονται στην Ένωση έχουν παραχθεί νόμιμα. Σύμφωνα με τον κανονισμό (ΕΚ) αριθ. 2173/2005 του Συμβουλίου και την παρούσα συμφωνία, οι αποστολές από την Ονδούρα γίνονται αποδεκτές για εισαγωγή στην Ένωση μόνο εφόσον καλύπτονται από άδειες FLEGT.
            
            
               2.   Το σύστημα αδειών FLEGT εφαρμόζεται στα προϊόντα ξυλείας που παρατίθενται στο παράρτημα I.
            
            
               3.   Τα μέρη δεσμεύονται να λάβουν όλα τα αναγκαία μέτρα για την εφαρμογή του συστήματος αδειών FLEGT.
            
         
         
            ΑΡΘΡΟ 4
            Αρχή αδειοδότησης
            
               1.   Η Ονδούρα ορίζει την αρχή αδειοδότησης και κοινοποιεί τα στοιχεία της στην Ευρωπαϊκή Επιτροπή. Τα δύο μέρη καθιστούν τις πληροφορίες αυτές προσβάσιμες στο κοινό.
            
            
               2.   Η αρχή αδειοδότησης επαληθεύει ότι τα προϊόντα ξυλείας έχουν παραχθεί νόμιμα, σύμφωνα με τη νομοθεσία που ορίζεται στο παράρτημα ΙΙ. Εκδίδει άδειες FLEGT οι οποίες καλύπτουν αποστολές προϊόντων ξυλείας που παράγονται νόμιμα στην Ονδούρα και προορίζονται για εξαγωγή στην Ένωση. Κατά περίπτωση, η Ονδούρα εκδίδει τα απαραίτητα έγγραφα για τα προϊόντα ξυλείας υπό διαμετακόμιση τα οποία διέρχονται από το έδαφός της υπό τον έλεγχο των τελωνειακών αρχών της Ονδούρας.
            
            
               3.   Η αρχή αδειοδότησης δεν επιτρέπεται να εκδίδει άδειες FLEGT για οποιοδήποτε προϊόν ξυλείας το οποίο περιλαμβάνει ή αποτελείται από προϊόντα ξυλείας που έχουν εισαχθεί στην Ονδούρα από τρίτη χώρα εάν η νομοθεσία της εν λόγω τρίτης χώρας απαγορεύει την εξαγωγή τους, ή όπου υπάρχουν στοιχεία ότι παρήχθησαν κατά παράβαση της νομοθεσίας της χώρας στην οποία υλοτομήθηκαν τα δένδρα.
            
            
               4.   Σύμφωνα με την αρχή της διαφάνειας, η αρχή αδειοδότησης καταγράφει και δημοσιοποιεί τις διαδικασίες που ακολουθεί για την έκδοση αδειών FLEGT. Διατηρεί επίσης τα αρχεία όλων των αποστολών που καλύπτονται από άδειες FLEGT και, σύμφωνα με την εθνική νομοθεσία για την προστασία των δεδομένων, διαθέτει τα αρχεία αυτά για σκοπούς ανεξάρτητου ελέγχου, διασφαλίζοντας ταυτόχρονα τον εμπιστευτικό χαρακτήρα των δεδομένων των εξαγωγέων.
            
         
         
            ΑΡΘΡΟ 5
            Αρμόδιες αρχές της Ένωσης
            
               1.   Η Ευρωπαϊκή Επιτροπή κοινοποιεί στην Ονδούρα τα στοιχεία επικοινωνίας των αρμόδιων αρχών που ορίζονται από τα κράτη μέλη της Ένωσης. Τα δύο μέρη καθιστούν τις πληροφορίες αυτές προσβάσιμες στο κοινό.
            
            
               2.   Οι αρμόδιες αρχές επαληθεύουν ότι κάθε αποστολή καλύπτεται από έγκυρη άδεια FLEGT πριν τεθεί σε ελεύθερη κυκλοφορία στην Ένωση. Η θέση σε ελεύθερη κυκλοφορία μπορεί να αναστέλλεται και η αποστολή να κρατείται σε περίπτωση αμφιβολίας ως προς την ισχύ της άδειας FLEGT σύμφωνα με το παράρτημα III.
            
            
               3.   Οι αρμόδιες αρχές διατηρούν και δημοσιεύουν σε ετήσια βάση κατάσταση των αδειών FLEGT τις οποίες παρέλαβαν.
            
            
               4.   Σύμφωνα με την εθνική νομοθεσία για την προστασία των δεδομένων, οι αρμόδιες αρχές παρέχουν στα πρόσωπα ή στους φορείς που ορίζονται από την Ονδούρα ως ανεξάρτητοι ελεγκτές πρόσβαση στα σχετικά έγγραφα και δεδομένα.
            
            
               5.   Κατά την είσοδο στην Ένωση προϊόντων ξυλείας που καλύπτονται από άδεια FLEGT και προέρχονται από είδη τα οποία απαριθμούνται στα προσαρτήματα της CITES, διενεργείται μόνο ο έλεγχος που ορίζεται στον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους. Σε κάθε περίπτωση, το σύστημα αδειών FLEGT διασφαλίζει τη νόμιμη υλοτόμηση των εν λόγω προϊόντων.
            
         
         
            ΑΡΘΡΟ 6
            Άδειες FLEGT
            
               1.   Η αρχή αδειοδότησης εκδίδει άδειες FLEGT ως μέσο πιστοποίησης της νόμιμης παραγωγής των προϊόντων ξυλείας.
            
            
               2.   Οι άδειες FLEGT εκδίδονται υπό τη μορφή του εντύπου στην ισπανική γλώσσα το οποίο ορίζεται στο προσάρτημα 1 του παραρτήματος IV.
            
            
               3.   Τα μέρη μπορούν, με κοινή συμφωνία, να θεσπίσουν ηλεκτρονικά συστήματα για την έκδοση, τη διαβίβαση και την παραλαβή αδειών FLEGT.
            
            
               4.   Η διαδικασία έκδοσης αδειών FLEGT και οι τεχνικές προδιαγραφές καθορίζονται στο παράρτημα IV.
            
         
         
            ΑΡΘΡΟ 7
            Ορισμός της νόμιμα παραχθείσας ξυλείας
            Για τους σκοπούς της παρούσας συμφωνίας, ο ορισμός της νόμιμα παραχθείσας ξυλείας παρέχεται στο παράρτημα II. Στο εν λόγω παράρτημα παρατίθεται η εθνική νομοθεσία της Ονδούρας που πρέπει να τηρείται για την έκδοση άδειας FLEGT για τα προϊόντα ξυλείας. Περιγράφονται επίσης οι αρχές, τα κριτήρια, οι δείκτες και τα στοιχεία ελέγχου που χρησιμοποιούνται ως αποδεικτικά της συμμόρφωσης με την εν λόγω νομοθεσία.
         
         
            ΑΡΘΡΟ 8
            Επαλήθευση της νομιμότητας της παραχθείσας ή αποκτηθείσας ξυλείας
            
               1.   Η Ονδούρα θεσπίζει σύστημα ώστε να επαληθεύει ότι τα προϊόντα ξυλείας που προορίζονται για αποστολή έχουν παραχθεί νόμιμα και ότι εξάγονται προς την Ένωση μόνο αποστολές των οποίων η νομιμότητα έχει επαληθευτεί. Το σύστημα επαλήθευσης της νομιμότητας περιλαμβάνει ελέγχους συμμόρφωσης ώστε να διασφαλίζεται ότι τα προϊόντα ξυλείας που προορίζονται για εξαγωγή στην Ένωση έχουν παραχθεί ή αποκτηθεί νόμιμα και ότι δεν εκδίδονται άδειες FLEGT για αποστολές προϊόντων ξυλείας που δεν έχουν παραχθεί ή αποκτηθεί νόμιμα ή είναι άγνωστης προέλευσης. Το σύστημα περιλαμβάνει επίσης διαδικασίες ώστε να διασφαλίζεται ότι η ξυλεία παράνομης ή άγνωστης προέλευσης δεν εισέρχεται στην αλυσίδα εφοδιασμού.
            
            
               2.   Το σύστημα επαλήθευσης της νόμιμης παραγωγής αποστολών προϊόντων ξυλείας περιγράφεται στο παράρτημα V.
            
         
         
            ΑΡΘΡΟ 9
            Θέση σε ελεύθερη κυκλοφορία αποστολών που καλύπτονται από άδεια FLEGT
            
               1.   Οι διαδικασίες που διέπουν τη θέση σε ελεύθερη κυκλοφορία στην Ένωση των αποστολών που καλύπτονται από άδεια FLEGT περιγράφονται στο παράρτημα III.
            
            
               2.   Εάν προκύψουν αμφιβολίες σχετικά με την ισχύ οποιασδήποτε άδειας, η αρμόδια αρχή του κράτους μέλους της Ένωσης που παραλαμβάνει την αποστολή μπορεί να ζητήσει αμέσως από την αρχή αδειοδότησης συμπληρωματικές πληροφορίες και/ή διευκρινίσεις. Εάν η αρχή αδειοδότησης δεν απαντήσει εντός 21 εργάσιμων ημερών από την ημερομηνία παραλαβής της αίτησης παροχής συμπληρωματικών πληροφοριών, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια. Εάν, μετά την παροχή συμπληρωματικών πληροφοριών, διαπιστωθεί ότι τα στοιχεία που αναγράφονται στην άδεια δεν αντιστοιχούν στην αποστολή, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια. Η αρχή αδειοδότησης ενημερώνεται για κάθε περίπτωση μη αποδοχής άδειας FLEGT, καθώς και για τον λόγο της μη αποδοχής.
            
            
               3.   Σε περίπτωση επίμονων διαφωνιών ή δυσχερειών κατά τη διάρκεια των διαβουλεύσεων που αφορούν άδειες FLEGT, η υπόθεση μπορεί να παραπεμφθεί στην κοινή επιτροπή εφαρμογής (KEE) της συμφωνίας.
            
         
         
            ΑΡΘΡΟ 10
            Ανεξάρτητος ελεγκτής
            
               1.   Τα μέρη συμφωνούν ότι είναι αναγκαίο να κάνουν χρήση των υπηρεσιών ανεξάρτητου ελεγκτή ανά διαστήματα που συμφωνούνται από κοινού, με σκοπό τον έλεγχο των επιδόσεων και της αποδοτικότητας του συστήματος διασφάλισης της νομιμότητας για προϊόντα ξυλείας (ΣΔΝ) που εφαρμόζει η Ονδούρα και του συστήματος αδειών FLEGT, όπως καθορίζεται στο παράρτημα VI.
            
            
               2.   Σε συνεννόηση με την Ένωση, η Ονδούρα χρησιμοποιεί τις υπηρεσίες ανεξάρτητου ελεγκτή για την εκτέλεση των καθηκόντων που αναφέρονται στο παράρτημα VI.
            
            
               3.   Ο ανεξάρτητος ελεγκτής υποβάλλει τις παρατηρήσεις του στα μέρη μέσω εκθέσεων σύμφωνα με τη διαδικασία που περιγράφεται στο παράρτημα VI. Οι εκθέσεις του ανεξάρτητου ελεγκτή δημοσιεύονται σύμφωνα με τη διαδικασία που καθορίζεται στο παράρτημα VI.
            
            
               4.   Τα μέρη διευκολύνουν το έργο του ανεξάρτητου ελεγκτή, ιδίως διασφαλίζοντας την πρόσβασή του στις πληροφορίες που είναι απαραίτητες για την εκπλήρωση των καθηκόντων του στο έδαφός τους. Ωστόσο, τα μέρη μπορούν, σύμφωνα με τη νομοθεσία τους για την προστασία των δεδομένων, να αρνούνται τη γνωστοποίηση κάθε πληροφορίας που δεν επιτρέπεται να δημοσιοποιηθεί.
            
         
         
            ΑΡΘΡΟ 11
            Παρατυπίες
            Σύμφωνα με το άρθρο 21, τα μέρη αλληλοενημερώνονται εάν έχουν υπόνοιες ή ανακαλύψουν στοιχεία καταστρατήγησης ή παρατυπίας στο σύστημα αδειών FLEGT, ιδίως σε σχέση με τα ακόλουθα:
            
                        α)
                     
                     
                        δόλιες εμπορικές πρακτικές, ειδικότερα εκτροπή των εμπορικών ροών από την Ονδούρα προς την Ένωση μέσω τρίτης χώρας, όταν υπάρχει λόγος να θεωρηθεί ότι αυτό αποσκοπεί στην αποφυγή έκδοσης άδειας·
                     
                  
                        β)
                     
                     
                        έκδοση αδειών FLEGT για προϊόντα ξυλείας που περιλαμβάνουν ξυλεία από τρίτες χώρες για την οποία υπάρχουν υποψίες ότι έχει παραχθεί παράνομα· και
                     
                  
                        γ)
                     
                     
                        απάτη όσον αφορά την απόκτηση ή τη χρήση αδειών FLEGT.
                     
                  
         
            ΑΡΘΡΟ 12
            Ημερομηνία έναρξης της εφαρμογής του συστήματος αδειών FLEGT
            
               1.   Τα μέρη αλληλοενημερώνονται μέσω της ΚΕΕ όταν θεωρούν ότι έχουν ολοκληρώσει τις αναγκαίες προετοιμασίες για την πλήρη εφαρμογή του συστήματος αδειών FLEGT.
            
            
               2.   Τα μέρη, μέσω της KEE, παραγγέλλουν ανεξάρτητη αξιολόγηση του συστήματος αδειών FLEGT με βάση τα κριτήρια που ορίζονται στο παράρτημα VII. Η αξιολόγηση προσδιορίζει κατά πόσον το ΣΔΝ, το οποίο υποστηρίζει το σύστημα αδειών FLEGT και περιγράφεται στο παράρτημα V, επιτελεί επαρκώς τις λειτουργίες του.
            
            
               3.   Βάσει των συστάσεων της ΚΕΕ, τα μέρη συμφωνούν την ημερομηνία κατά την οποία θα τεθεί σε ισχύ το σύστημα αδειών FLEGT. Κοινοποιούν αμοιβαία την εν λόγω ημερομηνία εγγράφως με όποιο μέσο κρίνεται κατάλληλο από την ΚΕΕ.
            
         
         
            ΑΡΘΡΟ 13
            Εφαρμογή του συστήματος αδειών FLEGT σε προϊόντα ξυλείας που δεν εξάγονται στην Ένωση
            
               1.   Η Ονδούρα προσπαθεί να επαληθεύει τη νομιμότητα των προϊόντων ξυλείας που προορίζονται τόσο για εγχώρια κατανάλωση όσο και για εξαγωγή σε αγορές εκτός της Ένωσης. Επίσης καταβάλλει τις δέουσες προσπάθειες ώστε να επαληθεύει τη νομιμότητα των εισαγόμενων προϊόντων ξυλείας χρησιμοποιώντας τα συστήματα επαλήθευσης της νομιμότητας που έχουν αναπτυχθεί για την εφαρμογή της παρούσας συμφωνίας.
            
            
               2.   Για να ενισχύσει αυτές τις προσπάθειες, η Ένωση, σε συνεννόηση με τα ενδιαφερόμενα μέρη, ενθαρρύνει τη χρήση των συστημάτων που αναπτύχθηκαν για την εφαρμογή της παρούσας συμφωνίας στις συναλλαγές σε άλλες διεθνείς αγορές και με τρίτες χώρες.
            
         
         
            ΑΡΘΡΟ 14
            Χρονοδιάγραμμα εφαρμογής της παρούσας συμφωνίας
            
               1.   Τα μέρη, σε συνεργασία με την ΚΕΕ, εγκρίνουν το χρονοδιάγραμμα εφαρμογής της παρούσας συμφωνίας.
            
            
               2.   Τα μέρη αξιολογούν την πρόοδο της εφαρμογής σε σχέση με το χρονοδιάγραμμα που έχει εγκρίνει η ΚΕΕ.
            
         
         
            ΑΡΘΡΟ 15
            Συμπληρωματικά και υποστηρικτικά μέτρα
            
               1.   Οι τομείς στους οποίους υπάρχει ανάγκη για συμπληρωματικούς τεχνικούς και οικονομικούς πόρους για την εφαρμογή της παρούσας συμφωνίας και για την αντιμετώπιση των βαθύτερων αιτίων και των παραγόντων της παράνομης υλοτομίας αναφέρονται στο παράρτημα VIII.
            
            
               2.   Η Ονδούρα εξασφαλίζει ότι η ανάπτυξη ικανοτήτων για την εφαρμογή της παρούσας συμφωνίας θα συμπεριληφθεί στα εθνικά μέσα προγραμματισμού, στις στρατηγικές για τη μείωση της φτώχειας και στον γενικό προϋπολογισμό του κράτους.
            
            
               3.   Τα μέρη μεριμνούν ώστε οι δραστηριότητες που συνδέονται με την εφαρμογή της παρούσας συμφωνίας να συντονίζονται με συναφείς υφιστάμενες και μελλοντικές αναπτυξιακές πρωτοβουλίες, και ειδικότερα με τη μείωση των εκπομπών αερίων θερμοκηπίου που οφείλονται στην αποψίλωση και την υποβάθμιση των δασών (REDD+).
            
            
               4.   Η παροχή συμπληρωματικών πόρων σύμφωνα με την παράγραφο 1 υπόκειται στις συνήθεις διαδικασίες προγραμματισμού της συνδρομής προς την Ονδούρα και στις δημοσιονομικές διαδικασίες της ίδιας της Ονδούρας.
            
            
               5.   Τα μέρη εξετάζουν την ανάγκη κοινής ρύθμισης ή μηχανισμού μέσω των οποίων θα εξασφαλίζεται ο συντονισμός της χρηματοδότησης και των τεχνικών συνεισφορών της Ευρωπαϊκής Επιτροπής και των κρατών μελών της Ένωσης για τη στήριξη της εφαρμογής της παρούσας συμφωνίας.
            
         
         
            ΑΡΘΡΟ 16
            Συμμετοχή των ενδιαφερόμενων μερών στην εφαρμογή της παρούσας συμφωνίας
            
               1.   Η Ονδούρα μεριμνά για τη συμμετοχή των ενδιαφερόμενων μερών στην εφαρμογή της παρούσας συμφωνίας.
            
            
               2.   Η Ονδούρα εξασφαλίζει ότι η εφαρμογή και η παρακολούθηση της παρούσας συμφωνίας πραγματοποιείται με τη συμμετοχή των σχετικών ενδιαφερόμενων μερών, συμπεριλαμβανομένης της κοινωνίας των πολιτών, του ιδιωτικού τομέα, των αυτόχθονων πληθυσμών και των πληθυσμών αφρικανικής καταγωγής της Ονδούρας και των τοπικών κοινοτήτων, ανεξαρτήτως φύλου, ηλικίας, τόπου, θρησκείας ή πεποιθήσεων, εθνοτικής καταγωγής, φυλής, γλώσσας, αναπηρίας ή οποιασδήποτε άλλης κατάστασης.
            
            
               3.   Η συμμετοχή στην ΚΕΕ αντικατοπτρίζει τις διάφορες ομάδες φορέων του δασικού τομέα της Ονδούρας: ο δημόσιος και ο ιδιωτικός τομέας, κοινωνία των πολιτών, αυτόχθονες πληθυσμοί και πληθυσμοί αφρικανικής καταγωγής της Ονδούρας, τοπικές κοινότητες και άλλοι, κατά περίπτωση.
            
            
               4.   Η Ένωση πραγματοποιεί τακτικές διαβουλεύσεις με τα ενδιαφερόμενα μέρη σχετικά με την εφαρμογή της παρούσας συμφωνίας, λαμβάνοντας υπόψη τις υποχρεώσεις της βάσει της σύμβασης του 1998 για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.
            
         
         
            ΑΡΘΡΟ 17
            Κοινωνικές εγγυήσεις
            
               1.   Για την ελαχιστοποίηση ενδεχόμενων δυσμενών συνεπειών στα ενδιαφερόμενα μέρη που αναφέρονται στο άρθρο 16 παράγραφος 2, τα μέρη αξιολογούν τον αντίκτυπο της παρούσας συμφωνίας στον τρόπο ζωής των εν λόγω ενδιαφερομένων.
            
            
               2.   Τα μέρη παρακολουθούν τον αντίκτυπο της παρούσας συμφωνίας στα ενδιαφερόμενα μέρη που αναφέρονται στο άρθρο 16 παράγραφος 2 λαμβάνοντας εύλογα και κατάλληλα μέτρα για τον μετριασμό τυχόν δυσμενών συνεπειών. Τα μέρη μπορούν να συμφωνήσουν σχετικά με τη λήψη πρόσθετων μέτρων για την αντιμετώπιση τυχόν δυσμενούς αντικτύπου, βάσει μεθόδου αξιολόγησης της παρούσας συμφωνίας που θα συμφωνηθεί από τα μέρη.
            
         
         
            ΑΡΘΡΟ 18
            Κίνητρα για την αγορά
            Λαμβανομένων υπόψη των διεθνών υποχρεώσεών της, η Ένωση επιδιώκει την προώθηση ευνοϊκής πρόσβασης στην αγορά της για τα προϊόντα ξυλείας που καλύπτονται από την παρούσα συμφωνία. Οι σχετικές προσπάθειες περιλαμβάνουν την ενθάρρυνση:
            
                        α)
                     
                     
                        πολιτικών για δημόσιες και ιδιωτικές προμήθειες που αναγνωρίζουν τις προσπάθειες για τη διασφάλιση του εφοδιασμού με νόμιμα προϊόντα ξυλείας· και
                     
                  
                        β)
                     
                     
                        ευνοϊκότερης αντίληψης των προϊόντων που καλύπτονται από άδεια FLEGT στην αγορά της Ένωσης.
                     
                  
         
            ΑΡΘΡΟ 19
            Κοινή επιτροπή εφαρμογής
            
               1.   Τα μέρη συγκροτούν κοινή επιτροπή εφαρμογής (KEE), η οποία είναι υπεύθυνη για την εφαρμογή και την παρακολούθηση της παρούσας συμφωνίας καθώς και για τη διαχείριση του ανεξάρτητου ελέγχου. Η ΚΕΕ διευκολύνει επίσης τον διάλογο και τις ανταλλαγές πληροφοριών μεταξύ των μερών.
            
            
               2.   Η ΚΕΕ συγκροτείται εντός τριών μηνών από την έναρξη ισχύος της παρούσας συμφωνίας, σύμφωνα με το άρθρο 31. Κάθε μέρος ορίζει τους εκπροσώπους του στην ΚΕΕ, η οποία λαμβάνει τις αποφάσεις της με συναίνεση.
            
            
               3.   Η ΚΕΕ εξετάζει κάθε θέμα που σχετίζεται με την αποτελεσματική εφαρμογή της παρούσας συμφωνίας. Συγκεκριμένα η ΚΕΕ:
               
                           α)
                        
                        
                           συνεδριάζει τουλάχιστον δύο φορές ετησίως τα πρώτα δύο έτη και, στη συνέχεια, τουλάχιστον μία φορά κατ’ έτος, σε τόπο και χρόνο και με ημερήσια διάταξη που συμφωνείται εκ των προτέρων από τα μέρη.
                        
                     
                           β)
                        
                        
                           καταρτίζει την ημερήσια διάταξη των εργασιών της και τους όρους εντολής για τις κοινές δράσεις·
                        
                     
                           γ)
                        
                        
                           θεσπίζει τον εσωτερικό κανονισμό της·
                        
                     
                           δ)
                        
                        
                           ρυθμίζει το σύστημα της συμπροεδρίας για τις συνεδριάσεις της·
                        
                     
                           ε)
                        
                        
                           καταρτίζει, ελέγχει, επικαιροποιεί και εγκρίνει τα έγγραφα και τις διαδικασίες για την εφαρμογή της παρούσας συμφωνίας·
                        
                     
                           στ)
                        
                        
                           μεριμνά ώστε οι εργασίες της να είναι διαφανείς και οι πληροφορίες που αφορούν τις εργασίες και τις αποφάσεις της να είναι διαθέσιμες στο κοινό·
                        
                     
                           ζ)
                        
                        
                           εάν είναι αναγκαίο, συγκροτεί ομάδες εργασίας ή άλλα επικουρικά όργανα για τομείς εργασίας που απαιτούν ειδική εμπειρογνωσία·
                        
                     
                           η)
                        
                        
                           συμφωνεί τη μέθοδο παρακολούθησης και αξιολόγησης της εφαρμογής και του αντικτύπου της παρούσας συμφωνίας· και
                        
                     
                           θ)
                        
                        
                           δημοσιεύει ετήσια έκθεση. Οι λεπτομέρειες του περιεχομένου της εν λόγω έκθεσης παρατίθενται στο παράρτημα ΙX.
                        
                     
            
               4.   Τα ειδικά καθήκοντα της ΚΕΕ περιγράφονται στο παράρτημα X.
            
            
               5.   Είναι δυνατόν να συγκαλούνται επιπλέον συνεδριάσεις της ΚΕΕ κατόπιν αιτήματος οιουδήποτε από τα μέρη.
            
         
         
            ΑΡΘΡΟ 20
            Διαφάνεια και πρόσβαση σε δημόσιες πληροφορίες
            
               1.   Για τη βελτίωση της διακυβέρνησης, η παροχή πληροφοριών στα ενδιαφερόμενα μέρη αποτελεί κεντρικό στοιχείο της παρούσας συμφωνίας. Η δημοσιοποίηση των πληροφοριών πραγματοποιείται σε τακτά διαστήματα, ώστε να διευκολύνεται η εφαρμογή και η παρακολούθηση των συστημάτων, να αυξάνεται η διαφάνεια και, συνεπακόλουθα, να βελτιώνεται η εμπιστοσύνη των ενδιαφερόμενων μερών και των καταναλωτών και να εξασφαλίζεται η λογοδοσία των μερών. Λεπτομερή στοιχεία σχετικά με τις πληροφορίες που πρέπει να δημοσιοποιούνται παρατίθενται στο παράρτημα ΙΧ.
            
            
               2.   Κάθε μέρος εξετάζει τους καταλληλότερους μηχανισμούς (μέσα ενημέρωσης, έγγραφα, διαδίκτυο, εργαστήρια ή ετήσιες εκθέσεις) για τη διάδοση των πληροφοριών στο κοινό.Οι μηχανισμοι περιγράφονται στο παράρτημα ΙΧ. Ειδικότερα, τα μέρη φροντίζουν να θέτουν στη διάθεση των διαφόρων ενδιαφερόμενων μερών του δασικού τομέα αξιόπιστες, συναφείς και επικαιροποιημένες πληροφορίες. Οι μηχανισμοί αυτοί περιγράφονται στο παράρτημα IX.
            
         
         
            ΑΡΘΡΟ 21
            Επικοινωνία σχετικά με την εφαρμογή της παρούσας συμφωνίας
            
               1.   Οι εκπρόσωποι των μερών που είναι υπεύθυνοι για την επίσημη επικοινωνία σχετικά με την εφαρμογή της παρούσας συμφωνίας είναι:
               
                           —
                        
                        
                           για την Ευρωπαϊκή Ένωση, ο επικεφαλής της αντιπροσωπείας της Ευρωπαϊκής Ένωσης στην Ονδούρα·
                        
                     
                           —
                        
                        
                           για την Ονδούρα, ο Υπουργός-Διευθυντής του Instituto Nacional, de Conservación y Desarrollo Forestal, Áreas Protegidas y Vida Silvestre (ICF).
                        
                     
            
               2.   Τα μέρη κοινοποιούν εγκαίρως μεταξύ τους τις πληροφορίες που είναι απαραίτητες για την εφαρμογή της παρούσας συμφωνίας.
            
         
         
            ΑΡΘΡΟ 22
            Εμπιστευτικές πληροφορίες
            
               1.   Κάθε μέρος δεσμεύεται, εντός των ορίων που προβλέπει η νομοθεσία του, να μην δημοσιοποιεί εμπιστευτικές πληροφορίες που ανταλλάσσονται στο πλαίσιο της παρούσας συμφωνίας. Τα μέρη δεν δημοσιοποιούν ούτε επιτρέπουν στις αρχές τους να δημοσιοποιούν πληροφορίες οι οποίες ανταλλάσσονται στο πλαίσιο της παρούσας συμφωνίας και οι οποίες συνιστούν εμπορικά μυστικά ή εμπιστευτικές πληροφορίες εμπορικού χαρακτήρα.
            
            
               2.   Με την επιφύλαξη της παραγράφου 1, δεν θεωρούνται εμπιστευτικές οι ακόλουθες πληροφορίες:
               
                           α)
                        
                        
                           ο αριθμός των αδειών FLEGT που εκδίδει η Ονδούρα και παραλαμβάνει η Ένωση, και ο όγκος των προϊόντων ξυλείας που εξάγει η Ονδούρα και παραλαμβάνει η Ένωση στο πλαίσιο των εν λόγω αδειών·
                        
                     
                           β)
                        
                        
                           τα ονόματα και οι διευθύνσεις των κατόχων αδειών FLEGT και των εισαγωγέων·
                        
                     
                           γ)
                        
                        
                           τα ποσά τελών και φόρων που καταβάλλει κάθε εξαγωγέας· και
                        
                     
                           δ)
                        
                        
                           τα επιβαλλόμενα χρηματικά πρόστιμα ή τα κανονιστικά μέτρα που λαμβάνονται σε βάρος κάθε αναδόχου ή κατόχου άδειας FLEGT.
                        
                     
         
         
            ΑΡΘΡΟ 23
            Εδαφική εφαρμογή
            Η παρούσα συμφωνία εφαρμόζεται στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης υπό τους όρους που προβλέπονται στην εν λόγω Συνθήκη, αφενός, και στο έδαφος της Ονδούρας, αφετέρου.
         
         
            ΑΡΘΡΟ 24
            Επίλυση διαφορών
            
               1.   Τα μέρη επιδιώκουν να επιλύσουν ταχέως οποιαδήποτε διαφορά σχετίζεται με την εφαρμογή ή την ερμηνεία της παρούσας συμφωνίας μέσω διαβουλεύσεων.
            
            
               2.   Οι διαδικασίες για τις διαβουλεύσεις που αναφέρονται στην παράγραφο 1 κινούνται μέσω γραπτής αίτησης στην οποία αναφέρονται τα ζητήματα προς επίλυση καθώς και η ημερομηνία και ο τόπος διεξαγωγής της διαβούλευσης.
            
            
               3.   Εάν μια διαφορά δεν επιλυθεί μέσω διαβουλεύσεων εντός τριών μηνών από την ημερομηνία της αρχικής αίτησης για διαβούλευση, κάθε μέρος μπορεί να παραπέμψει τη διαφορά στην ΚΕΕ, η οποία προσπαθεί να την επιλύσει. Στην ΚΕΕ κοινοποιούνται όλες οι απαραίτητες πληροφορίες, ώστε να εξετάζει διεξοδικά την κατάσταση, με στόχο την εξεύρεση αποδεκτής λύσης. Για τον σκοπό αυτό, η ΚΕΕ οφείλει να διερευνά όλες τις δυνατότητες για τη συνέχιση της αποτελεσματικής εφαρμογής της παρούσας συμφωνίας.
            
            
               4.   Εάν η ΚΕΕ αδυνατεί να επιλύσει τη διαφορά, τα μέρη μπορούν να ζητήσουν από κοινού την ευγενή συνδρομή ή τη διαμεσολάβηση τρίτου.
            
            
               5.   Εάν δεν καταστεί δυνατό να επιλυθεί η διαφορά κατά τα οριζόμενα στην παράγραφο 3, οιοδήποτε μέρος δύναται να κοινοποιήσει στο έτερο μέρος τον διορισμό διαιτητή· το έτερο μέρος διορίζει τότε δεύτερο διαιτητή εντός 30 ημερολογιακών ημερών από την ημερομηνία του διορισμού του πρώτου διαιτητή. Τα μέρη ορίζουν από κοινού τρίτο διαιτητή εντός δύο μηνών από την ημερομηνία του διορισμού του δεύτερου διαιτητή.
            
            
               6.   Οι αποφάσεις της διαιτησίας λαμβάνονται με πλειοψηφία εντός έξι μηνών απότην ημερομηνία του διορισμού του τρίτου διαιτητή.
            
            
               7.   Η απόφαση της διαιτησίας είναι δεσμευτική για τα μέρη και δεν εφεσιβάλλεται.
            
            
               8.   Η ΚΕΕ καθορίζει τη διαδικασία της διαιτησίας.
            
         
         
            ΑΡΘΡΟ 25
            Αναστολή
            
               1.   Το μέρος που επιθυμεί να αναστείλει την παρούσα συμφωνία ενημερώνει εγγράφως το έτερο μέρος σχετικά με την πρόθεσή του. Ακολουθεί συζήτηση του θέματος μεταξύ των μερών, στο πλαίσιο της οποίας λαμβάνονται υπόψη οι απόψεις των σχετικών ενδιαφερόμενων μερών.
            
            
               2.   Κάθε μέρος μπορεί να αναστείλει την εφαρμογή της παρούσας συμφωνίας εάν το έτερο μέρος:
               
                           α)
                        
                        
                           αθετήσει τις υποχρεώσεις του που ορίζονται στην παρούσα συμφωνία·
                        
                     
                           β)
                        
                        
                           δεν μεριμνήσει για την τήρηση των κανονιστικών και διοικητικών μέτρων και των μέσων που είναι απαραίτητα για την εφαρμογή της παρούσας συμφωνίας· ή
                        
                     
                           γ)
                        
                        
                           ενεργήσει ή παραλείψει να ενεργήσει, κατά τρόπο ώστε να δημιουργούνται σοβαροί κίνδυνοι για το περιβάλλον, την υγεία, την ασφάλεια ή την προστασία των ανθρώπων στην Ένωση ή στην Ονδούρα.
                        
                     Η απόφαση περί αναστολής και οι λόγοι της απόφασης κοινοποιούνται στο έτερο μέρος εγγράφως.
            
            
               3.   Οι όροι της παρούσας συμφωνίας παύουν να εφαρμόζονται 30 εργάσιμες ημέρες μετά την κοινοποίηση βάσει της παραγράφου 2.
            
            
               4.   Η παρούσα συμφωνία αρχίζει να εφαρμόζεται και πάλι μετά την παρέλευση 30 εργάσιμων ημερών από την ημερομηνία κατά την οποία το μέρος που ανέστειλε την εφαρμογή ενημερώνει το έτερο μέρος ότι οι λόγοι της αναστολής δεν ισχύουν πλέον.
            
         
         
            ΑΡΘΡΟ 26
            Τροποποιήσεις
            
               1.   Το μέρος που επιθυμεί την τροποποίηση της παρούσας συμφωνίας υποβάλλει πρόταση τουλάχιστον τρεις μήνες πριν από την επόμενη συνεδρίαση της ΚΕΕ. Η επιτροπή εξετάζει την πρόταση και, σε περίπτωση συναίνεσης, διατυπώνει σύσταση. Κάθε μέρος εξετάζει τη σύσταση και, εφόσον συμφωνεί, την εγκρίνει σύμφωνα με τις διαδικασίες του.
            
            
               2.   Κάθε τροποποίηση που εγκρίνεται με τον τρόπο αυτό και από τα δύο μέρη αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη έχουν γνωστοποιήσει μεταξύ τους την ολοκλήρωση των διαδικασιών που απαιτούνται για τον σκοπό αυτό.
            
            
               3.   Η ΚΕΕ μπορεί να εγκρίνει τροποποιήσεις των παραρτημάτων της παρούσας συμφωνίας.
            
            
               4.   Η γνωστοποίηση οποιασδήποτε τροποποίησης απευθύνεται στους κοινούς θεματοφύλακες της παρούσας συμφωνίας.
            
         
         
            ΑΡΘΡΟ 27
            Διάρκεια
            Από την έναρξη ισχύος της, η παρούσα συμφωνία παραμένει σε ισχύ για πέντε έτη με σιωπηρή παράταση αντίστοιχης διάρκειας, εκτός εάν καταγγελθεί σύμφωνα με τη διαδικασία που προβλέπεται στο άρθρο 28.
         
         
            ΑΡΘΡΟ 28
            Καταγγελία της παρούσας συμφωνίας
            Παρά τις διατάξεις του άρθρου 27, κάθε μέρος μπορεί να καταγγείλει την παρούσα συμφωνία με έγγραφη κοινοποίηση προς το έτερο μέρος. Η παρούσα συμφωνία παύει να εφαρμόζεται 12 μήνες μετά την εν λόγω κοινοποίηση.
         
         
            ΑΡΘΡΟ 29
            Παραρτήματα
            Τα παραρτήματα της παρούσας συμφωνίας αποτελούν αναπόσπαστο μέρος αυτής.
         
         
            ΑΡΘΡΟ 30
            Αυθεντικά κείμενα
            Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά. Σε περίπτωση διαφορών, υπερισχύει το κείμενο στην ισπανική γλώσσα.
         
         
            ΑΡΘΡΟ 31
            Έναρξη ισχύος
            
               1.   Η παρούσα συμφωνία αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη αλληλοενημερώνονται εγγράφως ότι έχουν ολοκληρωθεί οι αντίστοιχες διαδικασίες τους που απαιτούνται γι’ αυτόν τον σκοπό.
            
            
               2.   Αποστέλλονται κοινοποιήσεις στη Γενική Γραμματεία του Συμβουλίου της Ευρωπαϊκής Ένωσης και στο Υπουργείο Εξωτερικών της Ονδούρας, που είναι οι κοινοί θεματοφύλακες της παρούσας συμφωνίας.
            
         
         
            ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
            Съставено в Брюксел на двадесет и трети февруари две хиляди двадесет и първа година.
            Hecho en Bruselas, el veintitrés de febrero de dos mil veintiuno.
            V Bruselu dne dvacátého třetího února dva tisíce dvacet jedna.
            Udfærdiget i Bruxelles den treogtyvende februar to tusind og enogtyve.
            Geschehen zu Brüssel am dreiundzwanzigsten Februar zweitausendeinundzwanzig.
            Kahe tuhande kahekümne esimese aasta veebruarikuu kahekümne kolmandal päeval Brüsselis.
            Έγινε στις Βρυξέλλες, στις είκοσι τρεις Φεβρουαρίου δύο χιλιάδες είκοσι ένα.
            Done at Brussels on the twenty-third day of February in the year two thousand and twenty one.
            Fait à Bruxelles, le vingt-trois février deux mille vingt et un.
            Sastavljeno u Bruxellesu dvadeset trećeg veljače godine dvije tisuće dvadeset prve.
            Fatto a Bruxelles, addì ventitré febbraio duemilaventuno.
            Briselē, divi tūkstoši divdesmit pirmā gada divdesmit trešajā februārī.
            Priimta du tūkstančiai dvidešimt pirmų metų vasario dvidešimt trečią dieną Briuselyje.
            Kelt Brüsszelben, a kétezer-huszonegyedik év február havának huszonharmadik napján.
            Magħmul fi Brussell, fit-tlieta u għoxrin jum ta’ Frar fis-sena elfejn u wieħed u għoxrin.
            Gedaan te Brussel, drieëntwintig februari tweeduizend eenentwintig.
            Sporządzono w Brukseli dnia dwudziestego trzeciego lutego roku dwa tysiące dwudziestego pierwszego.
            Feito em Bruxelas, em vinte e três de fevereiro de dois mil e vinte e um.
            Întocmit la Bruxelles la douăzeci și trei februarie două mii douăzeci și unu.
            V Bruseli dvadsiateho tretieho februára dvetisícdvadsaťjeden.
            V Bruslju, dne triindvajsetega februarja leta dva tisoč enaindvajset.
            Tehty Brysselissä kahdentenakymmenentenäkolmantena päivänä helmikuuta vuonna kaksituhattakaksikymmentäyksi.
            Som skedde i Bryssel den tjugotredje februari år tjugohundratjugoett.
            
               
                  
            
         
      
      
         
            ΠΑΡΑΡΤΗΜΑΤΑ
            
               I.   
               
                  Κατάλογος προϊόντων ξυλείας που καλύπτονται από το σύστημα αδειών FLEGT
               
            
            
               II.   
               
                  Πίνακες αξιολόγησης νομιμότητας της Ονδούρας
               
            
            
               III.   
               
                  Όροι που διέπουν τη θέση σε ελεύθερη κυκλοφορία στην Ένωση προϊόντων ξυλείας που εξάγονται από την Ονδούρα και καλύπτονται με άδεια FLEGT
               
            
            
               IV.   
               
                  Διαδικασία έκδοσης αδειών FLEGT
               
            
            
               V.   
               
                  Σύστημα διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ)
               
            
            
               VI.   
               
                  Ανεξάρτητος έλεγχος
               
            
            
               VII.   
               
                  Κριτήρια αξιολόγησης του συστήματος διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ)
               
            
            
               VIII.   
               
                  Συμπληρωματικά και υποστηρικτικά μέτρα
               
            
            
               IX.   
               
                  Διαφάνεια και πρόσβαση σε δημόσιες πληροφορίες
               
            
            
               X.   
               
                  Κοινή επιτροπή εφαρμογής
               
            
         
      
      
         
            ΠΑΡΑΡΤΗΜΑ Ι
            ΚΑΤΑΛΟΓΟΣ ΠΡΟΪΟΝΤΩΝ ΞΥΛΕΙΑΣ ΠΟΥ ΚΑΛΥΠΤΟΝΤΑΙ ΑΠΟ ΤΟ ΣΥΣΤΗΜΑ ΑΔΕΙΩΝ FLEGT
            Το παρόν παράρτημα περιλαμβάνει 19 προϊόντα ξυλείας, μεταξύ των οποίων συγκαταλέγονται τα πέντε υποχρεωτικά προϊόντα βάσει του κανονισμού (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα (1), καθώς και 14 πρόσθετα προϊόντα κατ’ επιλογή της Ονδούρας βάσει εξέτασης δεδομένων από διάφορες πηγές: την Κεντρική Τράπεζα της Ονδούρας για την αγορά εξαγωγών, καθώς και το μητρώο του Instituto Nacional de Conservación y Desarrollo Forestal, Áreas Protegidas y Vida Silvestre (ICF) για την εγχώρια αγορά. Το 2013 διεξήχθησαν επίσης διαβουλεύσεις με τους διάφορους φορείς εκμετάλλευσης του τομέα της δασοκομίας στις κυριότερες περιφέρειες της χώρας όσον αφορά τα προϊόντα ξυλείας που πρόκειται να συμπεριληφθούν στο παρόν παράρτημα.
            Ο νόμος της Ονδούρας περί δασοκομίας, προστατευόμενων περιοχών και άγριας πανίδας και χλωρίδας (LFAPVS) απαγορεύει την εξαγωγή ορισμένων προϊόντων ξυλείας. Το άρθρο 102 του εν λόγω νόμου προβλέπει ότι η ξυλεία που προέρχεται από πλατύφυλλα είδη δένδρων από φυσικά δάση επιτρέπεται να εξάγεται μόνον ως μεταποιημένη ξυλεία. Επομένως, δεν επιτρέπεται η εξαγωγή στρογγυλεμένης ή ορθογωνισμένης ξυλείας των συγκεκριμένων ειδών.
            Μολονότι η εξαγωγή στρογγυλεμένης ή ορθογωνισμένης ξυλείας των συγκεκριμένων ειδών απαγορεύεται, ωστόσο καλύπτεται από το σύστημα διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ) (Sistema para Asegurar la Legalidad de los productos de la madera de Honduras), σε οποιοδήποτε στάδιο μεταποίησης (2).
            Ο κατάλογος που παρατίθεται στον κατωτέρω πίνακα παραπέμπει στο εναρμονισμένο σύστημα περιγραφής και κωδικοποίησης των εμπορευμάτων που θεσπίστηκε στο πλαίσιο της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων του Παγκόσμιου Οργανισμού Τελωνείων, και στη συνδυασμένη ονοματολογία του κοινού τελωνειακού συστήματος της ΕΕ.
            Κωδικοί του εναρμονισμένου συστήματος (ΕΣ) και της συνδυασμένης ονοματολογίας (ΣΟ) για τα προϊόντα ξυλείας που καλύπτονται από το σύστημα αδειών FLEGT
            
                        Αριθμός
                     
                     
                        Κωδικός
                     
                     
                        Περιγραφή
                     
                     
                        Συνήθης ονομασία στην Ονδούρα
                     
                  
                        1.
                     
                     
                        4401.21
                     
                     
                        Ξυλεία κωνοφόρων σε πλακίδια ή σε μικρά τεμάχια.
                     
                     
                        Astillas o chips
                     
                  
                        2.
                     
                     
                        4401.22
                     
                     
                        Ξυλεία άλλη από των κωνοφόρων, σε πλακίδια ή σε μικρά τεμάχια.
                     
                     
                        Astillas o chips
                     
                  
                        3.
                     
                     
                        4401.31
                     
                     
                        Τροχίσκοι ξύλου.
                     
                     
                        Pellets, briquetas
                     
                  
                        4.
                     
                     
                        Ex. 4403 
                     
                     
                        Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη· με εξαίρεση τη στρογγυλεμένη ή ορθογωνισμένη ξυλεία πλατύφυλλων ειδών δένδρων από φυσικά δάση, η οποία αντιστοιχεί στον κωδικό 4403 4985.
                     
                     
                        Madera en rollo, timber
                     
                  
                        Ex. 4403 4985
                     
                     
                        Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη. Που δεν έχει υποστεί κατεργασία με βαφή, κρεόζωτο ή άλλα μέσα συντήρησης. Άλλη από των κωνοφόρων. Από τροπική ξυλεία φυσικών δασών.
                        (SA 4403.49.00.00 στην Ονδούρα). Η εξαγωγή απαγορεύεται βάσει του δικαίου της Ονδούρας. Σύμφωνα με το άρθρο 3 της παρούσας συμφωνίας, τα προϊόντα που υπάγονται σε αυτόν τον κωδικό ΕΣ δεν είναι δυνατό να λάβουν άδεια FLEGT και, ως εκ τούτου, δεν είναι δυνατό να εισαχθούν στην ΕΕ.
                     
                  
                        5.
                     
                     
                        4404 
                     
                     
                        Κλάδοι κατά μήκος σχισμένοι για βαρελοστέφανα. Σχιστά στηρίγματα φυτών. Πάσσαλοι από ξύλο μεγάλοι και μικροί, μυτεροί, απριόνιστοι κατά μήκος. Ξυλεία απλώς χοντροπελεκημένη ή στρογγυλεμένη, όχι όμως κατεργασμένη με τόρνο, ούτε καμπυλωμένη, ούτε με άλλο τρόπο επεξεργασμένη, για ράβδους, ομπρέλες, λαβές εργαλείων ή παρόμοια. Ξυλεία σε σχίζες, λεπίδες, ταινίες και παρόμοια.
                     
                     
                        Estacas, palos de escoba, palillos, nasas, tampas
                     
                  
                        6.
                     
                     
                        4406 
                     
                     
                        Στρωτήρες ξύλινοι για σιδηροτροχιές ή παρόμοιοι.
                     
                     
                        Durmientes
                     
                  
                        7.
                     
                     
                        4407 
                     
                     
                        Ξυλεία πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που υπερβαίνει τα 6 mm.
                     
                     
                        Madera aserrada, madera cepillada, madera en bloque, cuartones
                     
                  
                        8.
                     
                     
                        4408 
                     
                     
                        Φύλλα για επικάλυψη (στα οποία περιλαμβάνονται και εκείνα που λαμβάνονται με τεμαχισμό ξυλείας σε απανωτές στρώσεις), φύλλα πολύστρωτα αντικολλητά (κόντρα πλακέ) ή για παρόμοια ξυλεία σε απανωτά φύλλα και άλλη ξυλεία πριονισμένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που δεν υπερβαίνει τα 6 mm.
                     
                     
                        Chapa, enchapado, plywood
                     
                  
                        9.
                     
                     
                        4409 
                     
                     
                        Ξυλεία (στην οποία περιλαμβάνονται και οι σανίδες και τα πηχάκια για παρκέτα, μη συναρμολογημένα) με καθορισμένη μορφή (με εξοχές-γλωσσίδια, αυλάκια, εντομές, πλαγιοτομές, αρμούς σε σχήμα V, γλυφές, στρογγυλεμένη ή παρόμοια) σε όλο το μήκος μίας ή περισσοτέρων από τις πλάγιες πλευρές ή επιφάνειες ή άκρα έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση.
                     
                     
                        Molduras, pisos, forros, cielos, machimbres
                     
                  
                        10.
                     
                     
                        4410 
                     
                     
                        Πλάκες-διαφράγματα από μικρά τεμάχια, πετάσματα με την ονομασία «oriented strand board» (OSB) και παρόμοιες πλάκες-διαφράγματα (π.χ. πετάσματα επονομαζόμενα «waferboard»),από ξύλο ή άλλες ξυλώδεις ύλες, έστω και συσσωματωμένες με ρητίνες ή άλλες οργανικές συνδετικές ύλες.
                     
                     
                        Tableros, OSB
                     
                  
                        11.
                     
                     
                        4411 
                     
                     
                        Πλάκες-διαφράγματα από ίνες ξύλου ή άλλες ξυλώδεις ύλες, έστω και συσσωματωμένες με ρητίνες ή άλλα οργανικά συνδετικά.
                     
                     
                        Tableros, MDF
                     
                  
                        12.
                     
                     
                        4412 
                     
                     
                        Ξυλεία σε φύλλα πολύστρωτα αντικολλητά (κόντρα-πλακέ), ξυλεία σε φύλλα επικολλητά απλά και παρόμοια ξυλεία σε απανωτά φύλλα.
                     
                     
                        Contrachapada
                     
                  
                        13.
                     
                     
                        4415 
                     
                     
                        Κιβώτια κάθε μεγέθους, καφάσια, τύμπανα και παρόμοιες συσκευασίες από ξύλο. Τύμπανα (τροχίσκοι) για καλώδια από ξύλο. Παλέτες απλές, παλέτες-κιβώτια και άλλες επίπεδες επιφάνειες για τη φόρτωση, από ξύλο. Στεφάνια παλετών από ξύλο.
                     
                     
                        Pallets, tarimas, cajas
                     
                  
                        14.
                     
                     
                        4418 
                     
                     
                        Τεχνουργήματα ξυλουργικής και τεμάχια σκελετών για οικοδομές, στα οποία περιλαμβάνονται και οι κυψελώδεις πλάκες-διαφράγματα, συναρμολογημένες πλάκες για την επικάλυψη πατωμάτων και τα πέταυρα (shingles και shakes), από ξύλο.
                     
                     
                        Puertas, ventanas, marcos, contramarcos, encofrados, postes, vigas
                     
                  
                        15.
                     
                     
                        4419 
                     
                     
                        Είδη από ξύλο για το τραπέζι ή την κουζίνα
                     
                     
                         
                     
                  
                        16.
                     
                     
                        9403.30
                     
                     
                        Έπιπλα από ξύλο των τύπων που χρησιμοποιούνται στα γραφεία
                     
                     
                         
                     
                  
                        17.
                     
                     
                        9403.40
                     
                     
                        Έπιπλα από ξύλο των τύπων που χρησιμοποιούνται στις κουζίνες
                     
                     
                         
                     
                  
                        18.
                     
                     
                        9403.50
                     
                     
                        Έπιπλα από ξύλο των τύπων που χρησιμοποιούνται στις κρεβατοκάμαρες
                     
                     
                         
                     
                  
                        19.
                     
                     
                        9403.60
                     
                     
                        Άλλα έπιπλα από ξύλο
                     
                     
                         
                     
                  
               (1)  ΕΕ L 347 της 30.12.2005, σ. 1.
            
               (2)  Στην Ονδούρα, η ξυλεία πλατύφυλλων ειδών δένδρων ορίζεται ως ξυλεία προερχόμενη από πλατύφυλλα δένδρα.
         
      
      
         
            ΠΑΡΑΡΤΗΜΑ ΙΙ
            ΠΙΝΑΚΕΣ ΑΞΙΟΛΟΓΗΣΗΣ ΝΟΜΙΜΟΤΗΤΑΣ ΤΗΣ ΟΝΔΟΥΡΑΣ
            
               Ορισμός της νόμιμης ξυλείας και των προϊόντων ξυλείας
            
            Για τους σκοπούς της παρούσας συμφωνίας, η ξυλεία και τα προϊόντα ξυλείας θεωρούνται νόμιμα όταν η προέλευση, η υλοτόμηση, η μεταφορά, η πρίση, η μεταποίηση και η εμπορία τους σε εθνικές και διεθνείς αγορές συμμορφώνονται με τις ισχύουσες νομοθετικές και κανονιστικές διατάξεις σχετικά με τα δάση, το περιβάλλον, την οικονομία, τις κοινωνικές υποθέσεις, τον πολιτισμό, τη φορολογία και τις πωλήσεις, όπως καθορίζονται στο παρόν παράρτημα και σύμφωνα με το παράρτημα V.
            Η πλήρης και ενεργός συμμετοχή κυβερνητικών φορέων, του ιδιωτικού τομέα, οργανώσεων της κοινωνίας των πολιτών, γεωργοδασοκομικών ομάδων, τοπικών κοινοτήτων, της πανεπιστημιακής κοινότητας, καθώς και των αυτόχθονων πληθυσμών και των πληθυσμών αφρικανικής καταγωγής της Ονδούρας, κατέστησε εφικτή την κατάρτιση των πινάκων αξιολόγησης της νομιμότητας κατά τρόπον ώστε να περιέχουν τις βασικές πληροφορίες που απαιτούνται για τη βελτίωση της διακυβέρνησης του δασικού τομέα.
            Οι πίνακες αξιολόγησης της νομιμότητας της Ονδούρας βασίζονται σε 6 αρχές, 17 κριτήρια, 36 δείκτες και 56 μέσα επαλήθευσης. Διαρθρώνονται δε γύρω από τον άξονα των νομοθετικών διατάξεων που διέπουν τον τομέα της δασοκομίας και καλύπτουν διάφορες πτυχές της δημόσιας διαχείρισης όσον αφορά τα ακόλουθα:
            
                        —
                     
                     
                        Διοικητικές διαδικασίες για την αναγνώριση δικαιωμάτων κυριότητας δημόσιας και ιδιωτικής γης.
                     
                  
                        —
                     
                     
                        Ορθή εφαρμογή των διαδικασιών για την εκχώρηση δημόσιων δασικών εκτάσεων σε φυσικά πρόσωπα ή ομάδες.
                     
                  
                        —
                     
                     
                        Σεβασμός των πατρογονικών δικαιωμάτων των αυτόχθονων πληθυσμών και των πληθυσμών αφρικανικής καταγωγής της Ονδούρας.
                     
                  
                        —
                     
                     
                        Σεβασμός των εργασιακών δικαιωμάτων των εργαζομένων στον τομέα της δασοκομίας.
                     
                  Κατά μήκος της αλυσίδας παραγωγής δασικών προϊόντων, ο επιδιωκόμενος σκοπός είναι να διασφαλίζονται τα εξής:
            
                        —
                     
                     
                        Συμμόρφωση προς τις τεχνικές και νομικές απαιτήσεις για την έγκριση και χρήση αδειών υλοτόμησης προϊόντων ξυλείας.
                     
                  
                        —
                     
                     
                        Συμμόρφωση προς τις νομοθετικές διατάξεις για τη μεταφορά των προϊόντων ξυλείας κατά μήκος της αλυσίδας εφοδιασμού.
                     
                  
                        —
                     
                     
                        Συμμόρφωση προς τις τεχνικές και νομοθετικές διατάξεις για την καταχώριση και τη λειτουργία επιχειρήσεων δασικών προϊόντων (πρωτογενών και δευτερογενών) και χώρων αποθήκευσης ξυλείας.
                     
                  
                        —
                     
                     
                        Συμμόρφωση προς τις νομοθετικές διατάξεις για το τοπικό, εθνικό και διεθνές εμπόριο.
                     
                  
                        —
                     
                     
                        Συμμόρφωση προς τις διατάξεις που αφορούν δασμολογικά και φορολογικά θέματα.
                     
                  Στους πίνακες αξιολόγησης δεν περιλαμβάνεται ειδική αρχή όσον αφορά το περιβάλλον διότι θεωρείται ότι το ζήτημα αυτό είναι οριζόντιου χαρακτήρα και διέπει, συνεπώς, όλους τους πίνακες αξιολόγησης, ενώ γίνεται επιπλέον έμμεση μνεία και στην αρχή 3, καθώς οι δασοκομικές εργασίες και οι δραστηριότητες υλοτομίας βασίζονται σε σχέδια διαχείρισης δασών τα οποία αποσκοπούν στη διασφάλιση της ορθής διαχείρισης και της βιωσιμότητας των πόρων. Ειδικότερα, το ζήτημα του περιβάλλοντος μνημονεύεται στον δείκτη 3.4.2, ο οποίος αναφέρεται στην εκτίμηση των περιβαλλοντικών επιπτώσεων στα σχέδια διαχείρισης δασών, καθώς και στον δείκτη 3.6.2, ο οποίος αναφέρεται στη συμμόρφωση των δασοκομικών επιχειρήσεων προς τα μέτρα μετριασμού των περιβαλλοντικών επιπτώσεων.
            1.   Αρχές
            Οι πίνακες αξιολόγησης διαρθρώνονται σύμφωνα με τις ακόλουθες έξι αρχές:
            
                        (1)
                     
                     
                        Δικαιώματα κυριότητας και εγγείου ιδιοκτησίας δασικών περιοχών
                     
                  
                        (2)
                     
                     
                        Δικαιώματα των αυτόχθονων πληθυσμών και των πληθυσμών αφρικανικής καταγωγής της Ονδούρας που ζουν σε δασικές περιοχές
                     
                  
                        (3)
                     
                     
                        Συμμόρφωση προς τις νομοθετικές και κανονιστικές διατάξεις που αφορούν τη διαχείριση των δασών και την υλοτομία, τη μεταφορά και τη βιομηχανοποίηση, καθώς και το εμπόριο προϊόντων ξυλείας από φορείς εκμετάλλευσης στον τομέα της δασοκομίας
                     
                  
                        (4)
                     
                     
                        Υποχρεώσεις σχετικά με την εργασία, την υγεία και την ασφάλεια στον χώρο εργασίας
                     
                  
                        (5)
                     
                     
                        Κανόνες σχετικά με το διεθνές εμπόριο προϊόντων ξυλείας
                     
                  
                        (6)
                     
                     
                        Υποχρεώσεις δασμολογικής και φορολογικής φύσεως
                     
                  2.   Παράμετροι για την επαλήθευση της νομιμότητας
            Τα μέσα επαλήθευσης για τους δείκτες που εμπίπτουν σε καθεμία από τις έξι αρχές των παρόντων πινάκων αξιολόγησης της νομιμότητας συνίστανται σε διοικητικά έγγραφα και αρχεία, τα οποία προσκομίζουν οι δημόσιοι φορείς ανάλογα με τη ζήτηση για υπηρεσίες. Σε ειδικό εγχειρίδιο περί επαλήθευσης περιγράφονται οι μεθοδολογίες δημιουργίας και επαλήθευσης, καθώς και η συχνότητα επαλήθευσης, για κάθε δείκτη, συμπεριλαμβανομένων, επιπλέον, των φυσικών και ηλεκτρονικών αρχείων στα οποία αποθηκεύονται τα μέσα επαλήθευσης. Η ΚΕΕ είναι αρμόδια για τη σύνταξη του εν λόγω εγχειριδίου και θα προβαίνει σε επανεξέταση, επικαιροποίηση και έγκρισή του, όπως απαιτείται.
            Για τη διασφάλιση της συμμόρφωσης προς τις αρχές, θα συναφθούν συμφωνίες συνεργασίας μεταξύ των φορέων που συμμετέχουν στην αλυσίδα παραγωγής δασικών προϊόντων και του Instituto Nacional de Conservación y Desarrollo Forestal, Áreas Protegidas y Vida Silvestre (ICF).
            3.   Πηγές ξυλείας
            Ο νόμος περί δασοκομίας, προστατευόμενων περιοχών και άγριας πανίδας και χλωρίδας (LFAPVS) περιγράφει τους τύπους κυριότητας των περιοχών από τις οποίες υλοτομείται, μεταποιείται και πωλείται ξυλεία στην Ονδούρα. Πρόκειται για τις ακόλουθες περιοχές:
            
                        Α.
                     
                     
                        Δημόσιες δασικές περιοχές: Πρόκειται για εθνικές δασικές περιοχές, οι οποίες βρίσκονται σε εκτάσεις γης κρατικής ιδιοκτησίας, δημοτικές δασικές περιοχές (περιοχές ejido), οι οποίες βρίσκονται σε εκτάσεις γης που ανήκουν στην κυριότητα των δήμων, και δασικές περιοχές που έχουν περιέλθει στην ιδιοκτησία κρατικών φορέων, καθώς και το σύνολο των δασικών περιοχών που ανήκουν στην κυριότητα του κράτους και μισθώνονται από αυτό (άρθρα 45, 46 και 47 του νόμου LFAPVS). Ως μίσθωση νοείται η διαδικασία μέσω της οποίας ο ιδιοκτήτης εκχωρεί το δικαίωμα χρήσης και επικαρπίας μιας δασικής περιοχής, για συγκεκριμένη χρονική περίοδο και υπό ορισμένους όρους, σε φυσικό ή νομικό πρόσωπο.
                        
                                    α)
                                 
                                 
                                    Οι εθνικές δασικές περιοχές περιλαμβάνουν:
                                    
                                                —
                                             
                                             
                                                δασικές εκτάσεις οι οποίες βρίσκονται εντός των εδαφικών ορίων του κράτους και δεν ανήκουν στην κυριότητα κανενός τρίτου·
                                             
                                          
                                                —
                                             
                                             
                                                δασικές εκτάσεις οι οποίες έχουν περιέλθει στην ιδιοκτησία του κράτους ή οποιουδήποτε φορέα του, μέσω απαλλοτρίωσης, αγοράς, πώλησης ή οποιουδήποτε νόμιμου τίτλου ιδιοκτησίας βάσει του οποίου κατέχει δικαιώματα κυριότητας, ανεξαρτήτως της ύπαρξης ή μη σχετικής καταχώρισης στο κτηματολόγιο. Οι εκτάσεις αυτές είναι γνωστές ως bienes fiscales ή bienes nacionales [κρατική ή εθνική ιδιοκτησία] (άρθρο 46 του νόμου LFAPVS).
                                             
                                          
                              
                                    β)
                                 
                                 
                                    Οι δημοτικές (ejido) δασικές περιοχές περιλαμβάνουν:
                                    
                                                —
                                             
                                             
                                                δασικές εκτάσεις οι οποίες καλύπτονται από τίτλους ιδιοκτησίας που είχαν εκχωρηθεί κατά το παρελθόν από το κράτος στους δήμους ως «ejidos» (εκτάσεις γης κοινοτικής ιδιοκτησίας)·
                                             
                                          
                                                —
                                             
                                             
                                                άλλες δασικές εκτάσεις οι οποίες ανήκουν στην κυριότητα των δήμων βάσει οποιουδήποτε άλλου τίτλου ιδιοκτησίας, σύμφωνα με το νόμο LFAPVS (άρθρο 47). Οι δημοτικές δασικές περιοχές είναι δημόσιου χαρακτήρα· ωστόσο, όσον αφορά την υλοτομία, το ICF θεωρεί τη δημοτική αρχή ιδιοκτήτη του ιδιωτικού δικαίου.
                                             
                                          
                              
                                    γ)
                                 
                                 
                                    Δασικές περιοχές οι οποίες έχουν περιέλθει στην ιδιοκτησία κρατικών φορέων ή terrenos fiscales (εκτάσεις γης κρατικής κυριότητας) συνιστούν κρατική ιδιοκτησία, οι τίτλοι της οποίας ανήκουν στην κατοχή δημόσιου φορέα. Η υλοτόμηση ξυλείας είναι δυνατή σε δάση κρατικής ιδιοκτησίας εάν το επιτρέπει η κατηγορία διαχείρισης στην οποία υπάγονται και εάν η δραστηριότητα αυτή έχει εγκριθεί δεόντως από την αρμόδια αρχή στο σχετικό σχέδιο διαχείρισης δασών. Εάν πρόκειται για περίπτωση δάσους κρατικής ιδιοκτησίας [που έχει καταχωριστεί στον κατάλογο αναπαλλοτρίωτων δημόσιων δασικών πόρων (CPPFI) και στο κτηματολόγιο], το εν λόγω δάσος θα πρέπει να θεωρείται ιδιωτικό και όχι δημόσιο.
                                 
                              
                  
                        Β.
                     
                     
                        Ιδιωτικές δασικές περιοχές: Πρόκειται για δασικές περιοχές οι οποίες βρίσκονται σε εκτάσεις γης που ανήκουν σε φυσικά ή νομικά πρόσωπα του ιδιωτικού δικαίου, των οποίων το καθεστώς πλήρους κυριότητας αναγνωρίζεται από νόμιμο τίτλο ιδιοκτησίας που εκδόθηκε αρχικά από το κράτος και έχει καταγραφεί στο κτηματολόγιο (άρθρο 45 του νόμου LFAPVS).
                        
                                    —
                                 
                                 
                                    Οι κοινοτικές ή διακοινοτικές ιδιωτικές δασικές περιοχές περιλαμβάνουν δάση τα οποία βρίσκονται σε εκτάσεις γης που ανήκουν στην κυριότητα αγροτικών κοινοτήτων, καθώς και δασικές περιοχές που ανήκουν –ή δεν ανήκουν– στην κυριότητα των αυτόχθονων πληθυσμών και των πληθυσμών αφρικανικής καταγωγής της Ονδούρας. Λόγω των πατρογονικών δικαιωμάτων, δασικές περιοχές οι οποίες βρίσκονται σε εκτάσεις γης που ανήκουν πατροπαράδοτα στους αυτόχθονες πληθυσμούς και στους πληθυσμούς αφρικανικής καταγωγής της Ονδούρας, γίνονται σεβαστές από το κράτος σύμφωνα με την εθνική νομοθεσία και τη σύμβαση αριθ 169 της Διεθνούς Οργάνωσης Εργασίας (ΔΟΕ) για τους αυτόχθονες και νομαδικούς πληθυσμούς στις ανεξάρτητες χώρες, είτε έχουν στην κατοχή τους τον αντίστοιχο τίτλο ιδιοκτησίας είτε όχι.
                                 
                              
                  
                        Γ.
                     
                     
                        Μη δασικές περιοχές: Επί του παρόντος, δεν υφίσταται νομοθετικό ή κανονιστικό πλαίσιο για τη χρήση ξυλείας από τις εν λόγω περιοχές, από τις οποίες εξασφαλίζεται ενίοτε η προμήθεια ξυλείας από διάσπαρτα δένδρα. Στα συμπληρωματικά μέτρα που παρατίθενται στο παράρτημα VIII περιλαμβάνεται η δομή ενός τέτοιου κανονιστικού πλαισίου.
                     
                  4.   Αλλαγές στο κανονιστικό, οργανωτικό και θεσμικό πλαίσιο της Ονδούρας
            Δεδομένου ότι κάθε κανονιστικό, διοικητικό και θεσμικό πλαίσιο υπόκειται σε αλλαγές, οι διαδικασίες στην Ονδούρα ενδέχεται να χρήζουν τροποποιήσεων, οι οποίες θα μπορούσαν να συνεπάγονται αναπροσαρμογές στο περιεχόμενο των δεικτών που περιγράφονται στους παρόντες πίνακες αξιολόγησης της νομιμότητας. Τουλάχιστον μία φορά ανά διετία, οι εν λόγω τροποποιήσεις θα υποβάλλονται σε ανάλυση και, εάν κρίνεται απαραίτητο, θα εγκρίνονται από την κοινή επιτροπή εφαρμογής (ΚΕΕ). Η ΚΕΕ θα αναλύει επίσης, τουλάχιστον μία φορά ανά διετία, τυχόν αναθεωρήσεις ή επικαιροποιήσεις του παρόντος παραρτήματος, οι οποίες ενδέχεται να κριθούν αναγκαίες προκειμένου να ληφθούν υπόψη τυχόν σχετικές αλλαγές στο κανονιστικό, διοικητικό και θεσμικό πλαίσιο της Ονδούρας.
            ΠΙΝΑΚΕΣ ΑΞΙΟΛΟΓΗΣΗΣ ΤΗΣ ΝΟΜΙΜΟΤΗΤΑΣ
            
                        ΑΡΧΗ 1. ΟΙ ΦΟΡΕΙΣ ΕΚΜΕΤΑΛΛΕΥΣΗΣ ΣΤΟΝ ΤΟΜΕΑ ΤΗΣ ΔΑΣΟΚΟΜΙΑΣ ΣΕΒΟΝΤΑΙ ΤΑ ΔΙΚΑΙΩΜΑΤΑ ΚΥΡΙΟΤΗΤΑΣ ΚΑΙ ΕΓΓΕΙΟΥ ΙΔΙΟΚΤΗΣΙΑΣ ΤΩΝ ΔΑΣΙΚΩΝ ΠΕΡΙΟΧΩΝ ΣΥΜΦΩΝΑ ΜΕ ΤΗΝ ΚΕΙΜΕΝΗ ΝΟΜΟΘΕΣΙΑ.
                     
                  
                        Κριτήριο 1.1 Οι δημόσιοι και ιδιωτικοί φορείς εκμετάλλευσης στον τομέα της δασοκομίας που συμμετέχουν σε δραστηριότητες δασικής παραγωγής συμμορφώνονται προς τις διατάξεις της κείμενης νομοθεσίας για την απόδειξη της κυριότητας των δασικών περιοχών.
                     
                  
                        Δείκτης 1.1.1 Οι ιδιοκτήτες ιδιωτικών δασικών περιοχών, συμπεριλαμβανομένων κοινοτικών ή διακοινοτικών και δημοτικών (ejido) δασικών περιοχών, διαθέτουν έγγραφα που αποδεικνύουν την κυριότητα.
                     
                  
                        Μέσα επαλήθευσης:
                        
                                    1.
                                 
                                 
                                    Επικαιροποιημένο πλήρες πιστοποιητικό εγγεγραμμένης κυριότητας.
                                 
                              
                     
                        Νομική παραπομπή:
                        
                                     
                                 
                                 
                                    Άρθρα 37, 94, 95, διάταγμα αριθ. 82-2004, νόμος περί ακίνητης περιουσίας.
                                 
                              
                     
                        Αρμόδιος φορέας:
                        
                                     
                                 
                                 
                                    Οργανισμός για Θέματα Ιδιοκτησίας (IP), Γενική Διεύθυνση Κτηματολογίου και Γεωγραφικών Πληροφοριών (DGRCG).
                                 
                              
                  
                        Δείκτης 1.1.2 Οι εθνικές δασικές περιοχές κρατικής κυριότητας καταχωρίζονται στο κτηματολόγιο του IP και στον κατάλογο αναπαλλοτρίωτων δημόσιων δασικών πόρων του ICF.
                     
                  
                        Μέσα επαλήθευσης:
                        
                                    1.
                                 
                                 
                                    Εγγραφή του τίτλου ιδιοκτησίας στο κτηματολόγιο του IP.
                                 
                              
                                    2.
                                 
                                 
                                    Καταγραφή της καταχώρισης του τίτλου ιδιοκτησίας στον κατάλογο αναπαλλοτρίωτων δημόσιων δασικών πόρων (CPPFI) του ICF.
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρο 37, διάταγμα αριθ. 82-2004, νόμος περί ακίνητης περιουσίας.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Άρθρα 56 και 61, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                IP, Γενική Διεύθυνση Κτηματολογίου και Γεωγραφικών Πληροφοριών.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                ICF, Κέντρο Δασικών Πόρων και Πληροφοριών (CIPF).
                                             
                                          
                              
                  
                        Κριτήριο 1.2 Εκχώρηση εθνικών και δημοτικών (ejido) δασικών περιοχών σε κοινότητες, γεωργοδασοκομικές ομάδες και φυσικά ή νομικά πρόσωπα.
                     
                  
                        Δείκτης 1.2.1 Το ICF συνάπτει συμβάσεις διαχείρισης δασών σε εθνικές περιοχές, με σκοπό την άσκηση δραστηριοτήτων διαχείρισης δασών σε βραχυπρόθεσμο, μεσοπρόθεσμο και μακροπρόθεσμο ορίζοντα.
                     
                  
                        Μέσα επαλήθευσης (διαζευκτικά):
                        
                                    1.
                                 
                                 
                                    Υπογεγραμμένη και έγκυρη σύμβαση για δραστηριότητες διαχείρισης δασών ή δασοκομικές δραστηριότητες (ισχύει για φυσικά και νομικά πρόσωπα).
                                 
                              
                                    2.
                                 
                                 
                                    Υπογεγραμμένη και έγκυρη σύμβαση διαχείρισης κοινοτικών δασών (ισχύει για γεωργοδασοκομικές ομάδες και τοπικές κοινότητες).
                                 
                              
                     
                        Νομική παραπομπή:
                        
                                     
                                 
                                 
                                    Για αμφότερα τα μέσα:
                                    
                                                 
                                             
                                             
                                                Άρθρο 77, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                ICF, Τμήμα Διαχείρισης και Ανάπτυξης Δασών.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                ICF, Τμήμα Ανάπτυξης Κοινοτικών Δασών.
                                             
                                          
                              
                  
                        Δείκτης 1.2.2 Η δημοτική αρχή συνάπτει σύμβαση διαχείρισης κοινοτικών δασών σε δημοτικές (ejido) περιοχές, με σκοπό την άσκηση δραστηριοτήτων διαχείρισης δασών σε βραχυπρόθεσμο, μεσοπρόθεσμο και μακροπρόθεσμο ορίζοντα.
                     
                  
                        Μέσα επαλήθευσης:
                        
                                    1.
                                 
                                 
                                    Υπογεγραμμένη και έγκυρη σύμβαση διαχείρισης κοινοτικών δασών για δημοτικές (ejido) εκτάσεις γης.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 128, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                     
                                 
                                 
                                    Άρθρο 451, εκτελεστική συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                     
                                 
                                 
                                    Συμφωνία αριθ. 027-2015 του ICF σχετικά με τη δασική διαχείριση των δημοτικών (ejido) περιοχών στο πλαίσιο της κοινοτικής δασοκομίας.
                                 
                              
                     
                        Αρμόδιος φορέας:
                        
                                     
                                 
                                 
                                    Δήμος, δημοτικό συμβούλιο.
                                 
                              
                                     
                                 
                                 
                                    ICF, Τμήμα Ανάπτυξης Κοινοτικών Δασών.
                                 
                              
                  
                        ΑΡΧΗ 2. ΤΟ ΚΡΑΤΟΣ ΤΗΣ ΟΝΔΟΥΡΑΣ ΣΕΒΕΤΑΙ ΤΑ ΔΙΚΑΙΩΜΑΤΑ ΤΩΝ ΑΥΤΟΧΘΟΝΩΝ ΠΛΗΘΥΣΜΩΝ ΚΑΙ ΤΩΝ ΠΛΗΘΥΣΜΩΝ ΑΦΡΙΚΑΝΙΚΗΣ ΚΑΤΑΓΩΓΗΣ ΤΗΣ ΟΝΔΟΥΡΑΣ ΠΟΥ ΖΟΥΝ ΣΕ ΔΑΣΙΚΕΣ ΠΕΡΙΟΧΕΣ.
                     
                  
                        Κριτήριο 2.1 Το κράτος της Ονδούρας συμμορφώνεται προς τις διατάξεις της σύμβασης αριθ 169 της ΔΟΕ όσον αφορά την αναγνώριση των δικαιωμάτων κυριότητας και διαβούλευσης («ελεύθερη, εκ των προτέρων και κατόπιν ενημέρωσης συναίνεση») για περιοχές που κατέχουν πατροπαράδοτα οι αυτόχθονες πληθυσμοί και οι πληθυσμοί αφρικανικής καταγωγής της Ονδούρας.
                     
                  
                        Δείκτης 2.1.1 Το κράτος, μέσω των αρμόδιων φορέων, ήτοι του IP, του Εθνικού Γεωργικού Ινστιτούτου (INA) και του ICF, εκδίδει πλήρεις τίτλους ιδιοκτησίας και ο IP καταγράφει τις δασικές εκτάσεις γης που κατέχουν πατροπαράδοτα οι αυτόχθονες πληθυσμοί και οι πληθυσμοί αφρικανικής καταγωγής της Ονδούρας (PIAH), ούτως ώστε να παρέχεται η δυνατότητα εμπορικής υλοτόμησης ξυλείας.
                     
                  
                        Μέσα επαλήθευσης:
                        
                                     
                                 
                                 
                                    Για εθνικές και δημοτικές (ejido) εκτάσεις γης (για το 1ο και το 2ο μέσο):
                                    
                                                1.
                                             
                                             
                                                Τίτλος ιδιοκτησίας που καταγράφεται στο κτηματολόγιο του IP.
                                             
                                          
                                                2.
                                             
                                             
                                                Τίτλος ιδιοκτησίας που καταγράφεται στο εθνικό γεωργικό κτηματολόγιο του INA.
                                             
                                          
                              
                                     
                                 
                                 
                                    Για εκτάσεις γης των αυτόχθονων πληθυσμών και των πληθυσμών αφρικανικής καταγωγής της Ονδούρας οι οποίες ανήκουν εξ ολοκλήρου στην κυριότητα του ICF (3ο μέσο):
                                    
                                                3.
                                             
                                             
                                                Τίτλος ιδιοκτησίας, που προκύπτει λόγω διαχωρισμού, που καταγράφεται στο κτηματολόγιο του IP.
                                             
                                          
                              
                     
                        Νομική παραπομπή:
                        
                                     
                                 
                                 
                                    Για το 1ο, το 2ο και το 3ο μέσο:
                                    
                                                —
                                             
                                             
                                                Άρθρα 13, 14, 15, 18 και 19, διάταγμα αριθ. 26-94 (κύρωση της σύμβασης αριθ 169 της ΔΟΕ).
                                             
                                          
                              
                                     
                                 
                                 
                                    Για το 1ο και το 2ο μέσο:
                                    
                                                —
                                             
                                             
                                                Άρθρα 93, 94, 95, 100, 101 και 125, διάταγμα αριθ. 82-2004, νόμος περί ακίνητης περιουσίας και ο εκτελεστικός κανονισμός του.
                                             
                                          
                                                —
                                             
                                             
                                                Άρθρο 92, νόμος περί αγροτικής μεταρρύθμισης, όπως τροποποιήθηκε από τον νόμο περί εκσυγχρονισμού και ανάπτυξης του γεωργικού τομέα, διάταγμα αριθ. 31-92.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                IP, Γενική Διεύθυνση Κτηματολογίου και Γεωγραφικών Πληροφοριών.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                INA, εθνικό γεωργικό κτηματολόγιο.
                                             
                                          
                              
                                     
                                 
                                 
                                    Για το 3ο μέσο:
                                    
                                                 
                                             
                                             
                                                ICF, Κέντρο Δασικών Πόρων και Πληροφοριών (CIPF).
                                             
                                          
                              
                  
                         
                     
                     
                        Για το 2ο μέσο:
                        
                                    —
                                 
                                 
                                    Άρθρο 69 του τροποποιημένου νόμου περί δήμων, διάταγμα αριθ. 127-2000.
                                 
                              Για το 3ο μέσο:
                        
                                    —
                                 
                                 
                                    Άρθρο 45, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                    —
                                 
                                 
                                    Διάταγμα αριθ. 61-2013, της 17ης Απριλίου 2013, με το οποίο το ICF εξουσιοδοτείται να ανταποκρίνεται σε αιτήσεις χορήγησης τίτλων ιδιοκτησίας για κοινοτικές και διακοινοτικές περιοχές που υποβάλλονται από οργανώσεις των αυτόχθονων πληθυσμών και των πληθυσμών αφρικανικής καταγωγής της Ονδούρας.
                                 
                              
                                    —
                                 
                                 
                                    Συμφωνία αριθ. 031-2012, της 3ης Αυγούστου 2012, στην οποία το ICF καθορίζει τη διαδικασία για την έκδοση τίτλων ιδιοκτησίας για πατρογονικές εκτάσεις γης των αυτόχθονων πληθυσμών και των πληθυσμών αφρικανικής καταγωγής της Ονδούρας που ζουν στην προστατευόμενη περιοχή της Βιόσφαιρας Río Plátano.
                                 
                              
                                    —
                                 
                                 
                                    Κατά τα οριζόμενα στη συμφωνία αριθ. 031-2012, της 3ης Αυγούστου 2012, θα δημοσιευτεί νομοθετικό διάταγμα για την έγκριση του διαχωρισμού των δασικών περιοχών που προσδιορίζονται από το ICF και ανήκουν στην κυριότητά του, ούτως ώστε να παρέχεται η δυνατότητα μεταβίβασης των τίτλων ιδιοκτησίας στους αυτόχθονες πληθυσμούς και στους πληθυσμούς αφρικανικής καταγωγής της Ονδούρας.
                                 
                              
                     
                         
                     
                  
                        Δείκτης 2.1.2 Το ICF σέβεται το δικαίωμα ελεύθερης, εκ των προτέρων και κατόπιν ενημέρωσης συναίνεσης στα εδάφη των αυτόχθονων πληθυσμών και των πληθυσμών αφρικανικής καταγωγής της Ονδούρας στα οποία πρόκειται να λάβει χώρα εμπορική υλοτόμηση ξυλείας και η οποία έχει άμεσο αντίκτυπο στους εν λόγω πληθυσμούς.
                     
                  
                        Μέσα επαλήθευσης:
                        
                                    1.
                                 
                                 
                                    Έκθεση διαβούλευσης από το ICF.
                                 
                              Σημείωση: Η έκθεση διαβούλευσης που εκπονεί το ICF περιλαμβάνει το αποτέλεσμα της διαβούλευσης (δηλαδή την προαπαιτούμενη συμφωνία ή έγκριση των προτεινόμενων μέτρων για την άσκηση δραστηριοτήτων εμπορικής υλοτόμησης ξυλείας) που διεξάγεται δυνάμει της σύμβασης 169 της ΔΟΕ για τους αυτόχθονες και νομαδικούς πληθυσμούς στις ανεξάρτητες χώρες.
                     
                     
                        Νομική παραπομπή:
                        
                                     
                                 
                                 
                                    Άρθρα 6 και 15 του διατάγματος αριθ. 26-94 (κύρωση της σύμβασης αριθ 169 της ΔΟΕ).
                                 
                              
                                     
                                 
                                 
                                    Αμέσως μετά την έγκριση της εθνικής νομοθεσίας σχετικά με την ελεύθερη, εκ των προτέρων και κατόπιν ενημέρωσης συναίνεση, θα πρέπει να συμπεριληφθεί σχετική παραπομπή στην εν λόγω νομοθεσία.
                                 
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Ανάπτυξης Κοινοτικών Δασών.
                                 
                              
                  
                        ΑΡΧΗ 3. ΟΙ ΦΟΡΕΙΣ ΕΚΜΕΤΑΛΛΕΥΣΗΣ ΣΤΟΝ ΤΟΜΕΑ ΤΗΣ ΔΑΣΟΚΟΜΙΑΣ ΣΥΜΜΟΡΦΩΝΟΝΤΑΙ ΠΡΟΣ ΤΙΣ ΝΟΜΟΘΕΤΙΚΕΣ ΚΑΙ ΚΑΝΟΝΙΣΤΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΔΙΑΧΕΙΡΙΣΗ ΔΑΣΩΝ, ΤΗΝ ΥΛΟΤΟΜΗΣΗ, ΤΗ ΜΕΤΑΦΟΡΑ, ΤΗ ΜΕΤΑΠΟΙΗΣΗ ΚΑΙ ΤΟ ΕΜΠΟΡΙΟ ΠΡΟΪΟΝΤΩΝ ΞΥΛΕΙΑΣ.
                     
                  
                        Κριτήριο 3.1 Οι ιδιοκτήτες και οι επικαρπωτές εκτάσεων γης που διέπονται από συμβάσεις διαχείρισης δασών διαθέτουν σχέδια διαχείρισης δασών ή ειδικά σχέδια για γεωργοδασοκομικά συστήματα τα οποία πληρούν τις σχετικές νομικές απαιτήσεις.
                     
                  
                        Δείκτης 3.1.1 Οι ιδιοκτήτες ιδιωτικών και δημοτικών (ejido) δασικών περιοχών οι οποίοι ασκούν δραστηριότητες υλοτομίας διαθέτουν εγκεκριμένο και έγκυρο σχέδιο διαχείρισης δασών.
                     
                  
                        Μέσα επαλήθευσης:
                        
                                    1.
                                 
                                 
                                    Εγκεκριμένο και έγκυρο σχέδιο διαχείρισης δασών.
                                 
                              
                     
                        Νομική παραπομπή:
                        
                                     
                                 
                                 
                                    Άρθρα 70 και 74, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Διαχείρισης και Ανάπτυξης Δασών.
                                 
                              
                  
                        Δείκτης 3.1.2 Οι επικαρπωτές (κοινότητες, γεωργοδασοκομικές οργανώσεις και φυσικά ή νομικά πρόσωπα) εθνικών δημόσιων δασικών περιοχών που έχουν καταχωριστεί στο ICF, οι οποίοι ασκούν δραστηριότητες υλοτομίας διαθέτουν εγκεκριμένο και έγκυρο σχέδιο διαχείρισης δασών.
                     
                  
                        Μέσα επαλήθευσης:
                        
                                    1.
                                 
                                 
                                    Εγκεκριμένο και έγκυρο σχέδιο διαχείρισης δασών για εθνικές δημόσιες δασικές περιοχές.
                                 
                              
                     
                        Νομική παραπομπή:
                        
                                     
                                 
                                 
                                    Άρθρα 70 και 74, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Ανάπτυξης Κοινοτικών Δασών και Τμήμα Διαχείρισης και Ανάπτυξης Δασών.
                                 
                              
                  
                        Δείκτης 3.1.3 Οι ιδιοκτήτες περιοχών με γεωργοδασοκομικά συστήματα ιδιωτικής και δημοτικής ιδιοκτησίας (ejido) οι οποίοι ασκούν δραστηριότητες υλοτομίας διαθέτουν εγκεκριμένο και έγκυρο ειδικό σχέδιο για γεωργοδασοκομικά συστήματα.
                     
                  
                        Μέσα επαλήθευσης:
                        
                                    1.
                                 
                                 
                                    Εγκεκριμένο και έγκυρο ειδικό σχέδιο για γεωργοδασοκομικά συστήματα (PESA).
                                 
                              
                     
                        Νομική παραπομπή:
                        
                                     
                                 
                                 
                                    Συμφωνία αριθ. 010-2015 του ICF για την έγκριση των οδηγιών εφαρμογής των τεχνικών προτύπων για τα ειδικά σχέδια για γεωργοδασοκομικά συστήματα, σε εκτάσεις κάτω των 100 εκταρίων.
                                 
                              
                     
                        Αρμόδιος φορέας:
                        Οικεία περιφερειακή δασική υπηρεσία του ICF.
                     
                  
                        Δείκτης 3.1.4 Οι ιδιοκτήτες και οι επικαρπωτές δασικών περιοχών με εγκεκριμένο και έγκυρο σχέδιο διαχείρισης δασών διαθέτουν ετήσιο επιχειρησιακό σχέδιο και οι ιδιοκτήτες με ειδικό σχέδιο για γεωργοδασοκομικά συστήματα διαθέτουν ετήσιο σχέδιο υλοτόμησης.
                     
                  
                        Μέσα επαλήθευσης:
                        
                                    1.
                                 
                                 
                                    Εγκεκριμένο ετήσιο επιχειρησιακό σχέδιο (για τους ιδιοκτήτες δασικών περιοχών και τους επικαρπωτές δασών που διαθέτουν εγκεκριμένο και έγκυρο σχέδιο διαχείρισης δασών).
                                 
                              
                                    2.
                                 
                                 
                                    Ετήσιο σχέδιο υλοτόμησης (για τους κατόχους ειδικών σχεδίων για γεωργοδασοκομικά συστήματα (PESA)).
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρο 70 παράγραφος 2, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας, για τα σχέδια διαχείρισης.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Συμφωνία αριθ. 010-2015(IV) και (V)(3) του ICF, οδηγίες εφαρμογής των τεχνικών προτύπων σε ειδικά σχέδια για γεωργοδασοκομικά συστήματα (PESA) για εκτάσεις κάτω των 100 εκταρίων.
                                             
                                          
                                                 
                                             
                                             
                                                Όσον αφορά τα PESA για εκτάσεις με εμβαδόν ίσο ή μεγαλύτερο των 100 εκταρίων, η ισχύουσα νομοθεσία θα υποβληθεί σε επανεξέταση και τροποποίηση (βλέπε το σχετικό συμπληρωματικό μέτρο στο παράρτημα VIII).
                                             
                                          
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Διαχείρισης και Ανάπτυξης Δασών.
                                 
                              
                  
                        Κριτήριο 3.2 Οι φορείς εκμετάλλευσης που είναι αρμόδιοι για την εκτέλεση δασοκομικών δραστηριοτήτων και έχουν οριστεί για την άσκηση των εν λόγω δραστηριοτήτων, βάσει άδειας υλοτομίας όσον αφορά τα ετήσια επιχειρησιακά σχέδια, τα ετήσια σχέδια υλοτόμησης, οι δασικές φυτείες, τα σχέδια διάσωσης και τα σχέδια ανάκτησης, είναι φυσικά ή νομικά πρόσωπα τα οποία πληρούν τις απαιτήσεις για την άσκηση δραστηριότητας στον τομέα της δασοκομίας.
                     
                  
                        Δείκτης 3.2.1 Οι ειδικευμένοι τεχνικοί στον δασοκομικό τομέα που είναι αρμόδιοι για την εκτέλεση δασοκομικών δραστηριοτήτων, βάσει αδειών υλοτομίας για ετήσια επιχειρησιακά σχέδια, ετήσια σχέδια υλοτόμησης, δασικές φυτείες, σχέδια διάσωσης και σχέδια ανάκτησης, είναι εγγεγραμμένοι στα μητρώα του ICF και στα οικεία μητρώα για τις αντίστοιχες άδειες υλοτομίας.
                     
                  
                        Μέσα επαλήθευσης:
                        
                                    1.
                                 
                                 
                                    Δελτίο ταυτότητας του ειδικευμένου τεχνικού στον δασοκομικό τομέα.
                                 
                              
                                    2.
                                 
                                 
                                    Υπόμνημα του ειδικευμένου τεχνικού στον δασοκομικό τομέα για τη συμφωνία άσκησης της άδειας υλοτομίας.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 477, εκτελεστική συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                     
                                 
                                 
                                    Άρθρο 159, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Διαχείρισης και Ανάπτυξης Δασών.
                                 
                              
                  
                        Δείκτης 3.2.2 Τα νομικά ή φυσικά πρόσωπα στα οποία έχει ανατεθεί η σύμβαση για την εκτέλεση δραστηριοτήτων υλοτομίας όσον αφορά τα ετήσια επιχειρησιακά σχέδια, τα ετήσια σχέδια υλοτόμησης, οι δασικές φυτείες, καθώς και τα σχέδια διάσωσης και τα σχέδια ανάκτησης, είναι εγγεγραμμένα στα μητρώα του ICF και περιλαμβάνονται στα μητρώα για τις αντίστοιχες άδειες υλοτομίας.
                     
                  
                        Μέσα επαλήθευσης:
                        
                                    1.
                                 
                                 
                                    Επικαιροποιημένο δελτίο ταυτότητας του αναδόχου.
                                 
                              
                                    2.
                                 
                                 
                                    Προεπιχειρησιακή έκθεση στο εγκεκριμένο ετήσιο επιχειρησιακό σχέδιο.
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρα 216 και 217, εκτελεστική συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                                                 
                                             
                                             
                                                Οδηγίες εφαρμογής της συμφωνίας αριθ. 045 A-2013 σχετικά με τις επιβαρύνσεις για τις υπηρεσίες που παρέχονται σε επιχειρήσεις πρωτογενών και δευτερογενών δασικών προϊόντων και σε χώρους αποθήκευσης ξυλείας.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Όσον αφορά τα εγκεκριμένα ετήσια επιχειρησιακά σχέδια για πευκοδάση, κεφάλαιο 4 στοιχείο c), διοικητικός οδηγός για τα σχέδια υλοτομίας πευκοδασών, εγκύκλιος αριθ. DE-ICF-001-2013 του ICF.
                                             
                                          
                                                 
                                             
                                             
                                                Όσον αφορά όλες τις λοιπές άδειες υλοτομίας, δεν υφίστανται επί του παρόντος νομικές παραπομπές για το 2ο μέσο και, ως εκ τούτου, συμπεριλαμβάνεται ως συμπληρωματικό μέτρο, όπως καθορίζεται στο παράρτημα VIII.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                ICF, Τμήμα Διαχείρισης και Ανάπτυξης Δασών.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Οικεία περιφερειακή δασική υπηρεσία του ICF.
                                             
                                          
                              
                  
                        Δείκτης 3.2.3 Οι ανεξάρτητοι τεχνικοί στον δασοκομικό τομέα είναι αρμόδιοι για την ορθή άσκηση των δασοκομικών δραστηριοτήτων, βάσει αδειών υλοτομίας όσον αφορά τα ετήσια σχέδια υλοτόμησης, οι δασικές φυτείες, τα σχέδια διάσωσης και τα σχέδια ανάκτησης. Οι ανεξάρτητοι τεχνικοί στον δασοκομικό τομέα είναι μέλη επαγγελματικού φορέα, φερέγγυοι και εγγεγραμμένοι στα οικεία μητρώα για τις αντίστοιχες άδειες υλοτομίας.
                     
                  
                        Μέσα επαλήθευσης:
                        
                                    1.
                                 
                                 
                                    Αποδεικτικό φερεγγυότητας του ανεξάρτητου τεχνικού στον δασοκομικό τομέα (δελτίο ή πιστοποιητικό).
                                 
                              
                                    2.
                                 
                                 
                                    Υπόμνημα του ανεξάρτητου τεχνικού στον δασοκομικό τομέα για τη συμφωνία άσκησης της άδειας υλοτομίας.
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρο 1, διάταγμα αριθ. 73 (με ημερομηνία έκδοσης 17 Μαΐου 1962), νόμος περί υποχρεωτικής εγγραφής σε επαγγελματικό φορέα.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Συμφωνία του ICF σχετικά με τη διαρθρωμένη σειρά υποβολής σχεδίων διαχείρισης δασών, η οποία πρόκειται να αναπτυχθεί ως συμπληρωματικό μέτρο του παραρτήματος VIII.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Διαχείρισης και Ανάπτυξης Δασών.
                                 
                              
                  
                        Κριτήριο 3.3 Οι κάτοχοι και οι επικαρπωτές σχεδίων διαχείρισης και αδειών υλοτόμησης ξυλείας υλοτομούν ξυλεία και άλλα δασικά προϊόντα εκτός ξυλείας σύμφωνα με τις νομικές απαιτήσεις.
                     
                  
                        Δείκτης 3.3.1 Οι κάτοχοι σχεδίων διαχείρισης και άλλων αδειών υλοτόμησης ξυλείας πληρούν τα τεχνικά πρότυπα για την υλοτόμηση ξυλείας κατά την άσκηση των δραστηριοτήτων που απαριθμούνται στα ετήσια επιχειρησιακά σχέδια και σε άλλες άδειες υλοτόμησης ξυλείας.
                     
                  
                        Μέσα επαλήθευσης:
                        
                                    1.
                                 
                                 
                                    Εκθέσεις επιτόπιων επιθεωρήσεων (για πευκοδάση και δάση πλατύφυλλων δένδρων).
                                 
                              
                                    2.
                                 
                                 
                                    Αρχείο επιδόσεων συμμόρφωσης (ή μη συμμόρφωσης) προς τα τεχνικά πρότυπα στο τέλος του εγκεκριμένου επιχειρησιακού σχεδίου (μόνο για πευκοδάση).
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο και το 2ο μέσο:
                                    
                                                 
                                             
                                             
                                                Τίτλοι IX και XI του διοικητικού οδηγού για τα σχέδια υλοτομίας πευκοδασών.
                                             
                                          
                              
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Ενότητα 6.17, συμφωνία αριθ. 050-2012 του ICF σχετικά με τα τεχνικά πρότυπα και τις κατευθυντήριες γραμμές για την κατάρτιση σχεδίων διαχείρισης δασών και επιχειρησιακών σχεδίων σε δάση πλατύφυλλων δένδρων.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Οικεία περιφερειακή δασική υπηρεσία του ICF.
                                 
                              
                  
                        Δείκτης 3.3.2 Οι ιδιοκτήτες ή επικαρπωτές δασικών περιοχών που ασκούν δραστηριότητες υλοτομίας διαθέτουν εγκεκριμένα και έγκυρα σχέδια διάσωσης για δάση τα οποία έχουν πληγεί από φυσικές καταστροφές, ασθένειες ή παρασιτικές προσβολές, κατασκευαστικά έργα του δημόσιου και/ή του ιδιωτικού τομέα, καθώς και μεταβολές στη βλάστηση σε εκτάσεις γης που χρησιμοποιούνται για γεωργικούς σκοπούς.
                     
                  
                        Μέσα επαλήθευσης:
                        
                                    1.
                                 
                                 
                                    Απόφαση έγκρισης του σχεδίου διάσωσης.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 147, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                     
                                 
                                 
                                    Συμφωνία αριθ. 030/2013 του ICF, έγκριση σχεδίων διάσωσης.
                                 
                              
                     
                        Αρμόδιος φορέας:
                        
                                     
                                 
                                 
                                    Οικεία περιφερειακή δασική υπηρεσία του ICF και Τμήμα Διαχείρισης και Ανάπτυξης Δασών.
                                 
                              
                  
                        Δείκτης 3.3.3 Οι ιδιοκτήτες δασικών φυτειών διαθέτουν εγκεκριμένο και έγκυρο πιστοποιητικό φύτευσης και άδεια υλοτομίας για την υλοτόμηση και την πώληση προϊόντων που προέρχονται από τη διαχείριση κατοικημένων, δασωμένων ή αναδασωμένων ιδιωτικών, δημοτικών (ejido) και εθνικών περιοχών.
                     
                  
                        Μέσα επαλήθευσης:
                        
                                    1.
                                 
                                 
                                    Πιστοποιητικό δασικής φυτείας.
                                 
                              
                                    2.
                                 
                                 
                                    Άδεια υλοτόμησης πιστοποιημένων δασικών φυτειών.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 149 παράγραφοι 10 και 11, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                     
                                 
                                 
                                    Απόφαση αριθ DE-MP-071-2010 του ICF, εγχειρίδιο σχετικά με τους κανόνες έκδοσης πιστοποιητικών δασικών φυτειών.
                                 
                              
                     
                        Αρμόδιος φορέας:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                ICF, Εθνικό Πρόγραμμα Αναδάσωσης.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Οικεία περιφερειακή δασική υπηρεσία του ICF.
                                             
                                          
                              
                  
                        Κριτήριο 3.4 Οι κάτοχοι και επικαρπωτές αδειών υλοτόμησης ξυλείας εφαρμόζουν μέτρα για την προστασία του περιβάλλοντος τα οποία πληρούν τις νομικές απαιτήσεις.
                     
                  
                        Δείκτης 3.4.1 Οι ιδιοκτήτες που κατονομάζονται στα σχέδια διαχείρισης δασών για εθνικές, δημοτικές (ejido) και ιδιωτικές δασικές περιοχές συμμορφώνονται προς το πρόγραμμα προστασίας όσον αφορά τις πυρκαγιές, τις παρασιτικές προσβολές, τις δασικές ασθένειες, τους υδάτινους πόρους, τη χλωρίδα και την πανίδα.
                     
                  
                        Μέσα επαλήθευσης:
                        
                                    1.
                                 
                                 
                                    Ετήσιο πρόγραμμα προστασίας.
                                 
                              
                                    2.
                                 
                                 
                                    Τεχνική έκθεση σχετικά με τη συμμόρφωση των εγκεκριμένων ετήσιων επιχειρησιακών σχεδίων με το πρόγραμμα προστασίας.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 172 παράγραφος 3, εκτελεστική συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                     
                                 
                                 
                                    Ενότητα 6.2, υποενότητες 6.2.1 και 6.2.2, συμφωνία αριθ. 050-2012 σχετικά με τα τεχνικά πρότυπα και τις κατευθυντήριες γραμμές για την κατάρτιση σχεδίων διαχείρισης δασών και επιχειρησιακών σχεδίων σε δάση πλατύφυλλων δένδρων.
                                 
                              
                                     
                                 
                                 
                                    Κεφάλαιο 1, παράγραφος 5, απόφαση αριθ. DE-MP-285-2010 του ICF, κατευθυντήριες γραμμές και πρότυπα για τη βελτίωση της διαχείρισης των δασών.
                                 
                              
                     
                        Αρμόδιος φορέας:
                        
                                     
                                 
                                 
                                    Οικεία περιφερειακή δασική υπηρεσία του ICF.
                                 
                              
                  
                        Δείκτης 3.4.2 Οι ιδιοκτήτες που κατονομάζονται στα σχέδια διαχείρισης δασών συμμορφώνονται προς το πρόγραμμα εκτίμησης περιβαλλοντικών επιπτώσεων για την άσκηση δασοκομικών δραστηριοτήτων.
                     
                  
                        Μέσα επαλήθευσης:
                        
                                    1.
                                 
                                 
                                    Εγκεκριμένο και έγκυρο πρόγραμμα εκτίμησης περιβαλλοντικών επιπτώσεων για την άσκηση δασοκομικών δραστηριοτήτων.
                                 
                              
                                    2.
                                 
                                 
                                    Εκθέσεις τεχνικής συμμόρφωσης για το πρόγραμμα εκτίμησης περιβαλλοντικών επιπτώσεων που περιλαμβάνονται στα εγκεκριμένα ετήσια επιχειρησιακά σχέδια.
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρο 70, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                                                 
                                             
                                             
                                                Άρθρο 170, εκτελεστική συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Απόφαση αριθ DE-MP-285-2010 του ICF, κατευθυντήριες γραμμές και πρότυπα για τη βελτίωση της διαχείρισης των δασών, κεφάλαιο III, παράγραφος 3.1.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Διαχείρισης και Ανάπτυξης Δασών (DMDF).
                                 
                              
                  
                        Κριτήριο 3.5 Η μεταφορά ξυλείας πραγματοποιείται σύμφωνα με την ισχύουσα νομοθεσία.
                     
                  
                        Δείκτης 3.5.1 Η μεταφορά ξυλείας από το δάσος προς κέντρο συλλογής ξυλείας, επιχειρήσεις πρωτογενών και δευτερογενών δασικών προϊόντων, καθώς και προς χώρους αποθήκευσης ξυλείας, πραγματοποιείται βάσει αδείας μεταφοράς.
                     
                  
                        Μέσα επαλήθευσης:
                        
                                    1.
                                 
                                 
                                    Άδεια μεταφοράς.
                                 
                              Σημείωση: Το ICF εγκρίνει τρεις τύπους άδειας μεταφοράς: για στρογγυλεμένη ξυλεία (1), για προϊόντα και υποπροϊόντα (2) και για πριστή ξυλεία (3).
                     
                     
                        Νομική παραπομπή:
                        
                                     
                                 
                                 
                                    Άρθρο 103, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                                     
                                 
                                 
                                    Άρθρο 239, εκτελεστική συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                 
                              Για δάση πλατύφυλλων δένδρων:
                        
                                     
                                 
                                 
                                    Πρέπει να καταρτιστεί νομική παραπομπή η οποία θα ισχύει μόνο για δάση πλατύφυλλων δένδρων (βλέπε αντίστοιχο συμπληρωματικό μέτρο στο παράρτημα VIII).
                                 
                              
                     
                        Αρμόδιος φορέας:
                        
                                     
                                 
                                 
                                    Οικεία περιφερειακή δασική υπηρεσία του ICF.
                                 
                              
                  
                        Δείκτης 3.5.2 Χρησιμοποιούνται θεωρημένα τιμολόγια για τη μεταφορά, προς οποιονδήποτε προορισμό, μεταποιημένης ξυλείας που πωλείται από επιχειρήσεις πρωτογενών ή δευτερογενών δασικών προϊόντων ή χώρους αποθήκευσης ξυλείας.
                     
                  
                        Μέσα επαλήθευσης:
                        
                                    1.
                                 
                                 
                                    Θεωρημένα τιμολόγια.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 12, συμφωνία αριθ. 189-2014, εκτελεστικός κανονισμός για το σύστημα τιμολόγησης και οι τροποποιήσεις του.
                                 
                              
                                     
                                 
                                 
                                    Άρθρο 236, εκτελεστική συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                 
                              
                     
                        Αρμόδιος φορέας:
                        
                                     
                                 
                                 
                                    Υπηρεσία Διαχείρισης Εσόδων (SAR), Τμήμα Τιμολόγησης.
                                 
                              
                                     
                                 
                                 
                                    Οικεία περιφερειακή δασική υπηρεσία του ICF.
                                 
                              
                  
                        Δείκτης 3.5.3 Κατά τη μεταφορά ξυλείας προς οποιονδήποτε προορισμό χρησιμοποιούνται έγκυρες φορτωτικές.
                     
                  
                        Μέσα επαλήθευσης:
                        
                                    1.
                                 
                                 
                                    Φορτωτική.
                                 
                              
                     
                        Νομική παραπομπή:
                        
                                     
                                 
                                 
                                    Άρθρα 11, 19 και 44, συμφωνία αριθ. 189-2014, εκτελεστικός κανονισμός για το σύστημα τιμολόγησης και οι τροποποιήσεις του.
                                 
                              
                     
                        Αρμόδιος φορέας:
                        
                                     
                                 
                                 
                                    Υπηρεσία Διαχείρισης Εσόδων (SAR), Τμήμα Τιμολόγησης.
                                 
                              
                  
                        Κριτήριο 3.6 Τα φυσικά ή νομικά πρόσωπα τα οποία είναι ιδιοκτήτες επιχειρήσεων και χώρων αποθήκευσης ξυλείας συμμορφώνονται προς τις διατάξεις της ισχύουσας νομοθεσίας κατά τη σύσταση και λειτουργία επιχειρήσεων πρωτογενών και δευτερογενών δασικών προϊόντων και χώρων αποθήκευσης ξυλείας.
                     
                  
                        Δείκτης 3.6.1 Τα φυσικά ή νομικά πρόσωπα τα οποία είναι ιδιοκτήτες επιχείρησης πρωτογενών ή δευτερογενών δασικών προϊόντων ή χώρου αποθήκευσης ξυλείας είναι εγγεγραμμένα στα μητρώα του οικείου δήμου και του ICF.
                     
                  
                        Μέσα επαλήθευσης:
                        
                                    1.
                                 
                                 
                                    Άδεια άσκησης επιχειρηματικής δραστηριότητας.
                                 
                              
                                    2.
                                 
                                 
                                    Άδεια εκμετάλλευσης.
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρο 119, συμφωνία αριθ. 018-93, εκτελεστικός κανονισμός του νόμου περί δήμων.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Άρθρο 98, διάταγμα αριθ. 98-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Δήμος, Διοικητική Υπηρεσία ή Υπηρεσία Φορολογικής Επιθεώρησης.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                ICF, Τμήμα Διαχείρισης και Ανάπτυξης Δασών.
                                             
                                          
                              
                  
                        Δείκτης 3.6.2 Τα φυσικά ή νομικά πρόσωπα τα οποία κατέχουν επιχειρήσεις πρωτογενών και δευτερογενών δασικών προϊόντων και χώρων αποθήκευσης ξυλείας συμμορφώνονται προς τα μέτρα παρακολούθησης του περιβάλλοντος σύμφωνα με την κατηγοριοποίηση των περιβαλλοντικών επιπτώσεων.
                     
                  
                        Μέσα επαλήθευσης:
                        
                                    1.
                                 
                                 
                                    Πιστοποιητικό περιβαλλοντικής άδειας.
                                 
                              
                                    2.
                                 
                                 
                                    Γνωμοδότηση τεχνικής παρακολούθησης και επαλήθευσης όσον αφορά τη σύμβαση για τη λήψη μέτρων παρακολούθησης του περιβάλλοντος.
                                 
                              
                     
                        Νομική παραπομπή:
                        Υπουργείο Ενέργειας, Φυσικών Πόρων, Περιβάλλοντος και Ορυχείων (MiAmbiente)
                        
                                    —
                                 
                                 
                                    Άρθρο 11 στοιχείο c), άρθρο 83, διάταγμα αριθ. 104-93, γενικός περιβαλλοντικός νόμος.
                                 
                              
                                    —
                                 
                                 
                                    Άρθρο 10 παράγραφος 3, άρθρο 24 παράγραφος 6, εκτελεστική συμφωνία αριθ. 008-2015, εκτελεστικός κανονισμός του εθνικού συστήματος εκτίμησης περιβαλλοντικών επιπτώσεων.
                                 
                              Δήμοι με αρμοδιότητες έκδοσης περιβαλλοντικών αδειών:
                        
                                    —
                                 
                                 
                                    Άρθρο 1 (28-A), διάταγμα αριθ. 181-2007, τροποποίηση του γενικού περιβαλλοντικού νόμου·
                                 
                              
                                    —
                                 
                                 
                                    Άρθρο 19, εκτελεστική συμφωνία αριθ. 008-2015, εκτελεστικός κανονισμός του εθνικού συστήματος εκτίμησης περιβαλλοντικών επιπτώσεων.
                                 
                              Δήμοι με νομική αυτονομία:
                        Άρθρα 12 και 12-Α του νόμου περί δήμων, διάταγμα αριθ. 134-90.
                     
                     
                        Αρμόδιος φορέας:
                        
                                     
                                 
                                 
                                    Υπουργείο Ενέργειας, Φυσικών Πόρων, Περιβάλλοντος και Ορυχείων (MiAmbiente), Γενική Διεύθυνση Εκτίμησης και Παρακολούθησης Περιβαλλοντικών Επιπτώσεων (DECA).
                                 
                              
                                     
                                 
                                 
                                    Δήμοι με συμφωνία ανάθεσης αρμοδιοτήτων για την έκδοση περιβαλλοντικών αδειών ή με νομική αυτονομία.
                                 
                              
                  
                        Κριτήριο 3.7 Οι φορείς εκμετάλλευσης στην αλυσίδα παραγωγής δασικών προϊόντων συμμορφώνονται με τους ισχύοντες κανόνες σχετικά με το εγχώριο εμπόριο προϊόντων ξυλείας.
                     
                  
                        Δείκτης 3.7.1. Οι φορείς εκμετάλλευσης στην αλυσίδα παραγωγής δασικών προϊόντων συμμορφώνονται με τους κανόνες των παρόντων πινάκων αξιολόγησης της νομιμότητας που εφαρμόζονται στην εγχώρια αγορά προϊόντων ξυλείας.
                     
                  
                        Μέσα επαλήθευσης:
                        
                                    1.
                                 
                                 
                                    Υποβολή μηνιαίων εκθέσεων σχετικά με τις επιχειρήσεις πρωτογενών και δευτερογενών δασικών προϊόντων και τους χώρους αποθήκευσης ξυλείας.
                                 
                              
                                    2.
                                 
                                 
                                    Αρχείο καταγραφής εισροών και εκροών.
                                 
                              
                                    3.
                                 
                                 
                                    Φάκελος δέουσας επιμέλειας.
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρα 225 και 229 του γενικού εκτελεστικού κανονισμού του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Άρθρο 219 του γενικού εκτελεστικού κανονισμού του νόμου περί δασοκομίας, προστατευόμενων περιοχών και άγριας πανίδας και χλωρίδας.
                                             
                                          
                              
                                     
                                 
                                 
                                    Για το 3ο μέσο:
                                    
                                                 
                                             
                                             
                                                Ειδικά άρθρα που πρέπει να θεσπιστούν αμέσως μετά την έγκριση της αντίστοιχης νομοθεσίας (βλέπε αντίστοιχο συμπληρωματικό μέτρο στο παράρτημα VIII).
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Για το 1ο, το 2ο και το 3ο μέσο:
                                    
                                                 
                                             
                                             
                                                ICF, Τμήμα Εμπορίου και Βιομηχανίας (έως ότου δημιουργηθεί, οι αρμοδιότητές του θα ασκούνται από το Τμήμα Διαχείρισης και Ανάπτυξης Δασών).
                                             
                                          
                              
                  
                        ΑΡΧΗ 4. ΟΙ ΕΡΓΟΔΟΤΕΣ ΣΤΟΝ ΤΟΜΕΑ ΤΗΣ ΔΑΣΟΚΟΜΙΑΣ ΣΥΜΜΟΡΦΩΝΟΝΤΑΙ ΠΡΟΣ ΤΙΣ ΕΡΓΑΣΙΑΚΕΣ ΥΠΟΧΡΕΩΣΕΙΣ ΚΑΙ ΤΙΣ ΑΠΑΙΤΗΣΕΙΣ ΣΧΕΤΙΚΑ ΜΕ ΤΗΝ ΥΓΕΙΑ ΚΑΙ ΤΗΝ ΑΣΦΑΛΕΙΑ ΣΤΟΝ ΧΩΡΟ ΕΡΓΑΣΙΑΣ.
                     
                  
                        Κριτήριο 4.1 Οι εργοδότες στον τομέα της δασοκομίας συμμορφώνονται προς τις νομοθετικές διατάξεις που διέπουν τις προσλήψεις και τις αποδοχές για τους εργαζόμενους στον δασοκομικό τομέα.
                     
                  
                        Δείκτης 4.1.1 Οι εργοδότες στον τομέα της δασοκομίας προσλαμβάνουν επισήμως τους (μόνιμους ή έκτακτους) υπαλλήλους τους.
                     
                  
                        Μέσα επαλήθευσης:
                        
                                    1.
                                 
                                 
                                    Έγγραφο ή έκθεση επιθεώρησης που επιβεβαιώνει τη συμμόρφωση των εργοδοτών στον τομέα της δασοκομίας προς τον δείκτη.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 11 στοιχείο e) και άρθρο 13 παράγραφος 1, διάταγμα αριθ. 178-2016, νόμος περί επιθεώρησης εργασίας.
                                 
                              
                     
                        Αρμόδιος φορέας:
                        
                                     
                                 
                                 
                                    Υπουργείο Απασχόλησης και Κοινωνικών Ασφαλίσεων (STSS), Γενική Επιθεώρηση Εργασίας (DGIT).
                                 
                              
                  
                        Δείκτης 4.1.2 Οι εργοδότες στην αλυσίδα παραγωγής δασικών προϊόντων καταβάλλουν στους (μόνιμους ή έκτακτους) υπαλλήλους τους τουλάχιστον τις κατώτατες αποδοχές.
                     
                  
                        Μέσα επαλήθευσης:
                        
                                    1.
                                 
                                 
                                    Έγγραφο ή έκθεση επιθεώρησης που επιβεβαιώνει τη συμμόρφωση των εργοδοτών στην αλυσίδα δασικής παραγωγής προς τον δείκτη.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 11 στοιχείο e) και άρθρο 13 παράγραφος 1, διάταγμα αριθ. 178-2016, νόμος περί επιθεώρησης εργασίας.
                                 
                              
                                     
                                 
                                 
                                    Άρθρο 2, διάταγμα αριθ 103, της πράξης σχετικά με τις κατώτατες αποδοχές, που εγκρίθηκε στις 3 Ιουνίου 1971, και οι τροποποιήσεις της.
                                 
                              
                                     
                                 
                                 
                                    Άρθρα 381 και 387, διάταγμα αριθ. 189-1959, εργατικός κώδικας.
                                 
                              
                     
                        Αρμόδιος φορέας:
                        
                                     
                                 
                                 
                                    Υπουργείο Απασχόλησης και Κοινωνικών Ασφαλίσεων (STSS), Γενική Επιθεώρηση Εργασίας (DGIT).
                                 
                              
                  
                        Κριτήριο 4.2 Οι εργοδότες στην αλυσίδα παραγωγής δασικών προϊόντων τηρούν τους κανόνες σχετικά με την υγεία και την ασφάλεια στον χώρο εργασίας για τους εργαζόμενους τους οποίους απασχολούν.
                     
                  
                        Δείκτης 4.2.1 Οι εργοδότες στην αλυσίδα δασικής παραγωγής μεριμνούν για την υγεία και την ασφάλεια των εργαζομένων τους στον χώρο εργασίας τους.
                     
                  
                        Μέσα επαλήθευσης:
                        
                                    1.
                                 
                                 
                                    Έκθεση επιθεώρησης υγείας και ασφάλειας που επιβεβαιώνει τη συμμόρφωση των εργοδοτών στην αλυσίδα παραγωγής δασικών προϊόντων προς τον δείκτη.
                                 
                              
                     
                        Νομική παραπομπή:
                        
                                     
                                 
                                 
                                    Άρθρα 391 και 392, τίτλος V, κεφάλαιο I, διάταγμα αριθ 189-1959, εργατικός κώδικας.
                                 
                              
                                     
                                 
                                 
                                    Άρθρο 36, κεφάλαιο VII, γενικός εκτελεστικός κανονισμός σχετικά με τα μέτρα για την πρόληψη εργατικών ατυχημάτων και επαγγελματικών ασθενειών.
                                 
                              
                     
                        Αρμόδιος φορέας:
                        
                                     
                                 
                                 
                                    Υπουργείο Απασχόλησης και Κοινωνικών Ασφαλίσεων (STSS), Γενική Διεύθυνση Κοινωνικής Πρόνοιας, Τμήμα Υπηρεσιών Επιθεώρησης και Υγείας και Ασφάλειας στον Χώρο Εργασίας.
                                 
                              
                  
                        Κριτήριο 4.3 Οι εργοδότες στον τομέα της δασοκομίας τηρούν τους κανόνες σχετικά με την κοινωνική πρόνοια για τους εργαζόμενους.
                     
                  
                        Δείκτης 4.3.1 Οι εργοδότες στην αλυσίδα παραγωγής δασικών προϊόντων εγγράφουν τους εργαζόμενους τους οποίους απασχολούν στο Ίδρυμα Κοινωνικών Ασφαλίσεων της Ονδούρας (IHSS).
                     
                  
                        Μέσα επαλήθευσης:
                        
                                    1.
                                 
                                 
                                    Εγγραφή και ιστορικό ασφαλιστικής ενημερότητας.
                                 
                              
                                    2.
                                 
                                 
                                    Δεδομένα αντλούμενα από τη βάση δεδομένων για τη συνοπτική παρουσίαση των αρχείων μισθοδοσίας.
                                 
                              
                                    3.
                                 
                                 
                                    Έκθεση επιθεώρησης (εάν υπάρχει).
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο και το 2ο μέσο:
                                    
                                                 
                                             
                                             
                                                Άρθρο 7, διάταγμα αριθ. 140-1959, νόμος περί κοινωνικής ασφάλισης, και διάταγμα αριθ. 080-2001 της 1ης Ιουνίου 2001, το οποίο περιέχει τις τροποποιήσεις του.
                                             
                                          
                              
                                     
                                 
                                 
                                    Για το 3ο μέσο:
                                    
                                                 
                                             
                                             
                                                Άρθρο 96, διάταγμα αριθ. 140-1959, νόμος περί κοινωνικής ασφάλισης.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Ίδρυμα Κοινωνικών Ασφαλίσεων της Ονδούρας (IHSS), Τμήμα Επιθεώρησης Επιχειρήσεων.
                                 
                              
                  
                        ΑΡΧΗ 5. ΟΙ ΦΟΡΕΙΣ ΕΚΜΕΤΑΛΛΕΥΣΗΣ ΣΤΟΝ ΤΟΜΕΑ ΤΗΣ ΔΑΣΟΚΟΜΙΑΣ ΣΥΜΜΟΡΦΩΝΟΝΤΑΙ ΠΡΟΣ ΤΟΥΣ ΚΑΝΟΝΕΣ ΣΧΕΤΙΚΑ ΜΕ ΤΟ ΔΙΕΘΝΕΣ ΕΜΠΟΡΙΟ ΠΡΟΪΟΝΤΩΝ ΞΥΛΕΙΑΣ.
                     
                  
                        Κριτήριο 5.1 Οι εξαγωγείς και οι εισαγωγείς προϊόντων ξυλείας ασκούν νομίμως τη δραστηριότητά τους με την απαιτούμενη άδεια και εκπληρώνουν τις φορολογικές και τελωνειακές υποχρεώσεις τους.
                     
                  
                        Δείκτης 5.1.1 Οι εισαγωγείς και οι εξαγωγείς εκπληρώνουν τις τελωνειακές υποχρεώσεις τους σύμφωνα με το ισχύον τελωνειακό καθεστώς.
                     
                  
                        Μέσα επαλήθευσης:
                        
                                    1.
                                 
                                 
                                    Δεδομένα αντλούμενα από το αυτοματοποιημένο σύστημα τελωνειακών εσόδων (SARAH) για τη συνοπτική παρουσίαση των τελωνειακών αρχείων του εισαγωγέα/εξαγωγέα.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 23, απόφαση αριθ. 224-2008 (COMIECO-XLIX), εκτελεστικός κανονισμός του ενιαίου τελωνειακού κώδικα της Κεντρικής Αμερικής (RECAUCA).
                                 
                              
                     
                        Αρμόδιος φορέας:
                        
                                     
                                 
                                 
                                    Γενική Γραμματεία Συντονισμού της Κυβέρνησης, Υποδιεύθυνση Τελωνειακών Εσόδων (DARA).
                                 
                              
                  
                        Δείκτης 5.1.2 Οι εισαγωγείς ικανοποιούν τις απαιτήσεις δέουσας επιμέλειας που διέπουν τις εισαγωγές προϊόντων ξυλείας.
                     
                  
                        Μέσα επαλήθευσης:
                        
                                    1.
                                 
                                 
                                    Φάκελος δέουσας επιμέλειας του εισαγωγέα.
                                 
                              
                     
                        Νομική παραπομπή:
                        
                                     
                                 
                                 
                                    Ειδικά άρθρα που πρέπει να θεσπιστούν αμέσως μετά την έγκριση της αντίστοιχης νομοθεσίας (βλέπε αντίστοιχο συμπληρωματικό μέτρο στο παράρτημα VIII).
                                 
                              
                     
                        Αρμόδιος φορέας:
                        
                                     
                                 
                                 
                                    ICF, Τμήμα Εμπορίου και Βιομηχανίας (έως ότου δημιουργηθεί, οι αρμοδιότητές του θα ασκούνται από το Τμήμα Διαχείρισης και Ανάπτυξης Δασών).
                                 
                              
                  
                        Δείκτης 5.1.3 Οι εξαγωγείς προϊόντων ξυλείας που προέρχονται από είδη τα οποία εμπίπτουν στο πεδίο εφαρμογής της σύμβασης CITES συμμορφώνονται προς τις διατάξεις της εν λόγω σύμβασης.
                     
                  
                        Μέσα επαλήθευσης:
                        
                                    1.
                                 
                                 
                                    Πιστοποιητικό CITES.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 116, διάταγμα αριθ. 098-2007, νόμος περί δασοκομίας, προστατευόμενων περιοχών και άγριας πανίδας και χλωρίδας. Συμφωνία αριθ. 936-13 του Υπουργείου Γεωργίας και Κτηνοτροφίας (SAG), εσωτερικός κανονισμός για την εφαρμογή της σύμβασης για το διεθνές εμπόριο ειδών άγριας πανίδας και χλωρίδας που απειλούνται με εξαφάνιση (CITES).
                                 
                              
                     
                        Αρμόδιος φορέας:
                        
                                     
                                 
                                 
                                    Υπουργείο Γεωργίας και Κτηνοτροφίας (SAG), Εθνικό Γραφείο CITES.
                                 
                              
                  
                        ΑΡΧΗ 6. ΟΙ ΦΟΡΕΙΣ ΕΚΜΕΤΑΛΛΕΥΣΗΣ ΣΤΟΝ ΤΟΜΕΑ ΤΗΣ ΔΑΣΟΚΟΜΙΑΣ ΕΚΠΛΗΡΩΝΟΥΝ ΤΙΣ ΔΑΣΜΟΛΟΓΙΚΕΣ ΚΑΙ ΦΟΡΟΛΟΓΙΚΕΣ ΥΠΟΧΡΕΩΣΕΙΣ ΤΟΥΣ.
                     
                  
                        Κριτήριο 6.1 Οι φορείς εκμετάλλευσης στον τομέα της δασοκομίας έχουν συσταθεί νόμιμα.
                     
                  
                        Δείκτης 6.1.1 Οι φορείς εκμετάλλευσης στον τομέα της δασοκομίας είναι εγγεγραμμένοι στα μητρώα της οικείας φορολογικής αρχής.
                     
                  
                        Μέσα επαλήθευσης:
                        
                                    1.
                                 
                                 
                                    Έγγραφο του Εθνικού Φορολογικού Μητρώου (RTN).
                                 
                              
                     
                        Νομική παραπομπή:
                        
                                     
                                 
                                 
                                    Άρθρα 1 και 2, νομοθετικό διάταγμα αριθ. 102-1974, νόμος περί εθνικού φορολογικού μητρώου.
                                 
                              
                                     
                                 
                                 
                                    Άρθρο 27, διάταγμα αριθ. 51-2003, νόμος περί δίκαιης φορολόγησης.
                                 
                              
                     
                        Αρμόδιος φορέας:
                        
                                     
                                 
                                 
                                    Υπηρεσία Διαχείρισης Εσόδων (SAR), Τμήμα Εξυπηρέτησης Φορολογουμένων.
                                 
                              
                  
                        Κριτήριο 6.2 Οι φορείς εκμετάλλευσης στον τομέα της δασοκομίας εκπληρώνουν τις φορολογικές τους υποχρεώσεις έναντι της κεντρικής κυβέρνησης και των αρχών τοπικής αυτοδιοίκησης.
                     
                  
                        Δείκτης 6.2.1 Οι κάτοχοι αδειών υλοτομίας καταβάλλουν το τέλος αδειοδότησης για τη χορήγηση άδειας υλοτομίας ή εκμετάλλευσης φυσικών πόρων σύμφωνα με τον εκτελεστικό κανονισμό του νόμου περί δήμων και τα τέλη που καθορίζονται στο ισχύον σχέδιο επιβολής δημοτικών φόρων.
                     
                  
                        Μέσα επαλήθευσης:
                        
                                    1.
                                 
                                 
                                    Αποδεικτικό καταβολής του φόρου για την έκδοση άδειας υλοτομίας ή εκμετάλλευσης φυσικών πόρων.
                                 
                              
                                    2.
                                 
                                 
                                    Αποδεικτικό καταβολής του τέλους για την έκδοση άδειας υλοτομίας ή εκμετάλλευσης φυσικών πόρων.
                                 
                              
                     
                        Νομική παραπομπή:
                        
                                     
                                 
                                 
                                    Για το 1ο μέσο:
                                    
                                                 
                                             
                                             
                                                Άρθρα 128 και 130, συμφωνία αριθ. 018-93, γενικός εκτελεστικός κανονισμός του νόμου περί δήμων.
                                             
                                          
                              
                                     
                                 
                                 
                                    Για το 2ο μέσο:
                                    
                                                 
                                             
                                             
                                                Άρθρο 152 στοιχείο γ) σημείο 15, συμφωνία αριθ. 018-93, γενικός εκτελεστικός κανονισμός του νόμου περί δήμων.
                                             
                                          
                              
                     
                        Αρμόδιος φορέας:
                        
                                     
                                 
                                 
                                    Δήμος, Διοικητική Υπηρεσία ή Υπηρεσία Φορολογικής Επιθεώρησης.
                                 
                              
                  
                        Δείκτης 6.2.2 Οι φορείς εκμετάλλευσης στον τομέα της δασοκομίας καταβάλλουν φόρο εισοδήματος, εισφορά αλληλεγγύης και φόρο επί του καθαρού ενεργητικού.
                     
                  
                        Μέσα επαλήθευσης:
                        
                                    1.
                                 
                                 
                                    Φορολογικές δηλώσεις
                                    
                                                α)
                                             
                                             
                                                δήλωση CPAT-272 (εισόδημα φυσικών προσώπων) ή
                                             
                                          
                                                β)
                                             
                                             
                                                δήλωση CPAT-352 (εισόδημα φυσικών προσώπων).
                                             
                                          
                              
                     
                        Νομική παραπομπή:
                        
                                     
                                 
                                 
                                    Άρθρο 30, διάταγμα αριθ. 25-1963, νόμος περί φόρου εισοδήματος.
                                 
                              
                     
                        Αρμόδιος φορέας:
                        
                                     
                                 
                                 
                                    Υπηρεσία Διαχείρισης Εσόδων (SAR), Τμήμα Φορολογικών Πληροφοριών.
                                 
                              
                  
                        Δείκτης 6.2.3 Οι φορείς εκμετάλλευσης στον τομέα της δασοκομίας χρησιμοποιούν το σύστημα τιμολόγησης για τις πωλήσεις ξυλείας και τις πωλήσεις υπηρεσιών πριστηρίων.
                     
                  
                        Μέσα επαλήθευσης:
                        
                                    1.
                                 
                                 
                                    Δεδομένα αντλούμενα από την ενότητα τιμολόγησης για την παρουσίαση ιστορικού των τιμολογίων από την Υπηρεσία Διαχείρισης Εσόδων.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 10, συμφωνία αριθ. 189-2014, εκτελεστικός κανονισμός για το σύστημα τιμολόγησης, άλλα φορολογικά έγγραφα και την καταχώριση φορολογικών εκτυπωτών στα φορολογικά μητρώα.
                                 
                              
                     
                        Αρμόδιος φορέας:
                        
                                     
                                 
                                 
                                    Υπηρεσία Διαχείρισης Εσόδων (SAR), Τμήμα Τιμολόγησης.
                                 
                              
                  
                        Κριτήριο 6.3 Οι φορείς εκμετάλλευσης στον τομέα της δασοκομίας εκπληρώνουν τις δασμολογικές υποχρεώσεις τους έναντι της κεντρικής κυβέρνησης.
                     
                  
                        Δείκτης 6.3.1 Οι φορείς εκμετάλλευσης στον τομέα της δασοκομίας εκπληρώνουν τις δασμολογικές υποχρεώσεις τους.
                     
                  
                        Μέσα επαλήθευσης:
                        
                                    1.
                                 
                                 
                                    Πιστοποιητικό φορολογικής ενημερότητας.
                                 
                              
                     
                        Νομική παραπομπή:
                        
                                     
                                 
                                 
                                    Άρθρο 49, διάταγμα αριθ. 17-2010, νόμος περί ενίσχυσης των εσόδων, της κοινωνικής ισότητας και του εξορθολογισμού των δημόσιων δαπανών.
                                 
                              
                     
                        Αρμόδιος φορέας:
                        
                                     
                                 
                                 
                                    Υπηρεσία Διαχείρισης Εσόδων (SAR), Τμήμα Είσπραξης και Ανάκτησης Φόρων.
                                 
                              
                  
      
      
         
            
               Προσαρτήματα
            
            
               1.   
               Ορισμός των φορέων εκμετάλλευσης στον τομέα της δασοκομίας που περιλαμβάνονται στα έγγραφα της παρούσας συμφωνίας
               Στο πλαίσιο της παρούσας συμφωνίας, ως «φορέας εκμετάλλευσης στον τομέα της δασοκομίας» νοείται κάθε φυσικό ή νομικό πρόσωπο το οποίο ασκεί δραστηριότητες στην αλυσίδα παραγωγής δασικών προϊόντων. Οι φορείς εκμετάλλευσης στον τομέα της δασοκομίας υποχρεούνται να συμμορφώνονται με τους διάφορους δείκτες και τα μέσα επαλήθευσης που περιγράφονται στο παρόν παράρτημα και αφορούν τη συμμετοχή τους στα διάφορα στάδια της αλυσίδας παραγωγής δασικών προϊόντων.
               
                           Φορέας εκμετάλλευσης
                        
                        
                           Ορισμός/Έννοια
                        
                        
                           Δείκτης/Μέσο επαλήθευσης
                        
                     
                           
                                       1.
                                    
                                    
                                       Φορείς εκμετάλλευσης στον τομέα της δασοκομίας
                                    
                                 
                        
                           Φυσικά ή νομικά πρόσωπα τα οποία ασκούν δραστηριότητες στην αλυσίδα παραγωγής δασικών προϊόντων. Στις εν λόγω δραστηριότητες περιλαμβάνονται, μεταξύ άλλων, η διαχείριση δασών, η υλοτομία, η μεταποίηση, η μεταφορά, οι πωλήσεις, οι εισαγωγές και εξαγωγές ξυλείας και προϊόντων ξυλείας, καθώς και η αλλαγή χρήσης δασικής περιοχής. Στο πεδίο εφαρμογής του ορισμού αυτού εμπίπτουν επίσης οι φορείς εκμετάλλευσης στους οποίους ανατίθεται η άσκηση των δραστηριοτήτων αυτών βάσει υπεργολαβίας· για παράδειγμα, φορείς εκμετάλλευσης που δραστηριοποιούνται στην υλοτομία με τη χρήση αλυσοπρίονου, ελεγκτές ή επόπτες, αντιπρόσωποι πωλήσεων, μεταφορείς και παραλήπτες προϊόντων ξυλείας.
                        
                        
                           Υπαγόμενοι σε διαφορετικές κλάσεις σε ολόκληρο τον πίνακα.
                        
                     
                           
                                       2.
                                    
                                    
                                       Αγροτική κοινότητα
                                    
                                 
                        
                           Ομάδα φυσικών προσώπων και οι οργανώσεις τους που δραστηριοποιούνται σε αγροτική τοποθεσία (χωριό ή οικισμός), σε δασικές περιοχές ή στις παρυφές των εν λόγω περιοχών, με πρόσβαση σε πόρους διαχείρισης δασών και άλλους γεωργοδασοκομικούς πόρους.
                        
                        
                           1.1.1/1 - 1.2.1/2 - 1.2.2/1 - 2.1.2/1 - 3.1.2/1 - 3.3.2/1
                        
                     
                           
                                       3.
                                    
                                    
                                       Κοινοτική ομάδα
                                    
                                 
                        
                           Οργάνωση της τοπικής κοινότητας με νομική προσωπικότητα, περιλαμβανομένων γεωργοδασοκομικών οργανώσεων, εθνοτικών ομάδων, αγροτικών επιχειρήσεων δασικών προϊόντων και οργανωμένων κοινοτήτων που βρίσκονται σε εθνική δασική περιοχή, σκοπός της οποίας είναι η διαχείριση, η υλοτομία, η μεταποίηση και η πώληση αγαθών και υπηρεσιών που σχετίζονται με τα δάση.
                        
                        
                           1.1.1/1 - 1.2.1/2 - 1.2.2/1 - 2.1.1/1 - 2.1.1/2 - 2.1.1/3 - 2.1.2/1 - 3.1.2/1 - 3.3.2/1
                        
                     
                           
                                       4.
                                    
                                    
                                       Ιδιοκτήτης δάσους
                                    
                                 
                        
                           Φυσικό ή νομικό πρόσωπο που έχει στην κυριότητά του ιδιοκτησία με δασική κάλυψη, η οποία μπορεί να είναι, για παράδειγμα, ιδιωτικής, δημοτικής (ejido), εθνικής, κοινοτικής ιδιοκτησίας ή να ανήκει από κοινού στην κυριότητα αυτόχθονων πληθυσμών, μεταξύ άλλων.
                        
                        
                           1.1.1/1 - 1.1.2/1 - 1.1.2/2 - 1.2.1/1 - 1.2.1/2 - 1.2.2/1 - 2.1.1/1 - 2.1.1/2 - 2.1.1/3 - 2.1.2/1 - 3.1.1/1 - 3.1.2/1 - 3.1.3/1 - 3.3.2/1 - 3.3.3/1 - 3.3.3/2
                        
                     
                           
                                       5.
                                    
                                    
                                       Ιδιοκτήτης ιδιωτικού δάσους
                                    
                                 
                        
                           Φυσικό ή νομικό πρόσωπο που έχει την πλήρη κυριότητα της ιδιοκτησίας με δασική κάλυψη.
                        
                        
                           1.1.1/1 - 2.1.1/1 - 2.1.1/2 - 2.1.2/1 - 3.1.1/1 - 3.1.3/1 - 3.3.2/1 - 3.3.3/1 - 3.3.3/2
                        
                     
                           
                                       6.
                                    
                                    
                                       Ιδιοκτήτης δημοτικού (ejido) δάσους
                                    
                                 
                        
                           Δήμος ο οποίος έχει στην κατοχή του ιδιοκτησία με δασική κάλυψη.
                        
                        
                           1.1.1/1 - 1.2.2/1 - 2.1.1/1 - 2.1.1/2 - 2.1.2/1 - 3.1.1/1 - 3.1.3/1 - 3.3.2/1 - 3.3.3/1 - 3.3.3/2
                        
                     
                           
                                       7.
                                    
                                    
                                       Κατονομαζόμενος ιδιοκτήτης σε σχέδιο διαχείρισης δασών για εθνικό δάσος
                                    
                                 
                        
                           Φυσικό ή νομικό πρόσωπο το οποίο είναι ο δικαιούχος εγκεκριμένου σχεδίου διαχείρισης δασών για εθνικό δάσος.
                        
                        
                           2.1.2/1 - 3.1.2/1 - 3.1.4/1 - 3.2.1/1 - 3.2.1/2 - 3.2.2/1 - 3.2.2/2 - 3.2.3/1 - 3.2.3/2 - 3.3.1/1 - 3.3.1/2 - 3.3.2/1 - 3.4.1/1 - 3.4.1/2 - 3.4.2/1 - 3.4.2/2 - 3.5.1/1 - 3.5.2/1 - 3.5.3/1 - 6.2.1/1 - 6.2.1/2
                        
                     
                           
                                       8.
                                    
                                    
                                       Κατονομαζόμενος ιδιοκτήτης σε σχέδιο διαχείρισης δασών για δημοτικό (ejido) δάσος
                                    
                                 
                        
                           Φυσικό ή νομικό πρόσωπο το οποίο είναι ο δικαιούχος εγκεκριμένου σχεδίου διαχείρισης δασών για δημοτικό (ejido) δάσος.
                        
                        
                           2.1.2/1 - 3.1.1/1 - 3.1.4/1 - 3.2.1/1 - 3.2.1/2 - 3.2.2/1 - 3.2.2/2 - 3.2.3/1 - 3.2.3/2 - 3.3.1/1 - 3.3.1/2 - 3.3.2/1 - 3.4.1/1 - 3.4.1/2 - 3.4.2/1 - 3.4.2/2 - 3.5.1/1 - 3.5.2/1 - 3.5.3/1 - 6.2.1/1 - 6.2.1/2
                        
                     
                           
                                       9.
                                    
                                    
                                       Κατονομαζόμενος ιδιοκτήτης σε σχέδιο διαχείρισης δασών για ιδιωτικό δάσος
                                    
                                 
                        
                           Φυσικό ή νομικό πρόσωπο το οποίο είναι ο δικαιούχος εγκεκριμένου σχεδίου διαχείρισης δασών για ιδιωτικό δάσος.
                        
                        
                           2.1.2/1 - 3.1.1/1 - 3.1.4/1 - 3.2.1/1 - 3.2.1/2 - 3.2.2/1 - 3.2.2/2 - 3.2.3/1 - 3.2.3/2 - 3.3.1/1 - 3.3.1/2 - 3.3.2/1 - 3.4.1/1 - 3.4.1/2 - 3.4.2/1 - 3.4.2/2 - 3.5.1/1 - 3.5.2/1 - 3.5.3/1 - 6.2.1/1 - 6.2.1/2
                        
                     
                           
                                       10.
                                    
                                    
                                       Ιδιοκτήτης περιοχής με γεωργοδασοκομικό σύστημα
                                    
                                 
                        
                           Φυσικό ή νομικό πρόσωπο που έχει στην κατοχή του ιδιοκτησία με σύστημα παραγωγής το οποίο συνδυάζει γεωργικά και δασικά προϊόντα.
                        
                        
                           1.1.1/1 - 2.1.1/1 - 2.1.1/2 - 2.1.2/1 - 3.1.3/1 - 3.1.4/2 - 3.2.1/1 - 3.2.1/2 - 3.2.2/1 - 3.2.3/1 - 3.2.3/2 - 3.3.1/1 - 3.3.2/1 - 3.5.1/1 - 3.5.2/1 - 3.5.3/1 - 6.2.1/1 - 6.2.1/2
                        
                     
                           
                                       11.
                                    
                                    
                                       Ιδιοκτήτης δασικής φυτείας
                                    
                                 
                        
                           Φυσικό ή νομικό πρόσωπο το οποίο είναι ο μοναδικός ιδιοκτήτης ή πραγματικός δικαιούχος ιδιοκτησίας με δασική φυτεία.
                        
                        
                           1.1.1/1 - 2.1.1/1 - 2.1.1/2 - 2.1.2/1 - 3.2.1/1 - 3.2.1/2 - 3.2.2/1 - 3.2.3/1 - 3.2.3/2 - 3.3.1/1 - 3.3.2/1 - 3.3.3/1 - 3.3.3/2 - 3.5.1/1 - 3.5.2/1 - 3.5.3/1 - 6.2.1/1 - 6.2.1/2
                        
                     
                           
                                       12.
                                    
                                    
                                       Χρήστης/Νομέας
                                    
                                 
                        
                           Φυσικό ή νομικό πρόσωπο το οποίο έχει την κατοχή ή νομή εθνικής ή δημοτικής (ejido) περιοχής χωρίς τίτλο ιδιοκτησίας της γης ο οποίος δηλώνει νόμιμη κυριότητα. Ο εν λόγω φορέας εκμετάλλευσης επωφελείται από διαδικασίες νομιμοποίησης για την απόκτηση σύμβασης επικαρπίας, βάσει της οποίας του επιτρέπεται, μεταξύ άλλων, η άσκηση δραστηριοτήτων διαχείρισης δασών.
                        
                        
                           1.2.1/1 - 2.1.2/1 - 3.1.2/1 - 3.3.2/1
                        
                     
                           
                                       13.
                                    
                                    
                                       Επικαρπωτής δάσους
                                    
                                 
                        
                           Φυσικό ή νομικό πρόσωπο το οποίο έχει οριστεί από την κρατική δασική υπηρεσία ή από τις αρχές τοπικής αυτοδιοίκησης για τη βιώσιμη διαχείριση δημόσιου δάσους (εθνικού ή δημοτικού/ejido) προς ίδιον συμφέρον.
                        
                        
                           1.2.1/1 - 2.1.2/1 - 3.1.2/1 - 3.3.2/1
                        
                     
                           
                                       14.
                                    
                                    
                                       Ανάδοχος
                                    
                                 
                        
                           Φυσικό ή νομικό πρόσωπο το οποίο ασκεί δραστηριότητες υλοτομίας σε φυσικά δάση και/ή φυτείες πευκοδασών και δασών πλατύφυλλων δένδρων και έχει οριστεί από τον ιδιοκτήτη που κατονομάζεται σε εγκεκριμένο και έγκυρο σχέδιο διαχείρισης δασών.
                        
                        
                           3.2.2/1 - 3.2.2/2 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       15.
                                    
                                    
                                       Μεταφορέας
                                    
                                 
                        
                           Φυσικό ή νομικό πρόσωπο στον τομέα της δασοκομίας, του οποίου η δραστηριότητα συνίσταται στη μεταφορά προϊόντων ξυλείας.
                        
                        
                           3.5.1/1 - 3.5.2/1 - 3.5.3/1 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       16.
                                    
                                    
                                       Ειδικευμένος τεχνικός στον δασοκομικό τομέα (TFC)
                                    
                                 
                        
                           Επαγγελματίας στον δασοκομικό ή σε παρεμφερή τομέα ο οποίος διασφαλίζει τη διαχείριση και τη βιώσιμη ανάπτυξη των δασών μέσω σχεδίων διαχείρισης ή εγκεκριμένων επιχειρησιακών σχεδίων σε δημόσια ή ιδιωτικά δάση, και ο οποίος είναι, σύμφωνα με τα επαγγελματικά του καθήκοντα, αρμόδιος για την πιστοποίηση υπάλληλος.
                        
                        
                           3.2.1/1 - 3.2.1/2 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       17.
                                    
                                    
                                       Ανεξάρτητος τεχνικός στον δασοκομικό τομέα (TFI)
                                    
                                 
                        
                           Επαγγελματίας τεχνικός ιδιωτικού δικαίου στον τομέα της δασοκομίας ο οποίος ασκεί δραστηριότητες στον τομέα της δασοκομίας, εξαιρουμένης της υλοποίησης επιχειρησιακών σχεδίων.
                        
                        
                           3.2.3/1 - 3.2.3/2 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       18.
                                    
                                    
                                       Εξαγωγέας
                                    
                                 
                        
                           Φυσικό ή νομικό πρόσωπο το οποίο εμπορεύεται προϊόντα ξυλείας εκτός του εθνικού εδάφους.
                        
                        
                           5.1.1/1 - 5.1.3/1 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       19.
                                    
                                    
                                       Εισαγωγέας
                                    
                                 
                        
                           Φυσικό ή νομικό πρόσωπο το οποίο αγοράζει προϊόντα ξυλείας από το εξωτερικό, με σκοπό τη διανομή, πώληση και/ή μεταποίησή τους εντός ή εκτός της χώρας.
                        
                        
                           5.1.1/1 - 5.1.2/1 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       20.
                                    
                                    
                                       Ιδιοκτήτης επιχείρησης πρωτογενών δασικών προϊόντων
                                    
                                 
                        
                           Φυσικό ή νομικό πρόσωπο το οποίο είναι ο ιδιοκτήτης ή ο νόμιμος εκπρόσωπος επιχείρησης δασικών προϊόντων που προβαίνει στην αρχική μεταποίηση στρογγυλεμένης ξυλείας (στη φυσική της κατάσταση) ή οποιασδήποτε άλλης ξυλείας ή πρώτης ύλης εκτός ξυλείας που προέρχεται από το δάσος.
                        
                        
                           3.6.1/1 - 3.6.1/2 - 3.6.2/1 - 3.6.2/2 - 3.7.1/1 - 3.7.1/2 - 3.7.1/3 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       21.
                                    
                                    
                                       Ιδιοκτήτης επιχείρησης δευτερογενών δασικών προϊόντων
                                    
                                 
                        
                           Φυσικό ή νομικό πρόσωπο το οποίο είναι ο ιδιοκτήτης ή ο νόμιμος εκπρόσωπος επιχείρησης δασικών προϊόντων που μεταποιεί προϊόντα επιχείρησης πρωτογενών δασικών προϊόντων ή οποιαδήποτε άλλη ξυλεία ή πρώτη ύλη εκτός ξυλείας που προέρχεται από το δάσος.
                        
                        
                           3.6.1/1 - 3.6.1/2 - 3.6.2/1 - 3.6.2/2 - 3.7.1/1 - 3.7.1/2 - 3.7.1/3 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       22.
                                    
                                    
                                       Ιδιοκτήτης χώρου αποθήκευσης ξυλείας
                                    
                                 
                        
                           Φυσικό ή νομικό πρόσωπο το οποίο είναι ο ιδιοκτήτης ή ο νόμιμος εκπρόσωπος γεωτεμαχίου, τοποθεσίας ή χώρου αποθήκευσης όπου πραγματοποιούνται αγοροπωλησίες ξυλείας σε εθνικό επίπεδο / στην εγχώρια αγορά.
                        
                        
                           3.6.1/1 - 3.6.1/2 - 3.6.2/1 - 3.6.2/2 - 3.7.1/1 - 3.7.1/2 - 3.7.1/3 - 6.1.1/1 - 6.2.2/1 - 6.2.3/1 - 6.3.1/1
                        
                     
                           
                                       23.
                                    
                                    
                                       Εργοδότης
                                    
                                 
                        
                           Φυσικό ή νομικό πρόσωπο, ιδιωτικού ή δημόσιου δικαίου, το οποίο χρησιμοποιεί τις υπηρεσίες ενός ή περισσότερων εργαζομένων μέσω σύμβασης απασχόλησης ή εργασιακής σχέσης. Ο ορισμός αυτός ισχύει για όλα τα επίπεδα.
                        
                        
                           4.1.1/1 - 4.1.2/1 - 4.2.1/1 - 4.3.1/1 - 4.3.1/2 - 4.3.1/3 - 6.1.1/1 - 6.2.2/1 - 6.2.3/1 - 6.3.1/1
                        
                     
            
               2.   
               Κρατικοί φορείς που συνδέονται με τους πίνακες αξιολόγησης της νομιμότητας
               
                           Οικείος φορέας
                        
                        
                           Μέσα επαλήθευσης
                        
                     
                           Εθνικό Ινστιτούτο για τη Διατήρηση και Ανάπτυξη των Δασών, τις Προστατευόμενες Περιοχές και την Άγρια Πανίδα και Χλωρίδα (ICF)
                        
                        
                           1.1.2/2 - 1.2.1/1 - 1.2.1/2 - 1.2.2/1 - 2.1.1/3 - 2.1.2/1 - 3.1.1/1 - 3.1.2/1 - 3.1.3/1 - 3.1.4/1 - 3.1.4/2 - 3.2.1/1 - 3.2.1/2 - 3.2.2/1 - 3.2.2/2 - 3.2.3/1 - 3.2.3/2 - 3.3.1/1 - 3.3.1/2 - 3.3.2/1 - 3.3.3/1 - 3.3.3/2 - 3.4.1/1 - 3.4.1/2 - 3.4.2/1 - 3.4.2/2 - 3.5.1/1 - 3.5.2/1 - 3.6.1/2 - 3.7.1/1 - 3.7.1/2 - 3.7.1/3 - 5.1.2/1
                        
                     
                           Δήμοι
                        
                        
                           1.2.2/1 - 3.6.1/1 - 3.6.2/1 - 3.6.2/2 - 6.2.1/1 - 6.2.1/2
                        
                     
                           Υπηρεσία Διαχείρισης Εσόδων (SAR)
                        
                        
                           3.5.2/1 - 3.5.3/1 - 6.1.1/1 - 6.2.2/1 - 6.2.3/1 - 6.3.1/1
                        
                     
                           Οργανισμός για Θέματα Ιδιοκτησίας (IP)
                        
                        
                           1.1.1/1 - 1.1.2/1 - 2.1.1/1
                        
                     
                           Υπουργείο Απασχόλησης και Κοινωνικών Ασφαλίσεων (STSS)
                        
                        
                           4.1.1/1 - 4.1.2/1 - 4.2.1/1
                        
                     
                           Υπουργείο Ενέργειας, Φυσικών Πόρων, Περιβάλλοντος και Ορυχείων (MiAmbiente)
                        
                        
                           3.6.2/1 - 3.6.2/2
                        
                     
                           Εθνικό Γεωργικό Ινστιτούτο (INA)
                        
                        
                           2.1.1/2
                        
                     
                           Υπουργείο Γεωργίας και Κτηνοτροφίας (SAG)
                        
                        
                           5.1.3/1
                        
                     
                           Υποδιεύθυνση Τελωνειακών Εσόδων (DARA)
                        
                        
                           5.1.1/1
                        
                     
                           Ίδρυμα Κοινωνικών Ασφαλίσεων της Ονδούρας (IHSS)
                        
                        
                           4.3.1/1
                        
                     
            
               3.   
               Κατάλογος νομικών πράξεων που περιλαμβάνονται στους πίνακες αξιολόγησης της νομιμότητας
               Ο παρών κατάλογος καταρτίστηκε με βάση τη σειρά παράθεσης των νομικών παραπομπών στους πίνακες αξιολόγησης της νομιμότητας, με αφετηρία την αρχή 1.
               
                           1.
                        
                        
                           Διάταγμα αριθ. 082-2004, νόμος περί ιδιοκτησίας.
                        
                     
                           2.
                        
                        
                           Διάταγμα αριθ. 098-2007, νόμος περί δασοκομίας, προστατευόμενων περιοχών και άγριας πανίδας και χλωρίδας.
                        
                     
                           3.
                        
                        
                           Συμφωνία αριθ. 027-2015 του ICF σχετικά με τη δασική διαχείριση των δημοτικών (ejido) περιοχών στο πλαίσιο της κοινοτικής δασοκομίας.
                        
                     
                           4.
                        
                        
                           Διάταγμα αριθ. 026-94, κύρωση της σύμβασης αριθ 169 της ΔΟΕ.
                        
                     
                           5.
                        
                        
                           Συμφωνία αριθ. 003-2010, εκτελεστικός κανονισμός του νόμου περί ιδιοκτησίας.
                        
                     
                           6.
                        
                        
                           Νομοθετικό διάταγμα αριθ. 170 σχετικά με την αγροτική μεταρρύθμιση, όπως τροποποιήθηκε από το διάταγμα αριθ. 031-92 σχετικά με τον εκσυγχρονισμό και την ανάπτυξη του γεωργικού τομέα.
                        
                     
                           7.
                        
                        
                           Διάταγμα αριθ. 61-2013, με το οποίο το ICF εξουσιοδοτείται να ανταποκρίνεται σε αιτήσεις χορήγησης τίτλων ιδιοκτησίας για κοινοτικές και διακοινοτικές περιοχές που υποβάλλονται από οργανώσεις των αυτόχθονων πληθυσμών και των πληθυσμών αφρικανικής καταγωγής της Ονδούρας.
                        
                     
                           8.
                        
                        
                           Συμφωνία αριθ. 031-2012 του ICF σχετικά με τη διαδικασία για την έκδοση τίτλων ιδιοκτησίας για πατρογονικές εκτάσεις γης των αυτόχθονων πληθυσμών και των πληθυσμών αφρικανικής καταγωγής της Ονδούρας που ζουν στην προστατευόμενη περιοχή της Βιόσφαιρας Río Plátano.
                        
                     
                           9.
                        
                        
                           Συμφωνία αριθ. 010-2015 του ICF, οδηγίες για την εφαρμογή τεχνικών προτύπων σε ειδικά σχέδια για γεωργοδασοκομικά συστήματα (PESAs) για εκτάσεις κάτω των 100 εκταρίων.
                        
                     
                           10.
                        
                        
                           Συμφωνία αριθ. 031-2010, γενικός εκτελεστικός κανονισμός του νόμου περί δασοκομίας, προστατευόμενων περιοχών και άγριας πανίδας και χλωρίδας.
                        
                     
                           11.
                        
                        
                           Οδηγίες εφαρμογής της συμφωνίας αριθ. 045 A-2013 σχετικά με τις επιβαρύνσεις για τις υπηρεσίες που παρέχονται σε επιχειρήσεις πρωτογενών και δευτερογενών δασικών προϊόντων και σε χώρους αποθήκευσης ξυλείας.
                        
                     
                           12.
                        
                        
                           Εγκύκλιος αριθ. DE-ICF-001-2013 του ICF, διοικητικές κατευθυντήριες γραμμές για τα σχέδια υλοτομίας σε πευκοδάση.
                        
                     
                           13.
                        
                        
                           Διάταγμα αριθ. 073, νόμος περί υποχρεωτικής εγγραφής σε επαγγελματικό φορέα.
                        
                     
                           14.
                        
                        
                           Συμφωνία αριθ. 050-2012 του ICF σχετικά με τα τεχνικά πρότυπα και τις κατευθυντήριες γραμμές για την κατάρτιση σχεδίων διαχείρισης δασών και επιχειρησιακών σχεδίων σε δάση πλατύφυλλων δένδρων.
                        
                     
                           15.
                        
                        
                           Συμφωνία αριθ. 030/-2013 του ICF, έγκριση σχεδίων διάσωσης.
                        
                     
                           16.
                        
                        
                           Απόφαση αριθ DE-MP-071-2010 του ICF, εγχειρίδιο σχετικά με τους κανόνες έκδοσης πιστοποιητικών δασικών φυτειών.
                        
                     
                           17.
                        
                        
                           Aπόφαση αριθ. DE-MP-285-2010 του ICF, κατευθυντήριες γραμμές και πρότυπα για τη βελτίωση της διαχείρισης των δασών.
                        
                     
                           18.
                        
                        
                           Συμφωνία αριθ. 189-2014, εκτελεστικός κανονισμός του συστήματος τιμολόγησης και οι τροποποιήσεις του.
                        
                     
                           19.
                        
                        
                           Συμφωνία αριθ. 018-93, γενικός εκτελεστικός κανονισμός του νόμου περί δήμων.
                        
                     
                           20.
                        
                        
                           Διάταγμα αριθ. 104-93, γενικός περιβαλλοντικός νόμος.
                        
                     
                           21.
                        
                        
                           Εκτελεστική συμφωνία αριθ. 008-2015, εκτελεστικός κανονισμός του εθνικού συστήματος εκτίμησης περιβαλλοντικών επιπτώσεων.
                        
                     
                           22.
                        
                        
                           Διάταγμα αριθ. 181-2007, τροποποιήσεις του γενικού περιβαλλοντικού νόμου.
                        
                     
                           23.
                        
                        
                           Διάταγμα αριθ. 134-90, νόμος περί δήμων.
                        
                     
                           24.
                        
                        
                           Διάταγμα αριθ. 189-1959, εργατικός κώδικας.
                        
                     
                           25.
                        
                        
                           Διάταγμα αριθ. 178-2016, νόμος περί επιθεώρησης εργασίας.
                        
                     
                           26.
                        
                        
                           Διάταγμα αριθ. 103, πράξη σχετικά με τις κατώτατες αποδοχές, η οποία εγκρίθηκε στις 3 Ιουνίου 1971, και οι τροποποιήσεις της.
                        
                     
                           27.
                        
                        
                           Συμφωνία αριθ. 053-04, γενικός εκτελεστικός κανονισμός σχετικά με μέτρα για την πρόληψη εργατικών ατυχημάτων και επαγγελματικών ασθενειών.
                        
                     
                           28.
                        
                        
                           Διάταγμα αριθ. 140-1959, νόμος περί κοινωνικής ασφάλισης, και διάταγμα 080-2001 της 1ης Ιουνίου 2001, το οποίο περιέχει τις τροποποιήσεις του.
                        
                     
                           29.
                        
                        
                           Απόφαση αριθ. 224-2008 (COMIECOXLIX), εκτελεστικός κανονισμός του ενιαίου τελωνειακού κώδικα της Κεντρικής Αμερικής (RECAUCA).
                        
                     
                           30.
                        
                        
                           Συμφωνία αριθ. 936-13 του Υπουργείου Γεωργίας και Κτηνοτροφίας (SAG), εσωτερικός κανονισμός για την εφαρμογή της σύμβασης για το διεθνές εμπόριο ειδών άγριας πανίδας και χλωρίδας που απειλούνται με εξαφάνιση (CITES).
                        
                     
                           31.
                        
                        
                           Νομοθετικό διάταγμα αριθ. 102-1974, νόμος περί εθνικού φορολογικού μητρώου.
                        
                     
                           32.
                        
                        
                           Διάταγμα αριθ. 051-2003, νόμος περί δίκαιης φορολόγησης.
                        
                     
                           33.
                        
                        
                           Διάταγμα αριθ. 25-1963, νόμος περί φόρου εισοδήματος.
                        
                     
                           34.
                        
                        
                           Διάταγμα αριθ. 017-2010, νόμος περί ενίσχυσης των εσόδων, της κοινωνικής ισότητας και του εξορθολογισμού των δημόσιων δαπανών.
                        
                     
         
      
      
         
            ΠΑΡΑΡΤΗΜΑ ΙΙΙ
            ΌΡΟΙ ΠΟΥ ΔΙΕΠΟΥΝ ΤΗ ΘΕΣΗ ΣΕ ΕΛΕΥΘΕΡΗ ΚΥΚΛΟΦΟΡΙΑ ΣΤΗΝ ΈΝΩΣΗ ΠΡΟΪΟΝΤΩΝ ΞΥΛΕΙΑΣ ΠΟΥ ΕΞΑΓΟΝΤΑΙ ΑΠΟ ΤΗΝ ΟΝΔΟΥΡΑ ΚΑΙ ΚΑΛΥΠΤΟΝΤΑΙ ΜΕ ΑΔΕΙΑ FLEGT
            ΠΛΑΙΣΙΟ
            Ο κανονισμός (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα (1) και ο εκτελεστικός κανονισμός του (2) διέπουν τους όρους εισόδου στην αγορά της Ένωσης από την Ονδούρα ξυλείας και προϊόντων ξυλείας που καλύπτονται με άδεια FLEGT.
            Οι εν λόγω κανονισμοί προβλέπουν ότι οι καθοριζόμενες σε αυτούς διαδικασίες μπορούν να προσαρμόζονται στις εθνικές συνθήκες, και ειδικότερα ότι αρμόδιες αρχές για την αποδοχή των αδειών FLEGT κατά την είσοδο στην Ένωση μπορούν να είναι οι τελωνειακές αρχές ή άλλη διοικητική αρχή. Για τον λόγο αυτό, η περιγραφή της διαδικασίας προβλέπει δύο στάδια επαλήθευσης: 1) έλεγχοι των εγγράφων των αδειών και 2) φυσικό έλεγχο για τη διασφάλιση της συμμόρφωσης της αποστολής με την αντίστοιχη άδεια FLEGT.
            Στόχος της διαδικασίας αυτής είναι να συμπληρωθούν οι έλεγχοι που διενεργούνται από την Ονδούρα και να επαληθευτεί ότι οι άδειες FLEGT που προσκομίζονται κατά την είσοδο στην Ένωση είναι πράγματι αυτές τις οποίες έχει εκδώσει και καταχωρίσει νομότυπα η αρχή αδειοδότησης FLEGT της Ονδούρας και καλύπτουν τις αποστολές για τις οποίες προορίζονται από τις αρχές της Ονδούρας. Οι αρμόδιες αρχές μπορούν να απευθύνουν τις ερωτήσεις τους όσον αφορά το σύστημα διασφάλισης της νομιμότητας και της εγκυρότητας των αδειών FLEGT της Ονδούρας στην κοινή επιτροπή εφαρμογής (ΚΕΕ) σύμφωνα με τα άρθρα 9, 11, 19 και 24 της παρούσας συμφωνίας, με την επιφύλαξη των διαδικασιών αίτησης παροχής πληροφοριών για τις αρμόδιες αρχές που προβλέπονται στο άρθρο 3 του παρόντος παραρτήματος.
            
               ΑΡΘΡΟ 1
               Χειρισμός των αδειών FLEGT
               
                  1.   Η άδεια FLEGT υποβάλλεται στις αρμόδιες αρχές του κράτους μέλους στο οποίο διασαφίζεται η αποστολή που καλύπτεται από την άδεια FLEGT, προκειμένου να τεθεί σε ελεύθερη κυκλοφορία (3). Η υποβολή μπορεί να γίνεται ηλεκτρονικά ή με άλλο κατάλληλο μέσο.
               
               
                  2.   Οι αρμόδιες αρχές της παραγράφου 1 ενημερώνουν τις τελωνειακές αρχές, σύμφωνα με τις εφαρμοστέες εθνικές διαδικασίες, αμέσως μόλις γίνει δεκτή η άδεια FLEGT.
               
            
            
               ΑΡΘΡΟ 2
               Έλεγχοι της εγκυρότητας των εγγράφων της άδειας FLEGT
               
                  1.   Οι έντυπες άδειες FLEGT συμμορφώνονται με το υπόδειγμα που περιγράφεται στο παράρτημα IV. Κάθε άδεια FLEGT που δεν πληροί τις απαιτήσεις και προδιαγραφές που ορίζονται στο παράρτημα IV είναι άκυρη.
               
               
                  2.   Μια άδεια FLEGT θεωρείται άκυρη εάν η ημερομηνία υποβολής της είναι μεταγενέστερη της ημερομηνίας λήξης που αναγράφεται στην άδεια.
               
               
                  3.   Διαγραφές ή τροποποιήσεις άδειας FLEGT γίνονται δεκτές μόνον εφόσον έχουν επικυρωθεί από την αρχή αδειοδότησης.
               
               
                  4.   Παράταση της ισχύος άδειας FLEGT γίνεται δεκτή μόνον εάν η εν λόγω παράταση έχει επικυρωθεί από την αρχή αδειοδότησης.
               
               
                  5.   Αντίγραφο άδειας FLEGT ή αντίστοιχη άδεια αντικατάστασης γίνονται δεκτά μόνον εάν έχουν εκδοθεί και επικυρωθεί από την αρχή αδειοδότησης.
               
            
            
               ΑΡΘΡΟ 3
               Αίτηση παροχής συμπληρωματικών πληροφοριών
               
                  1.   Σε περίπτωση αμφιβολιών σχετικά με την εγκυρότητα ή τη γνησιότητα μιας άδειας FLEGT, αντιγράφου άδειας FLEGT ή αντίστοιχης άδειας αντικατάστασης, οι αρμόδιες αρχές μπορούν να ζητήσουν συμπληρωματικές πληροφορίες από την αρχή αδειοδότησης.
               
               
                  2.   Η αίτηση για παροχή συμπληρωματικών πληροφοριών επιτρέπεται να συνοδεύεται από αντίτυπο της άδειας FLEGT, αντίγραφό της ή άδεια αντικατάστασης.
               
               
                  3.   Εάν είναι απαραίτητο, η αρχή αδειοδότησης FLEGT ανακαλεί την άδεια FLEGT και εκδίδει διορθωμένο αντίγραφο, το οποίο επικυρώνεται με τη σφραγίδα"Duplicado" («Αντίγραφο») και διαβιβάζεται στην αρμόδια αρχή.
               
            
            
               ΑΡΘΡΟ 4
               Επαλήθευση της συμμόρφωσης της άδειας FLEGT με την αποστολή
               
                  1.   Εάν κριθεί αναγκαία η περαιτέρω επαλήθευση της αποστολής πριν οι αρμόδιες αρχές αποφασίσουν αν μπορεί να γίνει δεκτή μια άδεια FLEGT, επιτρέπεται να διενεργούνται έλεγχοι ώστε να διαπιστωθεί αν η αποστολή είναι σύμφωνη με τις πληροφορίες που περιέχει η άδεια FLEGT και τα αρχεία που αφορούν τη σχετική άδεια και τα οποία τηρεί η αρχή αδειοδότησης.
               
               
                  2.   Όταν ο όγκος ή το βάρος των προϊόντων ξυλείας τα οποία περιλαμβάνει η αποστολή που υποβάλλεται για θέση σε ελεύθερη κυκλοφορία δεν αποκλίνει περισσότερο από 10 % από τον όγκο ή το βάρος που αναφέρεται στην αντίστοιχη άδεια FLEGT, θεωρείται ότι η αποστολή συμφωνεί με τις πληροφορίες που περιέχει η άδεια FLEGT όσον αφορά τον όγκο ή το βάρος
               
               
                  3.   Σε περίπτωση αμφιβολιών σχετικά με τη συμμόρφωση της αποστολής με την άδεια FLEGT, η αρμόδια αρχή μπορεί να ζητήσει περαιτέρω διευκρινίσεις από την αρχή αδειοδότησης.
               
               
                  4.   Η αρχή αδειοδότησης μπορεί να ζητήσει από την αρμόδια αρχή να αποστείλει αντίγραφο της άδειας FLEGT ή την αντίστοιχη άδεια αντικατάστασης.
               
               
                  5.   Εάν είναι απαραίτητο, η αρχή αδειοδότησης ανακαλεί την άδεια FLEGT και εκδίδει διορθωμένο αντίγραφο, το οποίο επικυρώνεται με τη σφραγίδα "Duplicado" («Αντίγραφο») και διαβιβάζεται στην αρμόδια αρχή.
               
               
                  6.   Εάν η αρμόδια αρχή δεν λάβει απάντηση εντός 21 εργάσιμων ημερών από την υποβολή του αιτήματος συμπληρωματικών διευκρινίσεων, όπως προβλέπεται στο άρθρο 9 της παρούσας συμφωνίας, η αρμόδια αρχή απορρίπτει την άδεια FLEGT και ενεργεί σύμφωνα με την ισχύουσα νομοθεσία και τις διαδικασίες.
               
               
                  7.   Η άδεια FLEGT δεν γίνεται δεκτή εάν διαπιστωθεί, μετά την παροχή συμπληρωματικών πληροφοριών σύμφωνα με το άρθρο 3 του παρόντος παραρτήματος ή κατόπιν περαιτέρω επαλήθευσης σύμφωνα με το παρόν άρθρο, ότι η άδεια FLEGT δεν αντιστοιχεί στην αποστολή.
               
            
            
               ΑΡΘΡΟ 5
               Επαλήθευση πριν από την άφιξη της αποστολής
               
                  1.   Η άδεια FLEGT μπορεί να υποβληθεί πριν από την άφιξη της αποστολής την οποία καλύπτει.
               
               
                  2.   Η άδεια FLEGT γίνεται δεκτή εάν πληροί τις απαιτήσεις που ορίζονται στο παράρτημα IV και δεν κριθεί απαραίτητη περαιτέρω επαλήθευση σύμφωνα με τα άρθρα 2, 3 και 4 του παρόντος παραρτήματος.
               
            
            
               ΑΡΘΡΟ 6
               Λοιπά θέματα
               
                  1.   Οι δαπάνες που πραγματοποιούνται έως ότου ολοκληρωθεί η επαλήθευση βαρύνουν τον εισαγωγέα, εκτός εάν η ισχύουσα νομοθεσία και οι διαδικασίες του οικείου κράτους μέλους της Ένωσης ορίζουν διαφορετικά.
               
               
                  2.   Σε περίπτωση επίμονων διαφωνιών ή δυσχερειών κατά την επαλήθευση αδειών FLEGT, η υπόθεση μπορεί να παραπεμφθεί προς εξέταση στην ΚΕΕ.
               
            
            
               ΑΡΘΡΟ 7
               Θέση σε ελεύθερη κυκλοφορία
               
                  1.   Στη θέση 44 του ενιαίου διοικητικού εγγράφου που υποβάλλεται για τελωνειακή διασάφηση για θέση σε ελεύθερη κυκλοφορία αναγράφεται ο αριθμός της άδειας η οποία καλύπτει τα προϊόντα ξυλείας που αφορά η διασάφηση.
               
               
                  2.   Όταν η τελωνειακή διασάφηση πραγματοποιείται με ηλεκτρονικά μέσα, ο αριθμός αναφοράς αναγράφεται στην προβλεπόμενη προς τούτο θέση.
               
               
                  3.   Η ξυλεία και τα προϊόντα ξυλείας τίθενται σε ελεύθερη κυκλοφορία μόνο μετά την ολοκλήρωση των διαδικασιών που περιγράφονται στο παρόν παράρτημα.
               
            
            
               (1)  ΕΕ L 347 της 30.12.2005, σ. 1.
            
               (2)  Κανονισμός (ΕΚ) αριθ. 1024/2008 της Επιτροπής, της 17ης Οκτωβρίου 2008, περί καθορισμού λεπτομερών μέτρων για την εφαρμογή του κανονισμού (ΕΚ) αριθ. 2173/2005 του Συμβουλίου περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα (ΕΕ L 277 της 18.10.2008, σ. 23).
            
               (3)  Η θέση σε ελεύθερη κυκλοφορία αποτελεί τελωνειακό καθεστώς της Ένωσης. Βάσει του άρθρου 201 παράγραφοι 2 και 3 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013 για τη θέσπιση του ενωσιακού τελωνειακού κώδικα, για τη θέση σε ελεύθερη κυκλοφορία απαιτούνται τα ακόλουθα: α) η είσπραξη κάθε οφειλόμενου εισαγωγικού δασμού· β) η είσπραξη, ενδεχομένως, άλλων επιβαρύνσεων σύμφωνα με τα προβλεπόμενα στις οικείες ισχύουσες διατάξεις για την είσπραξη αυτών των επιβαρύνσεων· γ) η εφαρμογή μέτρων εμπορικής πολιτικής, απαγορεύσεων και περιορισμών, εφόσον η εφαρμογή των εν λόγω μέτρων δεν απαιτείται νωρίτερα (στη συγκεκριμένη περίπτωση επαληθεύεται η ύπαρξη άδειας FLEGT)· και δ) η διεκπεραίωση των λοιπών προβλεπόμενων διατυπώσεων που καθορίζονται σχετικά με την εισαγωγή των εμπορευμάτων. Η θέση σε ελεύθερη κυκλοφορία προσδίδει σε κάθε μη ενωσιακό εμπόρευμα τον τελωνειακό χαρακτήρα του ενωσιακού εμπορεύματος.
         
      
      
         
            ΠΑΡΑΡΤΗΜΑ IV
            ΔΙΑΔΙΚΑΣΙΑ ΕΚΔΟΣΗΣ ΑΔΕΙΩΝ FLEGT
            
               ΑΡΘΡΟ 1
               Γενικές απαιτήσεις για τις άδειες FLEGT
               
                  1.   Προκειμένου να εισέλθουν στην Ένωση τα προϊόντα ξυλείας από την Ονδούρα τα οποία περιλαμβάνονται στο παράρτημα I, απαιτείται άδεια FLEGT.
               
               
                  2.   Η «άδεια FLEGT» εκδίδεται από το Instituto de Conservación y Desarrollo Forestal, Áreas Protegidas y Vida Silvestre (ICF) και επιβεβαιώνει ότι η αποστολή προϊόντων ξυλείας προς εξαγωγή στην Ένωση έχει παραχθεί νόμιμα και έχει επαληθευτεί σύμφωνα με τα κριτήρια και τις διαδικασίες που καθορίζονται στην παρούσα συμφωνία.
               
               
                  3.   Οι άδειες FLEGT εκδίδονται σε έντυπη ή ηλεκτρονική μορφή.
               
               
                  4.   Άδεια FLEGT εκδίδεται για κάθε αποστολή από κάθε εξαγωγέα στο πρώτο σημείο εισόδου στην Ένωση.
               
               
                  5.   Οι έντυπες και οι ηλεκτρονικές άδειες FLEGT περιλαμβάνουν τις πληροφορίες που καθορίζονται στο προσάρτημα 1, το οποίο πρέπει να συμπληρώνεται σύμφωνα με τις οδηγίες που παρατίθενται στο προσάρτημα 2.
               
               
                  6.   Πριν από τον εκτελωνισμό, ο αιτών υποβάλλει στην τελωνειακή αρχή την άδεια FLEGT για εξαγωγή στην Ένωση, ή την άδεια H-Legal για εξαγωγή σε άλλους προορισμούς, επισυνάπτοντας τα λοιπά απαιτούμενα έγγραφα. Οι διαδικασίες έκδοσης της άδειας FLEGT ή της άδειας H-legal και η σχέση τους με την ενιαία τελωνειακή διασάφηση (DUA) θα αναπτυχθούν κατά τη διάρκεια του προπαρασκευαστικού και οργανωτικού σταδίου της παρούσας συμφωνίας.
               
               
                  7.   Άπαξ και λήξει η άδεια FLEGT, θεωρείται άκυρη.
               
               
                  8.   Όπου δεν είναι δυνατόν να συμπεριληφθούν όλες οι πληροφορίες που καθορίζονται στο έντυπο που περιλαμβάνεται στο τμήμα 1 του προσαρτήματος 1 για αποστολές που περιλαμβάνουν διαφορετικούς τύπους προϊόντων ξυλείας, μπορεί να προστίθεται στην άδεια FLEGT εγκεκριμένο παράρτημα με τις ποσοτικές και ποιοτικές πληροφορίες που καθορίζονται στο τμήμα 2 του προσαρτήματος 1.
               
               
                  9.   Το εγκεκριμένο παράρτημα σύμφωνα με την παράγραφο 8 περιλαμβάνει πληροφορίες σχετικά με την περιγραφή της αποστολής για τις οποίες δεν επαρκεί ο χώρος των αντίστοιχων θέσεων στο έντυπο που περιλαμβάνεται στο τμήμα 1 του προσαρτήματος 1.
               
               
                  10.   Εάν οι ποιοτικές πληροφορίες παρέχονται σε παράρτημα (πρόσθετες σελίδες), στις αντίστοιχες θέσεις της άδειας FLEGT δεν αναγράφονται οι πληροφορίες που αφορούν την αποστολή αλλά οι παραπομπές στο παράρτημα (πρόσθετες σελίδες).
               
               
                  11.   Οι απαιτήσεις και οι διαδικασίες για την παράταση της ισχύος και τον ορισμό της ανάκλησης, της αντικατάστασης και της διαχείρισης των αδειών FLEGT θα αναπτυχθούν κατά τη διάρκεια του προπαρασκευαστικού και οργανωτικού σταδίου της παρούσας συμφωνίας. Οι διαδικασίες έκδοσης αδειών FLEGT δημοσιοποιούνται.
               
               
                  12.   Η κυβέρνηση της Ονδούρας παρέχει στην Ένωση επικυρωμένο δείγμα άδειας FLEGT, δείγματα των σφραγίδων της αρχής αδειοδότησης και δείγματα υπογραφής των εξουσιοδοτημένων υπαλλήλων.
               
               
                  13.   Το πρωτότυπο, τα αντίτυπα και οι άδειες αντικατάστασης FLEGT δεν θεωρούνται έγκυρα και δεν γίνονται δεκτά εάν τα μέσα έκδοσής τους, όπως καθορίζονται στο παρόν παράρτημα, τροποποιηθούν ή μεταβληθούν.
               
               
                  14.   Για όλες τις εγκριθείσες άδειες FLEGT, το πρωτότυπο και κάθε είδους αντίγραφα χορηγούνται στον εξαγωγέα σύμφωνα με τις σχετικές διατάξεις της παρούσας συμφωνίας.
               
            
            
               ΑΡΘΡΟ 2
               Αρμοδιότητα της αρχής αδειοδότησης FLEGT
               
                  1.   Στην Ονδούρα, η αρχή αδειοδότησης είναι το ICF μέσω της μονάδας αδειοδότησης FLEGT. Η μονάδα επαλήθευσης της νομιμότητας που υπάγεται στο ICF είναι αρμόδια για την επαλήθευση της συμμόρφωσης προς τις νομοθετικές διατάξεις.
               
               
                  2.   Η αρχή αδειοδότησης είναι αρμόδια για την ανταλλαγή πληροφοριών μεταξύ της Ονδούρας και των αρμόδιων αρχών των κρατών μελών της Ένωσης, καθώς και άλλων αρχών της Ονδούρας που έχουν αρμοδιότητα για ζητήματα που συνδέονται με τις άδειες FLEGT.
               
               
                  3.   Η αρχή αδειοδότησης μπορεί να παρατείνει την περίοδο ισχύος (μόνο μία φορά) για διάστημα έως και τριών (3) μηνών κατ’ αίτηση του εξαγωγέα. Κατά τη χορήγηση παράτασης της ισχύος της άδειας FLEGT, η αρχή αδειοδότησης συμπληρώνει και επικυρώνει τη νέα ημερομηνία λήξης.
               
               
                  4.   Η αρχή αδειοδότησης χρησιμοποιεί μέθοδο η οποία δεν επιδέχεται παραποίηση προκειμένου να διασφαλίζεται η γνησιότητα των αδειών FLEGT και να αποφεύγονται οι διαγραφές ή τροποποιήσεις.
               
               
                  5.   Η αρχή αδειοδότησης δημιουργεί συστήματα για την τήρηση έντυπων και ηλεκτρονικών αρχείων των αδειών, προκειμένου να ανταποκρίνεται στις αιτήσεις των εξαγωγέων, λαμβάνοντας υπόψη τη γεωγραφική θέση τους. Το σύστημα αδειών FLEGT θα συνδεθεί σταδιακά με το σύστημα ενιαίας εξυπηρέτησης για το εξωτερικό εμπόριο της Ονδούρας (Sistema de Ventanilla Única de Comercio Exterior de Honduras, VUCEH), εφόσον το επιτρέπουν οι συνθήκες.
               
               
                  6.   Σε κάθε περίπτωση, είτε η ισχύς άδειας FLEGT παραταθεί είτε η άδεια ανακληθεί ή αντικατασταθεί, η αρχή αδειοδότησης ενημερώνει την αρμόδια αρχή του οικείου κράτους μέλους της Ένωσης.
               
               
                  7.   Η αρχή αδειοδότησης διαχειρίζεται βάση δεδομένων για τις παραληφθείσες αιτήσεις, τις εκδοθείσες άδειες FLEGT και τις απορριφθείσες αιτήσεις.
               
            
            
               ΑΡΘΡΟ 3
               Διαδικασία έκδοσης αδειών FLEGT
               
                  1.   Η διαδικασία διασφάλισης της νομιμότητας των προϊόντων, σύμφωνα με το παράρτημα V, διεξάγεται πριν από την έκδοση της άδειας FLEGT. Τα στάδια για τη διαχείριση των αδειών FLEGT περιγράφονται κατωτέρω (βλέπε διάγραμμα 1).
                  
                              α)
                           
                           
                              Για την απόκτηση άδειας FLEGT, ο εξαγωγέας υποβάλλει:
                              
                                          —
                                       
                                       
                                          αίτηση άδειας FLEGT και
                                       
                                    
                                          —
                                       
                                       
                                          τιμολόγιο εξαγωγής θεωρημένο από την Υπηρεσία Διαχείρισης Εσόδων (SAR).
                                       
                                    
                        
                              β)
                           
                           
                              Μετά την παραλαβή της αίτησης, η μονάδα αδειοδότησης FLEGT προβαίνει στις εξής ενέργειες:
                              
                                          i)
                                       
                                       
                                          ελέγχει με τη βοήθεια της μονάδας επαλήθευσης της νομιμότητας αν ο ενδιαφερόμενος (ο εξαγωγέας) καλύπτει όλους τους σχετικούς δείκτες του ορισμού της νομιμότητας·
                                       
                                    
                                          ii)
                                       
                                       
                                          ελέγχει αν πληρούται η απαίτηση νομιμότητας στην αλυσίδα εφοδιασμού για τη συγκεκριμένη αποστολή.
                                       
                                    
                        
                              γ)
                           
                           
                              Βάσει των πληροφοριών που συλλέγονται όσον αφορά τη συμμόρφωση με όλους τους εφαρμοστέους δείκτες των πινάκων αξιολόγησης της νομιμότητας και με τις απαιτήσεις για την αλυσίδα εφοδιασμού, η μονάδα επαλήθευσης της νομιμότητας αποφασίζει αν πληρούνται ή όχι οι απαιτήσεις νομιμότητας και παρέχει στη μονάδα αδειοδότησης FLEGT τα ακόλουθα:
                              
                                          i)
                                       
                                       
                                          εάν ο φορέας εκμετάλλευσης δεν πληροί τις απαιτήσεις νομιμότητας, γνωμοδότηση στην οποία εξηγούνται οι σχετικοί λόγοι, βάσει της οποίας η μονάδα αδειοδότησης FLEGT ενημερώνει τον αιτούντα ότι η αίτησή του απορρίφθηκε·
                                       
                                    
                                          ii)
                                       
                                       
                                          εάν ο φορέας εκμετάλλευσης πληροί τις απαιτήσεις νομιμότητας, απόφαση περί μη διατύπωσης αντιρρήσεων, προς χρήση από τη μονάδα αδειοδότησης FLEGT.
                                       
                                    
                        
                              δ)
                           
                           
                              Βάσει της αίτησης, των δικαιολογητικών εγγράφων και της απόφασης της μονάδας επαλήθευσης της νομιμότητας σχετικά με τη συμμόρφωση προς τις νομοθετικές διατάξεις, η μονάδα αδειοδότησης FLEGT είτε εκδίδει είτε αρνείται να χορηγήσει την άδεια FLEGT.
                           
                        
                              ε)
                           
                           
                              Όλες οι πληροφορίες που σχετίζονται με τη χορήγηση άδειας FLEGT εισάγονται σε ειδική βάση δεδομένων.
                           
                        
               
                  2.   Όλα τα προϊόντα ξυλείας που αναφέρονται στο παράρτημα I, συμπεριλαμβανομένων των δειγμάτων και των προϊόντων επίδειξης, υπόκεινται στο σύστημα αδειών FLEGT κατά την εξαγωγή τους προς την αγορά της Ένωσης.
                  
            
            
               ΑΡΘΡΟ 4
               Τεχνικές προδιαγραφές για τις άδειες FLEGT σε έντυπη μορφή
               
                  1.   Οι έντυπες άδειες FLEGT πρέπει να συμμορφώνονται με το μορφότυπο που περιλαμβάνεται στο προσάρτημα 1.
               
               
                  2.   Το χαρτί είναι μεγέθους A4. Το χαρτί περιέχει υδατογραφήματα που απεικονίζουν διάφορα σύμβολα, συμπεριλαμβανομένου του εθνόσημου ή εμβλήματος της Ονδούρας, πέραν της σφραγίδας.
               
               
                  3.   Οι άδειες FLEGT συμπληρώνονται με τη χρήση γραφομηχανής ή ηλεκτρονικού υπολογιστή. Σε περίπτωση ανάγκης, μπορούν να συμπληρωθούν με το χέρι.
               
               
                  4.   Η αρχή αδειοδότησης χρησιμοποιεί μεταλλική σφραγίδα, κατά προτίμηση από χάλυβα. Ωστόσο, η αρχή αδειοδότησης μπορεί επίσης να χρησιμοποιήσει ανάγλυφο αποτύπωμα με συνδυασμό γραμμάτων και αριθμών, το οποίο λαμβάνεται με διάτρηση.
               
               
                  5.   Η αρχή αδειοδότησης καταγράφει την ποσότητα με συνδυασμό γραμμάτων και αριθμών χρησιμοποιώντας μέσο που δεν μπορεί να παραποιηθεί και καθιστά αδύνατη την προσθήκη αριθμών ή ενδείξεων.
               
               
                  6.   Το έντυπο άδειας FLEGT δεν επιτρέπεται να φέρει διαγραφές ή τροποποιήσεις παρά μόνον εφόσον οι εν λόγω διαγραφές ή τροποποιήσεις έχουν επικυρωθεί με τη σφραγίδα και την υπογραφή της αρχής αδειοδότησης.
               
               
                  7.   Η άδεια FLEGT συμπληρώνεται και εκτυπώνεται στα αγγλικά.
               
            
            
               ΑΡΘΡΟ 5
               Μορφότυπο για την έκδοση αδειών FLEGT
               
                  1.   Οι άδειες FLEGT μπορούν να εκδίδονται από το μηχανογραφικό σύστημα στο πλαίσιο του συστήματος διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ).
               
               
                  2.   Στα κράτη μέλη της Ένωσης που δεν είναι συνδεδεμένα με το μηχανογραφικό σύστημα θα χορηγείται άδεια FLEGT σε έντυπη μορφή.
               
            
            
               ΑΡΘΡΟ 6
               Αντίγραφα της άδειας FLEGT
               
                  1.   Η άδεια FLEGT συνίσταται σε ένα πρωτότυπο έγγραφο και πέντε αντίγραφα.
               
               
                  2.   Το πρωτότυπο παραδίδεται στον κάτοχο της άδειας FLEGT.
               
               
                  3.   Τα πέντε αριθμημένα αντίγραφα χρησιμοποιούνται ως εξής:
                  
                              α)
                           
                           
                              Αντίγραφο 1: διατηρείται από την αρχή αδειοδότησης FLEGT για σκοπούς μελλοντικής επαλήθευσης.
                           
                        
                              β)
                           
                           
                              Αντίγραφο 2: συνοδεύει την αποστολή. Παραδίδεται στον κάτοχο της άδειας FLEGT προκειμένου να σταλεί μαζί με την αποστολή στον αγοραστή του προϊόντος προς υποβολή στην τελωνειακή αρχή του κράτους μέλους άφιξης της αποστολής που καλύπτεται από την άδεια, για θέση σε ελεύθερη κυκλοφορία.
                           
                        
                              γ)
                           
                           
                              Αντίγραφο 3: παραδίδεται στον κάτοχο της άδειας FLEGT προκειμένου να σταλεί στον αγοραστή προς υποβολή στις σχετικές αρχές·που είναι αρμόδιες για τις άδειες FLEGT στο κράτος μέλος άφιξης της αποστολής που καλύπτεται από την άδεια, για θέση σε ελεύθερη κυκλοφορία.
                           
                        
                              δ)
                           
                           
                              Αντίγραφο 4: παραδίδεται στις τελωνειακές αρχές της Ονδούρας για τους σκοπούς του ελέγχου κατά την εξαγωγή.
                           
                        
                              ε)
                           
                           
                              Αντίγραφο 5: παραδίδεται στον κάτοχο της άδειας FLEGT για το αρχείο του.
                           
                        
            
            
               ΑΡΘΡΟ 7
               Εγκυρότητα, ανάκληση και αντικατάσταση της άδειας FLEGT
               
                  1.   Εγκυρότητα και παράταση της ισχύος της άδειας FLEGT
                  Οι άδειες FLEGT είναι έγκυρες κατά την ημερομηνία έκδοσης και παραμένουν έγκυρες για έξι (6) μήνες από την ημερομηνία έκδοσης. Η ημερομηνία λήξης αναγράφεται στην άδεια FLEGT.
               
               
                  2.   Ανάκληση της άδειας FLEGT
                  
                              2.1
                           
                           
                              Η άδεια FLEGT παύει να είναι έγκυρη και θα πρέπει να επιστρέφεται στην αρχή αδειοδότησης σε περίπτωση απώλειας ή καταστροφής των προϊόντων ξυλείας που καλύπτονται από την άδεια κατά τη διάρκεια της αποστολής πριν από την άφιξη στην Ένωση.
                           
                        
                              2.2
                           
                           
                              Η άδεια FLEGT ανακαλείται στις ακόλουθες περιπτώσεις:
                              
                                          α)
                                       
                                       
                                          Σε περίπτωση οποιασδήποτε παράβασης εκ μέρους του εξαγωγέα η οποία σχετίζεται με την αποστολή και διαπιστώνεται μετά την έκδοση της άδειας FLEGT.
                                       
                                    
                                          β)
                                       
                                       
                                          Σε περίπτωση που δεν έχει πραγματοποιηθεί εξαγωγή και ο δικαιούχος δεν έχει ζητήσει παράταση ισχύος.
                                       
                                    
                        
                              2.3
                           
                           
                              Ο εξαγωγέας μπορεί επίσης να επιστρέψει αυτοβούλως την άδεια, εάν αποφασίσει να μην τη χρησιμοποιήσει.
                           
                        
               
                  3.   Αντικατάσταση της άδειας FLEGT
                  
                              3.1
                           
                           
                              Σε περίπτωση απώλειας, κλοπής ή καταστροφής του πρωτοτύπου και/ή αντιγράφων της άδειας για τις αρμόδιες αρχές της Ένωσης, ο κάτοχος της άδειας FLEGT ή ο εξουσιοδοτημένος αντιπρόσωπός του μπορεί να υποβάλει στην αρχή αδειοδότησης αίτηση αντικατάστασης με την προσκόμιση απόδειξης της απώλειας, της κλοπής ή της καταστροφής του πρωτοτύπου και/ή των αντιγράφων.
                           
                        
                              3.2
                           
                           
                              Η αρχή αδειοδότησης εκδίδει άδεια αντικατάστασης FLEGT κατόπιν της παραλαβής και εξέτασης της αίτησης του κατόχου της άδειας.
                           
                        
                              3.3
                           
                           
                              Η κυβέρνηση της Ονδούρας παρέχει στην Ένωση επικυρωμένο δείγμα άδειας FLEGT, δείγματα των σφραγίδων της αρχής αδειοδότησης και δείγματα υπογραφής των εξουσιοδοτημένων υπαλλήλων.
                           
                        
                              3.4
                           
                           
                              Η άδεια αντικατάστασης FLEGT περιέχει τις πληροφορίες και ενδείξεις που αναγράφονταν στην αρχική άδεια FLEGT, συμπεριλαμβανομένου του αριθμού της άδειας. Η άδεια αντικατάστασης FLEGT φέρει την επισήμανση"licencia de sustitución" («άδεια αντικατάστασης»).
                           
                        
                              3.5
                           
                           
                              Εάν η άδεια FLEGT που έχει απολεσθεί ή κλαπεί ξαναβρεθεί, απαγορεύεται να χρησιμοποιηθεί και πρέπει να επιστραφεί στην αρχή αδειοδότησης.
                           
                        
            
            
               ΑΡΘΡΟ 8
               Αντιμετώπιση παραβάσεων σε σχέση με την έκδοση αδειών FLEGΤ
               Σε περίπτωση οποιασδήποτε παράβασης ή ψευδούς πληροφορίας σε σχέση με προϊόντα ξυλείας, οποιασδήποτε πλαστογράφησης, τροποποίησης ή μεταβολής των πληροφοριών που αναγράφονται σε άδεια FLEGT, ή παράβασης των κανονισμών που αφορούν το σύστημα αδειών FLEGT, λαμβάνονται διοικητικά ή νομικά μέτρα ανάλογα με την έκταση της παράβασης και σύμφωνα με τη νομοθεσία της Ονδούρας.
            
            
               ΑΡΘΡΟ 9
               Αμφιβολίες σχετικά με την εγκυρότητα και τη γνησιότητα άδειας FLEGT.
               
                  1.   Σε περίπτωση αμφιβολιών σχετικά με την εγκυρότητα ή τη γνησιότητα άδειας FLEGT, αντιγράφου άδειας ή άδειας αντικατάστασης, η αρμόδια αρχή μπορεί να την ελέγξει στο σύστημα ή να ζητήσει συμπληρωματικές πληροφορίες από την αρχή αδειοδότησης FLEGT. Μόνον η αρχή αδειοδότησης FLEGT έχει την αρμοδιότητα και την εξουσία να παρέχει πληροφορίες σχετικά με την εγκυρότητα ή τη γνησιότητα της άδειας.
               
               
                  2.   Εάν η αρχή αδειοδότησης το θεωρεί απαραίτητο, μπορεί να ζητήσει από τις αρμόδιες αρχές να της αποστείλουν αντίγραφο της άδειας FLEGT ή το αντίστοιχο έγγραφο αντικατάστασης.
               
               
                  3.   Εάν η αρχή αδειοδότησης FLEGT το θεωρεί απαραίτητο, ανακαλεί την άδεια και εκδίδει διορθωμένο αντίγραφο, το οποίο επικυρώνεται με τη σφραγίδα "Duplicado" («Αντίγραφο») και διαβιβάζεται στην αρμόδια αρχή του κράτους μέλους της Ένωσης.
               
               
                  4.   Εάν επιβεβαιωθεί η εγκυρότητα της άδειας FLEGT, η αρχή αδειοδότησης ενημερώνει πάραυτα την αρμόδια αρχή με ηλεκτρονικά μέσα. Τα αντίγραφα που επιστρέφονται επικυρώνονται δεόντως από την αρχή αδειοδότησης FLEGT.
               
               
                  5.   Εάν η εν λόγω άδεια FLEGT δεν είναι έγκυρη, η αρχή αδειοδότησης ειδοποιεί την αρμόδια αρχή, κατά προτίμηση με ηλεκτρονικά μέσα.
               
               
                  6.   Σε περίπτωση τυχόν αμφιβολιών σχετικά με την εγκυρότητα και τη γνησιότητα άδειας FLEGT, η αρχή αδειοδότησης οφείλει να απαντά σε ερωτήσεις των αρμόδιων αρχών και άλλων αρχών της Ονδούρας, καθώς και να παρέχει συμπληρωματικές πληροφορίες και διευκρινίσεις όποτε της ζητείται.
               
            
         
      
      
         
            Προσάρτημα 1
            
               1.   
               Έντυπο άδειας FLEGT
               
                  
            
            
               2.   
               Συμπληρωματικές πληροφορίες για τις αποστολές
               Οι ακόλουθες πληροφορίες αφορούν την άδεια FLEGT.
               
                           # στοιχείου
                        
                        
                           Εμπορική περιγραφή της ξυλείας ή των προϊόντων ξυλείας
                        
                        
                           Κωδικός ΕΣ
                        
                        
                           Κοινή και επιστημονική ονομασία
                        
                        
                           Χώρα υλοτόμησης
                        
                        
                           Κωδικός ISO της χώρας υλοτόμησης
                        
                        
                           Όγκος (m3)
                        
                        
                           Βάρος (kg)
                        
                        
                           Αριθμός μονάδων
                        
                     
                           1
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           2
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           3
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           4
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           5
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           6
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           7
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           8
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           9
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           10
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                     
                           Τόπος έκδοσης
                        
                        
                           Ημερομηνία (ημέρα/μήνας/έτος)
                        
                        
                           Υπογραφή και σφραγίδα της αρχής αδειοδότησης FLEGT
                        
                        
                            
                        
                        
                            
                        
                        
                            
                        
                     
         
      
      
         
            Προσάρτημα 2
            ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΥΠΟΥ
            Γενικά
            
                        —
                     
                     
                        Συμπληρώνεται με κεφαλαία γράμματα
                     
                  
                        —
                     
                     
                        Οι κωδικοί ISO των χωρών αντιστοιχούν στον διεθνή τυποποιημένο κωδικό χώρας που αποτελείται από δύο γράμματα.
                        
                                    Θέση 1
                                 
                                 
                                    Αρχή αδειοδότησης FLEGT
                                 
                                 
                                    Αναγράφεται η ονομασία και η διεύθυνση της αρχής αδειοδότησης FLEGT.
                                 
                              
                                    Θέση 2
                                 
                                 
                                    Εισαγωγέας
                                 
                                 
                                    Επωνυμία και διεύθυνση εισαγωγέα.
                                 
                              
                                    Θέση 3
                                 
                                 
                                    Αριθμός άδειας FLEGT
                                 
                                 
                                    Αναγράφεται ο αριθμός της χορηγούμενης άδειας.
                                 
                              
                                    Θέση 4
                                 
                                 
                                    Ημερομηνία λήξης
                                 
                                 
                                    Περίοδος ισχύος της άδειας FLEGT
                                 
                              
                                    Θέση 5
                                 
                                 
                                    Χώρα εξαγωγής
                                 
                                 
                                    Αναγράφεται η χώρα εταίρος από την οποία εξήχθησαν τα προϊόντα ξυλείας στην Ένωση.
                                 
                              
                                    Θέση 6
                                 
                                 
                                    Κωδικός ISO
                                 
                                 
                                    Αναγράφεται ο κωδικός χώρας δύο γραμμάτων της χώρας εταίρου που αναφέρεται στη θέση 5.
                                 
                              
                                    Θέση 7
                                 
                                 
                                    Μέσο μεταφοράς
                                 
                                 
                                    Αναγράφεται το μέσο μεταφοράς στο σημείο εξαγωγής.
                                 
                              
                                    Θέση 8
                                 
                                 
                                    Κάτοχος άδειας FLEGT
                                 
                                 
                                    Αναγράφεται η επωνυμία και η διεύθυνση του εξαγωγέα.
                                 
                              
                                    Θέση 9
                                 
                                 
                                    Εμπορική περιγραφή της ξυλείας ή των προϊόντων ξυλείας
                                 
                                 
                                    Αναγράφεται η εμπορική περιγραφή των προϊόντων ξυλείας.
                                 
                              
                                    Θέση 10
                                 
                                 
                                    Κωδικοί ΕΣ
                                 
                                 
                                    Αναγράφεται ο τετραψήφιος ή εξαψήφιος κωδικός προϊόντος που έχει καθοριστεί σύμφωνα με το εναρμονισμένο σύστημα περιγραφής και κωδικοποίησης των εμπορευμάτων.
                                 
                              
                                    Θέση 11
                                 
                                 
                                    Κοινή και επιστημονική ονομασία
                                 
                                 
                                    Αναγράφεται η κοινή και η επιστημονική ονομασία των κατηγοριών ξυλείας που έχουν χρησιμοποιηθεί στο προϊόν. Εάν στο προϊόν έχουν χρησιμοποιηθεί περισσότερες από μία κατηγορίες, καθεμία αναγράφεται σε χωριστή γραμμή. Η πληροφορία αυτή μπορεί να παραλείπεται για σύνθετα προϊόντα ή συστατικά που περιέχουν περισσότερες από μία απροσδιόριστες κατηγορίες (π.χ. μοριοσανίδες).
                                 
                              
                                    Θέση 12
                                 
                                 
                                    Χώρα υλοτόμησης
                                 
                                 
                                    Αναγράφονται οι χώρες στις οποίες έχουν υλοτομηθεί οι κατηγορίες ξυλείας που αναφέρονται στη θέση 10. Εάν στο προϊόν έχουν χρησιμοποιηθεί περισσότερες από μία κατηγορίες, αναγράφονται όλες οι πηγές της χρησιμοποιηθείσας ξυλείας.
                                    Η πληροφορία αυτή μπορεί να παραλείπεται για σύνθετα προϊόντα ή συστατικά που περιέχουν περισσότερες από μία απροσδιόριστες κατηγορίες (π.χ. μοριοσανίδες).
                                 
                              
                                    Θέση 13
                                 
                                 
                                    Κωδικοί ISO
                                 
                                 
                                    Αναγράφεται ο κωδικός ISO των χωρών που δηλώνονται στη θέση 12.
                                    Η πληροφορία αυτή μπορεί να παραλείπεται για σύνθετα προϊόντα ή συστατικά που περιέχουν περισσότερες από μία απροσδιόριστες κατηγορίες (π.χ. μοριοσανίδες).
                                 
                              
                                    Θέση 14
                                 
                                 
                                    Όγκος (m3)
                                 
                                 
                                    Δηλώνεται ο συνολικός όγκος σε m3. Η πληροφορία αυτή μπορεί να παραλείπεται μόνον εφόσον δεν παραλείπεται η πληροφορία που αναφέρεται στη θέση 15.
                                 
                              
                                    Θέση 15
                                 
                                 
                                    Καθαρό βάρος (kg)
                                 
                                 
                                    Αναγράφεται το συνολικό βάρος σε kg, ήτοι η καθαρή μάζα των προϊόντων ξυλείας χωρίς τους άμεσους περιέκτες ή οποιαδήποτε συσκευασία, εκτός από τα στεφάνια παλετών, τα τελάρα φόρτωσης, τις ετικέτες κ.λπ. Η πληροφορία αυτή μπορεί να παραλείπεται μόνον εφόσον δεν παραλείπεται η πληροφορία που αναφέρεται στη θέση 14.
                                 
                              
                                    Θέση 16
                                 
                                 
                                    Αριθμός μονάδων
                                 
                                 
                                    Αναγράφεται ο αριθμός των μονάδων στις περιπτώσεις που είναι ο πλέον ενδεδειγμένος τρόπος για να προσδιοριστεί ποσοτικά ένα μεταποιημένο προϊόν. Η πληροφορία αυτή μπορεί να παραλείπεται.
                                 
                              
                                    Θέση 17
                                 
                                 
                                    Διακριτικά σημεία
                                 
                                 
                                    Αναγράφεται, κατά περίπτωση, κάθε διακριτικό σημείο, π.χ. αριθμός παρτίδας, αριθμός φορτωτικής. Η πληροφορία αυτή μπορεί να παραλείπεται.
                                 
                              
                                    Θέση 18
                                 
                                 
                                    Υπογραφή και σφραγίδα της αρχής αδειοδότησης FLEGT
                                 
                                 
                                    Η θέση αυτή πρέπει να φέρει την υπογραφή του εξουσιοδοτημένου υπαλλήλου και να σφραγίζεται με την επίσημη σφραγίδα της αρχής αδειοδότησης FLEGT. Πρέπει επίσης να δηλώνονται ο τόπος και η ημερομηνία.
                                 
                              
                  
      
      
         
            ΠΑΡΑΡΤΗΜΑ V
            ΣΥΣΤΗΜΑ ΔΙΑΣΦΑΛΙΣΗΣ ΤΗΣ ΝΟΜΙΜΟΤΗΤΑΣ ΠΟΥ ΕΦΑΡΜΟΖΕΙ Η ΟΝΔΟΥΡΑ ΓΙΑ ΤΑ ΠΡΟΪΟΝΤΑ ΞΥΛΕΙΑΣ (ΣΔΝ)
            Πίνακας περιεχομένων
            
                        1.
                     
                     ΕΙΣΑΓΩΓΗ
                     
                  
                        1.1
                     
                     Γενικό πλαίσιο
                     
                  
                        1.2
                     
                     Στόχος του συστήματος διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ)
                     
                  
                        1.3
                     
                     Νέα εργαλεία και στοιχεία για τη βελτίωση της διαχείρισης των δασών
                     
                  
                        2.
                     
                     ΝΟΜΙΚΟ ΠΛΑΙΣΙΟ ΤΗΣ ΟΝΔΟΥΡΑΣ ΠΟΥ ΔΙΕΠΕΙ ΤΟ ΣΔΝ
                     
                  
                        2.1
                     
                     Διεθνείς συμβάσεις και συνθήκες
                     
                  
                        2.2
                     
                     Περιφερειακές συμβάσεις και συνθήκες
                     
                  
                        2.3
                     
                     Εθνική νομοθεσία σχετικά με τη βιώσιμη διαχείριση των φυσικών πόρων
                     
                  
                        2.4
                     
                     Εθνική νομοθεσία σχετικά με την αγορά εργασίας
                     
                  
                        2.5
                     
                     Εθνική νομοθεσία σχετικά με την καταβολή κρατικών και δημοτικών φόρων για την εξαγωγή προϊόντων ξυλείας
                     
                  
                        2.6
                     
                     Εθνική νομοθεσία σχετικά με τις διοικητικές διαδικασίες, τους μηχανισμούς διαφάνειας και τη συμμετοχή του κοινού
                     
                  
                        2.7
                     
                     Εθνική νομοθεσία που εφαρμόζεται από τους δικαστικούς λειτουργούς
                     
                  
                        3.
                     
                     ΣΤΟΙΧΕΙΑ ΤΟΥ ΣΔΝ
                     
                  
                        3.1
                     
                     Ορισμός της νομιμότητας
                     
                  
                        3.2
                     
                     Επαλήθευση της συμμόρφωσης με τον ορισμό της νομιμότητας
                     
                  
                        3.3
                     
                     Έλεγχοι της αλυσίδας εφοδιασμού
                     
                  
                        3.4
                     
                     Διαδικασία έκδοσης αδειών FLEGT και H-Legal
                     
                  
                        3.5
                     
                     Ανεξάρτητος έλεγχος
                     
                  
                        4.
                     
                     ΘΕΣΜΙΚΟ ΠΛΑΙΣΙΟ ΚΑΙ ΡΟΛΟΣ ΤΩΝ ΦΟΡΕΩΝ ΠΟΥ ΣΥΜΜΕΤΕΧΟΥΝ ΣΤΗΝ ΕΦΑΡΜΟΓΗ ΤΟΥ ΣΔΝ
                     
                  
                        4.1
                     
                     Φορείς που συμμετέχουν στην εφαρμογή του ΣΔΝ
                     
                  
                        4.2
                     
                     Κρατικοί φορείς
                     
                  
                        4.2.1
                     
                     Εθνικό Ινστιτούτο για τη Διατήρηση και Ανάπτυξη των Δασών, τις Προστατευόμενες Περιοχές και την Άγρια Πανίδα και Χλωρίδα (ICF)
                     
                  
                        4.2.2
                     
                     Υπηρεσία Διαχείρισης Εσόδων (SAR)
                     
                  
                        4.2.3
                     
                     Δήμοι
                     
                  
                        4.2.4
                     
                     Οργανισμός για Θέματα Ιδιοκτησίας (IP)
                     
                  
                        4.2.5
                     
                     Υπουργείο Απασχόλησης και Κοινωνικών Ασφαλίσεων (STSS)
                     
                  
                        4.2.6
                     
                     Ίδρυμα Κοινωνικών Ασφαλίσεων της Ονδούρας (IHSS)
                     
                  
                        4.2.7
                     
                     Υπουργείο Ενέργειας, Φυσικών πόρων, Περιβάλλοντος και Ορυχείων (MiAmbiente)
                     
                  
                        4.2.8
                     
                     Εθνικό Γεωργικό Ινστιτούτο (INA)
                     
                  
                        4.2.9
                     
                     Υπουργείο Γεωργίας και Κτηνοτροφίας (SAG)
                     
                  
                        4.2.10
                     
                     Υποδιεύθυνση Τελωνειακών Εσόδων (DARA)
                     
                  
                        4.2.11
                     
                     Εμμέσως εμπλεκόμενοι κρατικοί φορείς
                     
                  
                        4.3
                     
                     Ιδιωτικός τομέας της δασοκομίας
                     
                  
                        4.4
                     
                     Οργανώσεις της κοινωνίας των πολιτών
                     
                  
                        4.4.1
                     
                     Τοπικές οργανώσεις
                     
                  
                        4.4.2
                     
                     Αναπτυξιακές μη κυβερνητικές οργανώσεις
                     
                  
                        4.5
                     
                     Αυτόχθονες πληθυσμοί και πληθυσμοί αφρικανικής καταγωγής της Ονδούρας (PIAH)
                     
                  
                        4.6
                     
                     Ανάπτυξη ικανοτήτων
                     
                  
                        5.
                     
                     ΚΑΛΥΨΗ/ΠΕΔΙΟ ΕΦΑΡΜΟΓΗΣ ΤΟΥ ΣΔΝ
                     
                  
                        5.1
                     
                     Προϊόντα ξυλείας που περιλαμβάνονται στο ΣΔΝ
                     
                  
                        5.2
                     
                     Αγορές που καλύπτονται από το ΣΔΝ
                     
                  
                        5.3
                     
                     Πηγές ξυλείας που καλύπτονται από το ΣΔΝ
                     
                  
                        5.3.1
                     
                     Ξυλεία που υλοτομείται στην Ονδούρα
                     
                  
                        5.3.2
                     
                     Εισαγόμενη ξυλεία
                     
                  
                        5.3.3
                     
                     Ξυλεία που δεν καλύπτεται από την παρούσα συμφωνία
                     
                  
                        5.4
                     
                     Πεδίο δραστηριοτήτων των φορέων εκμετάλλευσης που περιλαμβάνονται στο ΣΔΝ
                     
                  
                        6.
                     
                     ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΜΕ ΤΟΝ ΟΡΙΣΜΟ ΤΗΣ ΝΟΜΙΜΟΤΗΤΑΣ
                     
                  
                        6.1
                     
                     Αρχές επαλήθευσης της νομιμότητας
                     
                  
                        6.1.1
                     
                     Φορείς που συμμετέχουν στην επαλήθευση της νομιμότητας
                     
                  
                        6.1.2
                     
                     Διαδικασίες επαλήθευσης που βασίζονται στους πίνακες αξιολόγησης της νομιμότητας
                     
                  
                        6.1.3
                     
                     Αποθήκευση των μέσων επαλήθευσης της νομιμότητας
                     
                  
                        6.1.4
                     
                     Συστήματα πληροφοριών και λειτουργίες επαλήθευσης
                     
                  
                        6.1.5
                     
                     Αρχή της διαχείρισης κινδύνων
                     
                  
                        6.1.6
                     
                     Έλεγχος νομιμότητας που οδηγεί σε έκδοση πιστοποιητικού συμμόρφωσης προς τις νομοθετικές διατάξεις
                     
                  
                        6.2
                     
                     Υποχρέωση των φορέων εκμετάλλευσης όσον αφορά την επαλήθευση της νομιμότητας
                     
                  
                        7.
                     
                     ΕΠΑΛΗΘΕΥΣΗ ΤΗΣ ΑΛΥΣΙΔΑΣ ΕΦΟΔΙΑΣΜΟΥ ΞΥΛΕΙΑΣ ΚΑΙ ΠΡΟΪΟΝΤΩΝ ΞΥΛΕΙΑΣ
                     
                  
                        7.1
                     
                     Αρχές επαλήθευσης της αλυσίδας εφοδιασμού
                     
                  
                        7.2
                     
                     Προσδιορισμός προϊόντων ξυλείας
                     
                  
                        7.3
                     
                     Υποβολή πληροφοριών σχετικά με την αλυσίδα εφοδιασμού από τους φορείς εκμετάλλευσης
                     
                  
                        7.4
                     
                     Επαλήθευση εισαγόμενων προϊόντων ξυλείας
                     
                  
                        7.5
                     
                     Επαλήθευση προϊόντων ξυλείας υπό διαμετακόμιση
                     
                  
                        7.6
                     
                     Επαλήθευση κατασχεθέντων προϊόντων ξυλείας
                     
                  
                        7.7
                     
                     Επαλήθευση προϊόντων ξυλείας που προέρχονται από εκτάσεις που έχουν υποστεί αλλαγή χρήσης
                     
                  
                        8.
                     
                     ΑΝΑΓΝΩΡΙΣΗ ΙΔΙΩΤΙΚΗΣ ΠΙΣΤΟΠΟΙΗΣΗΣ
                     
                  
                        9.
                     
                     ΧΕΙΡΙΣΜΟΣ ΠΕΡΙΠΤΩΣΕΩΝ ΜΗ ΣΥΜΜΟΡΦΩΣΗΣ ΜΕ ΤΟ ΣΔΝ
                     
                  
                        10.
                     
                     ΜΗΧΑΝΙΣΜΟΙ ΧΕΙΡΙΣΜΟΥ ΚΑΤΑΓΓΕΛΙΩΝ
                     
                  
                        10.1
                     
                     Εισαγωγή
                     
                  
                        10.2
                     
                     Στόχοι
                     
                  
                        10.3
                     
                     Είδη μηχανισμών χειρισμού καταγγελιών
                     
                  
                        10.4
                     
                     Δημιουργία μηχανισμών χειρισμού καταγγελιών και αρχές που διέπουν τη λειτουργία τους
                     
                  
                        11.
                     
                     ΜΗΧΑΝΙΣΜΟΙ ΔΙΑΒΟΥΛΕΥΣΗΣ, ΣΥΜΜΕΤΟΧΗΣ ΚΑΙ ΣΥΝΤΟΝΙΣΜΟΥ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΟΥ ΣΔΝ
                     
                  
                        11.1
                     
                     Κοινή επιτροπή εφαρμογής
                     
                  
                        11.2
                     
                     Τεχνική επιτροπή
                     
                  
                        11.3
                     
                     Διοργανική Γραμματεία για την Εφαρμογή της ΕΣΕΣ-FLEGT (SIIAVA)
                     
                  
                        11.4
                     
                     Εθνική στρατηγική για τον έλεγχο της παράνομης υλοτομίας και μεταφοράς δασικών προϊόντων (ENCTI) και οι δεσμοί της με την παρούσα συμφωνία
                     
                  
                        12.
                     
                     ΜΕΤΡΑ ΕΝΘΑΡΡΥΝΣΗΣ, ΠΡΟΩΘΗΣΗΣ, ΔΙΑΣΦΑΛΙΣΗΣ ΚΑΙ ΜΕΤΡΙΑΣΜΟΥ ΠΟΥ ΑΠΟΣΚΟΠΟΥΝ ΣΤΗΝ ΕΞΑΣΦΑΛΙΣΗ ΤΗΣ ΣΥΜΜΕΤΟΧΗΣ ΤΩΝ ΔΙΑΦΟΡΩΝ ΦΟΡΕΩΝ ΤΟΥ ΤΟΜΕΑ ΣΤΗΝ ΕΦΑΡΜΟΓΗ ΤΟΥ ΣΔΝ
                     
                  
                        Προσάρτημα 1
                     
                     Στάδια της αλυσίδας εφοδιασμού (πευκοδάσος)
                     
                  
                        Προσάρτημα 2
                     
                     Στάδια της αλυσίδας εφοδιασμού (δάσος πλατύφυλλων δένδρων)
                     
                  1.   ΕΙΣΑΓΩΓΗ
            1.1   Γενικό πλαίσιο
            Η Λατινική Αμερική παρουσιάζει το υψηλότερο ποσοστό αποψίλωσης παγκοσμίως, η δε Ονδούρα ένα από τα υψηλότερα ετήσια ποσοστά αποψίλωσης στην περιοχή. Η αποψίλωση και η υποβάθμιση των δασών οφείλονται σε διάφορες αιτίες, κυρίως στην επέκταση της εκτατικής κτηνοτροφίας βοοειδών και των μονοκαλλιεργειών (όπως το φοινικέλαιο), στην παράνομη αποψιλωτική υλοτομία, στις δασικές πυρκαγιές και στη μη βιώσιμη υλοτόμηση.
            Οι συνέπειες και οι αρνητικές επιπτώσεις, όπως η καταστροφή και υποβάθμιση των δασών λόγω της παράνομης υλοτομίας και η μετατροπή τροπικών δασών σε γεωργικές εκτάσεις, οδηγούν σε μείωση της βιοποικιλότητας και σε περιορισμό ή απώλεια της φυσικής ανθεκτικότητας των δασικών οικοσυστημάτων. Υπάρχει επίσης οικονομική ζημία η οποία προκύπτει από τη μη καταβολή τελών και τη φοροδιαφυγή.
            1.2   Στόχος του συστήματος διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ)
            Στόχος του ΣΔΝ είναι η βελτίωση της διακυβέρνησης στον δασικό τομέα της χώρας, μέσω της διασφάλισης της αυστηρής συμμόρφωσης όλων των φορέων εκμετάλλευσης στην αλυσίδα εφοδιασμού δασικών προϊόντων προς τις κείμενες διατάξεις.
            Ο στόχος αυτός καλύπτει την εκχώρηση δικαιωμάτων δασικής χρήσης, την υλοτομία πρώτων υλών, τη μεταφορά ξυλείας, την πρωτογενή μεταποίηση, τη δευτερογενή μεταποίηση και το εμπόριο προϊόντων ξυλείας τόσο στην εγχώρια όσο και στη διεθνή αγορά, με βάση την εφαρμογή και την επιβολή της ισχύουσας νομοθεσίας και τη βελτίωση των υφιστάμενων συστημάτων κρατικού ελέγχου.
            1.3   Νέα εργαλεία και στοιχεία για τη βελτίωση της διαχείρισης των δασών
            Παρότι η αδειοδότηση της νόμιμης ξυλείας μέσω του FLEGT συνιστά βασικό στόχο της διαδικασίας διαπραγμάτευσης και εφαρμογής της ΕΣΕΣ, δεν αποτελεί το μόνο αναμενόμενο αποτέλεσμα. Για την έκδοση των αδειών αυτών και για την εκπλήρωση των προσδοκιών της Ονδούρας και της ΕΕ όσον αφορά τη βελτίωση της διακυβέρνησης στον δασικό τομέα και την προώθηση του εμπορίου νόμιμης ξυλείας, πρέπει να αναπτυχθούν νέα εργαλεία για την ενίσχυση της επαλήθευσης της νομιμότητας. Για τον λόγο αυτόν, στη συμφωνία προτείνονται διάφορα νέα και καινοτόμα στοιχεία τα οποία αναμένεται να έχουν θετικό αντίκτυπο στη διακυβέρνηση στον δασικό τομέα. Αυτό το σύνολο στοιχείων, τα οποία είτε υφίστανται ήδη είτε απομένουν ακόμη να αναπτυχθούν, συνθέτει το σύστημα διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ). Στα στοιχεία αυτά, τόσο σε οργανωτικό όσο και θεσμικό επίπεδο, περιλαμβάνονται ειδικότερα τα εξής:
            Ορισμός της νόμιμης ξυλείας
            
                        α)
                     
                     
                        Θέσπιση νομικών απαιτήσεων, οι οποίες περιλαμβάνονται στους πίνακες αξιολόγησης της νομιμότητας, για όλες τις πηγές ξυλείας που προμηθεύουν την εγχώρια αγορά, και τις εξαγωγές προς οποιονδήποτε προορισμό, συμπεριλαμβανομένης της εισαγόμενης ξυλείας.
                     
                  Έλεγχοι της αλυσίδας εφοδιασμού
            
                        β)
                     
                     
                        Ορόσημο εφαρμογής της παρούσας συμφωνίας: Ανάπτυξη και εφαρμογή του συστήματος ΤΠ για την ιχνηλασιμότητα της ξυλείας (SIRMA): βελτιωμένοι έλεγχοι των όγκων ξυλείας κατά μήκος της αλυσίδας εφοδιασμού, χάρη στη σύνδεση με άλλα συστήματα πληροφοριών (τόσο το εσωτερικό σύστημα του ICF όσο και συστήματα που εφαρμόζονται σε άλλους φορείς) και την ανταλλαγή πληροφοριών με άλλες χώρες (σε μεσοπρόθεσμο ορίζοντα).
                     
                  
                        γ)
                     
                     
                        Ανταλλαγή πληροφοριών και διασταυρώσεις μεταξύ του SIRMA και του αυτοματοποιημένου συστήματος τελωνειακών εσόδων (SARAH) της Ονδούρας (σε μεσοπρόθεσμο ορίζοντα).
                     
                  
                        δ)
                     
                     
                        Ορόσημο εφαρμογής της παρούσας συμφωνίας: Θέσπιση υποχρέωσης δέουσας επιμέλειας για όλους τους φορείς εκμετάλλευσης. Μέριμνα ώστε να συμπεριληφθεί στο νομικό πλαίσιο υποχρέωση η οποία μειώνει στο ελάχιστο τον κίνδυνο μη συμμόρφωσης των φορέων εκμετάλλευσης, ανεξάρτητα από το αν το προϊόν προέρχεται από τοπική πηγή ή από το εξωτερικό (σε μεσοπρόθεσμο ορίζοντα).
                     
                  Διαδικασίες επαλήθευσης
            
                        ε)
                     
                     
                        Αυστηρότερη εφαρμογή του συνόλου της νομοθεσίας που περιλαμβάνεται στους πίνακες αξιολόγησης της νομιμότητας (σε μακροπρόθεσμο ορίζοντα).
                     
                  
                        στ)
                     
                     
                        Ενίσχυση των ελέγχων επί της υλοτόμησης σε δασικές περιοχές που αποτελούν αντικείμενο σχεδίων διάσωσης και ανάκτησης, ιδιαίτερα όταν απαιτούνται μεγαλύτερες προσπάθειες για την παρακολούθηση κατά μήκος της αλυσίδας εφοδιασμού (σε μακροπρόθεσμος στόχο ορίζοντα).
                     
                  
                        ζ)
                     
                     
                        Ενοποίηση του εθνικού συστήματος δασικών πληροφοριών (SNIF) προκειμένου να δημιουργηθεί αποτελεσματική και κατάλληλη σύνδεση με άλλους σχετικούς φορείς, καθώς και να παρασχεθεί στους χρήστες η δυνατότητα πρόσβασης σε πληροφορίες που παρουσιάζουν ενδιαφέρον για αυτούς (σε μεσοπρόθεσμο ορίζοντα).
                     
                  
                        η)
                     
                     
                        Ορόσημο εφαρμογής της παρούσας συμφωνίας: Δημιουργία και διαχείριση βάσης δεδομένων σχετικά με τον βαθμό μη συμμόρφωσης των φορέων εκμετάλλευσης με τις απαιτήσεις του ΣΔΝ (σε μεσοπρόθεσμο ορίζοντα).
                     
                  
                        θ)
                     
                     
                        Ορόσημο εφαρμογής της παρούσας συμφωνίας: Εφαρμογή ελέγχου νομιμότητας βάσει κινδύνων ως μέσο για να ελέγχεται ότι όλοι οι φορείς εκμετάλλευσης συμμορφώνονται με τους δείκτες και τις απαιτήσεις του ΣΔΝ (σε μεσοπρόθεσμο ορίζοντα).
                     
                  
                        ι)
                     
                     
                        Ορόσημο εφαρμογής της παρούσας συμφωνίας: Δημιουργία πιστοποιητικού συμμόρφωσης προς τις νομοθετικές διατάξεις –ως αποτέλεσμα του ελέγχου νομιμότητας– το οποίο συνιστά απόδειξη της συμμόρφωσης με τις απαιτήσεις του ΣΔΝ (σε μεσοπρόθεσμο ορίζοντα).
                     
                  
                        ια)
                     
                     
                        Αναγνώριση της ιδιωτικής εθελοντικής πιστοποίησης, υπό την προϋπόθεση της ισοδυναμίας με τους πίνακες αξιολόγησης της νομιμότητας. Λαμβανομένων υπόψη των διαδικασιών που ορίζονται στην ενότητα 8, τα πιστοποιητικά νομιμότητας, τα πιστοποιητικά διαχείρισης δασών και/ή τα πιστοποιητικά αλυσίδας επιτήρησης που εκδίδονται από διαπιστευμένους οργανισμούς πιστοποίησης μπορούν να γίνουν δεκτά ως αποδεικτικό στοιχείο της μερικής ή πλήρους συμμόρφωσης με τους δείκτες νομιμότητας προκειμένου να αποφεύγεται η αλληλεπικάλυψη εργασιών και ως τρόπος απλούστευσης αυτής της επαλήθευσης (σε μεσοπρόθεσμο ορίζοντα).
                     
                  Διαδικασίες έκδοσης αδειών FLEGT
            
                        ιβ)
                     
                     
                        Έκδοση αδειών FLEGT με τις οποίες διασφαλίζεται η συμμόρφωση με τις απαιτήσεις του ΣΔΝ για όλες τις αποστολές ξυλείας προς την ΕΕ. Οι απαιτήσεις για την έκδοση αδειών H-Legal πρέπει επίσης να τηρούνται στην περίπτωση ξυλείας που εξάγεται σε άλλες χώρες (σε μεσοπρόθεσμο ορίζοντα).
                     
                  Ανεξάρτητος έλεγχος
            
                        ιγ)
                     
                     
                        Ανεξάρτητος έλεγχος του συστήματος για τη διασφάλιση της αξιοπιστίας όλων των στοιχείων του ΣΔΝ και διατύπωση προτάσεων περί τροποποιήσεων για την αποκατάσταση αδυναμιών που έχουν τυχόν εντοπιστεί (σε μεσοπρόθεσμο ορίζοντα).
                     
                  
                        ιδ)
                     
                     
                        Ορόσημο εφαρμογής της παρούσας συμφωνίας: Δημιουργία Διοργανικής Γραμματείας για την Εφαρμογή της ΕΣΕΣ-FLEGT (SIIAVA) με αντικείμενο τον συντονισμό των δραστηριοτήτων και της συμβολής των διαφόρων κρατικών φορέων που συμμετέχουν στην ανάπτυξη και την εφαρμογή του ΣΔΝ. Αυτό το όργανο θα αποτελέσει πλατφόρμα διαλόγου και συντονισμού για τη διασφάλιση, από κοινού με άλλα όργανα όπως η τεχνική επιτροπή, της επιτυχούς εφαρμογής της παρούσας συμφωνίας μέσω διάδρασης και διαβούλευσης, ώστε να διασφαλιστεί η συμμετοχή, η ευαισθητοποίηση και η προσήλωση όλων των ενδιαφερόμενων μερών στη βελτίωση της διακυβέρνησης στον δασικό τομέα (σε βραχυπρόθεσμο ορίζοντα).
                     
                  
                        ιε)
                     
                     
                        Ορόσημο εφαρμογής της παρούσας συμφωνίας: Εφαρμογή ελεύθερης, εκ των προτέρων και κατόπιν ενημέρωσης διαβούλευσης στον δασικό τομέα, βάσει των αντίστοιχων νομοθετικών διατάξεων μετά την έναρξη ισχύος τους (σε μεσοπρόθεσμο ορίζοντα).
                     
                  
                        ιστ)
                     
                     
                        Ενίσχυση των προσπαθειών προκειμένου δασικές εκτάσεις για τις οποίες δεν υπάρχουν τίτλοι ιδιοκτησίας να περιέλθουν στην ιδιοκτησία του κράτους, με έμφαση στη νομιμοποίηση («regularización» και «saneamiento jurídico») εκτάσεων που δεν ανήκουν στην κυριότητα του κράτους και αποτελούν αντικείμενο συμβάσεων διαχείρισης κοινοτικών δασών οι οποίες έχουν εκδοθεί από το ICF (σε μακροπρόθεσμο ορίζοντα).
                     
                  
                        ιζ)
                     
                     
                        Ενίσχυση των προσπαθειών νομιμοποίησης της κυριότητας των PIAH των εκτάσεων που πατροπαράδοτα κατέχουν οι (σε μακροπρόθεσμο ορίζοντα).
                     
                  
                        ιη)
                     
                     
                        Ενίσχυση της θεσμικής ικανότητας του Υπουργείου Απασχόλησης και Κοινωνικών Ασφαλίσεων (STSS) και του Ιδρύματος Κοινωνικών Ασφαλίσεων της Ονδούρας (IHSS), μέσω της παροχής των απαραίτητων πόρων για την αποτελεσματική διευκόλυνση και εποπτεία των δεικτών και των μέσων επαλήθευσης των πινάκων αξιολόγησης της νομιμότητας (σε μακροπρόθεσμο ορίζοντα).
                     
                  
                        ιθ)
                     
                     
                        Ανάπτυξη ικανοτήτων των βιοτεχνικών φορέων εκμετάλλευσης του τομέα, όσον αφορά τη συμμόρφωση προς τις νομοθετικές διατάξεις (σε μακροπρόθεσμο ορίζοντα).
                     
                  2.   ΝΟΜΙΚΟ ΠΛΑΙΣΙΟ ΤΗΣ ΟΝΔΟΥΡΑΣ ΠΟΥ ΔΙΕΠΕΙ ΤΟ ΣΔΝ
            Το νομικό πλαίσιο που διέπει τα προϊόντα ξυλείας στην Ονδούρα απαρτίζεται από διάφορα στοιχεία, μεταξύ άλλων διεθνείς συμβάσεις και συνθήκες (περιφερειακού και εξωπεριφερειακού χαρακτήρα), το Σύνταγμα της Δημοκρατίας, παράγωγες νομοθετικές και κανονιστικές διατάξεις και άλλα πρότυπα τα οποία εφαρμόζονται ειδικά από τους διάφορους κρατικούς φορείς ανάλογα με το πεδίο αρμοδιότητάς τους. Οι φορείς που συμμετέχουν στο ΣΔΝ συνεργάζονται με σκοπό την επαλήθευση της νομιμότητας των προϊόντων ξυλείας της Ονδούρας.
            Στους πίνακες αξιολόγησης της νομιμότητας που παρατίθενται στο παράρτημα ΙΙ και κατωτέρω περιγράφονται οι βασικές νομικές πράξεις που αφορούν τα διάφορα στοιχεία νομιμότητας και το ΣΔΝ, τα οποία θα υποβάλλονται σε σύγκριση πριν από την έκδοση κάθε άδειας FLEGT.
            2.1   Διεθνείς συμβάσεις και συνθήκες
            
                        —
                     
                     
                        Σύμβαση αριθ 169 της Διεθνούς Οργάνωσης Εργασίας για τους αυτόχθονες και νομαδικούς πληθυσμούς στις ανεξάρτητες χώρες.
                     
                  
                        —
                     
                     
                        Σύμβαση για το διεθνές εμπόριο ειδών άγριας πανίδας και χλωρίδας που απειλούνται με εξαφάνιση.
                     
                  
                        —
                     
                     
                        Διάσκεψη των Ηνωμένων Εθνών για το Περιβάλλον και την Ανάπτυξη.
                     
                  
                        —
                     
                     
                        Σύμβαση-πλαίσιο των Ηνωμένων Εθνών για την κλιματική αλλαγή, και ιδίως η συμφωνία του Παρισιού του 2015 η οποία έχει καταστεί η βασική διεθνής πράξη για την αντιμετώπιση της κλιματικής αλλαγής.
                     
                  2.2   Περιφερειακές συμβάσεις και συνθήκες
            
                        —
                     
                     
                        Σύμβαση για τη διατήρηση της βιοποικιλότητας και την προστασία των περιοχών άγριας φύσης στην Κεντρική Αμερική. Σκοπός της σύμβασης αυτής είναι η κατά το δυνατόν διατήρηση της χερσαίας και θαλάσσιας βιοποικιλότητας στην περιοχή της Κεντρικής Αμερικής. Υπογράφηκε στη Μανάγκουα της Νικαράγουας το 1992 από τους προέδρους των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά.
                     
                  
                        —
                     
                     
                        Κεντροαμερικανική Συμμαχία για τη Βιώσιμη Ανάπτυξη (ALIDES). Πρόκειται για περιφερειακή στρατηγική σχετικά με τον συντονισμό και τη συνεκτίμηση των συμφερόντων, τις αναπτυξιακές πρωτοβουλίες, τις ευθύνες και την εναρμόνιση των δικαιωμάτων, η οποία υπογράφηκε το 1994 από τους προέδρους και αντιπροσώπους των Δημοκρατιών του Μπελίζε, της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά.
                     
                  
                        —
                     
                     
                        Περιφερειακή σύμβαση για τη διαχείριση και διατήρηση των φυσικών δασικών οικοσυστημάτων και την ανάπτυξη δασικών φυτειών. Σκοπός της σύμβασης αυτής είναι η προώθηση εθνικών και περιφερειακών μηχανισμών για την αποφυγή αλλαγών χρήσης σε περιοχές δασικής κάλυψης που βρίσκονται σε εκτάσεις με δασοκομικό δυναμικό, καθώς και την αποκατάσταση αποψιλωμένων περιοχών. Υπογράφηκε στην Πόλη της Γουατεμάλας, στη Γουατεμάλα, το 1993 από τους Υπουργούς Εξωτερικών των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά.
                     
                  2.3   Εθνική νομοθεσία σχετικά με τη βιώσιμη διαχείριση των φυσικών πόρων
            
                        —
                     
                     
                        Διάταγμα αριθ. 131-1982, Σύνταγμα της Δημοκρατίας της Ονδούρας.
                     
                  
                        —
                     
                     
                        Διάταγμα αριθ. 181-2009, γενικός νόμος περί υδάτων.
                     
                  2.4   Εθνική νομοθεσία σχετικά με εργασιακά θέματα
            
                        —
                     
                     
                        Συμφωνία αριθ. 101-JD-71, εκτελεστικός κανονισμός του νόμου περί κοινωνικής ασφάλισης.
                     
                  2.5   Εθνική νομοθεσία σχετικά με την καταβολή κρατικών και δημοτικών φόρων για την εξαγωγή προϊόντων ξυλείας
            
                        —
                     
                     
                        Διάταγμα αριθ. 170-2016, φορολογικός κώδικας.
                     
                  
                        —
                     
                     
                        Διάταγμα αριθ. 194-2002, νόμος για τη χρηματοοικονομική ισορροπία και την κοινωνική προστασία.
                     
                  
                        —
                     
                     
                        Απόφαση αριθ. 223-2008 για τον ενιαίο τελωνειακό κώδικα της Κεντρικής Αμερικής (CAUCA).
                     
                  
                        —
                     
                     
                        Υπουργείο Οικονομικών, συμφωνία αριθ. 0630, εκτελεστικός κανονισμός του νόμου για τα έσοδα σε ξένο συνάλλαγμα από εξαγωγές.
                     
                  2.6   Εθνική νομοθεσία σχετικά με τις διοικητικές διαδικασίες, τους μηχανισμούς διαφάνειας και τη συμμετοχή του κοινού
            
                        —
                     
                     
                        Διάταγμα αριθ. 170-2006, νόμος για τη διαφάνεια και την πρόσβαση σε δημόσιες πληροφορίες.
                     
                  
                        —
                     
                     
                        Διάταγμα αριθ. 152-1987, νόμος για τις διοικητικές διαδικασίες και ο εκτελεστικός κανονισμός του.
                     
                  2.7   Εθνική νομοθεσία που εφαρμόζεται από τους δικαστικούς λειτουργούς
            
                        —
                     
                     
                        Διάταγμα αριθ. 144-1983, ποινικός κώδικας της Ονδούρας.
                     
                  3.   ΣΤΟΙΧΕΙΑ ΤΟΥ ΣΔΝ
            Το ΣΔΝ απαρτίζεται από τα ακόλουθα στοιχεία:
            
                        (1)
                     
                     
                        Ορισμός της νόμιμης ξυλείας ο οποίος καθορίζει με σαφήνεια τις πτυχές της νομοθεσίας για τις οποίες το ΣΔΝ θα αναζητά συστηματικά απόδειξη της συμμόρφωσης, ανεξάρτητα από την αγορά για την οποία προορίζονται τα προϊόντα.
                     
                  
                        (2)
                     
                     
                        Έλεγχοι της αλυσίδας εφοδιασμού για την παρακολούθηση ξυλείας από δασικές δραστηριότητες ή του σημείου εισαγωγής έως το τελευταίο στάδιο της αλυσίδας εφοδιασμού.
                     
                  
                        (3)
                     
                     
                        Διαδικασίες επαλήθευσης για τη διασφάλιση και την τεκμηρίωση της συμμόρφωσης με όλα τα στοιχεία του ορισμού της νομιμότητας και των ελέγχων της αλυσίδας εφοδιασμού.
                     
                  
                        (4)
                     
                     
                        Διαδικασίες έκδοσης αδειών FLEGT για προϊόντα ξυλείας με προορισμό την Ένωση.
                     
                  
                        (5)
                     
                     
                        Ανεξάρτητοι έλεγχοι για τη διασφάλιση της δέουσας αποτελεσματικότητας και αποδοτικότητας του συστήματος, όπως έχει συμφωνηθεί από τα μέρη.
                     
                  3.1   Ορισμός της νομιμότητας
            Η νομιμότητα της ξυλείας βάσει της παρούσας συμφωνίας ορίζεται στο παράρτημα ΙΙ. Το εν λόγω παράρτημα συνδέεται στενά με τα άλλα παραρτήματα στο πλαίσιο του ΣΔΝ. Περιλαμβάνει ορισμό των νομικών απαιτήσεων που εφαρμόζονται βάσει της συμφωνίας εθελοντικής εταιρικής σχέσης και οι οποίες συνδέονται με τις προκλήσεις που αφορούν τη διακυβέρνηση στον δασικό τομέα και έχουν προσδιοριστεί από τους φορείς του τομέα στο πλαίσιο εθνικού διαλόγου.
            Ο λεπτομερής ορισμός της νομιμότητας στους πίνακες αξιολόγησης της νομιμότητας αποτελεί τη βάση για τον έλεγχο της συμμόρφωσης των διαφόρων φορέων εκμετάλλευσης της αλυσίδας εφοδιασμού με τους δείκτες, τα μέσα επαλήθευσης και τις απαιτήσεις ιχνηλασιμότητας, καθώς και για τη σχετική παρακολούθηση και τον σχετικό έλεγχο από τους αρμόδιους οργανισμούς. Οι ανεξάρτητοι έλεγχοι διασφαλίζουν τη δέουσα αποτελεσματικότητα και αποδοτικότητα του συστήματος.
            3.2   Επαλήθευση της συμμόρφωσης με τον ορισμό της νομιμότητας
            Στο πλαίσιο της επαλήθευσης της νομιμότητας:
            
                        —
                     
                     
                        διασφαλίζεται ότι τα προϊόντα ξυλείας είναι νόμιμα. Αυτό σημαίνει ότι ελέγχεται αν όλοι οι φορείς εκμετάλλευσης που υπάγονται στο πεδίο αρμοδιότητάς τους στον δασικό τομέα πληρούν όλους τους δείκτες που περιλαμβάνονται στους πίνακες αξιολόγησης της νομιμότητας,
                     
                  
                        —
                     
                     
                        διασφαλίζεται η διεκπεραίωση των υποθέσεων μη συμμόρφωσης και η εφαρμογή διορθωτικών ή προληπτικών μέτρων,
                     
                  
                        —
                     
                     
                        απαιτούνται αδιάσειστες αποδείξεις ότι τα προϊόντα ξυλείας και οι συναφείς δραστηριότητες πληρούν τις απαιτήσεις που καθορίζονται στον ορισμό της νομιμότητας,
                     
                  
                        —
                     
                     
                        καταδεικνύεται η συμμόρφωση μέσω φυσικών ελέγχων και ελέγχων εγγράφων και μέσω ελέγχων συστηματικά συλλεγόμενων πληροφοριών και δεδομένων που επαληθεύονται σε διάφορα σημεία κατά μήκος της αλυσίδας εφοδιασμού,
                     
                  
                        —
                     
                     
                        τεκμηριώνονται οι διαδικασίες και υποβάλλονται στοιχεία που επιτρέπουν στην αρχή αδειοδότησης να αξιολογήσει τη νομιμότητα μιας αποστολής πριν από την έκδοση άδειας FLEGT ή H-Legal, και
                     
                  
                        —
                     
                     
                        καθορίζονται με σαφήνεια και τεκμηριώνονται οι λειτουργίες και οι αρμοδιότητες όλων των φορέων που συμμετέχουν στη διαδικασία επαλήθευσης.
                     
                  Το κράτος της Ονδούρας, μέσω των εξειδικευμένων φορέων του και βάσει του εγχειριδίου επαλήθευσης εγκεκριμένου από την κοινή επιτροπή εφαρμογής (ΚΕΕ), θα θέσει σε εφαρμογή μεθοδολογίες και μέσα για τον έλεγχο της συμμόρφωσης των διαφόρων παραγόντων και φορέων εκμετάλλευσης του τομέα προς τις νομικές απαιτήσεις. Αυτές οι μεθοδολογίες και τα μέσα επαλήθευσης παρουσιάζονται στην ενότητα 6.1.4.
            Το σύστημα προβλέπει την ανίχνευση τυχόν ανεπαρκειών και περιπτώσεων μη συμμόρφωσης, την επιβολή κυρώσεων κατά περίπτωση, τη διατύπωση προτάσεων για λήψη των αναγκαίων διορθωτικών μέτρων κατά περίπτωση, και την παροχή διαβεβαίωσης σχετικά με τη λήψη μέτρων για τη διόρθωση αυτών των ανεπαρκειών.
            Οι φορείς που συμμετέχουν στο ΣΔΝ διαθέτουν εργαλεία ΤΠ και πρωτόκολλα για την επαλήθευση της συμμόρφωσης με τους δείκτες των πινάκων αξιολόγησης της νομιμότητας, τα οποία περιγράφονται λεπτομερέστερα στην ενότητα 4.
            Η επαλήθευση της νομιμότητας περιλαμβάνει την ανάληψη επιτόπιας δράσης όπως εποπτικές επιθεωρήσεις και τεχνικούς ελέγχους, καθώς και τακτικές επιθεωρήσεις για την επαλήθευση της συμμόρφωσης με τεχνικά και διοικητικά πρότυπα, οι οποίες διενεργούνται από τις αρμόδιες αρχές ανάλογα με το είδος του σχετικού δείκτη.
            Διενεργούνται επίσης επιθεωρήσεις σε παρόδιους χώρους και σημεία ελέγχου με τη στήριξη των δικαστικών λειτουργών (1) και τη συνεργασία των αρχών επιβολής του νόμου -ένοπλες δυνάμεις της Ονδούρας (FFAA), εθνική αστυνομία πρόληψης, Εισαγγελία (MP), Γενική Εισαγγελία της Δημοκρατίας (PGR)- με σκοπό τον έλεγχο της συμμόρφωσης προς τις νομοθετικές διατάξεις κατά τη μεταφορά προϊόντων ξυλείας και την ανά πάσα στιγμή ενημέρωση των αρμόδιων αρχών προκειμένου να λαμβάνονται τα αναγκαία μέτρα.
            Οι οργανώσεις της κοινωνίας των πολιτών, δηλαδή τα γνωμοδοτικά συμβούλια για τη δασοκομία, τις προστατευόμενες περιοχές και την άγρια πανίδα και χλωρίδα (CCF) (2) ασκούν από κοινού κοινωνική εποπτεία για τη διασφάλιση της συμμόρφωσης με τους τεχνικούς και διοικητικούς κανόνες που διέπουν την εκτέλεση των σχεδίων διαχείρισης, των επιχειρησιακών σχεδίων και άλλων αδειών υλοτομίας. Τα CCFμπορούν να γνωστοποιούν τα πορίσματα και τις συστάσεις τους στη SIIAVA, στην κοινή επιτροπή εφαρμογής της ΕΣΕΣ-FLEGT ή στις επιμέρους τεχνικές υπηρεσίες της, στο ανεξάρτητο τμήμα ελέγχου της παρούσας συμφωνίας και στο ευρύ κοινό.
            Η συχνότητα επαλήθευσης θα καθορίζεται σύμφωνα με προσέγγιση βάσει κινδύνου, λαμβανομένων υπόψη των αρμοδιοτήτων και των ευθυνών των δημόσιων φορέων που συμμετέχουν στην αλυσίδα εφοδιασμού και των διοικητικών αρχείων (προστίμων, καταγγελιών και άλλων) που υποδηλώνουν κίνδυνο παρανομίας. Οι κίνδυνοι αυτοί έχουν ληφθεί υπόψη τόσο για τους φορείς εκμετάλλευσης στον δασικό τομέα όσο και για τους ίδιους τους παρόχους υπηρεσιών. Η συχνότητα επαλήθευσης από τους διάφορους δημόσιους φορείς θα περιγραφεί στο εγχειρίδιο επαλήθευσης της νομιμότητας, το οποίο παρουσιάζεται στην ενότητα 6.1.
            Οι φορείς που είναι αρμόδιοι για την επαλήθευση της νομιμότητας θα τηρούν αρχεία των μέσων επαλήθευσης τα οποία περιέχουν τόσο ψηφιακά έγγραφα όσο και έντυπα αντίγραφα (εικόνες εγγράφων, γεωγραφικές πληροφορίες κ.λπ.). Τα αρχεία αυτά θα περιέχουν χρονολογική σειρά των τεκμηριωμένων γεγονότων. Για σκοπούς ασφάλειας, οι κρατικοί φορείς θα τηρούν ψηφιακό αντίγραφο των αρχείων αυτών ως αντίγραφο ασφαλείας. Όλα αυτά τα αρχεία αποτελούν, σύμφωνα με το παράρτημα IX, δημόσια αρχεία στο μέτρο που θεωρούνται δημόσιες πληροφορίες βάσει του νόμου για τη διαφάνεια και την πρόσβαση σε δημόσιες πληροφορίες.
            Ο έλεγχος της συμμόρφωσης προς τις νομοθετικές διατάξεις αποτελεί βασικό στάδιο της εξαγωγής προϊόντων ξυλείας, συμπεριλαμβανομένης της έκδοσης αδειών FLEGT και H-Legal, διότι παρέχει απόδειξη της συμμόρφωσης.
            3.3   Έλεγχοι της αλυσίδας εφοδιασμού
            Η ιχνηλασιμότητα της ξυλείας αποτελεί μία από τις απαιτήσεις του ΣΔΝ σύμφωνα με το νομικό πλαίσιο της Ονδούρας. Το ICF διαθέτει εργαλεία παρακολούθησης της αλυσίδας εφοδιασμού όπως, μεταξύ άλλων, το SNIF και το SIRMA. Και τα δύο συστήματα βρίσκονται ήδη σε λειτουργία αλλά σχεδιάζονται νέες δομικές ενότητες, σύμφωνα με τις απαιτήσεις που προβλέπονται στην παρούσα συμφωνία. Ως εκ τούτου, θεωρούνται υπό κατασκευή και η ανάπτυξη ορισμένων λειτουργιών περιλαμβάνεται στα συμπληρωματικά μέτρα του παραρτήματος VIII.
            Το σημείο αφετηρίας για την παρακολούθηση της αλυσίδας εφοδιασμού είναι η άδεια υλοτομίας για ξυλεία που υλοτομείται στην Ονδούρα και η ενιαία τελωνειακή διασάφηση (DUA) για ξυλεία που εισάγεται στην Ονδούρα.
            Οι άδειες υλοτομίας, οι άδειες μεταφοράς και οι φορτωτικές, οι εκθέσεις παραγωγής, οι εκθέσεις εισροών και εκροών και οι εκθέσεις παράδοσης για τιμολόγια θεωρημένα από την Υπηρεσία Διαχείρισης Εσόδων, καθώς και οι ενιαίες τελωνειακές διασαφήσεις (DUA), αποτελούν βασικά έγγραφα για την παρακολούθηση της ροής προϊόντων ξυλείας στο πλαίσιο του ΣΔΝ. Τα έγγραφα αυτά θα καταχωρίζονται στο SNIF και στο SIRMA, μετά την πλήρη ανάπτυξη των συστημάτων αυτών, καθιστώντας δυνατό τον υπολογισμό του όγκου της ξυλείας που κυκλοφορεί σε κάθε στάδιο της αλυσίδας εφοδιασμού, όπως περιγράφεται στην ενότητα 7.1.
            Οι αρχές εφαρμόζουν δύο μέσα επαλήθευσης δεδομένων: την επικύρωση και τον έλεγχο της συμφωνίας. Η επικύρωση συνίσταται στη σύγκριση και αντιπαραβολή των δεδομένων που παράγονται από τους φορείς εκμετάλλευσης με τα δεδομένα που συλλέγονται από εκπροσώπους της κυβέρνησης, όπως απεικονίζεται στη στήλη 3.1 των προσαρτημάτων 1 και 2.
            Ο έλεγχος της συμφωνίας των δεδομένων συνίσταται στη σύγκριση και την ανάλυση των δεδομένων που αναφέρονται μεταξύ ενός σταδίου της αλυσίδας εφοδιασμού και του επόμενου, με σκοπό τον εντοπισμό διαφορών οι οποίες υποδηλώνουν την παρουσία μη ελεγμένης ή παράνομης ξυλείας. Ο έλεγχος της συμφωνίας των δεδομένων παρουσιάζεται στη στήλη 3.2 των προσαρτημάτων 1 και 2.
            Η ορθή εποπτεία και η εφαρμογή σαφώς καθορισμένων διαδικασιών επικύρωσης και ελέγχου της συμφωνίας σε κάθε στάδιο της αλυσίδας εφοδιασμού διαδραματίζουν καθοριστικό ρόλο στη διασφάλιση του νόμιμου χαρακτήρα της ξυλείας που μετακινείται από ένα σημείο σε άλλο, αποφεύγοντας με τον τρόπο αυτόν τη μόλυνση της νομίμως κυκλοφορούσας ξυλείας με ξυλεία που προέρχεται από μη ελεγμένες ή παράνομες πηγές.
            3.4   Διαδικασία έκδοσης αδειών FLEGT και H-Legal
            Οι άδειες FLEGT και H-Legal εκδίδονται αφού επαληθευτεί με αδιαμφισβήτητο τρόπο η συμμόρφωση με όλες τις απαιτήσεις που αφορούν τον ορισμό της νομιμότητας και την παρακολούθηση της αλυσίδας εφοδιασμού για προϊόντα ξυλείας.
            Η άδεια FLEGT αποτελεί την τελευταία υποχρεωτική απαίτηση για τα προϊόντα ξυλείας που περιλαμβάνονται στον κατάλογο προϊόντων, όπως παρατίθεται στο παράρτημα Ι της παρούσας συμφωνίας, για τα οποία έχει συμφωνηθεί μεταξύ των μερών ότι μπορούν να εξάγονται από την Ονδούρα προς οποιαδήποτε χώρα της Ένωσης. Όσον αφορά εξαγωγές προς χώρες εκτός της Ένωσης, εκτελείται η ίδια επαλήθευση της νομιμότητας. Η διαφορά είναι ότι απαιτείται άδεια H-Legal αντί άδειας FLEGT.
            Στο παράρτημα IV περιγράφεται η διαδικασία έκδοσης αδειών FLEGT. Ο εξαγωγέας υποβάλλει την άδεια FLEGT στο πλαίσιο του εκτελωνισμού κατά την πραγματοποίηση εξαγωγών προς την Ένωση ή την άδεια H-Legal κατά την πραγματοποίηση εξαγωγών σε αγορές εκτός της Ένωσης, μαζί με τα υπόλοιπα έγγραφα που απαιτεί η τελωνειακή αρχή.
            3.5   Ανεξάρτητος έλεγχος
            Ο ανεξάρτητος έλεγχος αποτελεί απαραίτητο στοιχείο του ΣΔΝ διότι διατηρεί την αξιοπιστία του συστήματος. Στο πλαίσιο του ανεξάρτητου ελέγχου ελέγχεται αν οι μηχανισμοί που εφαρμόζονται στο εσωτερικό του ΣΔΝ για την απόδειξη της νομιμότητας όλων των σταδίων της αλυσίδας εφοδιασμού προϊόντων ξυλείας (συμπεριλαμβανομένης της υλοτόμησης, της μεταφοράς, της πρωτογενούς μεταποίησης, της δευτερογενούς μεταποίησης και της εμπορίας) είναι λειτουργικοί και αν καλύπτουν πλήρως όλες τις απαιτήσεις της αλυσίδας εφοδιασμού και τις διατάξεις που καθορίζονται από την αρχή αδειοδότησης FLEGT και H-Legal.
            Ο ανεξάρτητος έλεγχος αποτελεί μέρος του ΣΔΝ και πρέπει να διενεργείται πριν από την έναρξη της διαδικασίας έκδοσης άδειας FLEGT. Οι διαδικασίες ελέγχου και η εφαρμογή τους θα καθοριστούν με περισσότερες λεπτομέρειες κατά το προπαρασκευαστικό και οργανωτικό στάδιο της παρούσας συμφωνίας.
            Το πεδίο εφαρμογής και οι αρχές των ελέγχων καθορίζονται στους όρους αναφοράς των ανεξάρτητων ελέγχων στο παράρτημα VI.
            4.   ΘΕΣΜΙΚΟ ΠΛΑΙΣΙΟ ΚΑΙ ΡΟΛΟΣ ΤΩΝ ΦΟΡΕΩΝ ΠΟΥ ΣΥΜΜΕΤΕΧΟΥΝ ΣΤΗΝ ΕΦΑΡΜΟΓΗ ΤΟΥ ΣΔΝ
            Στην παρούσα ενότητα περιγράφεται ο ρόλος των διαφόρων φορέων που συμμετέχουν στην εφαρμογή του ΣΔΝ. Περιγράφεται ο τρόπος με τον οποίο οι φορείς αυτοί, ανάλογα με τις αντίστοιχες αρμοδιότητές τους, υποστηρίζουν ή εφαρμόζουν στην πράξη τις απαιτήσεις της παρούσας συμφωνίας, ή διενεργούν την αναγκαία επαλήθευση ώστε να διασφαλίζεται η συμμόρφωση με τις απαιτήσεις αυτές, καθώς και ο τρόπος με τον οποίο συνεργάζονται και αλληλοσυμπληρώνονται με σκοπό τη διασφάλιση της νομιμότητας των προϊόντων ξυλείας.
            Όσον αφορά το προπαρασκευαστικό και οργανωτικό στάδιο της παρούσας συμφωνίας, οι οργανισμοί, οι φορείς εκμετάλλευσης του ιδιωτικού τομέα και η κοινωνία των πολιτών, συμπεριλαμβανομένων των γεωργοδασοκομικών οργανώσεων και των εκπροσώπων των PIAH, πρέπει να προβαίνουν σε κριτική εξέταση της ικανότητάς τους με γνώμονα τις αρμοδιότητές τους όσον αφορά την επαλήθευση της νομιμότητας και τη συμμόρφωση. Στο παράρτημα VIII εξετάζονται όλες οι πτυχές της ενίσχυσης των τεχνικών και θεσμικών ικανοτήτων που αναφέρονται στην παρούσα ενότητα.
            Η γνώση και η κατάλληλη διαχείριση ολόκληρης της διαδικασίας που απαιτείται για την εφαρμογή του ΣΔΝ, οι θεσμικοί στόχοι όσον αφορά τη συμμετοχή και τις ορθές πρακτικές, η ευθύνη κάθε εμπλεκόμενου φορέα και ο ορθός διοργανικός συντονισμός απαιτούν στο σύνολό τους υψηλό επίπεδο κατάρτισης και ανάπτυξης ικανοτήτων. Για τον λόγο αυτόν, στο παράρτημα VIII συμπεριλήφθηκαν συμπληρωματικά μέτρα για την ανάπτυξη της ικανότητας των παραγόντων που συμμετέχουν στην παρούσα συμφωνία.
            Στην ενότητα 11 παρατίθενται τα συντονιστικά όργανα, όπως η Διοργανική Γραμματεία για την Εφαρμογή της ΕΣΕΣ-FLEGT, τα οποία θα δημιουργηθούν ή θα διατηρηθούν για την εφαρμογή του ΣΔΝ. Για την επιβεβαίωση των θεσμικών συμφωνιών σχετικά με την εφαρμογή της παρούσας συμφωνίας, θα συναφθούν ένα ή περισσότερα μνημόνια συνεννόησης μεταξύ φορέων του δημόσιου τομέα, στους οποίους περιλαμβάνονται τουλάχιστον: το Εθνικό Ινστιτούτο για τη Διατήρηση και Ανάπτυξη των δασών, τις Προστατευόμενες Περιοχές και την Άγρια Πανίδα και Χλωρίδα (ICF)· η Υπηρεσία Διαχείρισης Εσόδων (SAR)· η Ένωση Δήμων της Ονδούρας (AMHON)· ο Οργανισμός για Θέματα Ιδιοκτησίας (IP)· το Εθνικό Γεωργικό Ινστιτούτο (INA)· το Υπουργείο Απασχόλησης και Κοινωνικών Ασφαλίσεων (STSS)· το Ίδρυμα Κοινωνικών Ασφαλίσεων της Ονδούρας (IHSS)· το Υπουργείο Ενέργειας, Φυσικών πόρων, Περιβάλλοντος και Ορυχείων (MiAmbiente)· το Υπουργείο Γεωργίας και Κτηνοτροφίας (SAG)· η Υποδιεύθυνση Τελωνειακών Εσόδων (DARA)· η εθνική αστυνομία πρόληψης, η οποία υπάγεται στο Υπουργείο Ασφάλειας (SSN)· η Εισαγγελία (MP)· η Γενική Εισαγγελία της Δημοκρατίας (PGR)· το Ανώτατο Δικαστήριο (CSJ)· οι ένοπλες δυνάμεις της Ονδούρας (FFAA), οι οποίες υπάγονται στο Υπουργείο Εθνικής Άμυνας (SEDENA)· η Εθνική Διεύθυνση για τους Αυτόχθονες Πληθυσμούς και τους Πληθυσμούς Αφρικανικής Καταγωγής της Ονδούρας (DINAFROH)· ο Οργανισμός για την Πρόσβαση σε Δημόσιες Πληροφορίες (IAIP)· και η Εθνική Επιτροπή για τα Ανθρώπινα Δικαιώματα (CONADEH).
            Θα συναφθούν επίσης συμφωνίες συνεργασίας για τη διασφάλιση κατάλληλου συντονισμού μεταξύ των φορέων αυτών, επί τη βάσει και κατά το πρότυπο υφιστάμενων συμφωνιών, όπως είναι η διοργανική συμφωνία για τη νομιμοποίηση και ιδιοκτησία εκτάσεων, που υπογράφηκε από το INA, τον IP και το ICF τον Οκτώβριο του 2015.
            Λαμβανομένου υπόψη του ότι η έλλειψη καθορισμένης κυριότητας αποτελεί μία από τις βασικές αιτίες της διαδεδομένης αδύναμης διακυβέρνησης που διαπιστώνεται στον δασικό τομέα, τα επιμέρους ζητήματα της παρούσας συμφωνίας που αφορούν την κυριότητα και τη νομιμοποίηση εκτάσεων εξετάζονται τόσο στο παράρτημα ΙΙ σχετικά με τους πίνακες αξιολόγησης της νομιμότητας, στο οποίο παρατίθενται ειδικοί σχετικοί δείκτες, όσο και στο παράρτημα VIII σχετικά με συμπληρωματικά και υποστηρικτικά μέτρα, βάσει του οποίου καταρτίζεται ειδικό σχέδιο νομιμοποίησης της κυριότητας γης, όπως έχει συμφωνηθεί μεταξύ των μερών, με σκοπό την επιτάχυνση της νομιμοποίησης σύμφωνα με τις προτεραιότητες που καθορίζονται στην παρούσα συμφωνία.
            Το ειδικό σχέδιο νομιμοποίησης της κυριότητας γης εστιάζει στην ιδιοκτησία εθνικών δασικών περιοχών και προστατευόμενων περιοχών. Στη δεύτερη περίπτωση, διαλαμβάνει μόνο ζώνες προστασίας στις οποίες επιτρέπεται η υλοτόμηση για λογαριασμό του κράτους προκειμένου να διασφαλίζεται η αναγκαία ασφάλεια δικαίου και να παρέχεται η βάση για τις συμβάσεις διαχείρισης κοινοτικών δασών που έχουν υπογραφεί ή πρόκειται να υπογραφούν με τις κοινότητες που είναι εγκατεστημένες σε αυτές τις περιοχές. Προβλέπει επίσης τη σύναψη συμβάσεων επικαρπίας για τους χρήστες ή νομείς αυτών των εκτάσεων. Η σύμβαση επικαρπίας είναι μια νομική πράξη η οποία, διατηρώντας την κυριότητα του κράτους επί των εκτάσεων, παρέχει στους νομείς ασφάλεια δικαίου όσον αφορά την αποκόμιση οικονομικών, οικολογικών και κοινωνικών οφελών που βελτιώνουν την ποιότητα ζωής και την ορθολογική χρήση των φυσικών πόρων σε συμμόρφωση με την ισχύουσα νομοθεσία. Σκοπός των δραστηριοτήτων αυτών είναι η ενίσχυση της διακυβέρνησης στον δασικό τομέα και του χωροταξικού σχεδιασμού.
            Όσον αφορά τα ζητήματα κυριότητας γης και τη διαδικασία νομιμοποίησης, καθώς και τον ηγετικό ρόλο των τριών προαναφερθέντων φορέων –INA, IP και ICF–, πρέπει να δοθεί έμφαση στον συντονισμό μεταξύ των εν λόγω φορέων και του Ινστιτούτου της Ονδούρας για τον Καφέ (IHCAFE), στόχος του οποίου είναι η αύξηση της κοινωνικοοικονομικής απόδοσης που επιτυγχάνεται από τους καλλιεργητές καφέ της Ονδούρας μέσω της βελτίωσης της ανταγωνιστικότητας της αλυσίδας παραγωγής καφέ.
            Ο συντονισμός μεταξύ των τεσσάρων αυτών φορέων πρέπει να επικεντρωθεί στην επίτευξη κατανόησης όσον αφορά τη διαδικασία έκδοσης τίτλων ιδιοκτησίας για παραγωγούς καφέ σε εθνικές δασικές περιοχές κατά τρόπο που σέβεται τις δασώδεις εκτάσεις, τις προστατευόμενες περιοχές και τις λεκάνες απορροής προκειμένου να αποτραπεί η περαιτέρω καταστροφή και υποβάθμιση του δάσους και του περιβάλλοντος λόγω της έκδοσης νέων τίτλων ιδιοκτησίας.
            4.1   Φορείς που συμμετέχουν στην εφαρμογή του ΣΔΝ
            Από τους κρατικούς φορείς που συμμετέχουν άμεσα στην εφαρμογή του ΣΔΝ, και κατά σειρά σπουδαιότητας, το ICF, ως ηγέτης της διαδικασίας, είναι ο οργανισμός εποπτείας της δασοκομίας που ενεργεί ως φορέας εκτέλεσης της εθνικής πολιτικής σχετικά με τη διατήρηση και την ανάπτυξη των δασών, των προστατευόμενων περιοχών και της άγριας πανίδας και χλωρίδας. Επικεντρώνει τις δραστηριότητές του στη διοίκηση και διαχείριση των δασικών πόρων, των προστατευόμενων περιοχών και της άγριας πανίδας και χλωρίδας –συμπεριλαμβανομένης της προστασίας, της αποκατάστασης, της υλοτόμησης, της διατήρησης και της προώθησης– με σκοπό την ενθάρρυνση της βιώσιμης ανάπτυξης και την υποστήριξη, με τον τρόπο αυτόν, των κοινωνικών, οικονομικών, περιβαλλοντικών και πολιτιστικών συμφερόντων της χώρας.
            Οι υπόλοιποι φορείς που συμμετέχουν άμεσα στην εφαρμογή του ΣΔΝ παρατίθενται στην ενότητα 4.2, ταξινομημένοι με βάση τον αριθμό των δεικτών και των μέσων επαλήθευσης για τα οποία είναι αρμόδιοι σύμφωνα με τους πίνακες αξιολόγησης της νομιμότητας, όσον αφορά, μεταξύ άλλων πτυχών, την καταχώριση και τον έλεγχο των φόρων, τα δικαιώματα ιδιοκτησίας, την κοινωνική ασφάλιση και το περιβάλλον. Η περιγραφή και οι δείκτες των πινάκων αξιολόγησης της νομιμότητας για τους οποίους είναι αρμόδιος κάθε φορέας, καθώς και οι πόροι που απαιτούνται για καθέναν από αυτούς, θα περιγραφούν στο εγχειρίδιο επαλήθευσης που θα εγκριθεί από την ΚΕΕ, όπως ορίζεται στο παράρτημα ΙΙ.
            Στο ΣΔΝ συμμετέχουν επίσης:
            Οι δικαστικοί φορείς και οι αρχές επιβολής του νόμου (εθνική αστυνομία πρόληψης, FFAA, PGR και MP) έχουν αρμοδιότητα για την πρόληψη, τον έλεγχο και την επιβολή του νόμου. Ο IAIP ασχολείται με ζητήματα που αφορούν τις δημόσιες πληροφορίες και τη διαφάνεια.
            Η Εθνική Διεύθυνση για τους Αυτόχθονες Πληθυσμούς και τους Πληθυσμούς Αφρικανικής Καταγωγής της Ονδούρας (DINAFROH) υπάγεται στο Υπουργείο Κοινωνικής Ένταξης (SEDIS) και στόχος της είναι η βελτίωση της ποιότητας ζωής των αυτόχθονων πληθυσμών και των πληθυσμών αφρικανικής καταγωγής της Ονδούρας μέσω της παραγωγικής οικονομικής, πολιτιστικής, πολιτικής και κοινωνικής ανάπτυξης.
            Οι ιδιωτικοί φορείς εκμετάλλευσης στον δασικό τομέα είναι φορείς εκμετάλλευσης που ασκούν δραστηριότητες κατά μήκος της αλυσίδας εφοδιασμού ξυλείας, πληρούν τους δείκτες των πινάκων αξιολόγησης της νομιμότητας και υποβάλλουν τα απαραίτητα δικαιολογητικά έγγραφα. Διενεργούν τους απαραίτητους και κατάλληλους ελέγχους για τη διασφάλιση της νομιμότητας της ξυλείας την οποία επεξεργάζονται και υπόκεινται σε μηχανισμούς επαλήθευσης της νομιμότητας οι οποίοι εφαρμόζονται από τους διάφορους κρατικούς οργανισμούς, ανάλογα με τις αρμοδιότητές τους. Σε αυτή την ομάδα φορέων εκμετάλλευσης περιλαμβάνονται φυσικά και νομικά πρόσωπα που έχουν στην κυριότητά τους δάση· πολύ μικρές, μικρές, μεσαίες και μεγάλες επιχειρήσεις του κλάδου της δασοκομίας· βιομηχανικές επιχειρήσεις υλοτόμησης· ιδιωτικοί οργανισμοί πιστοποίησης· κοινοτικές ομάδες κ.λπ. Αυτοί οι φορείς εκμετάλλευσης πρέπει επίσης να παρέχουν τη συγκατάθεσή τους για την άσκηση κοινωνικής εποπτείας από οργανώσεις της κοινωνίας των πολιτών μέσω των CCF σε συνδυασμό με κρατικούς φορείς.
            Στις οργανώσεις της κοινωνίας των πολιτών περιλαμβάνονται, για τους σκοπούς της παρούσας συμφωνίας, τα CCF που δραστηριοποιούνται σε κοινοτικό, δημοτικό, περιφερειακό και εθνικό επίπεδο, αναπτυξιακές μη κυβερνητικές οργανώσεις και άλλες οργανώσεις που συμμετέχουν ενεργά στην εποπτεία των δασικών πόρων και του αντικτύπου τους στον πληθυσμό και οι οποίες ασκούν κοινωνική εποπτεία επί των δραστηριοτήτων τόσο των αρχών όσο και των φορέων εκμετάλλευσης. Στο πλαίσιο αυτό, χρησιμοποιούν τις διαδικασίες και τα πρωτόκολλα χειρισμού καταγγελιών που περιγράφονται στην ενότητα 10.3.
            Οι αυτόχθονες πληθυσμοί και οι πληθυσμοί αφρικανικής καταγωγής της Ονδούρας, μέσω των οικείων φορέων και οργανισμών διαχείρισης, συμμετέχουν στην άσκηση κοινωνικής εποπτείας και στην εφαρμογή μηχανισμών και διαδικασιών με σκοπό τη δωρεάν, εκ των προτέρων και κατόπιν ενημέρωσης διαβούλευση. Είναι οι δικαιούχοι των διαδικασιών νομιμοποίησης δασικών εκτάσεων που εφαρμόζονται από ειδικούς κρατικούς φορείς για την αναγνώριση των πατρογονικών τους δικαιωμάτων επί των εκτάσεων. Όταν αυτόχθονες πληθυσμοί και πληθυσμοί αφρικανικής καταγωγής της Ονδούρας συμμετέχουν σε εμπορικές δασοκομικές δραστηριότητες ως φορείς εκμετάλλευσης, υπόκεινται στις διαδικασίες του ΣΔΝ.
            4.2   Κρατικοί φορείς
            Δέκα κρατικοί φορείς συμμετέχουν άμεσα στους πίνακες αξιολόγησης της νομιμότητας της παρούσας συμφωνίας. Για τη διευκόλυνση της έκδοσης πιστοποιητικών συμμόρφωσης προς τις νομοθετικές διατάξεις για όλους τους φορείς εκμετάλλευσης που πληρούν τους δείκτες των πινάκων αξιολόγησης της νομιμότητας και τις απαιτήσεις του ΣΔΝ, όλοι οι φορείς που συμμετέχουν στην παρούσα συμφωνία θα παρέχουν πληροφορίες στη μονάδα επαλήθευσης της νομιμότητας του ICF σχετικά με τη συμμόρφωση με τους δείκτες που εμπίπτουν στην αρμοδιότητά τους. Η υποχρέωση αυτή ισχύει επίσης για τα διάφορα όργανα του ICF.
            Ακολουθεί παρουσίαση κάθε φορέα που συμμετέχει στους πίνακες αξιολόγησης της νομιμότητας, κατά αριθμό δεικτών και μέσων επαλήθευσης που εμπίπτουν στην αρμοδιότητά τους.
            4.2.1   Εθνικό Ινστιτούτο για τη Διατήρηση και Ανάπτυξη των Δασών, τις Προστατευόμενες Περιοχές και την Άγρια Πανίδα και Χλωρίδα (ICF)
            Το ICF είναι ο εποπτικός φορέας για τον τομέα της δασοκομίας· ενεργεί ως φορέας εκτέλεσης της εθνικής πολιτικής για τη διατήρηση και την ανάπτυξη των δασών, των προστατευόμενων περιοχών και της άγριας πανίδας και χλωρίδας, και έχει την εξουσία να καταρτίζει προγράμματα, έργα και σχέδια και να δημιουργεί τις τεχνικές και λειτουργικές διοικητικές μονάδες που είναι αναγκαίες για την εκπλήρωση του σκοπού και των στόχων του νόμου περί δασοκομίας, προστατευόμενων περιοχών και άγριας πανίδας και χλωρίδας (LFAPVS). Επιτελεί επίσης καθήκοντα που αφορούν την επιβολή άλλων νομοθετικών διατάξεων, όπως ο νόμος περί ιδιοκτησίας, ο γενικός νόμος περί υδάτων.και ο γενικός περιβαλλοντικός νόμος.
            Η δραστηριότητα του ICF εστιάζει στη διοίκηση και διαχείριση των δασικών πόρων, των προστατευόμενων περιοχών και της άγριας πανίδας και χλωρίδας, συμπεριλαμβανομένης της προστασίας, της αποκατάστασης, της παραγωγικής χρήσης, της διατήρησης και της προώθησής τους, προάγοντας κατ’ αυτόν τον τρόπο τη βιώσιμη ανάπτυξη σύμφωνα με τα κοινωνικά, οικονομικά, περιβαλλοντικά και πολιτισμικά συμφέροντα της χώρας.
            4.2.2   Υπηρεσία Διαχείρισης Εσόδων (SAR)
            Για την καταχώριση και τον έλεγχο των φόρων, η Υπηρεσία Διαχείρισης Εσόδων (SAR) εργάζεται σε συντονισμό σε κεντρικό επίπεδο με το ICF προκειμένου να διασφαλίζεται ότι οι φορείς εκμετάλλευσης στην αλυσίδα δασικής παραγωγής εκπληρώνουν τις φορολογικές τους υποχρεώσεις.
            Σύμφωνα με τους πίνακες αξιολόγησης της νομιμότητας, οι κύριες αρμοδιότητες της SAR –η οποία αντικατέστησε το Συμβούλιο Διαχείρισης Εσόδων (DEI)– είναι η συμμόρφωση με τις εθνικές και διεθνείς φορολογικές κανονιστικές διατάξεις και η επιβολή των διατάξεων αυτών, καθώς και η διαχείριση της είσπραξης των δασμών και επιβαρύνσεων που προβλέπονται σε διάφορες νομοθετικές διατάξεις.
            4.2.3   Δήμοι
            Οι δημοτικές αρχές αποτελούν τα όργανα διακυβέρνησης και διοίκησης για τους αντίστοιχους δήμους τους και στόχος τους είναι η διασφάλιση της ευημερίας των κατοίκων, η προώθηση της συνολικής ανάπτυξης και η προστασία του περιβάλλοντος.
            Οι δήμοι έχουν διπλό ρόλο στο πλαίσιο του ΣΔΝ: πρώτον, να εκπληρώνουν τις υποχρεώσεις τους που προβλέπονται στους πίνακες αξιολόγησης της νομιμότητας ως ιδιοκτήτες δημοτικών δασικών εκτάσεων και, δεύτερον, να αναπτύσσουν και να επιβάλλουν τη δημοτική φορολογία ως αρχές της τοπικής αυτοδιοίκησης. Οι δήμοι διαθέτουν το σύστημα φορολογικής και οικονομικής διαχείρισης (SAFT), ένα εργαλείο το οποίο, εκτός από το να διευκολύνει τη διαδικασία εσωτερικού ελέγχου, παρέχει επίσης πλήρεις πληροφορίες σχετικά με τα οικονομικά των δήμων.
            4.2.4   Οργανισμός για Θέματα Ιδιοκτησίας (IP)
            Ο IP είναι ένας αποκεντρωμένος κρατικός φορέας με αρμοδιότητες καταχώρισης και εντοπισμού ιδιοκτησιών και ιδιοκτητών σε ολόκληρη τη χώρα· στο πλαίσιο αυτό, τηρεί το εθνικό μητρώο όλων των πράξεων και τίτλων που αφορούν την καταχώριση ιδιοκτησίας και κυριότητας, περιλαμβανομένης της εγγραφής, της αναγνώρισης, της μεταβίβασης, της τροποποίησης, της φορολόγησης και της ακύρωσης δικαιωμάτων ιδιοκτησίας.
            4.2.5   Υπουργείο Απασχόλησης και Κοινωνικών Ασφαλίσεων (STSS)
            Το STSS έχει τη συνολική ευθύνη όσον αφορά την πολιτική απασχόλησης και τα συστήματα κοινωνικής προστασίας για την ευημερία και την κοινωνική ασφάλιση εργαζομένων και εργοδοτών.
            4.2.6   Ίδρυμα Κοινωνικών Ασφαλίσεων της Ονδούρας (IHSS)
            Το Ίδρυμα Κοινωνικών Ασφαλίσεων της Ονδούρας αποτελεί αυτόνομη οντότητα, με νομική προσωπικότητα και δικά της περιουσιακά στοιχεία, η οποία είναι ανεξάρτητη από την εθνική φορολογική αρχή. Από τη δημιουργία του, είναι αρμόδιο για την καθοδήγηση, τη διαχείριση και την παροχή υπηρεσιών κοινωνικής ασφάλισης στον εργαζόμενο πληθυσμό της Ονδούρας. Σύμφωνα με το Σύνταγμα της Δημοκρατίας, η κυβέρνηση, οι εργοδότες και οι εργαζόμενοι υποχρεούνται να συνεισφέρουν στη χρηματοδότηση, τη βελτίωση και την επέκταση του συστήματος κοινωνικής ασφάλισης.
            Η κοινωνική ασφάλιση για την εργατική τάξη στην Ονδούρα συνίσταται κατά κύριο λόγο στην κάλυψη που παρέχεται από το IHSS· ως εκ τούτου, ο οργανισμός αυτός ασκεί σημαντική επιρροή στη διακυβέρνηση ζητημάτων υγείας και κοινωνικής ασφάλισης. Πέραν των κύριων πόλεων της χώρας (Tegucigalpa, San Pedro Sula, Ceiba και Puerto Cortés) στις οποίες βρίσκονται οι μεγαλύτεροι φορείς εκμετάλλευσης δασών, το IHSS δεν έχει παρουσία στα άλλα κέντρα πληθυσμού της χώρας, και ακόμη λιγότερο στις αγροτικές περιοχές όπου δραστηριοποιούνται οι περισσότεροι φορείς εκμετάλλευσης δασών.
            4.2.7   Υπουργείο Ενέργειας, Φυσικών πόρων, Περιβάλλοντος και Ορυχείων (MiAmbiente)
            Το MiAmbiente είναι αρμόδιο για τη διαμόρφωση, τον συντονισμό, την εκτέλεση και την αξιολόγηση πολιτικών που αφορούν το περιβάλλον, τα οικοσυστήματα, την προστασία και τη χρήση των υδάτινων πόρων, τον συντονισμό, την προστασία της χλωρίδας και της πανίδας, και τη συμμόρφωση με την εκτίμηση περιβαλλοντικών επιπτώσεων όσον αφορά επιχειρήσεις πρωτογενών και δευτερογενών δασικών προϊόντων.
            4.2.8   Εθνικό Γεωργικό Ινστιτούτο (INA)
            Καθώς το INA τελεί επί του παρόντος υπό θεσμική αναδιάρθρωση, δεν είναι ακόμη σαφές ποια θα είναι η τοποθεσία του και τα υφιστάμενα καθήκοντά του μπορεί να αλλάξουν στο μέλλον. Σε περίπτωση που καθήκοντα τα οποία είναι σημαντικά για το ΣΔΝ και επιτελούνται επί του παρόντος από το INA ανατεθούν μελλοντικά σε άλλους οργανισμούς, οι νέοι αυτοί οργανισμοί θα καταγραφούν επισήμως για τους σκοπούς της παρούσας συμφωνίας ως αντικαταστάτες του INA.
            Το INA είναι ημιαυτόνομος φορέας που είναι αρμόδιος για την εφαρμογή της γεωργικής πολιτικής της χώρας, την έκδοση τίτλων ιδιοκτησίας για γεωργοδασοκομικές εκτάσεις και την παροχή τεχνικής βοήθειας σε ενδιαφερόμενα μέρη του γεωργικού τομέα και στις αυτόχθονες κοινότητες και τις κοινότητες αφρικανικής καταγωγής της Ονδούρας, καθώς και για τη διασφάλιση της συμμετοχής του αγροτικού πληθυσμού στη συνολική ανάπτυξη της χώρας. Το INA είναι αρμόδιο για την καταχώριση της κυριότητας γεωργικών εκτάσεων σε συντονισμό με το ICF και τον IP στο πλαίσιο διαδικασιών νομιμοποίησης της κυριότητας γης. Στην περίπτωση των αιτήσεων αναγνώρισης κυριότητας για εθνικές δασικές εκτάσεις, το INA θα ενεργεί σε συνεργασία με το ICF με σκοπό τη διατήρηση της χρήσης της γης αυτής για σκοπούς δασοκομίας· δεν είναι αρμόδιο για την καταχώριση της κυριότητας δασικών εκτάσεων. Για την εκχώρηση της κυριότητας δασικών περιοχών απαιτείται πάντοτε θετική τεχνική γνωμοδότηση του ICF.
            4.2.9   Υπουργείο Γεωργίας και Κτηνοτροφίας (SAG)
            Το Υπουργείο Γεωργίας και Κτηνοτροφίας συντονίζει τις πτυχές που αφορούν τις τομεακές πολιτικές που εφαρμόζονται από τους οργανισμούς οι οποίοι απαρτίζουν τον δημόσιο γεωργικό τομέα, ιδίως εκείνες που αφορούν την έγγειο ιδιοκτησία, την αγροτική χρηματοδότηση, το εμπόριο, τη δασοκομία, τις καλλιέργειες και την κτηνοτροφία, καθώς και την αγροτική και δασική ανάπτυξη.
            Το SAG είναι αρμόδιο για τη ρύθμιση του διεθνούς εμπορίου ειδών άγριας πανίδας και χλωρίδας μέσω της εφαρμογής της σύμβασης για το διεθνές εμπόριο ειδών άγριας πανίδας και χλωρίδας που απειλούνται με εξαφάνιση (CITES). Στο πλαίσιο της παρούσας συμφωνίας, πρόκειται για προϊόντα ξυλείας τα οποία λαμβάνονται από είδη που καλύπτονται από τη CITES.
            4.2.10   Υποδιεύθυνση Τελωνειακών Εσόδων (DARA)
            Με το εκτελεστικό διάταγμα αριθ. PCM-083-2016 δημιουργείται η προεδρική επιτροπή για τη συνολική μεταρρύθμιση των τελωνειακού συστήματος και των εμπορικών φορέων (COPRISAO). Επί του παρόντος, στο πλαίσιο της διαδικασίας συνολικής μεταρρύθμισης του τελωνειακού συστήματος και των εμπορικών φορέων, η εν λόγω επιτροπή θα διαθέτει άμεση εξουσία επί της Υποδιεύθυνσης Τελωνειακών Εσόδων (DARA).
            Στο πλαίσιο του ΣΔΝ, η Υποδιεύθυνση Τελωνειακών Εσόδων συμμετέχει στον έλεγχο και στην επαλήθευση εξαγόμενων και εισαγόμενων προϊόντων ξυλείας και προϊόντων ξυλείας υπό διαμετακόμιση. Κατά το προπαρασκευαστικό και οργανωτικό στάδιο της παρούσας συμφωνίας θα πρέπει να ολοκληρωθεί η διεξοδική επανεξέταση των τελωνειακών καθεστώτων που αφορούν τις εξαγωγές, η οποία μπορεί να έχει αντίκτυπο στη μεθοδολογία επαλήθευσης, προκειμένου να εντοπιστούν πιθανά κενά και άλλες αδυναμίες.
            4.2.11   Εμμέσως εμπλεκόμενοι κρατικοί φορείς
            Ακολουθεί περιγραφή των κρατικών φορέων που συνδέονται εμμέσως με το ΣΔΝ, δηλαδή δεν είναι πλήρως ή άμεσα υπεύθυνοι ούτε συνυπεύθυνοι για την επαλήθευση των δεικτών των πινάκων αξιολόγησης της νομιμότητας, ωστόσο διαδραματίζουν ρόλο κρατικών φορέων ελέγχου, των οποίων τα καθήκοντα είναι σημαντικά για τη διασφάλιση των αποτελεσματικών επιδόσεων των φορέων της κεντρικής κυβέρνησης και των δημοτικών αρχών σε σχέση με το ΣΔΝ.
            Ειδικές μονάδες, όπως η εθνική διοργανική δύναμη ασφαλείας (FUSINA) των ενόπλων δυνάμεων της Ονδούρας και η διοργανική ειδική ομάδα για την καταπολέμηση του περιβαλλοντικού εγκλήματος (FTIA), αποτελούν επιχειρησιακούς φορείς οι οποίοι είναι αρμόδιοι για τη δίωξη περιβαλλοντικών αδικημάτων σύμφωνα με την εθνική στρατηγική για την καταπολέμηση της παράνομης υλοτομίας και την μεταφορά δασικών προϊόντων (ENCTI). Οι φορείς αυτοί έχουν συγκροτηθεί από την κυβέρνηση σε προσωρινή βάση και έχουν διευκολύνει τον διοργανικό συντονισμό για την παύση των παράνομων πράξεων και την επιβολή των περιβαλλοντικών νομοθετικών διατάξεων. Στη FTIA, ειδικότερα, συμμετέχουν το ICF, το MiAmbiente, δικαστικοί λειτουργοί και οι αρχές επιβολής του νόμου (Εισαγγελία, Γενική Εισαγγελία της Δημοκρατίας, εθνική αστυνομία πρόληψης και ένοπλες δυνάμεις της Ονδούρας). Η FTIA τελεί υπό την ηγεσία του ICF και λειτουργεί ως μηχανισμός διοργανικού συντονισμού στους τομείς της διενέργειας ερευνών, της επιβολής κυρώσεων και της παρακολούθησης, ιδίως όσον αφορά εγκλήματα με υψηλό περιβαλλοντικό αντίκτυπο. Η πείρα που έχει αποκομιστεί από τους φορείς αυτούς θα χρησιμεύσει ως υπόδειγμα σε περίπτωση δημιουργίας μόνιμου, μακροπρόθεσμου μηχανισμού. Η FUSINA, από την πλευρά της, τελεί υπό την ηγεσία των ενόπλων δυνάμεων (FFAA) και εκτελεί δικαστικές διαταγές.
            4.2.11.1   Εθνική αστυνομία πρόληψης (PNP)
            Ο ρόλος της εθνικής αστυνομίας πρόληψης είναι να διασφαλίζει ότι οι διαμένοντες στο έδαφος της Ονδούρας μπορούν να ασκούν ελεύθερα τα δικαιώματα και τις ελευθερίες τους μέσω επιβολής των νομοθετικών και κανονιστικών διατάξεων σχετικά με την προστασία της ζωής, τη διατήρηση του φυσικού κάλλους και την προστασία του περιβάλλοντος, τόσο σε αστικές όσο και αγροτικές περιοχές.
            Στο πλαίσιο του ΣΔΝ, η PNP παρέχει συνδρομή στη διενέργεια ελέγχων των μεταφορών προϊόντων ξυλείας, από κοινού με το ICF, δικαστικούς λειτουργούς και όλες τις άλλες αρχές επιβολής του νόμου. Για παράδειγμα, η PNP δραστηριοποιείται σε σημεία ελέγχου διαμετακόμισης, μαζί με το ICF και τη SAR.
            4.2.11.2   Εισαγγελία (MP)
            Η Εισαγγελία εκπροσωπεί την κοινωνία και κινεί δημόσιες νομικές διαδικασίες ενώπιον των δικαστηρίων· μεταξύ των καθηκόντων της περιλαμβάνεται η διερεύνηση εγκλημάτων κατά του περιβάλλοντος σύμφωνα με τις ισχύουσες νομοθετικές πράξεις που επιβάλλουν κυρώσεις σε περιβαλλοντικές πράξεις οι οποίες συνιστούν εγκλήματα κατά του περιβάλλοντος στην Ονδούρα, καθώς και με τις διεθνείς συνθήκες.
            Στον δασικό τομέα, η Εισαγγελία ενεργεί μέσω της ειδικής υπηρεσίας δίωξης εγκλημάτων κατά του περιβάλλοντος (FEMA). Ως εκπρόσωπος της κοινωνίας της Ονδούρας, ο κύριος ρόλος της συνίσταται στη διερεύνηση, την τεκμηρίωση και την απαγγελία κατηγοριών ενώπιον των δικαστηρίων της Ονδούρας σε ποινικές διαδικασίες που κινούνται κατόπιν ενεργειών που προκαλούν ζημία στο περιβάλλον, στα οικοσυστήματα, στους φυσικούς πόρους και στη δημόσια υγεία.
            4.2.11.3   Γενική Εισαγγελία της Δημοκρατίας (PGR)
            Η Γενική Εισαγγελία της Δημοκρατίας είναι αρμόδια για την προαγωγή, την εκπροσώπηση και την υποστήριξη των δικαιωμάτων του κράτους σε κάθε δικαστική διαδικασία στην οποία το κράτος συμμετέχει ως διάδικος· ενεργεί ως γενικός εκπρόσωπος του κράτους.
            4.2.11.4   Ανώτατο Δικαστήριο·(CSJ)
            Αποκλειστικά αρμόδια για την έκδοση και εκτέλεση δικαστικών αποφάσεων είναι τα δικαστήρια της Δημοκρατίας. Αρμόδιοι για την απονομή της δικαιοσύνης είναι ανεξάρτητοι δικαστές.
            4.2.11.5   Ένοπλες δυνάμεις της Ονδούρας (FFAA)
            Οι ένοπλες δυνάμεις είναι ο εθνικός φορέας που έχει ως κύριο καθήκον την υπεράσπιση της εδαφικής ακεραιότητας και κυριαρχίας της Ονδούρας, τη διαφύλαξη της ειρήνης και της δημόσιας τάξης και την τήρηση του Συντάγματος.
            Από το 2006, στις ένοπλες δυνάμεις έχει ανατεθεί η υποστήριξη των εργασιών προστασίας των δασών και των οικοσυστημάτων της χώρας· οι εν λόγω εργασίες εκτελούνται μέσω της Dirección de Apoyo al Manejo de Ecosistemas y Ambiente (Διεύθυνση υποστήριξης της διαχείρισης των οικοσυστημάτων και του περιβάλλοντος) (C-9), μέσω της οποίας συνδράμουν τις αρμόδιες αρχές επιβολής του νόμου.
            4.2.11.6   Εθνική Διεύθυνση για τους Αυτόχθονες Πληθυσμούς και τους Πληθυσμούς Αφρικανικής Καταγωγής της Ονδούρας (DINAFROH)
            Είναι η υπηρεσία του Υπουργείου Κοινωνικής Ένταξης (SEDIS) που έχει ως στόχο τη βελτίωση της ποιότητας ζωής του αυτόχθονος πληθυσμού και του πληθυσμού αφρικανικής καταγωγής της Ονδούρας μέσω της παραγωγικής οικονομικής, πολιτιστικής, πολιτικής και κοινωνικής ανάπτυξης. Υπό τον συντονισμό του Υπουργείου Απασχόλησης και Κοινωνικών Ασφαλίσεων (STSS) και με την υποστήριξη της DINAFROH, η κυβέρνηση της Ονδούρας συμμετέχει επί του παρόντος σε διαδικασία διαβούλευσης η οποία θα αποτελέσει τη βάση για την κατάρτιση και την ψήφιση νομοθεσίας σχετικά με την ελεύθερη, εκ των προτέρων και κατόπιν ενημέρωσης συναίνεση με όλες τις οργανώσεις των εννέα αυτόχθονων πληθυσμών και πληθυσμών αφρικανικής καταγωγής της Ονδούρας, με την υποστήριξη του Προγράμματος Ανάπτυξης των Ηνωμένων Εθνών (UNDP) και του Ειδικού Εισηγητή των Ηνωμένων Εθνών.
            4.2.11.7   Οργανισμός για την Πρόσβαση σε Δημόσιες Πληροφορίες (IAIP)
            Ο IAIP είναι αποκεντρωμένος κρατικός φορέας ο οποίος είναι αρμόδιος για την προώθηση και τη διευκόλυνση της πρόσβασης των πολιτών σε δημόσιες πληροφορίες, καθώς και τη ρύθμιση και εποπτεία των θεσμικών διαδικασιών που αφορούν την προστασία, την ταξινόμηση και την τήρηση δημόσιων πληροφοριών.
            Στο πλαίσιο του ΣΔΝ, στις αρμοδιότητες του IAIP περιλαμβάνονται η διασφάλιση της δυνατότητας των πολιτών να ασκούν το δικαίωμα συμμετοχής τους στη διαχείριση των δημόσιων υποθέσεων και η διασφάλιση της διαφάνειας στην άσκηση των δημόσιων λειτουργιών και στις σχέσεις μεταξύ κράτους και ιδιωτών. Πληροφορίες που αφορούν τον δασικό τομέα δημοσιεύονται στην ενιαία δικτυακή πύλη του IAIP για τη διαφάνεια και στη δικτυακή πύλη του ICF, και δημοσιεύονται με λεπτομέρειες στη δικτυακή πύλη κάθε οργανισμού. Επιπλέον, στο παράρτημα VIII περιλαμβάνεται συμπληρωματικό μέτρο για τη δημιουργία συστήματος διαχείρισης των πληροφοριών που προορίζονται για το κοινό.
            4.2.11.8   Εθνική Επιτροπή για τα Ανθρώπινα Δικαιώματα (CONADEH)
            Η CONADEH παρακολουθεί τη συμμόρφωση με τα δικαιώματα και τις εγγυήσεις που προβλέπονται στο Σύνταγμα της Δημοκρατίας, στην Οικουμενική Διακήρυξη των Δικαιωμάτων του Ανθρώπου και σε άλλες συνθήκες και συμβάσεις τις οποίες έχει κυρώσει η Ονδούρα.
            4.2.11.9   Εθνικό σύστημα ερευνών για τα δάση, τις προστατευόμενες περιοχές και την άγρια πανίδα και χλωρίδα (SINFOR)
            Το SINFOR είναι μια διοργανική πλατφόρμα δημόσιου-ιδιωτικού χαρακτήρα που δημιουργήθηκε με τον νόμο LFAPVS και η οποία οργανώνει, προάγει και προωθεί την επιστημονική έρευνα στον τομέα της δασοκομίας, των προστατευόμενων περιοχών, της άγριας πανίδας και χλωρίδας κ.λπ., και ενθαρρύνει τη μεταφορά τεχνογνωσίας και τεχνολογίας στην Ονδούρα.
            Ο ρόλος του συνίσταται, μεταξύ άλλων, στην παροχή επικαιροποιημένων πληροφοριών για τη διαμόρφωση πολιτικών, κανόνων και κανονισμών που διασφαλίζουν τη βιωσιμότητα και τη διακυβέρνηση του τομέα. Στο πλαίσιο των εργασιών του που αφορούν τον σχεδιασμό και την προώθηση της έρευνας στον τομέα των δασών, των προστατευόμενων περιοχών και της άγριας πανίδας και χλωρίδας, προτεραιότητα του SINFOR είναι η αναζήτηση ερευνητικών ευκαιριών που μπορούν να εντοπιστούν σε εθνικά σχέδια και στρατηγικές, όπως η ENCTI, καθώς και σε στρατηγικά σχέδια για κάθε οργανισμό-μέλος και άλλες πρωτοβουλίες σχετικές με τον τομέα.
            4.3   Ιδιωτικός τομέας της δασοκομίας
            Στο πλαίσιο του ΣΔΝ, στους φορείς του ιδιωτικού τομέα της δασοκομίας περιλαμβάνονται εκείνοι οι οποίοι, με σκοπό την αποκόμιση κέρδους, διαχειρίζονται, παράγουν, εξάγουν από το δάσος, μεταφέρουν, επεξεργάζονται και διαθέτουν στην αγορά πρώτες ύλες, καθώς και συμμετέχουν στην εξαγωγή και εισαγωγή των πρώτων υλών.
            Λόγω της πολυμορφίας των εμπλεκόμενων οργανισμών και του φάσματος των εμπορικών δραστηριοτήτων τους, έχουν δημιουργηθεί διάφορες ταξινομήσεις. Στον φορολογικό κώδικα ταξινομούνται ως εξής: i) φυσικά πρόσωπα· ii) νομικά πρόσωπα, στα οποία περιλαμβάνονται επαγγελματικές εταιρικές σχέσεις και εμπορικές επιχειρήσεις, συνεταιρισμοί και συνεταιριστικές επιχειρήσεις και, γενικά, ενώσεις ή οντότητες οι οποίες έχουν καθεστώς νομικών προσώπων βάσει του δημόσιου ή του ιδιωτικού δικαίου· και iii) οντότητες, κοινότητες, οργανώσεις (αυτόχθονες πληθυσμοί και πληθυσμοί αφρικανικής καταγωγής της Ονδούρας, κοινοτικές ομάδες) ή νομικές πράξεις οι οποίες συνιστούν λειτουργική μονάδα ή μονάδα περιουσιακών στοιχείων, ακόμη και αν δεν έχουν νομική προσωπικότητα.
            Μια άλλη κατηγορία βασίζεται στον αριθμό των ατόμων που εργάζονται σε κάθε επιχείρηση: οι πολύ μικρές δασοκομικές επιχειρήσεις, οι περισσότερες από τις οποίες έχουν συσταθεί ως οικογενειακές επιχειρήσεις, απασχολούν κατ’ ανώτατο όριο τέσσερα άτομα· οι μικρές δασοκομικές επιχειρήσεις απασχολούν 5-10 άτομα· οι μεσαίες δασοκομικές επιχειρήσεις απασχολούν 11-100 άτομα· και οι μεγάλες δασοκομικές επιχειρήσεις απασχολούν πάνω από 100 εργαζομένους.
            Στον νόμο LFAPVS καθορίζονται τρεις κατηγορίες επιχειρήσεων: Επιχείρηση πρωτογενών δασικών προϊόντων, που εκτελεί την αρχική μεταποίηση της στρογγυλεμένης ξυλείας ή οποιασδήποτε άλλης ξυλείας ή πρώτης ύλης εκτός ξυλείας που προέρχεται από το δάσος· μια επιχείρηση δευτερογενών δασικών προϊόντων, ή οποία μεταποιεί προϊόντα από επιχείρηση πρωτογενών δασικών προϊόντων· τέλος, οι χώροι αποθήκευσης ξυλείας ή προϊόντων ξυλείας, που διαθέτουν τα διάφορα προϊόντα ξυλείας στην αγορά.
            Θα πρέπει να σημειωθεί ότι η ανωτέρω περιγραφή ισχύει μόνο για τη βιομηχανία που χρησιμοποιεί ξυλεία πεύκης· στην περίπτωση της ξυλείας από πλατύφυλλα δένδρα, κατά την ημερομηνία έναρξης ισχύος της παρούσας συμφωνίας δεν υπήρχαν καταχωρισμένες ούτε δραστηριοποιούνταν στην Ονδούρα επιχειρήσεις πρωτογενών δασικών προϊόντων. Επιπλέον, η ξυλεία που εξάγεται από το δάσος έχει συνήθως τη μορφή ορθογωνισμένης και όχι στρογγυλεμένης ξυλείας, διότι τετραγωνίζεται στο δάσος και σύρεται μέχρι σημεία συλλογής για περαιτέρω μεταφορά από μηχανοκίνητα οχήματα προς τις επιχειρήσεις δευτερογενών δασικών προϊόντων ή τον χώρο αποθήκευσης ξυλείας με σκοπό την πώληση. Τα κέντρα αποθήκευσης ή συλλογής είναι εξ ορισμού τόποι στους οποίους τα προϊόντα ξυλείας στοιβάζονται για μεταγενέστερη μεταφορά, χωρίς αλλαγή στην ιδιοκτησία τους. Αντιθέτως, οι χώροι αποθήκευσης ξυλείας είναι τόποι όπου οι ιδιοκτήτες των χώρων αποθήκευσης ξυλείας αγοράζουν προϊόντα από τους προμηθευτές τους και τα πωλούν στους πελάτες τους.
            Στο πλαίσιο των τακτικών του επιθεωρήσεων και χάρη στις εκθέσεις κοινωνικής εποπτείας που υποβάλλονται από τα CCF, το ICF θα παρακολουθεί τακτικά τυχόν αλλαγές στην αλυσίδα δασικής παραγωγής, συμπεριλαμβανομένων των πευκοδασών και των δασών πλατύφυλλων δένδρων, των δασικών φυτειών ή των διάσπαρτων δένδρων εκτός δασών, με σκοπό την πρόληψη της εμφάνισης δασοκομικών δραστηριοτήτων που δεν καλύπτονται από το ΣΔΝ. Εάν μελλοντικά προκύψουν αλλαγές στην οργάνωση του δασικού τομέα λόγω επανεξέτασης του εφαρμοστέου νομικού πλαισίου, το ΣΔΝ θα προσαρμοστεί ώστε να διασφαλιστεί η κάλυψη όλων των πηγών ξυλείας.
            Οι φορείς εκμετάλλευσης είναι αυτοί που εφαρμόζουν τις διαδικασίες παραγωγής και, ως εκ τούτου, αυτοί πρέπει να συμμορφώνονται με τους δείκτες και τα μέσα επαλήθευσης εντός των ατομικών πεδίων αρμοδιότητάς τους. Για τον σκοπό αυτόν, εφαρμόζουν επαρκείς και σχετικούς εσωτερικούς ελέγχους οι οποίοι αφορούν τις άδειες υλοτομίας και παραγωγής, τη συμμόρφωση με τις υποχρεώσεις τους σε ζητήματα απασχόλησης, περιβάλλοντος, φόρων (τόσο εθνικών όσο και δημοτικών), μεταφοράς, εμπορίας και άλλα ζητήματα που προσδιορίζονται στους διάφορους δείκτες. Πρέπει επίσης να τηρούν ορθά αρχεία των απαραίτητων δικαιολογητικών εγγράφων και των προβλεπόμενων μέσων επαλήθευσης.
            Ομοίως, οι οργανώσεις του ιδιωτικού τομέα της δασοκομίας υπόκεινται σε μηχανισμούς επαλήθευσης της συμμόρφωσης προς τις νομοθετικές διατάξεις, οι οποίοι εφαρμόζονται από τους φορείς του κράτους, σύμφωνα με τις αρμοδιότητές τους.
            4.4   Οργανώσεις της κοινωνίας των πολιτών
            Το νομικό πλαίσιο της Ονδούρας εκχωρεί στους πολίτες της χώρας το δικαίωμα και το καθήκον να συμμετέχουν και να ασκούν κοινωνικό έλεγχο στις ενέργειες τις οποίες αναλαμβάνουν οι αρχές. Ο δασικός τομέας περιλαμβάνει διάφορες οργανώσεις της κοινωνίας των πολιτών οι οποίες ενδιαφέρονται για την επιβολή του νόμου και διαδραματίζουν ιδιαίτερα ενεργό και αποτελεσματικό ρόλο στα μέσα επαλήθευσης. Οι οργανώσεις αυτές είναι οι εξής:
            4.4.1   Τοπικές οργανώσεις
            Ο νόμος LFAPVS συγκροτεί φορείς με σκοπό τη συμμετοχή του κοινού, την πραγματοποίηση διαβουλεύσεων και την παροχή στήριξης στο ICF, όπως τα CCF, τα οποία οργανώνονται και λειτουργούν σε τοπικό ή κοινοτικό, δημοτικό, περιφερειακό και κεντρικό επίπεδο. Στην ENCTI καταδεικνύεται η σημασία των φορέων αυτών για την άσκηση κοινωνικού ελέγχου, ιδίως σε δημοτικό και κοινοτικό επίπεδο, την υποστήριξη της επαλήθευσης των σχεδίων δασικής διαχείρισης, των ετήσιων επιχειρησιακών σχεδίων ή άλλων ειδών έγκρισης, καθώς και για την προώθηση της κατανάλωσης νόμιμης ξυλείας. Αυτό επιτυγχάνεται σε συντονισμό με τους κρατικούς φορείς και ιδίως το ICF.
            4.4.2   Αναπτυξιακές μη κυβερνητικές οργανώσεις
            Διάφορες εγχώριες και διεθνείς αναπτυξιακές μη κυβερνητικές οργανώσεις (αναπτυξιακές ΜΚΟ) (3) υποστηρίζουν τις δράσεις στον δασικό τομέα τόσο σε θεσμικό όσο και σε εδαφικό επίπεδο. Οι δραστηριότητές τους αφορούν, μεταξύ άλλων, την οργάνωση, την ανάπτυξη ικανοτήτων για φορείς στους οποίους συμμετέχει το κοινό σε επίπεδο δήμων και κοινοτήτων, τον πολιτικό αντίκτυπο, τον κοινωνικό έλεγχο, την τεχνική υποστήριξη και την προάσπιση των ανθρωπίνων δικαιωμάτων.
            Κατά το προπαρασκευαστικό και οργανωτικό στάδιο της παρούσας συμφωνίας, οι αναπτυξιακές ΜΚΟ θα αναπτύξουν τη δική τους μεθοδολογία για την άσκηση δραστηριοτήτων κοινωνικής εποπτείας. Οι εκθέσεις σχετικά με την κοινωνική εποπτεία θα υποβάλλονται, μεταξύ άλλων φορέων, στην κοινή επιτροπή εφαρμογής για την ανάληψη κατάλληλης δράσης. Με τον τρόπο αυτόν θα δημιουργηθεί ένα σύστημα συμμετοχής που θα συμβάλει στη συνεχή βελτίωση των διαδικασιών διακυβέρνησης που θεσπίζονται με την παρούσα συμφωνία.
            Θα δημιουργηθεί επίσης σύστημα για τον χειρισμό καταγγελιών, το οποίο θα υποστηρίξει τη λειτουργία της άσκησης κοινωνικής εποπτείας που περιγράφεται στις ενότητες 010 και 11.
            4.5   Αυτόχθονες πληθυσμοί και πληθυσμοί αφρικανικής καταγωγής της Ονδούρας
            Η Ονδούρα φιλοξενεί εννέα αυτόχθονες πληθυσμούς και πληθυσμούς αφρικανικής καταγωγής. Η πλειονότητα των πληθυσμών αυτών κατοικούν σε εκτεταμένες δασικές περιοχές, στις οποίες υπάρχουν τόσο προστατευόμενες περιοχές όσο και παραγωγικά δάση. Οι πληθυσμοί αυτοί είναι οι εξής: Pech, Tawahkas, Lencas, Maya, Tolupanes, Chortís, Miskitu, Nahuas, Garífunas και οι αγγλόφωνοι πληθυσμοί αφρικανικής καταγωγής, οι οποίοι διαθέτουν οργανώσεις που τους εκπροσωπούν, μεταξύ των οποίων η πανεθνική Ομοσπονδία των Αυτόχθονων Πληθυσμών της Ονδούρας (CONPAH).
            Οι πληθυσμοί αυτοί συμμετέχουν στην εφαρμογή του ΣΔΝ, συμπεριλαμβανομένης της αρχής 2 των πινάκων αξιολόγησης της νομιμότητας. «Η Ονδούρα σέβεται τα δικαιώματα των αυτόχθονων πληθυσμών και των πληθυσμών αφρικανικής καταγωγής της Ονδούρας που ζουν σε δασικές περιοχές».
            Στον δασικό τομέα, οι αυτόχθονες πληθυσμοί και οι πληθυσμοί αφρικανικής καταγωγής της Ονδούρας είναι:
            
                        —
                     
                     
                        οι δικαιούχοι των διαδικασιών νομιμοποίησης και του σεβασμού των εδαφών που κατείχαν πατρογονικά·
                     
                  
                        —
                     
                     
                        συμμετέχοντες στην εφαρμογή των μηχανισμών και διαδικασιών για ελεύθερη, εκ των προτέρων και κατόπιν ενημέρωσης συναίνεση με σκοπό τον σεβασμό της αυτοδιάθεσης και της αυτονομίας, σύμφωνα με τη σύμβαση αριθ 169 της ΔΟΕ και τη διακήρυξη των Ηνωμένων Εθνών για τα δικαιώματα των αυτόχθονων πληθυσμών· και
                     
                  
                        —
                     
                     
                        συμμετέχοντες σε εμπορικές δραστηριότητες σε παραγωγικές δασικές περιοχές, σύμφωνα με τους πίνακες αξιολόγησης της νομιμότητας και τις εφαρμοστέες απαιτήσεις του ΣΔΝ.
                     
                  4.6   Ανάπτυξη ικανοτήτων
            Η ανάπτυξη ικανοτήτων για τη διασφάλιση της αποτελεσματικής λειτουργίας του συστήματος και της νομιμότητας των προϊόντων ξυλείας περιγράφεται στο παράρτημα VIII. Η διαμόρφωση κάθε μέτρου υπόκειται σε εξέταση της ικανότητας που απαιτείται για όλους τους φορείς που συμμετέχουν στην εφαρμογή του ΣΔΝ.
            5.   ΚΑΛΥΨΗ/ΠΕΔΙΟ ΕΦΑΡΜΟΓΗΣ ΤΟΥ ΣΔΝ
            Το σύνολο της ξυλείας και των προϊόντων ξυλείας προέλευσης Ονδούρας που καλύπτονται από το ΣΔΝ πρέπει να προέρχονται από ιδιωτικά, δημοτικά ή εθνικά δάση (είτε φυσικά δάση είτε δασικές φυτείες) τα οποία αποτελούν αντικείμενο διαχείρισης με βάση διοικητικά και τεχνικά κριτήρια μέγιστης απόδοσης, πολλαπλής χρήσης και κοινωνικής ισότητας, ώστε να διασφαλίζεται η βιωσιμότητα των οικοσυστημάτων και η παραγωγική, προστατευτική και περιβαλλοντική ικανότητά τους.
            Το ΣΔΝ θα εφαρμόζεται επίσης σε ξυλεία από άλλες χώρες όταν οι εισαγωγείς της ξυλείας αυτής μπορούν να αποδείξουν ότι προέρχεται από νόμιμες πηγές και έχει εισαχθεί σύμφωνα με τη νομοθεσία τόσο της χώρας καταγωγής της ξυλείας όσο και της Ονδούρας. Όλοι οι φορείς εκμετάλλευσης θα υπάγονται στο ΣΔΝ, συμπεριλαμβανομένων εκείνων που διαθέτουν δικά τους ιδιωτικά πιστοποιητικά διαχείρισης δασών και αλυσίδας επιτήρησης, και εκείνων που κατέχουν δασικές φυτείες για εμπορικούς σκοπούς.
            5.1   Προϊόντα ξυλείας που περιλαμβάνονται στο ΣΔΝ
            Το ΣΔΝ καλύπτει όλα τα προϊόντα που ορίζονται στο παράρτημα I της παρούσας συμφωνίας. Το άρθρο 102 του νόμου LFAPVS απαγορεύει την εξαγωγή ορισμένων προϊόντων ξυλείας, αναφέροντας ότι η ξυλεία από πλατύφυλλα είδη από εθνικά δάση μπορεί να εξάγεται μόνον ως μεταποιημένη ξυλεία. Επομένως, δεν επιτρέπεται η εξαγωγή στρογγυλεμένης ή ορθογωνισμένης ξυλείας των συγκεκριμένων ειδών.
            Παρότι δεν είναι δυνατή η εξαγωγή στρογγυλεμένης ξυλείας ή ορθογωνισμένης ξυλείας των ειδών αυτών, η ξυλεία αυτή καλύπτεται από το ΣΔΝ ανεξάρτητα από τον βαθμό μεταποίησής της.
            Προϊόντα ξυλείας που δεν περιλαμβάνονται στο παράρτημα Ι της παρούσας συμφωνίας δεν υπόκεινται στη διαδικασία έκδοσης άδειας FLEGT όταν εξάγονται στην Ένωση. Στην περίπτωση αυτή, οι ενωσιακοί εισαγωγείς των προϊόντων αυτών από την Ονδούρα πρέπει να ασκούν δέουσα επιμέλεια σύμφωνα με τον κανονισμό (ΕΕ) αριθ. 995/2010 του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010, για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά (4), προκειμένου να αποδεικνύουν ότι τα προϊόντα είναι νόμιμα.
            5.2   Αγορές που καλύπτονται από το ΣΔΝ
            Το ΣΔΝ θα εφαρμόζεται στα προϊόντα ξυλείας που διατίθενται σε κάθε αγορά, είτε εξαγωγική είτε εθνική. Ωστόσο, οι προσπάθειες επιβολής του ΣΔΝ θα τεθούν σε προτεραιότητα μέσω εφαρμογής της εξής διάκρισης μεταξύ αγορών:
            
                        —
                     
                     
                        Αγορά της Ένωσης: Η επαλήθευση της νομιμότητας των προϊόντων που εξάγονται στην αγορά της Ένωσης θα εφαρμόζεται κατά τα οριζόμενα στην παρούσα συμφωνία, βάσει της οποίας η άδεια FLEGT αποτελεί προαπαιτούμενο μόλις επιβεβαιωθεί ότι το σύστημα είναι έτοιμο να εκδώσει άδειες FLEGT σύμφωνα με τη διαδικασία που προβλέπεται στο παράρτημα VII.
                     
                  
                        —
                     
                     
                        Άλλες διεθνείς αγορές: Η επαλήθευση της νομιμότητας των εξαγόμενων προϊόντων θα εφαρμόζεται κατά τα οριζόμενα στην παρούσα συμφωνία, ανεξάρτητα από τη χώρα προορισμού της εξαγωγής, και η νομιμότητά τους θα τεκμηριώνεται μέσω άδειας H-Legal.
                     
                  
                        —
                     
                     
                        Εγχώρια αγορά: Η επαλήθευση της νομιμότητας των προϊόντων που διατίθενται στην εγχώρια αγορά θα εφαρμόζεται κατά τα οριζόμενα στην παρούσα συμφωνία και η νομιμότητα των φορέων εκμετάλλευσης που κατέχουν τα προϊόντα αυτά θα αποδεικνύεται μέσω πιστοποιητικών συμμόρφωσης προς τις νομοθετικές διατάξεις.
                     
                  Σε όλα αυτά τα στάδια εφαρμογής του ΣΔΝ, θα ληφθούν μέτρα για την πρόληψη της εισόδου ξυλείας άγνωστης ή παράνομης προέλευσης στη δασική αλυσίδα εφοδιασμού. Η ικανότητα εφαρμογής του ΣΔΝ θα ενισχυθεί με την εφαρμογή των μέτρων που περιλαμβάνονται στο παράρτημα VIII.
            5.3   Πηγές ξυλείας που καλύπτονται από το ΣΔΝ
            Οι πηγές ξυλείας που καλύπτονται από το ΣΔΝ κατηγοριοποιούνται ως εξής:
            5.3.1   Ξυλεία που υλοτομείται στο εθνικό έδαφος
            Η ξυλεία που υλοτομείται στο εθνικό έδαφος προέρχεται από τις ακόλουθες πηγές:
            
                        1.
                     
                     
                        Δάση, είτε φυσικά δάση είτε δασικές φυτείες.
                     
                  
                        2.
                     
                     
                        Περιοχές στις οποίες υπάρχουν γεωργοδασοκομικά συστήματα, δηλαδή φυσικά ή φυτεμένα δένδρα σε συνδυασμό με άλλα είδη όπως ο καφές, το κακάο ή άλλες γεωργικές καλλιέργειες.
                     
                  
                        3.
                     
                     
                        Διάσπαρτα κωνοφόρα ή πλατύφυλλα δένδρα εκτός δασών.
                     
                  Η υλοτόμηση μπορεί να πραγματοποιείται είτε σε δάση πλατύφυλλων δένδρων είτε σε πευκοδάση, ανεξάρτητα από την κυριότητα της γης. Η υλοτόμηση επιτρέπεται με έναν από τους ακόλουθους τρόπους:
            
                        —
                     
                     
                        Βάσει σχεδίου διαχείρισης δασών και των ετήσιων επιχειρησιακών σχεδίων του, όπως εγκρίνονται από το ICF για:
                        
                                    —
                                 
                                 
                                    δικαιούχες κοινότητες που έχουν ομαδικές συμβάσεις δασικής διαχείρισης (συμβάσεις διαχείρισης κοινοτικών δασών, CMFC)·
                                 
                              
                                    —
                                 
                                 
                                    μεμονωμένους δικαιούχους συμβάσεων διαχείρισης δασών· και
                                 
                              
                                    —
                                 
                                 
                                    ιδιοκτήτες ιδιωτικών, δημοτικών (ejido), εθνικών και κρατικών δασών.
                                 
                              
                  
                        —
                     
                     
                        Βάσει ειδικού σχεδίου για γεωργοδασοκομικά συστήματα και των οικείων ετήσιων σχεδίων υλοτόμησης για ιδιοκτήτες γεωργοδασοκομικών συστημάτων σε ιδιωτικές και δημοτικές (ejido) εκτάσεις γης.
                     
                  
                        —
                     
                     
                        Βάσει σχεδίου διάσωσης για την υλοτόμηση δασών που έχουν πληγεί από φυσικές καταστροφές, επιβλαβείς οργανισμούς ή ασθένειες, κατασκευαστικά έργα του δημόσιου ή ιδιωτικού τομέα και μεταβολές στη βλάστηση σε γεωργικές εκτάσεις. Στο πλαίσιο σχεδίων διάσωσης για τόπους όπου πρόκειται να πραγματοποιηθούν κατασκευαστικά έργα του δημόσιου ή ιδιωτικού τομέα ή μεταβολές στη βλάστηση σε γεωργικές εκτάσεις απαιτείται η διενέργεια εκτίμησης περιβαλλοντικών επιπτώσεων πριν από την έκδοση πιστοποιητικού περιβαλλοντικής άδειας από το MiAmbiente. Τα σχέδια διάσωσης που συνδέονται με μεταβολή στη βλάστηση για προσωρινές ή μόνιμες γεωργικές καλλιέργειες εφαρμόζονται μόνο σε γεωργικές εκτάσεις. Το άρθρο 93 του νόμου LFAPVS ορίζει ότι η φυσική χρήση των δασικών εκτάσεων πρέπει να διαφυλάσσεται και να τηρείται σύμφωνα με τις πολιτικές και τους νομικούς κανονισμούς για τον χωροταξικό σχεδιασμό. Ομοίως, το άρθρο 294 του κανονισμού του νόμου LFAPVS απαγορεύει τις μεταβολές στη βλάστηση σε παραγωγικά δάση τα οποία υπόκεινται σε σχέδια διαχείρισης και σε εκτάσεις με υψηλό δασοκομικό δυναμικό. Στην ενότητα 7.7 του παρόντος παραρτήματος περιγράφεται με περισσότερες λεπτομέρειες η επαλήθευση των προϊόντων ξυλείας που προέρχονται από αλλαγή της χρήσης γης.
                     
                  
                        —
                     
                     
                        Βάσει σχεδίου ανάκτησης για την απόληψη δασικών υποπροϊόντων που καλύπτονται από προγενέστερη άδεια (ετήσιο επιχειρησιακό σχέδιο, ετήσιο σχέδιο υλοτόμησης, άδειες υλοτόμησης πιστοποιημένων δασικών φυτειών και σχέδια διάσωσης).
                     
                  
                        —
                     
                     
                        Άδειες υλοτόμησης πιστοποιημένων δασικών φυτειών (APC) για την απόληψη ξυλείας από δασικές φυτείες που είναι πιστοποιημένες από το ICF.
                     
                  Κατά παράδοση, τα διάσπαρτα δένδρα εκτός δασών, τα οποία βρίσκονται κυρίως σε κατοικημένες και κτηνοτροφικές περιοχές, αποτελούν την κύρια πηγή εφοδιασμού με ξυλεία για τα ξυλουργεία. Ωστόσο, η Ονδούρα δεν διαθέτει ακόμη νομοθεσία που να ρυθμίζει την εμπορική υλοτόμηση των δένδρων αυτών και για τον λόγο αυτόν συμπεριλήφθηκε στο παράρτημα VIII συμπληρωματικό μέτρο σχετικά με το ζήτημα αυτό. Όταν τεθεί σε ισχύ αυτή η νομοθεσία, θα συμπεριληφθεί στον σχετικό δείκτη των πινάκων αξιολόγησης της νομιμότητας σύμφωνα με τη διαδικασία που προβλέπεται στην ενότητα 4 του παραρτήματος ΙΙ.
            Πριν από την επικαιροποίηση των πινάκων αξιολόγησης της νομιμότητας, αυτή η πηγή ξυλείας θα έχει ήδη συμπεριληφθεί στο ΣΔΝ και οι φορείς εκμετάλλευσης στον δασικό τομέα που υλοτομούν τη συγκεκριμένη πηγή ξυλείας πρέπει να εφαρμόζουν όλες τις υπόλοιπες απαιτήσεις του ΣΔΝ.
            5.3.2   Εισαγόμενη ξυλεία
            Τόσο τα φυσικά όσο και τα νομικά πρόσωπα που εισάγουν ξυλεία πρέπει να εφαρμόζουν διαδικασίες δέουσας επιμέλειας ώστε να αποδεικνύουν ότι ο κίνδυνος παράνομης συμπεριφοράς όσον αφορά την εισαγόμενη ξυλεία είναι αμελητέος και ότι οι εξαγωγείς της χώρας υλοτόμησης τηρούν τη νομοθεσία. Το πεδίο εφαρμογής αυτής της διαδικασίας δέουσας επιμέλειας θα καθοριστεί κατά το προπαρασκευαστικό και οργανωτικό στάδιο της παρούσας συμφωνίας· στο παράρτημα VIII έχει συμπεριληφθεί συμπληρωματικό μέτρο που αφορά την εφαρμογή των διαδικασιών δέουσας επιμέλειας στην Ονδούρα.
            5.3.3   Ξυλεία που δεν καλύπτεται από το ΣΔΝ
            Τα ακόλουθα δύο είδη ξυλείας δεν περιλαμβάνονται στο ΣΔΝ και δεν θα υπόκεινται στο σύστημα αδειοδότησης FLEGT:
            
                        —
                     
                     
                        Ξυλεία υπό διαμετακόμιση
                        Η ξυλεία υπό διαμετακόμιση είναι ξυλεία από τρίτες χώρες ή ξυλεία που εισέρχεται στην Ονδούρα προσωρινά βάσει ενιαίας διασάφησης διαμετακόμισης και της οποίας ο τελικός προορισμός είναι άλλη χώρα. Πρέπει να προσδιορίζεται και να φυλάσσεται χωριστά από την αλυσίδα εφοδιασμού ξυλείας που παράγεται ή εισάγεται στην Ονδούρα. Η ξυλεία υπό διαμετακόμιση δεν θα συμπεριληφθεί στο ΣΔΝ και, επομένως, δεν είναι δυνατή η έκδοση άδειας εξαγωγής FLEGT ή H-Legal για την ξυλεία αυτή.
                        Στην ενότητα 7.5 εξηγείται ο τρόπος με τον οποίο θα λειτουργούν οι μηχανισμοί ελέγχου της διαμετακόμισης αυτών των προϊόντων ώστε να διασφαλίζεται ότι δεν εισέρχονται στην αλυσίδα εφοδιασμού της εθνικής αγοράς.
                     
                  
                        —
                     
                     
                        Κατασχεθείσα ξυλεία
                        Τα προϊόντα ξυλείας που κατάσχονται λόγω παράβασης της νομοθεσίας της Ονδούρας ή μη συμμόρφωσης με τις υποχρεώσεις δέουσας επιμέλειας στην περίπτωση εισαγόμενης ξυλείας αποκλείονται από το ΣΔΝ. Το ICF και οι δυνάμεις ασφαλείας έχουν την εξουσία να διενεργούν τις απαραίτητες έρευνες για την παραπομπή υποθέσεων στη δικαιοσύνη μέσω της Εισαγγελίας. Στην ενότητα 7.6 εξηγείται τι συμβαίνει με την ξυλεία που κατάσχεται ή δημεύεται.
                     
                  5.4   Πεδίο δραστηριοτήτων των φορέων εκμετάλλευσης που περιλαμβάνονται στο ΣΔΝ
            Βάσει της παρούσας συμφωνίας, ως «φορέας εκμετάλλευσης» νοείται κάθε φυσικό ή νομικό πρόσωπο το οποίο ασκεί δραστηριότητες στην αλυσίδα παραγωγής δασικών προϊόντων. Το πεδίο δραστηριοτήτων των φορέων εκμετάλλευσης που καλύπτονται από το ΣΔΝ περιγράφεται στον πίνακα 1.
            
               Πίνακας 1.
            
            
               Πεδίο δραστηριοτήτων των φορέων εκμετάλλευσης στον τομέα της δασοκομίας.
            
            
                        Φορέας εκμετάλλευσης
                     
                     
                        Πεδίο δράσης στο πλαίσιο του ΣΔΝ
                     
                  
                        
                                    1.
                                 
                                 
                                    Ιδιοκτήτης ιδιωτικής δασικής περιοχής (περιλαμβάνονται αυτόχθονες κοινότητες με τίτλο εγγείου ιδιοκτησίας) και δημοτικής γης (δήμοι).
                                 
                              
                     
                        Υποβάλλει αίτηση ή παρέχει αποδεικτικά στοιχεία για την κυριότητα γης.
                        Πριν από την εκτέλεση δραστηριοτήτων υλοτομίας, υποβάλλει αίτηση στο ICF για την έγκριση σχεδίου διαχείρισης δασών και των σχετικών ετήσιων επιχειρησιακών σχεδίων, σχεδίου διάσωσης ή σχεδίου ανάκτησης.
                        Υποβάλλει στο ICF αίτηση έκδοσης αδειών μεταφοράς για τη μεταφορά υλοτομημένης ξυλείας και αναφέρει τις χρησιμοποιούμενες άδειες μεταφοράς, οι οποίες εισάγονται στη βάση δεδομένων SIRMA.
                        Παρέχει στοιχεία που αποδεικνύουν την τήρηση της αρχής της ελεύθερης, εκ των προτέρων και κατόπιν ενημέρωσης διαβούλευσης, κατά περίπτωση.
                     
                  
                        
                                    2.
                                 
                                 
                                    Ιδιοκτήτης περιοχής με γεωργοδασοκομικό σύστημα
                                 
                              
                     
                        Υποβάλλει αίτηση για την έγκριση ειδικού σχεδίου για γεωργοδασοκομικά συστήματα και ετήσιου σχεδίου υλοτόμησης για υλοτόμηση στο πλαίσιο γεωργοδασοκομικού συστήματος. Υποβάλλει στο ICF αίτηση έκδοσης αδειών μεταφοράς για τη μεταφορά υλοτομημένης ξυλείας και αναφέρει τις χρησιμοποιούμενες άδειες μεταφοράς, οι οποίες εισάγονται στη βάση δεδομένων SIRMA.
                     
                  
                        
                                    3.
                                 
                                 
                                    Ιδιοκτήτης δασικής φυτείας
                                 
                              
                     
                        Υποβάλλει στο ICF αίτηση για πιστοποίηση της δασικής φυτείας και για υλοτόμηση πιστοποιημένης δασικής φυτείας.
                        Υποβάλλει στο ICF αίτηση έκδοσης αδειών μεταφοράς για τη μεταφορά υλοτομημένης ξυλείας και αναφέρει τις χρησιμοποιούμενες άδειες μεταφοράς, οι οποίες εισάγονται στη βάση δεδομένων SIRMA.
                     
                  
                        
                                    4.
                                 
                                 
                                    Χρήστης/Νομέας
                                 
                              
                     
                        Αποκτά σύμβαση επικαρπίας ως αποτέλεσμα των διαδικασιών νομιμοποίησης εκτάσεων, η οποία επιτρέπει στον χρήστη/νομέα να ασκεί δραστηριότητες διαχείρισης δασών. Οι απαιτήσεις τις οποίες πρέπει να πληρούν οι ιδιώτες δικαιούχοι της νομιμοποίησης εθνικών δασικών περιοχών ορίζονται στον νόμο LFAPVS.
                        Υποβάλλει στο ICF αίτηση έκδοσης άδειας για αναδάσωση της έκτασης ή εκτέλεση άλλων δασοκομικών/περιβαλλοντικών δραστηριοτήτων.
                        Υποβάλλει αίτηση για πιστοποίηση της φυτείας και στη συνέχεια υποβάλλει αίτηση έκδοσης άδειας για την υλοτόμησή της.
                     
                  
                        
                                    5.
                                 
                                 
                                    Επικαρπωτής δασικών περιοχών (συμπεριλαμβανομένων κοινοτικών ομάδων)
                                 
                              
                     
                        Για την άσκηση δραστηριοτήτων διαχείρισης δασών, υποβάλλει αίτηση για την υπογραφή σύμβασης διαχείρισης δασών· και για την υλοτόμηση της δασικής περιοχής, υποβάλλει στο ICF αίτηση έγκρισης σχεδίου διαχείρισης δασών, σχεδίου διάσωσης ή σχεδίου ανάκτησης.
                     
                  
                        
                                    6.
                                 
                                 
                                    Ανάδοχος
                                 
                              
                     
                        Προσλαμβάνεται από τον ιδιοκτήτη δάσους όταν ο τελευταίος δεν υλοτομεί απευθείας την ξυλεία με δικούς του πόρους. Υλοτομεί, σύρει και μεταφέρει την ξυλεία από το δάσος σε επιχειρήσεις πρωτογενών δασικών προϊόντων ή χώρους αποθήκευσης ξυλείας, και μπορεί επίσης να την πωλεί.
                        Υποβάλλει δήλωση στην περιφερειακή δασική υπηρεσία σχετικά με το γεγονός ότι είναι εγγεγραμμένος και παραθέτει τον εξοπλισμό και το βασικό προσωπικό που χρησιμοποιεί για την εκτέλεση εργασιών υλοτόμησης και μεταφοράς.
                        Είναι υπεύθυνος για τη χρήση της άδειας μεταφοράς (που έχει εγκριθεί από το ICF) και της φορτωτικής (που έχει εγκριθεί από τη SAR). Ο δικαιούχος ή κάτοχος άδειας υλοτομίας που προβαίνει σε υπεργολαβική ανάθεση σε ανάδοχο είναι υπεύθυνος για τη διασφάλιση της συμμόρφωσης με τις ισχύουσες κανονιστικές διατάξεις.
                     
                  
                        
                                    7.
                                 
                                 
                                    Μεταφορέας
                                 
                              
                     
                        Παρέχει την υπηρεσία μεταφοράς προϊόντων, στην προκειμένη περίπτωση της ξυλείας, είτε πρόκειται για μεταφορά στρογγυλεμένης ξυλείας από τον τόπο υλοτόμησης στην επιχείρηση δασικών προϊόντων ή τον χώρο αποθήκευσης ξυλείας, ή μεταποιημένων προϊόντων ξυλείας από την επιχείρηση δασικών προϊόντων προς τον τελικό προορισμό. Γενικά, η υπηρεσία αυτή μισθώνεται από τον ιδιοκτήτη του δάσους, τον ανάδοχο ή την επιχείρηση δασικών προϊόντων.
                        Στην περίπτωση των δασών πλατύφυλλων δένδρων, κατά την ημερομηνία έναρξης ισχύος της παρούσας συμφωνίας η συμμετοχή του μεταφορέα ξεκινά από τη στιγμή που η ορθογωνισμένη ξυλεία η οποία προήλθε από το δάσος έχει συγκεντρωθεί έξω από αυτό σε σημείο συλλογής και χρησιμοποιούνται οχήματα για τη μεταφορά της από το σημείο αυτό προς δασοκομικές επιχειρήσεις ή χώρους αποθήκευσης ξυλείας.
                        Υποβάλλει στις αρχές τα έγγραφα που αποδεικνύουν τη νομιμότητα των μεταφερόμενων προϊόντων (άδεια μεταφοράς, τιμολόγιο θεωρημένο από τη SAR και φορτωτική ή τιμολόγιο, κατά περίπτωση).
                     
                  
                        
                                    8.
                                 
                                 
                                    Ειδικευμένος τεχνικός στον δασοκομικό τομέα (TFC)
                                 
                              
                     
                        Καταρτίζει σχέδια διαχείρισης δασών, ειδικά σχέδια για γεωργοδασοκομικά συστήματα και σχετικά ετήσια σχέδια, σχέδια διάσωσης και σχέδια ανάκτησης για λογαριασμό του ιδιοκτήτη του δάσους.
                        (Είναι αποκλειστικά αρμόδιος για τη διαχείριση της εφαρμογής των ετήσιων επιχειρησιακών σχεδίων στο πλαίσιο των σχεδίων διαχείρισης δασών. Για τον σκοπό αυτόν, υποβάλλει στο ICF, εκ μέρους του ιδιοκτήτη του δάσους, υπόμνημα διορισμού και αποδοχής και καθίσταται ο διαχειριστής του ετήσιου επιχειρησιακού σχεδίου.)
                        Είναι αρμόδιος για τη συμμόρφωση με τα τεχνικά πρότυπα που διέπουν κάθε τρόπο υλοτόμησης τον οποίο διαχειρίζεται. Είναι επίσης αρμόδιος για την υποβολή μηνιαίων εκθέσεων προόδου σχετικά με τις άδειες μεταφοράς που χρησιμοποιούνται στο δάσος, παρέχοντας λεπτομερείς πληροφορίες σχετικά με την ξυλεία που έχει αποληφθεί, συνοδευόμενες από αντίγραφα των χρησιμοποιούμενων αδειών.
                     
                  
                        
                                    9.
                                 
                                 
                                    Ανεξάρτητος τεχνικός στον δασοκομικό τομέα (TFI)
                                 
                              
                     
                        Καταρτίζει σχέδια διαχείρισης δασών, ειδικά σχέδια για γεωργοδασοκομικά συστήματα και σχετικά ετήσια σχέδια, σχέδια διάσωσης και σχέδια ανάκτησης.
                        Είναι αρμόδιος για τη συμμόρφωση με τα τεχνικά πρότυπα που διέπουν κάθε τρόπο υλοτόμησης τον οποίο διαχειρίζεται. Είναι επίσης αρμόδιος για την υποβολή μηνιαίων εκθέσεων προόδου σχετικά με τις άδειες μεταφοράς που χρησιμοποιούνται στο δάσος, παρέχοντας λεπτομερείς πληροφορίες σχετικά με την ξυλεία που έχει αποληφθεί, συνοδευόμενες από αντίγραφα των χρησιμοποιούμενων αδειών.
                     
                  
                        
                                    10.
                                 
                                 
                                    Εξαγωγέας
                                 
                              
                     
                        Υποβάλλει στο ICF αίτηση για την έκδοση άδειας FLEGT (για την Ένωση) ή άδειας H-Legal (για άλλους προορισμούς) ανάλογα με τον προορισμό των αποστολών.
                        Υποβάλλει στην τελωνειακή αρχή αίτηση για την έκδοση αδειών εξαγωγής, συμπεριλαμβανομένου του εμπορικού τιμολογίου εισαγωγής, της ενιαίας τελωνειακής διασάφησης (DUA) και άλλων εγγράφων που αποδεικνύουν τη νομιμότητα του εξαγόμενου προϊόντος, όσον αφορά τόσο τους περιορισμούς που αφορούν τη δημόσια υγεία όσο και τους δασμολογικούς και μη δασμολογικούς κανονισμούς, συμπεριλαμβανομένων πιστοποιητικών CITES κατά περίπτωση.
                     
                  
                        
                                    11.
                                 
                                 
                                    Εισαγωγέας
                                 
                              
                     
                        Υποβάλλει στην τελωνειακή αρχή αίτηση για την έκδοση αδειών εισαγωγής, συμπεριλαμβανομένου του εμπορικού τιμολογίου εισαγωγής, της DUA και άλλων εγγράφων που αποδεικνύουν τη νομιμότητα του εισαγόμενου προϊόντος, όσον αφορά τόσο τους περιορισμούς που αφορούν τη δημόσια υγεία όσο και τους δασμολογικούς και μη δασμολογικούς κανονισμούς, συμπεριλαμβανομένων πιστοποιητικών CITES κατά περίπτωση.
                        Εφαρμόζει μηχανισμούς δέουσας επιμέλειας για την επαλήθευση της νομιμότητας του προϊόντος ξυλείας που πρόκειται να αγοραστεί.
                     
                  
                        
                                    12.
                                 
                                 
                                    Ιδιοκτήτης επιχείρησης πρωτογενών δασικών προϊόντων
                                 
                              
                     
                        Τηρεί επικαιροποιημένο αρχείο εισροών και εκροών και υποβάλλει στο ICF μηνιαίες εκθέσεις παραγωγής, στις οποίες επισυνάπτονται τα θεωρημένα τιμολόγια πωλήσεων. Ζητεί την έκδοση τιμολογίων και υποβάλλει στη SAR σε μηνιαία και ετήσια βάση τις επιστροφές πωλήσεων, στις οποίες επισυνάπτονται τα σχετικά τιμολόγια εγκεκριμένων πωλήσεων και οι φορτωτικές.
                        Εφαρμόζει μηχανισμούς δέουσας επιμέλειας για την επαλήθευση της νομιμότητας των προϊόντων που πρόκειται να αγοραστούν.
                        Στην περίπτωση των δασών πλατύφυλλων δένδρων, επί του παρόντος δεν υφίστανται επιχειρήσεις πρωτογενών δασικών προϊόντων διότι η ξυλεία είναι ορθογωνισμένη πριν από την απομάκρυνσή της από το δάσος και διατίθεται στην αγορά μέσω επιχειρήσεων δευτερογενών δασικών προϊόντων ή χώρων αποθήκευσης ξυλείας.
                     
                  
                        
                                    13.
                                 
                                 
                                    Ιδιοκτήτης επιχείρησης δευτερογενών δασικών προϊόντων [συμπεριλαμβανομένων ξυλουργείων και άλλων πολύ μικρών και μικρομεσαίων επιχειρήσεων (MiPyME)]
                                 
                              
                     
                        Τηρεί επικαιροποιημένο αρχείο εισροών και εκροών και υποβάλλει στο ICF μηνιαίες εκθέσεις παραγωγής, στις οποίες επισυνάπτονται τα θεωρημένα τιμολόγια πωλήσεων.
                        Ζητεί την έκδοση τιμολογίων και υποβάλλει στη SAR σε μηνιαία και ετήσια βάση τις επιστροφές πωλήσεων, στις οποίες επισυνάπτονται τα σχετικά τιμολόγια εγκεκριμένων πωλήσεων και οι φορτωτικές.
                        Εφαρμόζει μηχανισμούς δέουσας επιμέλειας για την επαλήθευση της νομιμότητας των προϊόντων που πρόκειται να αγοραστούν.
                     
                  
                        
                                    14.
                                 
                                 
                                    Ιδιοκτήτης χώρου αποθήκευσης ξυλείας
                                 
                              
                     
                        Τηρεί επικαιροποιημένο αρχείο εισροών και εκροών και υποβάλλει στο ICF μηνιαίες εκθέσεις παραγωγής, στις οποίες επισυνάπτονται τα θεωρημένα τιμολόγια πωλήσεων.
                        Ζητεί την έκδοση τιμολογίων και υποβάλλει στη SAR σε μηνιαία και ετήσια βάση τις επιστροφές πωλήσεων, στις οποίες επισυνάπτονται τα σχετικά τιμολόγια εγκεκριμένων πωλήσεων και οι φορτωτικές.
                        Εφαρμόζει μηχανισμούς δέουσας επιμέλειας για την επαλήθευση της νομιμότητας των προϊόντων που πρόκειται να αγοραστούν.
                     
                  
                        
                                    15.
                                 
                                 
                                    Εργοδότης (κάθε επιχείρησης που ανήκει στις ανωτέρω κατηγορίες φορέων εκμετάλλευσης)
                                 
                              
                     
                        Καταχωρίζει τους εργαζόμενους στο Ίδρυμα Κοινωνικών Ασφαλίσεων της Ονδούρας και συμμορφώνεται με την εργατική νομοθεσία.
                     
                  6.   ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΜΕ ΤΟΝ ΟΡΙΣΜΟ ΤΗΣ ΝΟΜΙΜΟΤΗΤΑΣ
            Τα προϊόντα ξυλείας της Ονδούρας θεωρούνται νόμιμα με βάση τον ορισμό τους που περιγράφεται στο παράρτημα ΙΙ.
            Η επαλήθευση διενεργείται από κρατικούς οργανισμούς (κατά περίπτωση με τη χρήση στοιχείων που παρέχονται από αναγνωρισμένους ιδιωτικούς μηχανισμούς πιστοποίησης, όπως προβλέπεται στην ενότητα 8) και συνίσταται στην εκτέλεση επαρκών ελέγχων για τη διασφάλιση της νομιμότητας των προϊόντων ξυλείας.
            Η επαλήθευση πρέπει να είναι επαρκώς αυστηρή και αποτελεσματική ώστε να διασφαλίζεται ο εντοπισμός τυχόν μη συμμόρφωσης με τις απαιτήσεις που καθορίζονται στους πίνακες αξιολόγησης της νομιμότητας που παρατίθενται στο παράρτημα ΙΙ, στα διάφορα στάδια της αλυσίδας εφοδιασμού στην εθνική αγορά. Σε επαλήθευση πρέπει επίσης να υποβάλλεται η νομιμότητα της ξυλείας που εισάγεται και θα εισέλθει στην εθνική αλυσίδα εφοδιασμού.
            6.1   Αρχές επαλήθευσης της νομιμότητας
            Κατά το προπαρασκευαστικό και οργανωτικό στάδιο της παρούσας συμφωνίας, τα μέρη, μέσω της ΚΚΕ, θα επικαιροποιήσουν και θα εγκρίνουν εγχειρίδιο επαλήθευσης το οποίο θα περιγράφει τη μεθοδολογία επαλήθευσης που πρέπει να εφαρμόζεται για τον έλεγχο της συμμόρφωσης προς τις νομοθετικές διατάξεις για κάθε δείκτη και μέσο επαλήθευσης που έχει προσδιοριστεί ως βασικό στοιχείο της κατάρτισης των πινάκων αξιολόγησης της νομιμότητας. Κάθε δείκτης προσδιορίζει το όργανο ή τη μονάδα σε κάθε οργανισμό που είναι επιφορτισμένος με την επαλήθευση, καθώς και τα έγγραφα προς επαλήθευση. Επιπλέον, θα προσδιοριστεί η συχνότητα ελέγχου του δείκτη, καθώς και o αναφερόμενος τόπος των αρχείων που περιλαμβάνουν τις πληροφορίες και τα έγγραφα (τόσο σε έντυπη όσο και σε ψηφιακή μορφή) και τα οποία αποθηκεύονται στους διάφορους φορείς σύμφωνα με τους τομείς αρμοδιότητάς τους.
            6.1.1   Φορείς που συμμετέχουν στην επαλήθευση της νομιμότητας
            Η επαλήθευση διενεργείται από σαφώς προσδιορισμένους φορείς, οι οποίοι διαθέτουν επαρκείς πόρους, συστήματα διαχείρισης και εκπαιδευμένο προσωπικό, καθώς και ισχυρούς και αποτελεσματικούς μηχανισμούς για τον έλεγχο των συγκρούσεων συμφερόντων. Το σύνολο του προσωπικού επαλήθευσης σε κάθε φορέα διαθέτει τις δεξιότητες και την πείρα που απαιτούνται για την εκτέλεση των εργασιών του και υπόκειται σε κατάλληλη εποπτεία.
            Το ICF και οι υπόλοιποι φορείς που συμμετέχουν στο ΣΔΝ διαθέτουν οργανωτική και λειτουργική δομή ώστε να επαληθεύουν αν όλοι οι φορείς εκμετάλλευσης συμμορφώνονται με τους δείκτες νομιμότητας. Δεδομένου του όγκου των πληροφοριών που θα παραχθεί από την επαλήθευση των φορέων εκμετάλλευσης από κάθε οργανισμό, καθώς και της ανάγκης καταγραφής και επικαιροποίησης των πληροφοριών αυτών, τα αποτελέσματα της επαλήθευσης θα καταχωριστούν σε βάση δεδομένων η οποία θα είναι στη διάθεση της μονάδας επαλήθευσης της νομιμότητας του ICF. Η εν λόγω βάση δεδομένων θα παρέχει στη μονάδα επαλήθευσης σε συνεχή βάση όλες τις απαραίτητες πληροφορίες ώστε να είναι σε θέση να εκδίδει πιστοποιητικά συμμόρφωσης των φορέων εκμετάλλευσης προς τις νομοθετικές διατάξεις και να ελέγχει την εγκυρότητα των πιστοποιητικών. Για να είναι εφικτή η συγκέντρωση και επικαιροποίηση των δεδομένων απαιτείται συντονισμός μεταξύ των φορέων όπως περιγράφεται στην ενότητα 11.
            Στο διάγραμμα κατωτέρω απεικονίζεται η ροή δεδομένων μεταξύ των διαφόρων φορέων του ΣΔΝ για την επαλήθευση της συμμόρφωσης προς τις νομοθετικές διατάξεις:
            
               
            Στον
            Πίνακας 2 περιγράφονται οι μηχανισμοί επαλήθευσης της συμμόρφωσης προς τις νομοθετικές διατάξεις που παρουσιάζονται στο προηγούμενο διάγραμμα.
            
               Πίνακας 2.
            
            
               Περιγραφή μηχανισμών για την επαλήθευση της συμμόρφωσης προς τις νομοθετικές διατάξεις.
            
            
                        Αριθ.
                     
                     
                        Περιγραφή
                     
                  
                        1.
                     
                     
                        Φορέας εκμετάλλευσης του δασικού τομέα: φυσικό ή νομικό πρόσωπο το οποίο ασκεί δραστηριότητες στην αλυσίδα εφοδιασμού δασικών προϊόντων.
                     
                  
                        2.
                     
                     
                        Υποβολή αίτησης για μέσα επαλήθευσης (παράρτημα II).
                     
                  
                        3.
                     
                     
                        Μεθοδολογία για τη δημιουργία των μέσων επαλήθευσης από κάθε οργανισμό. Ορισμένα μέσα επαλήθευσης δημιουργούνται μόνο μία φορά ενώ άλλα δημιουργούνται σε περιοδική βάση.
                     
                  
                        4.
                     
                     
                        Δημιουργία φυσικών και/ή ηλεκτρονικών μέσων επαλήθευσης (παράρτημα II).
                     
                  
                        5.
                     
                     
                        Μεθοδολογία επαλήθευσης. Κατά τον εντοπισμό περίπτωσης μη συμμόρφωσης, κάθε οργανισμός εφαρμόζει διαδικασίες καταγραφής, επεξεργασίας, παρακολούθησης και ενημέρωσης της βάσης δεδομένων της μονάδας επαλήθευσης της νομιμότητας.
                     
                  
                        6.
                     
                     
                        Λήψη διορθωτικών μέτρων ή επιβολή κυρώσεων λόγω μη συμμόρφωσης προς τις νομοθετικές διατάξεις η οποία διαπιστώνεται στο πλαίσιο διοικητικών ή αυτεπάγγελτων ενεργειών (παράρτημα V, ενότητα 9).
                     
                  
                        7.
                     
                     
                        Από κοινού συγκέντρωση δεδομένων συμμόρφωσης προς τις νομοθετικές διατάξεις από όλους τους εμπλεκόμενους φορείς με χρήση του SIRMA, του SNIF και του Geoportal του ICF, καθώς και άλλων εργαλείων των φορέων αυτών (παράρτημα V, ενότητες 6 και 7).
                     
                  
                        8.
                     
                     
                        Υποβολή αίτησης στη μονάδα επαλήθευσης της συμμόρφωσης για έκδοση πιστοποιητικού συμμόρφωσης προς τις νομοθετικές διατάξεις το οποίο βεβαιώνει τη νομιμότητα του φορέα εκμετάλλευσης (παράρτημα V, ενότητες 6 και 7).
                     
                  
                        9.
                     
                     
                        Συγκέντρωση δεδομένων που τηρούνται από τη μονάδα επαλήθευσης της νομιμότητας με σκοπό την αξιολόγηση της συμμόρφωσης με τους πίνακες αξιολόγησης της νομιμότητας και του ελέγχου της αλυσίδας εφοδιασμού από τον φορέα εκμετάλλευσης. Εάν το συμπέρασμα είναι θετικό, η μονάδα επαλήθευσης της νομιμότητας εκδίδει πιστοποιητικό συμμόρφωσης προς τις νομοθετικές διατάξεις το οποίο αποδεικνύει στους αγοραστές στην εγχώρια αγορά ότι ο φορέας εκμετάλλευσης έχει εκπληρώσει τις απαιτήσεις του ΣΔΝ (παράρτημα V, ενότητες 6 και 7).
                     
                  
                        10.
                     
                     
                        Υποβολή αίτησης στη μονάδα αδειοδότησης FLEGT για την έκδοση άδειας FLEGT ή H-Legal η οποία πιστοποιεί τη νομιμότητα των δραστηριοτήτων του φορέα εκμετάλλευσης, ώστε ο φορέας εκμετάλλευσης να μπορεί να εξαγάγει τα προϊόντα του σε οποιαδήποτε αγορά (παράρτημα IV).
                     
                  
                        11.
                     
                     
                        Έκδοση απόφασης από τη μονάδα αδειοδότησης FLEGT σχετικά με το αν ο φορέας εκμετάλλευσης συμμορφώνεται με τις νομοθετικές διατάξεις ή όχι. Εάν το συμπέρασμα της μονάδας επαλήθευσης είναι θετικό (δηλαδή ο φορέας εκμετάλλευσης πληροί όλες τις απαιτήσεις του ΣΔΝ), εκδίδεται είτε άδεια FLEGT (αγορά της Ένωσης) είτε άδεια H-Legal (άλλες αγορές), η οποία αποδεικνύει στους πελάτες στη διεθνή αγορά ότι ο φορέας εκμετάλλευσης έχει εκπληρώσει τις απαιτήσεις του ΣΔΝ. Εάν η απόφαση είναι αρνητική, η μονάδα αδειοδότησης FLEGT ενημερώνει τον αιτούντα (φορέας εκμετάλλευσης) (παράρτημα IV).
                     
                  
                        12.
                     
                     
                        Κατάρτιση εκθέσεων από τους ανεξάρτητους ελεγκτές του ΣΔΝ σχετικά με τα πορίσματά τους, όπου περιλαμβάνονται συμπεράσματα και συστάσεις προς την JIC, η οποία είναι αρμόδια για τη δημοσίευση αυτών των εκθέσεων ελέγχου σε τακτική βάση (παράρτημα VI).
                     
                  
                        13.
                     
                     
                        Κατάρτιση εκθέσεων επαλήθευσης από οργανώσεις της κοινωνίας των πολιτών σχετικά με τις άδειες υλοτομίας και, γενικότερα, σχετικά με τον τομέα της δασοκομίας, οι οποίες διατίθενται στην ΚΕΕ (παράρτημα V, ενότητα 4.4.2).
                     
                  6.1.2   Διαδικασίες επαλήθευσης που βασίζονται στους πίνακες αξιολόγησης της νομιμότητας
            Στο εγχειρίδιο που θα συμφωνηθεί μεταξύ των μερών μέσω της ΚΕΕ θα περιγράφεται η μεθοδολογία που εφαρμόζουν οι εμπλεκόμενοι φορείς, αρμοδιότητα των οποίων είναι να επαληθεύουν μέρος ή το σύνολο του δείκτη. Στο εγχειρίδιο θα προσδιορίζεται το όργανο ή η υπηρεσία που έχει αρμοδιότητα επαλήθευσης και οι ενέργειες στις οποίες προβαίνει για την εκτέλεση αυτού του καθήκοντος. Το εγχειρίδιο θα αναφέρεται επίσης στη «συχνότητα επαλήθευσης», υποδεικνύοντας πότε πρέπει να επαληθεύονται τα μέσα επαλήθευσης· θα περιλαμβάνει επίσης το όργανο και την υπηρεσία όπου θα αποθηκεύονται τα έντυπα και ψηφιακά αντίγραφα των πληροφοριών αυτών.
            6.1.3   Αποθήκευση των μέσων επαλήθευσης της νομιμότητας
            Τα έντυπα αντίγραφα και τα ψηφιακά αρχεία των εγγράφων για κάθε μέσο επαλήθευσης τηρούνται από κάθε φορέα που είναι αρμόδιος για τη δημιουργία του σχετικού μέσου. Αυτά τα «θεσμικά» αρχεία τηρούνται για τουλάχιστον 10 έτη, όπως απαιτείται βάσει του νόμου για τη διαφάνεια και την πρόσβαση σε δημόσιες πληροφορίες (LTAIP). Ο νόμος καθορίζει επίσης τη διαδικασία επεξεργασίας πληροφοριών (άρθρα 30, 31 και 32), και ορίζει τι σημαίνει «δημόσιες πληροφορίες» (άρθρο 3) και τι θα πρέπει να θεωρείται εμπιστευτικά προσωπικά στοιχεία (άρθρο 7) ή διαβαθμισμένες πληροφορίες (άρθρο 8).
            Δεδομένης της σημασίας της νομιμότητας και της γνησιότητας των μέσων επαλήθευσης, οι αρμόδιοι φορείς διασφαλίζουν την τήρηση φυσικών και ψηφιακών αρχείων για κάθε μέσο επαλήθευσης. Προς όφελος της διαφάνειας και της αποτελεσματικότητας της διαχείρισης των πληροφοριών, οι φορείς που συμμετέχουν στα μέσα επαλήθευσης πρέπει να διασφαλίζουν ότι οι πληροφορίες που υπάρχουν στα αρχεία τους διατίθενται σε άλλους φορείς –περιλαμβανομένης της μονάδας επαλήθευσης της νομιμότητας του ICF– με έγκαιρο και αποτελεσματικό τρόπο όταν απαιτείται. Ομοίως, κάθε φορέας που συνδέεται με την επαλήθευση της νομιμότητας θα πρέπει να κάνει χρήση των νομοθετικών και κανονιστικών διατάξεων και των διαδικασιών που εφαρμόζονται εντός του πεδίου αρμοδιότητάς του ώστε να αναζητά τις απαραίτητες πληροφορίες από φορείς εκμετάλλευσης και να τις διατηρεί στα αρχεία του.
            6.1.4   Συστήματα πληροφοριών και λειτουργίες επαλήθευσης
            Τα ήδη υφιστάμενα υπολογιστικά συστήματα, εργαλεία και πρωτόκολλα και αυτά που θα αναπτυχθούν για την επαλήθευση της συμμόρφωσης με τους δείκτες των πινάκων αξιολόγησης της νομιμότητας θα καταστήσουν δυνατή τη συγκέντρωση ενός συνόλου επαληθεύσεων εγγράφων και επιτόπιων επαληθεύσεων και τον έλεγχο της συμφωνίας των δεδομένων σε ολόκληρη την αλυσίδα εφοδιασμού ξυλείας. Στην ενότητα 3.2 καθορίζονται τα βασικά εργαλεία ηλεκτρονικών υπολογιστών και τα πρωτόκολλα που χρησιμοποιούνται από τους φορείς που συμμετέχουν στο ΣΔΝ. Στις παραγράφους που ακολουθούν περιγράφονται συνοπτικά τα συστήματα ΤΠ που βρίσκονται επί του παρόντος σε λειτουργία για την παροχή υποστήριξης στους φορείς κατά την άσκηση των αρμοδιοτήτων τους.
            Στο ICF:
            
                        —
                     
                     
                        Εθνικό σύστημα δασικών πληροφοριών (SNIF)
                        Αυτό το υπολογιστικό εργαλείο μπορεί να χρησιμοποιηθεί για την τήρηση δυναμικών βάσεων δεδομένων σχετικά με αρχεία που αποδεικνύουν την ιδιοκτησία ιδιωτικών, εθνικών και δημοτικών δασών, καθώς και επιχειρήσεων δασικών προϊόντων και χώρων αποθήκευσης ξυλείας. Το σύστημα περιλαμβάνει πληροφορίες σχετικά με όλες τις άδειες υλοτομίας, συμπεριλαμβανομένων των σχεδίων διαχείρισης, των επιχειρησιακών σχεδίων, των σχεδίων διάσωσης, των σχεδίων ανάκτησης, των ειδικών σχεδίων για γεωργοδασοκομικά συστήματα και της υλοτόμησης δασικών φυτειών που είναι πιστοποιημένες από το ICF. Το SNIF καθιστά δυνατή την παρακολούθηση της ξυλείας που κυκλοφορεί μεταξύ των φορέων εκμετάλλευσης στον τομέα της υλοτομίας μέσω της αλυσίδας εφοδιασμού.
                     
                  
                        —
                     
                     
                        Σύστημα ΤΠ για την ιχνηλασιμότητα της ξυλείας (SIRMA)
                        Αυτό το υπολογιστικό εργαλείο καθιστά δυνατή την παρακολούθηση των απολήψεων ξυλείας και των μεταφορικών ροών βάσει του αρχείου των αδειών μεταφοράς που χρησιμοποιούνται για κάθε άδεια υλοτομίας. Το σύστημα χρησιμοποιεί τις πληροφορίες από το SNIF με σκοπό την τήρηση αρχείου αδειών μεταφοράς. Πραγματοποιεί έλεγχο της συμφωνίας των πληροφοριών σχετικά με τις άδειες που έχουν καταχωριστεί για τις μεταφορές από το δάσος προς τις επιχειρήσεις δασικών προϊόντων και σχετικά με τις εισροές και τις εκροές σε κάθε στάδιο της αλυσίδας μέσω των μηνιαίων εκθέσεων που υποβάλλονται από κάθε φορέα εκμετάλλευσης. Οι πληροφορίες που τηρούνται ως αρχείο καθιστούν δυνατή την παρακολούθηση της παραγωγής, της διανομής ή των πωλήσεων και των αποθεμάτων/απογραφών.
                     
                  
                        —
                     
                     
                        Geoportal
                        Αυτή η εικονική πλατφόρμα του χάρτη δασών της Ονδούρας δείχνει τη γεωγραφική θέση και το εμβαδόν των προστατευόμενων περιοχών, των περιοχών που εκχωρούνται στο πλαίσιο συμβάσεων διαχείρισης, των δηλωμένων μικρολεκανών απορροής, των οδικών υποδομών, των σχεδίων διαχείρισης δασών και των χαρτών αναφοράς. Το Geoportal είναι συνδεδεμένο με το SNIF. Οι πληροφορίες αυτές χρησιμοποιούνται για τον σχεδιασμό των οδών κυκλοφορίας ξυλείας και διευκολύνουν τον σχεδιασμό των σημείων ελέγχου για σκοπούς επαλήθευσης σε αυτοκινητόδρομους και σε ευαίσθητα σημεία του οδικού δικτύου. Όταν δημιουργηθούν νέες δομικές ενότητες του SNIF, θα συνδεθούν με το Geoportal: αρχείο σχεδίων διάσωσης, ειδικών σχεδίων για γεωργοδασοκομικά συστήματα, πιστοποιημένων δασικών φυτειών και επιχειρήσεων δασικών προϊόντων, μεταξύ άλλων.
                     
                  Στη SAR:
            
                        —
                     
                     
                        Ηλεκτρονικό εσωτερικό σύστημα εσόδων (E-tax)
                        Αυτή η δικτυακή πύλη παρέχει στους φορολογούμενους τα έντυπα για την υποβολή φορολογικών δηλώσεων. Το σύστημα αυτό καθιστά δυνατή, για παράδειγμα, τη διασταύρωση πληροφοριών μεταξύ των μηνιαίων δηλώσεων των φορολογουμένων, δηλαδή των φόρων εισοδήματος, και των μηνιαίων εκθέσεων που υποβάλλουν οι φορείς εκμετάλλευσης στο ICF.
                     
                  
                        —
                     
                     
                        Σύστημα φορολογικής και οικονομικής διοίκησης (SAFT)
                        Το σύστημα αυτό ενισχύει την αποδοτικότητα, την αποτελεσματικότητα, τον έγκαιρο χαρακτήρα και τη διαφάνεια της δημοτικής οικονομικής διοίκησης μέσω της αυτοματοποιημένης και ολοκληρωμένης διαχείρισης των διοικητικών και οικονομικών διαδικασιών βάσει της νομοθεσίας της χώρας. Το σύστημα καθιστά ευκολότερη την εφαρμογή εσωτερικών ελέγχων, χειρίζεται τις δημοτικές χρηματοοικονομικές πληροφορίες σε ολοκληρωμένη βάση και μπορεί να συνδεθεί με άλλα προγράμματα για την παραγωγή στατιστικών στοιχείων και ψηφιακών χαρτών.
                     
                  
                        —
                     
                     
                        Εθνικό φορολογικό μητρώο (RTN)
                        Τα φυσικά και νομικά πρόσωπα και οι οργανώσεις ή οντότητες που δεν έχουν νομική προσωπικότητα αλλά συμμετέχουν σε δραστηριότητες που γεννούν φορολογική υποχρέωση πρέπει να καταχωρίζονται στο εθνικό φορολογικό μητρώο (RTN) που τηρείται από τις φορολογικές αρχές, όπως προβλέπεται στην ισχύουσα νομοθεσία.
                        Στην περίπτωση των φυσικών προσώπων, ο οικείος αριθμός RTN είναι ίδιος με τον αριθμό εθνικού μητρώου προσώπων (RNP), με ένα επιπλέον ψηφίο, και παραμένει ο ίδιος σε ολόκληρη τη ζωή τους. Τα νομικά πρόσωπα πρέπει να καταχωρίζονται στο RTN κατά την εγγραφή ή τη σύστασή τους.
                     
                  Στον IP:
            
                        —
                     
                     
                        Εθνικό σύστημα διαχείρισης ιδιοκτησίας της Ονδούρας (SINAP)
                        Πρόκειται για ένα σύστημα ΤΠ που χρησιμοποιείται ως επίσημη κυβερνητική πλατφόρμα της Ονδούρας για τη διαχείριση πληροφοριών σχετικά με τα δικαιώματα ιδιοκτησίας. Το SINAP περιέχει υποσυστήματα στα οποία περιλαμβάνεται το ενοποιημένο σύστημα καταχώρισης της Ονδούρας:
                        
                                    —
                                 
                                 
                                    Ενοποιημένο σύστημα καταχώρισης της Ονδούρας (SURE)
                                    Πρόκειται για ένα σύστημα πληροφοριών το οποίο έχει σχεδιαστεί με σκοπό τον σταδιακό εκσυγχρονισμό της διαδικασίας καταχώρισης δικαιωμάτων ιδιοκτησίας, κυριότητας και καταχώρισης στο κτηματολόγιο σε ολόκληρη τη χώρα.
                                 
                              
                  Στο IHSS:
            
                        —
                     
                     
                        Σύστημα κοινωνικής ασφάλισης της Ονδούρας
                        Το IHSS διαχειρίζεται σύστημα πληροφοριών για τα μέλη (SICA), το οποίο τηρεί αρχείο των εργοδοτών και των εργαζομένων των εγγεγραμμένων επιχειρήσεων. Το γεωγραφικό πεδίο εφαρμογής του IHSS είναι πανεθνικό με αντιπροσωπείες και γραφεία σε όλες τις μεγάλες πόλεις της χώρας.
                     
                  Στο MiAmbiente:
            
                        —
                     
                     
                        Απλουστευμένο σύστημα περιβαλλοντικής αδειοδότησης (SLAS)
                        Το εργαλείο αυτό σχεδιάστηκε με σκοπό να παρασχεθεί στις επιχειρήσεις ένας ευέλικτος μηχανισμός που τους επιτρέπει να ξεκινήσουν άμεσα ένα έργο, μέσω της παροχής ταχείας ανάλυσης των νομικών πτυχών που απαγορεύουν ή εξαιρούν έργα οπουδήποτε στη χώρα, της διεξοδικής μελέτης του χαρακτηρισμού του συντελεστή περιβαλλοντικών επιπτώσεων για οποιοδήποτε είδος έργου και του αυτόματου καθορισμού μέτρων μετριασμού που απαιτούνται από το επίμαχο έργο στις γεωγραφικές συντεταγμένες όπου πρόκειται να είναι η θέση του.
                     
                  Στο INA:
            
                        —
                     
                     
                        Εθνικό γεωργικό μητρώο (RAN)
                        Για το εθνικό γεωργικό μητρώο, το INA διαθέτει μητρώο εγγράφων και γεωγραφικές βάσεις δεδομένων που του επιτρέπουν να παρακολουθεί περιοχές για τις οποίες υπάρχουν τίτλοι ιδιοκτησίας. Επί του παρόντος, δεν διαθέτει σύστημα ΤΠ ή δομή σχεσιακής βάσης δεδομένων που να επιτρέπει την αλληλεπίδραση με άλλα συστήματα.
                     
                  Στην DARA:
            
                        —
                     
                     
                        Αυτοματοποιημένο σύστημα τελωνειακών εσόδων της Ονδούρας (SARAH)
                        Το σύστημα αυτό χρησιμοποιεί τεχνολογίες αιχμής βάσει ανοιχτών προτύπων που παρέχουν άκρως προσβάσιμες ηλεκτρονικές τελωνειακές υπηρεσίες με τη χρήση απλού προγράμματος περιήγησης και διαδικτυακών υπηρεσιών. Διαθέτει επίσης πρόσθετες εφαρμογές που υποστηρίζουν την τελωνειακή διαχείριση και καθιστούν δυνατή την καθιέρωση ελέγχων με παράλληλη διευκόλυνση του διεθνούς εμπορίου.
                     
                  
                        —
                     
                     
                        Ηλεκτρονικό σύστημα της Ονδούρας για το εξωτερικό εμπόριο (SECEH) και η δομική του ενότητα έγκρισης διασαφήσεων εξαγωγής μέσω διαδικτύου
                        Το SECEH στηρίζει τον τομέα των εξαγωγών καθιστώντας δυνατή τη λήψη των εγγράφων εξαγωγής που απαιτούνται για τον εκτελωνισμό εμπορευμάτων μέσω διαδικτύου.
                     
                  
                        —
                     
                     
                        Σύστημα διεθνούς διαμετακόμισης εμπορευμάτων (TIM)
                        Αυτό το σύστημα ΤΠ διευκολύνει τις τυποποιημένες τελωνειακές διαδικασίες στα σύνορα της Κεντρικής Αμερικής με σκοπό τη βελτιστοποίηση των διατυπώσεων που αφορούν τη μετανάστευση, τις τελωνειακές διαδικασίες και την καραντίνα μέσω ενός ενιαίου εγγράφου: του ενιαίου εγγράφου διαμετακόμισης για διεθνή εμπορεύματα (DUT).
                     
                  
                        —
                     
                     
                        Ολοκληρωμένο σύστημα για το εξωτερικό εμπόριο (SICE)
                        Το σύστημα αυτό παρέχει στατιστικά στοιχεία σχετικά με το εξωτερικό εμπόριο σε χρήστες της Κεντρικής Τράπεζας της Ονδούρας (BCH) και εμφανίζει πληροφορίες σύμφωνα με το δασμολογικό σύστημα της Κεντρικής Αμερικής (SAC) με αξιόπιστο τρόπο, δεδομένου ότι οι πληροφορίες επαληθεύονται πρώτα μέσω διαφόρων πηγών πληροφοριών.
                        Κατά το προπαρασκευαστικό και οργανωτικό στάδιο της παρούσας συμφωνίας, θα αναπτυχθούν τα ακόλουθα εργαλεία ΤΠ:
                     
                  
                        —
                     
                     
                        Δημιουργία συστήματος διαχείρισης των πληροφοριών που καταγράφονται στο ICF
                        Αυτή η εικονική βιβλιοθήκη παρέχει στο ICF τη δυνατότητα να οργανώνει, να παρακολουθεί και να διατηρεί τις τεκμηριωμένες πληροφορίες που συνδέονται με τον δασικό τομέα όπως, μεταξύ άλλων, νομοθετικές διατάξεις, κρατική στρατηγική και έγγραφα πολιτικής, μελέτες, συμφωνίες, έρευνες, εκθέσεις, συμβάσεις και αντίγραφα ασφαλείας τεχνικών εγγράφων. Το σύστημα αυτό πρέπει να είναι σχεδιασμένο κατά τέτοιον τρόπο ώστε να ανταποκρίνεται στους στόχους διατήρησης ενός διαδικτυακού χώρου όπου μπορούν να πραγματοποιούνται έρευνες και να παρέχεται στους φορείς εκμετάλλευσης πρόσβαση στις πληροφορίες βάσει εγγράφων, προκειμένου να διευκολύνεται η λήψη αποφάσεων. Με τη δημιουργία του συστήματος αυτού θα διευκολυνθούν οι διαδικασίες επαλήθευσης που διενεργούνται από το ICF, οι οποίες αποτελούν ένα από τα βασικά στοιχεία του ΣΔΝ. Ως εκ τούτου, ο στόχος είναι να αναπτυχθεί το σύστημα σε βραχυπρόθεσμο ορίζοντα, κατά το προπαρασκευαστικό και οργανωτικό στάδιο της παρούσας συμφωνίας.
                     
                  
                        —
                     
                     
                        Δημιουργία βάσης δεδομένων για τη μονάδα επαλήθευσης της νομιμότητας
                        Προκειμένου να είναι σε θέση να επαληθεύει τη συμμόρφωση των φορέων εκμετάλλευσης με τους δείκτες των πινάκων αξιολόγησης της νομιμότητας και τις απαιτήσεις του ΣΔΝ, η μονάδα επαλήθευσης της νομιμότητας θα χρειαστεί ένα εργαλείο για τη λήψη και επικαιροποίηση πληροφοριών, το οποίο θα παρέχει πρόσβαση στους φορείς που συμμετέχουν στο ΣΔΝ, μέσω διασύνδεσης με τις βάσεις δεδομένων των συστημάτων πληροφοριών των οργανισμών που συμμετέχουν στην επιβολή του ΣΔΝ. Με τη δημιουργία αυτής της βάσης δεδομένων θα διευκολυνθούν οι διαδικασίες επαλήθευσης και ελέγχου της αλυσίδας εφοδιασμού, οι οποίες αποτελούν ένα από τα βασικά στοιχεία του ΣΔΝ. Ως εκ τούτου, ο στόχος είναι να αναπτυχθεί η βάση δεδομένων σε μεσοπρόθεσμο ορίζοντα, κατά το προπαρασκευαστικό και οργανωτικό στάδιο της παρούσας συμφωνίας.
                     
                  
                        —
                     
                     
                        Δημιουργία συστήματος ΤΠ για την καταχώριση, τη διοίκηση και τον έλεγχο των δασών (SIRACOF)
                        Το σύστημα αυτό περιλαμβάνεται στα αποτελέσματα της ENCTI ως υπολογιστικό εργαλείο για την αύξηση της αποδοτικότητας της διεκπεραίωσης διατυπώσεων, της διαφάνειας των διοικητικών διαδικασιών και της ποιότητας των πληροφοριών στα αρχεία, καθώς και για τη στήριξη των μηχανισμών ελέγχου στην αλυσίδα αξίας των δασών, από το δάσος έως τα κέντρα μεταποίησης και τη διάθεση των προϊόντων στην αγορά. Έχει συντελεστεί σημαντική πρόοδος όσον αφορά την ανάπτυξη του SIRACOF με τη δημιουργία και συνεχή αναβάθμιση των συστημάτων που αποτελούν τη βάση του, δεδομένου ότι τα συστήματα αυτά διαχειρίζονται και επεξεργάζονται τις βασικές πληροφορίες, όπως το SNIF, το SIRMA και το Geoportal.
                     
                  
                        —
                     
                     
                        Δημιουργία συστήματος τήρησης αρχείων στο STSS
                        Το STSS θα χρειαστεί ένα σύστημα που θα του επιτρέπει να επαληθεύει ότι οι φορείς εκμετάλλευσης συμμορφώνονται με τους δείκτες που σχετίζονται με τους τομείς αρμοδιότητάς του.
                        Κατά το προπαρασκευαστικό και οργανωτικό στάδιο της παρούσας συμφωνίας θα δοθεί η δυνατότητα να προσδιοριστούν και άλλες δομικές ενότητες ή συστήματα πληροφοριών προκειμένου να συνεχιστεί η διευκόλυνση της παραγωγής, μεταφοράς, διασύνδεσης και διαχείρισης των πληροφοριών που αφορούν την επαλήθευση της συμμόρφωσης προς τις νομοθετικές διατάξεις κατά τρόπο που συνάδει με τη διαθέσιμη οικονομική και τεχνική ικανότητα και την ικανότητα σε επίπεδο ανθρώπινων πόρων. Οι απαιτήσεις και η ικανότητα θα αναλυθούν λεπτομερέστερα προκειμένου να καθοριστεί ο καταλληλότερος βαθμός μηχανοργάνωσης του συστήματος σε κάθε περίπτωση. Αυτό σημαίνει ότι ο κατάλογος των συστημάτων πληροφοριών για την επαλήθευση της συμμόρφωσης προς τις νομοθετικές διατάξεις θα εξελίσσεται διαρκώς.
                     
                  6.1.5   Αρχή διαχείρισης κινδύνου σε περίπτωση μη συμμόρφωσης με το ΣΔΝ
            Η μείωση των παράνομων πρακτικών αποτελεί την κυριότερη πρόκληση όσον αφορά την εφαρμογή του ΣΔΝ. Απαιτεί την εφαρμογή ολοκληρωμένου μηχανισμού διαχείρισης κινδύνων σε ολόκληρο το μήκος της αλυσίδας εφοδιασμού. Σε περιπτώσεις στις οποίες οι αρχές δεν διαθέτουν τους αναγκαίους πόρους για τη διασφάλιση αποτελεσματικής επαλήθευσης σε όλους τους τομείς με την ίδια ένταση και συχνότητα, η επαλήθευση της νομιμότητας βάσει κινδύνων αποτελεί ευκαιρία υπέρβασης αυτού του περιορισμού.
            Η διαχείριση κινδύνων κατά την εφαρμογή του ΣΔΝ συνίσταται στην αξιολόγηση της πιθανότητας εμφάνισης του κάθε κινδύνου και των επιπτώσεών του στη νομιμότητα της ξυλείας. Στο πλαίσιο αυτής της αξιολόγησης θα λαμβάνονται υπόψη τα αποτελέσματα της βασικής μελέτης σχετικά με το επίπεδο συμμόρφωσης των φορέων εκμετάλλευσης, η οποία περιλαμβάνεται στο παράρτημα VIII. Η φύση του κινδύνου αλλάζει ανάλογα με το πού και πότε ανακύπτει. Για τον λόγο αυτόν, η λήψη αποφάσεων βασίζεται σε μια αντικειμενική και ολοκληρωμένη μεθοδολογία που εφαρμόζεται από το ICF και τους άλλους κρατικούς οργανισμούς, και ξεκινά με την κατηγοριοποίηση του κινδύνου και τον καθορισμό των κριτηρίων για τη λήψη απόφασης σύμφωνα με τις περιστάσεις.
            Στο εγχειρίδιο επαλήθευσης που θα καταρτιστεί υπό την ευθύνη της ΚΕΕ θα παρουσιαστούν οι βασικές αρχές για την κατηγοριοποίηση των κινδύνων, οι οποίες θα αποτελέσουν τη βάση για τη λήψη απόφασης σχετικά με τον τρόπο προσέγγισης της επαλήθευσης της νομιμότητας· στη συνέχεια θα παρασχεθεί ανάλυση των κινδύνων παράνομων πρακτικών που θα μπορούσαν να προκύψουν κατά την εφαρμογή του ΣΔΝ.
            Στις διαδικασίες διαχείρισης κινδύνων σε όλο το μήκος της αλυσίδας εφοδιασμού θα λαμβάνονται υπόψη οι ακόλουθες παράνομες πρακτικές:
            
                        —
                     
                     
                        είσοδος σε οποιοδήποτε σημείο της αλυσίδας υλικού από άγνωστες πηγές και υλικού που υλοτομείται χωρίς δικαιώματα εκτέλεσης εργασιών νόμιμης υλοτόμησης·
                     
                  
                        —
                     
                     
                        περιπτώσεις στις οποίες η ποσότητα ενός προϊόντος με ορισμένα χαρακτηριστικά είναι μεγαλύτερη από την αναλογία του αρχικού προϊόντος ή της ποσότητας της πρώτης ύλης με τα ίδια χαρακτηριστικά η οποία προέρχεται από νόμιμες πηγές που χρησιμοποιούνται στη διαδικασία παραγωγής ή πώλησης για τον συγκεκριμένο τύπο προϊόντος.
                     
                  Παράλληλα, στις διαδικασίες διαχείρισης κινδύνων θα λαμβάνονται υπόψη τα δικαιολογητικά έγγραφα που τεκμηριώνουν τη νομιμότητα των φορέων εκμετάλλευσης και της ξυλείας τους, όπως αναγνωρισμένα πιστοποιητικά από εγκεκριμένα συστήματα ιδιωτικής πιστοποίησης, όπως ορίζονται στην ενότητα 8.
            Οι ενέργειες που αναλαμβάνονται για τον έλεγχο και την επαλήθευση της συμμόρφωσης προς τις νομοθετικές διατάξεις θα βασίζονται σε αυτές τις κατηγορίες κινδύνων. Θα καθοριστούν κοινές διοργανικές δράσεις με σκοπό την αύξηση της αποτελεσματικότητας της επιτόπιας διαχείρισης μέσω της αλληλεπίδρασης μεταξύ των υφιστάμενων συστημάτων ΤΠ της χώρας.
            Ως εκ τούτου, η διαχείριση κινδύνων καθιστά ευκολότερη τη διατύπωση εθνικών στρατηγικών στόχων με σκοπό την αντιμετώπιση των προκλήσεων που χρήζουν ιδιαίτερης προσοχής στον τομέα της δασικής διακυβέρνησης. Συμβάλλει επίσης στην αξιολόγηση του αν οι φορείς που είναι αρμόδιοι για την επαλήθευση της νομιμότητας στην αλυσίδα εφοδιασμού ξυλείας διαθέτουν επαρκείς πόρους ή, σε διαφορετική περίπτωση, σχεδιάζουν δράσεις για την αντιμετώπιση των αδυναμιών.
            Όσον αφορά τη διαχείριση κινδύνων σε σχέση με τις εισαγωγές, οι τελωνειακές επιθεωρήσεις μπορούν να διεξάγονται σε σημεία συνοριακής διέλευσης ή μέσω διαδικασιών επιθεώρησης που ολοκληρώνονται μετά τον εκτελωνισμό ανάλογα με το επίπεδο κινδύνου. Επιθεωρήσεις μετά τον εκτελωνισμό μπορούν να εφαρμόζονται σε εισαγόμενες αποστολές που περιέχουν ξυλεία. Σύμφωνα με την τελωνειακή νομοθεσία, η τελωνειακή αρχή θα εφαρμόζει μεθόδους διαχείρισης κινδύνων για τη λήψη απόφασης σχετικά με το πεδίο εφαρμογής, το περιεχόμενο και τη μέθοδο των επιθεωρήσεων εισαγόμενων αποστολών μετά τον εκτελωνισμό.
            Η επιθεώρηση μετά τον εκτελωνισμό των τελωνειακών φακέλων και των εμπορευμάτων που εκτελωνίστηκαν πρέπει να διενεργείται το αργότερο εντός πέντε ετών από την ημερομηνία καταχώρισης της τελωνειακής διασάφησης. Υπάρχει στενός συντονισμός μεταξύ της τελωνειακής αρχής και του ICF για την παρακολούθηση και τον έλεγχο των εισαγωγών ξυλείας, συμπεριλαμβανομένων των τακτικών και συστηματικών συνοριακών ελέγχων και ελέγχων εκτελωνισμού, καθώς και σε περιπτώσεις που υπάρχουν υποψίες κινδύνου.
            Η διαχείριση κινδύνων κατά την εφαρμογή του ΣΔΝ θα εφαρμόζεται επίσης στα συστήματα δέουσας επιμέλειας των ιδιωτικών φορέων εκμετάλλευσης, ιδίως των εισαγωγέων, προκειμένου να ελαχιστοποιείται ο κίνδυνος διάθεσης παράνομης ξυλείας ή παράνομων προϊόντων ξυλείας στην εθνική αγορά.
            Όπως ορίζεται στην ενότητα 6.2, το δεύτερο βασικό στοιχείο των συστημάτων δέουσας επιμέλειας θα είναι η αξιολόγηση από κάθε φορέα εκμετάλλευσης του κινδύνου παρουσίας παράνομης ξυλείας στην αλυσίδα εφοδιασμού του, με βάση τις πληροφορίες που συλλέγονται σχετικά με τους προμηθευτές ξυλείας και λαμβανομένων υπόψη των κριτηρίων που προβλέπονται στις διαδικασίες που πρόκειται να αναπτυχθούν κατά το προπαρασκευαστικό και οργανωτικό στάδιο της παρούσας συμφωνίας.
            Η εφαρμογή δέουσας επιμέλειας από τους ιδιωτικούς φορείς εκμετάλλευσης και οι διαδικασίες ελέγχου βάσει κινδύνου τις οποίες ακολουθούν οι δημόσιοι φορείς περιλαμβάνονται αμφότερες σε συμπληρωματικά μέτρα που παρατίθενται στο παράρτημα VIII. Οι διαδικασίες που είναι αναγκαίες για την εφαρμογή τους θα καταρτιστούν, θα εφαρμοστούν και θα επικυρωθούν από την ΚΕΕ πριν από την έκδοση της πρώτης άδειας FLEGT.
            6.1.6   Έλεγχος νομιμότητας που οδηγεί σε έκδοση πιστοποιητικού συμμόρφωσης προς τις νομοθετικές διατάξεις
            Το ICF, μέσω της μονάδας επαλήθευσης της νομιμότητας, θα επαληθεύει τη συμμόρφωση κάθε φορέα εκμετάλλευσης προς τις νομοθετικές διατάξεις σε σχέση με τους δείκτες νομιμότητας που προβλέπονται στο παράρτημα II, τις απαιτήσεις σχετικά με την αλυσίδα εφοδιασμού που καθορίζονται στο παρόν παράρτημα, οι οποίες εφαρμόζονται σε κάθε φορέα εκμετάλλευσης, ακολουθώντας διαδικασίες που καθιστούν δυνατή την έκδοση πιστοποιητικού συμμόρφωσης προς τις νομοθετικές διατάξεις για κάθε φορέα εκμετάλλευσης στον τομέα της δασοκομίας.
            Οι διαδικασίες ελέγχων της νομιμότητας και έκδοσης πιστοποιητικών συμμόρφωσης προς τις νομοθετικές διατάξεις πρέπει να καταδεικνύουν ότι:
            
                        —
                     
                     
                        Τα προϊόντα ξυλείας έχουν παραχθεί με τρόπο που πληροί όλες τις απαιτήσεις που περιλαμβάνονται στον ορισμό της νομιμότητας. Οι δείκτες και τα μέσα επαλήθευσης αυτού του ορισμού πρέπει να τηρούνται σύμφωνα με τη νομοθεσία και πρέπει να πιστοποιούν τη νομιμότητα του φορέα εκμετάλλευσης· δεν πρέπει να υπάρχει αποδεικτικό στοιχείο τρέχουσας παράβασης.
                     
                  
                        —
                     
                     
                        Οι έλεγχοι που διενεργούνται από τους εμπλεκόμενους οργανισμούς παρέχουν διαβεβαίωση ότι στα προϊόντα περιλαμβάνεται μόνο ξυλεία από νόμιμες δραστηριότητες.
                     
                  
                        —
                     
                     
                        Ο έλεγχος νομιμότητας διενεργείται από τους εμπλεκόμενους οργανισμούς μέσω επιτόπιων επιθεωρήσεων στις εγκαταστάσεις των φορέων εκμετάλλευσης και περιλαμβάνει έλεγχο εγγράφων και επαλήθευση των διαθέσιμων βάσεων δεδομένων.
                     
                  
                        —
                     
                     
                        Γραπτή έκθεση αυτής της διαδικασίας επαλήθευσης και επικύρωσης τηρείται σε αρχείο σύμφωνα με τις διαδικασίες που θα καθοριστούν κατά το προπαρασκευαστικό και οργανωτικό στάδιο της παρούσας συμφωνίας.
                     
                  Αυτή η διαδικασία επαλήθευσης θα οδηγεί στην έκδοση πιστοποιητικού συμμόρφωσης προς τις νομοθετικές διατάξεις, το οποίο θα παραδίδεται στον αιτούντα, και θα περιλαμβάνει τα ακόλουθα βήματα:
            Μεθοδολογία δημιουργίας:
            
                        1.
                     
                     
                        Ο φορέας εκμετάλλευσης υποβάλλει στη μονάδα επαλήθευσης της νομιμότητας του ICF αίτηση για έκδοση πιστοποιητικού συμμόρφωσης προς τις νομοθετικές διατάξεις.
                     
                  
                        2.
                     
                     
                        Με βάση το ετήσιο χρονοδιάγραμμα ελέγχου νομιμότητας της SIIAVA, κάθε οργανισμός επαληθεύει τη συμμόρφωση του φορέα εκμετάλλευσης προς τις νομοθετικές διατάξεις σύμφωνα με τις ισχύουσες κανονιστικές διατάξεις που εμπίπτουν στην αρμοδιότητά του και ενημερώνει τη μονάδα επαλήθευσης της νομιμότητας του ICF σχετικά με το αποτέλεσμα.
                     
                  
                        3.
                     
                     
                        Η μονάδα επαλήθευσης της νομιμότητας του ICF αναλύει τα μέσα επαλήθευσης που έχει στη διάθεσή της, σε συνδυασμό με τις εκθέσεις επαλήθευσης των εμπλεκόμενων οργανισμών.
                     
                  
                        4.
                     
                     
                        Η μονάδα αξιολόγησης της νομιμότητας αξιολογεί αν ο φορέας εκμετάλλευσης συμμορφώνεται ή όχι με κάθε δείκτη των πινάκων αξιολόγησης της νομιμότητας και με τις απαιτήσεις του ΣΔΝ.
                     
                  
                        5.
                     
                     
                        Εάν ο φορέας εκμετάλλευσης πληροί όλες αυτές τις απαιτήσεις, η μονάδα επαλήθευσης της νομιμότητας ολοκληρώνει τον έλεγχο νομιμότητας του φορέα εκμετάλλευσης εκδίδοντας πιστοποιητικό συμμόρφωσης προς τις νομοθετικές διατάξεις.
                     
                  Μεθοδολογία επαλήθευσης:
            Κατόπιν αιτήματος του ICF ή οποιουδήποτε άλλου οργανισμού με σχετικό συμφέρον, η μονάδα επαλήθευσης της νομιμότητας πραγματοποιεί έλεγχο στο SIRMA, στο SNIF ή οποιοδήποτε άλλο σύστημα πληροφοριών που θα καθοριστεί κατά το προπαρασκευαστικό και οργανωτικό στάδιο της παρούσας συμφωνίας, προκειμένου να διαπιστώσει αν ο φορέας εκμετάλλευσης διαθέτει έγκυρο πιστοποιητικό συμμόρφωσης προς τις νομοθετικές διατάξεις. Ομοίως, η ύπαρξη έγκυρου πιστοποιητικού θα ελέγχεται κάθε φορά που ο φορέας εκμετάλλευσης υποβάλλει στη μονάδα επαλήθευσης της νομιμότητας αίτηση ανανέωσης του πιστοποιητικού συμμόρφωσής του προς τις νομοθετικές διατάξεις.
            Πριν από τη λήξη του πιστοποιητικού συμμόρφωσης προς τις νομοθετικές διατάξεις, ο φορέας εκμετάλλευσης πρέπει να υποβάλλει αίτηση ανανέωσης ή παράτασης του πιστοποιητικού, κατά περίπτωση. Στην αίτησή του για παράταση της περιόδου ισχύος, ο αιτών πρέπει να περιλαμβάνει δικαιολογητικά έγγραφα που τεκμηριώνουν την ανάγκη παράτασης (π.χ. εάν περιμένει να λάβει μέσο επαλήθευσης από κάποιον οργανισμό) εφόσον η αίτησή του υποβλήθηκε εγκαίρως και σύμφωνα με τις μεθοδολογίες δημιουργίας που καθορίζονται σε εγχειρίδιο το οποίο θα εγκριθεί από τα μέρη μέσω της ΚΕΕ. Η μονάδα επαλήθευσης της νομιμότητας θα αναλύει τα δικαιολογητικά έγγραφα και θα αποφασίζει αν ενδείκνυται η έκδοση νέου πιστοποιητικού συμμόρφωσης ή η ανανέωση ή παράταση του υφιστάμενου πιστοποιητικού.
            Όπως ορίζεται στην ενότητα 8, στη διαδικασία έκδοσης πιστοποιητικών συμμόρφωσης προς τις νομοθετικές διατάξεις λαμβάνονται υπόψη αναγνωρισμένα πιστοποιητικά που έχουν εκδοθεί βάσει ιδιωτικών συστημάτων πιστοποίησης που είναι εγκεκριμένα από το κράτος στο πλαίσιο της παρούσας συμφωνίας. Αυτό μπορεί πράγματι να μειώσει τη διάρκεια του ελέγχου που απαιτείται για τη θεμελίωση δικαιώματος για λήψη πιστοποιητικού συμμόρφωσης προς τις νομοθετικές διατάξεις.
            Οι διαδικασίες έκδοσης, ανανέωσης και παράτασης της περιόδου ισχύος των πιστοποιητικών συμμόρφωσης προς τις νομοθετικές διατάξεις, συμπεριλαμβανομένου του καθορισμού των στοιχείων του διοικητικού φακέλου, η λειτουργία του συστήματος για τον έλεγχο συμφωνίας των δεδομένων που παρέχονται από τους διάφορους εμπλεκόμενους φορείς και η διαδικασία ανανέωσης πιστοποιητικών συμμόρφωσης προς τις νομοθετικές διατάξεις θα καθοριστούν σε ειδική κανονιστική διάταξη του ICF κατά το προπαρασκευαστικό και οργανωτικό στάδιο της παρούσας συμφωνίας και θα υποβληθούν στην ΚΕΕ προς έγκριση.
            6.2   Υποχρέωση των φορέων εκμετάλλευσης όσον αφορά την επαλήθευση της νομιμότητας
            Οι φορείς εκμετάλλευσης στον δασικό τομέα σε όλο το μήκος της αλυσίδας εφοδιασμού θα είναι υπεύθυνοι για την επαλήθευση της νομιμότητας των προϊόντων τα οποία αγοράζουν εφαρμόζοντας δέουσα επιμέλεια, όπως ορίζεται στην ενότητα 7.4.
            Δέουσα επιμέλεια πρέπει να εφαρμόζεται στην αγορασμένη ξυλεία τόσο για προϊόντα που έχουν αγοραστεί στην εθνική αγορά όσο και για προϊόντα που έχουν εισαχθεί. Παρότι η επαλήθευση της νομιμότητας θα εφαρμόζεται σε κάθε φορέα εκμετάλλευσης, αυτή η επαλήθευση πρέπει να αποδεικνύει ότι κάθε προμηθευτής ξυλείας επαληθεύει επίσης και τεκμηριώνει τη συμμόρφωση της ξυλείας την οποία αγοράζει προς τις νομοθετικές διατάξεις. Πληροφορίες που χαρακτηρίζονται ως εμπιστευτικές, όπως λογιστικά ή άλλα δεδομένα, μπορούν να εξαιρεθούν από την άσκηση δέουσας επιμέλειας, σύμφωνα με τα όσα θα καθοριστούν σχετικά με τις διαδικασίες δέουσας επιμέλειας κατά το προπαρασκευαστικό και οργανωτικό στάδιο της παρούσας συμφωνίας.
            Για κάθε αγορά ξυλείας σε κάθε σημείο κατά μήκος της αλυσίδας εφοδιασμού, οι έλεγχοι που διενεργούνται από τους φορείς εκμετάλλευσης περιλαμβάνουν την επαλήθευση της εγκυρότητας, της γνησιότητας και της συμμόρφωσής της με τους δείκτες που εφαρμόζονται στον σχετικό προμηθευτή, συμπεριλαμβανομένης της συσχέτισης των φυσικών χαρακτηριστικών της ξυλείας (περιλαμβανομένων των ειδών και των διαστάσεων), προκειμένου να διασφαλιστεί ότι η ξυλεία έχει νόμιμη προέλευση. Εάν υπάρχουν υποψίες ότι η ξυλεία είναι παράνομη, οι φορείς εκμετάλλευσης πρέπει να λαμβάνουν μέτρα μετριασμού του κινδύνου πριν από την αγορά προϊόντων ξυλείας, όπως ορίζεται στην ενότητα 7.1.
            Εάν ένας προμηθευτής διαθέτει έγκυρο πιστοποιητικό συμμόρφωσης προς τις νομοθετικές διατάξεις το οποίο έχει εκδοθεί νομότυπα από τη μονάδα επαλήθευσης της νομιμότητας του ICF, η άσκηση δέουσας επιμέλειας μπορεί να περιοριστεί στην αίτηση λήψης αντιγράφου αυτού του πιστοποιητικού. Ωστόσο, ο φορέας εκμετάλλευσης πρέπει να ελέγχει την εγκυρότητα και τη γνησιότητα του πιστοποιητικού συμμόρφωσης προς τις νομοθετικές διατάξεις χρησιμοποιώντας ένα ειδικό εργαλείο της μονάδας επαλήθευσης νομιμότητας το οποίο θα αναπτυχθεί κατά το προπαρασκευαστικό και οργανωτικό στάδιο της παρούσας συμφωνίας.
            Αφού συγκεντρώσουν τις πληροφορίες σχετικά με τη συμμόρφωση των προμηθευτών τους προς τις νομοθετικές διατάξεις, οι φορείς εκμετάλλευσης είναι υπεύθυνοι για την επικαιροποίηση αυτών των πληροφοριών.
            Η επαλήθευση της συμμόρφωσης από φορείς εκμετάλλευσης στον δασικό τομέα με χρήση της διαδικασίας δέουσας επιμέλειας πρέπει να καταδεικνύει ότι:
            
                        —
                     
                     
                        Τα προϊόντα έχουν παραχθεί με τρόπο που πληροί όλες τις απαιτήσεις που περιλαμβάνονται στον ορισμό της νομιμότητας· καθώς και ότι
                     
                  
                        —
                     
                     
                        εφαρμόζονται επαρκείς έλεγχοι για να διασφαλίζεται ότι στα προϊόντα περιλαμβάνεται μόνο ξυλεία που έχει προέλθει από νόμιμες εργασίες.
                     
                  7.   ΕΠΑΛΗΘΕΥΣΗ ΤΗΣ ΑΛΥΣΙΔΑΣ ΕΦΟΔΙΑΣΜΟΥ ΞΥΛΕΙΑΣ ΚΑΙ ΠΡΟΪΟΝΤΩΝ ΞΥΛΕΙΑΣ
            Η επαλήθευση της αλυσίδας εφοδιασμού ξυλείας και προϊόντων ξυλείας που περιλαμβάνονται στην παρούσα συμφωνία αποτελεί μία από τις αρμοδιότητες του ICF, ο οποίος συντονίζει, μέσω της SIIAVA τους υπόλοιπους φορείς που συμμετέχουν στο ΣΔΝ.
            Η αλυσίδα εφοδιασμού που καλύπτει τη διαχείριση, την παραγωγή και τη ροή ξυλείας και προϊόντων ξυλείας τόσο από πεύκη όσο και από πλατύφυλλα δένδρα περιλαμβάνει τα ακόλουθα κρίσιμα σημεία τα οποία περιγράφονται αναλυτικά στα προσαρτήματα 1 και 2 του παρόντος παραρτήματος:
            
                        —
                     
                     
                        Εισαγωγή προϊόντων ξυλείας
                     
                  
                        —
                     
                     
                        Διαμετακόμιση προϊόντων ξυλείας
                     
                  
                        —
                     
                     
                        Δασική απογραφή
                     
                  
                        —
                     
                     
                        Υλοτόμηση δένδρων, παραγωγή στρογγυλεμένης ή πριστής ξυλείας και εναποθήκευση στο δάσος ή σε κέντρα συλλογής
                     
                  
                        —
                     
                     
                        Για πευκοδάση:
                        
                                    —
                                 
                                 
                                    Μεταφορά στρογγυλεμένης ξυλείας από το δάσος προς επιχειρήσεις πρωτογενών δασικών προϊόντων.
                                 
                              
                  
                        —
                     
                     
                        Για δάση πλατύφυλλων δένδρων:
                        
                                    —
                                 
                                 
                                    Μεταφορά πριστής ξυλείας από το δάσος προς προσωρινά κέντρα συλλογής
                                 
                              
                                    —
                                 
                                 
                                    Αποθήκευση ξυλείας σε προσωρινά κέντρα συλλογής
                                 
                              
                                    —
                                 
                                 
                                    Μεταφορά πριστής ξυλείας από προσωρινά κέντρα συλλογής προς επιχειρήσεις πρωτογενών δασικών προϊόντων
                                 
                              
                  
                        —
                     
                     
                        Επιχειρήσεις πρωτογενών δασικών προϊόντων
                     
                  
                        —
                     
                     
                        Μεταφορά μεταποιημένων προϊόντων ξυλείας
                     
                  
                        —
                     
                     
                        Επιχειρήσεις δευτερογενών δασικών προϊόντων
                     
                  
                        —
                     
                     
                        Χώροι αποθήκευσης ξυλείας
                     
                  
                        —
                     
                     
                        Έκδοση αδειών FLEGT και H-Legal
                     
                  
                        —
                     
                     
                        Εξαγωγή προϊόντων ξυλείας
                     
                  
                        —
                     
                     
                        Κατάσχεση προϊόντων ξυλείας
                     
                  Κατά την ημερομηνία έναρξης ισχύος της παρούσας συμφωνίας, τα στάδια της αλυσίδας εφοδιασμού για το δάσος πλατύφυλλων δένδρων είναι σε μεγάλο βαθμό ίδια με τα στάδια της αλυσίδας εφοδιασμού για το πευκοδάσος. Οι διαφορές που υπάρχουν περιγράφονται στα προσαρτήματα 1 και 2 του παρόντος παραρτήματος.
            7.1   Αρχές επαλήθευσης της αλυσίδας εφοδιασμού
            Ο έλεγχος της αλυσίδας εφοδιασμού περιλαμβάνει όλα τα προϊόντα που καλύπτονται από την παρούσα συμφωνία, ανεξάρτητα από το αν προορίζονται για εγχώρια ή διεθνή κατανάλωση, και καλύπτει όλα τα στάδια της αλυσίδας εφοδιασμού, από τη δασική απογραφή και το σχέδιο διαχείρισης έως την υλοτόμηση, τη μεταφορά, τη μεταποίηση, την εισαγωγή και τη διανομή ξυλείας τόσο σε εγχώριο επίπεδο όσο και σε εξωτερικές αγορές συμπεριλαμβανομένης της Ένωσης.
            Για την εφαρμογή του ελέγχου της αλυσίδας εφοδιασμού, το ICF και άλλοι εμπλεκόμενοι οργανισμοί θα έχουν στη διάθεσή τους διάφορα αυτοματοποιημένα συστήματα πληροφοριών, ορισμένα από τα οποία υφίστανται ήδη ενώ άλλα πρόκειται να αναπτυχθούν, και τα οποία θα καταστήσουν δυνατή τη συλλογή, την οργάνωση, την τήρηση και τη διαβίβαση πληροφοριών, τόσο εντός της διοίκησης δασών όσο και με όλους τους υπόλοιπους εμπλεκόμενους οργανισμούς και φορείς.
            Αυτά τα συστήματα πληροφοριών θα περιλαμβάνουν εργαλεία για την επαλήθευση και τον έλεγχο της συμφωνίας των πληροφοριών, στα οποία όλοι οι εμπλεκόμενοι φορείς θα έχουν πρόσβαση και θα τα χρησιμοποιούν για την επαλήθευση της νομιμότητας της ξυλείας σε κάθε στάδιο της αλυσίδας εφοδιασμού.
            Η επαλήθευση της αλυσίδας εφοδιασμού στο πλαίσιο του ΣΔΝ βασίζεται στις ακόλουθες δύο ενέργειες:
            
                        α)
                     
                     
                        Έλεγχος της συμμόρφωσης της ξυλείας που αγοράζεται από ιδιωτικούς φορείς προς τις νομοθετικές διατάξεις
                        Ο ιδιωτικός τομέας διαδραματίζει ουσιαστικό ρόλο στην άμβλυνση των κινδύνων παράνομων πρακτικών κατά την εφαρμογή του ΣΔΝ. Η δέσμευση του ιδιωτικού τομέα επικεντρώνεται στη θέσπιση μηχανισμού δέουσας επιμέλειας για την απόδειξη της νομιμότητας των προϊόντων τα οποία αγοράζει. Στο πλαίσιο του ΣΔΝ, η δέουσα επιμέλεια θα αποτελεί μια ρυθμιζόμενη υποχρέωση επαλήθευσης για τους ιδιωτικούς φορείς εκμετάλλευσης προκειμένου να λαμβάνουν πληροφορίες σχετικά με τη συμμόρφωση των πηγών της ξυλείας την οποία αγοράζουν προς τις νομοθετικές διατάξεις, ανεξάρτητα από την εγχώρια ή διεθνή προέλευση του προϊόντος, καθώς και να αναλύουν τους πιθανούς κινδύνους και να εφαρμόζουν μέτρα μετριασμού που είναι κατάλληλα για τους προσδιορισθέντες κινδύνους.
                        Στις πληροφορίες που πρέπει να λαμβάνονται σχετικά με τη συμμόρφωση της ξυλείας προς τις νομοθετικές διατάξεις μπορούν να περιλαμβάνονται έγγραφα που τεκμηριώνουν τη νομιμότητα τόσο της εισαγόμενης ξυλείας όσο και της ξυλείας που αγοράζεται στην Ονδούρα, όπως πιστοποιητικά τα οποία έχουν εκδοθεί από ιδιωτικά συστήματα πιστοποίησης που είναι αναγνωρισμένα (σύμφωνα με τη διαδικασία που περιγράφεται στην ενότητα 8) από την Ονδούρα στην περίπτωση εγχώριας ξυλείας, ή άδειες FLEGT από τη χώρα καταγωγής στην περίπτωση εισαγόμενης ξυλείας. Ξυλεία που καλύπτεται από τέτοιου είδους πιστοποιητικά και άδειες θα θεωρείται αυτόματα ότι δεν ενέχει πιθανό κίνδυνο παράνομης συμπεριφοράς.
                        Το ICF θα επαληθεύει τη συμμόρφωση των φορέων εκμετάλλευσης προς τις απαιτήσεις δέουσας επιμέλειας μέσω ελέγχων νομιμότητας οι οποίοι θα οδηγούν στην έκδοση πιστοποιητικού συμμόρφωσης προς τις νομοθετικές διατάξεις εφόσον ο συγκεκριμένος φορέας εκμετάλλευσης συμμορφώνεται με αυτές. Στο πλαίσιο αυτό, στα συμπληρωματικά μέτρα που παρατίθενται στο παράρτημα VIII περιλαμβάνεται η δημιουργία διαδικασιών και νομικών μέσων για την άσκηση δέουσας επιμέλειας τόσο για την εθνική αγορά όσο και για την εισαγωγική αγορά.
                     
                  
                        β)
                     
                     
                        Επικύρωση και έλεγχος συμφωνίας δεδομένων για τον έλεγχο της αλυσίδας εφοδιασμού από το ICF
                        Για την επίτευξη αποτελεσματικού ελέγχου της αλυσίδας εφοδιασμού, οι πληροφορίες από τα υφιστάμενα συστήματα ηλεκτρονικών υπολογιστών του ICF (SNIF, SIRMA και Geoportal) και της SAR (RTN και SARAH) που εφαρμόζονται και αλληλοσυμπληρώνονται, όπως περιγράφεται στην ενότητα 6.1.4, θα χρησιμοποιούνται με ολοκληρωμένο τρόπο. Οι συνδυασμένες λειτουργικές δυνατότητες των συστημάτων αυτών πρέπει να καθιστούν δυνατή την ανάλυση μέσω ελέγχου της συμφωνίας και επικύρωσης τόσο των ποιοτικών όσο και των ποσοτικών δεδομένων ως εξής:
                        
                                    —
                                 
                                 
                                    δεδομένα που υποβάλλονται από φορείς εκμετάλλευσης στον δασικό τομέα και δεδομένα από επιτόπιες επιθεωρήσεις που εισάγονται από το ICF και άλλους οργανισμούς (επικύρωση δεδομένων)· και
                                 
                              
                                    —
                                 
                                 
                                    ποσοτικά δεδομένα από τα διάφορα στάδια της αλυσίδας εφοδιασμού όπως προσδιορίζονται στα προσαρτήματα 1 και 2 (έλεγχος συμφωνίας δεδομένων).
                                 
                              Αυτές οι λειτουργίες ελέγχου της συμφωνίας και επικύρωσης θα εκτελούνται σε κάθε στάδιο της αλυσίδας εφοδιασμού σύμφωνα με τις διαδικασίες που ήδη εφαρμόζονται ή πρόκειται να επανεξεταστούν ή να σχεδιαστούν πριν από την έκδοση της πρώτης άδειας FLEGT.
                        Σε καθένα από αυτά τα συστήματα πληροφοριών, ο έλεγχος συμφωνίας των πληροφοριών καθιστά δυνατό τον προσδιορισμό πιθανών παρατυπιών και τη διεξαγωγή ελέγχων των δασών, των επιχειρήσεων δασικών προϊόντων και των χώρων αποθήκευσης ξυλείας που επηρεάζονται από αυτές. Σε αυτές τις περιπτώσεις, το ICF ανοίγει φάκελο προς διερεύνηση και επιβάλλει διοικητική κύρωση, κατά περίπτωση, ενώ μπορεί επίσης να αναφέρει το ζήτημα στην Εισαγγελία εάν υπάρχουν στοιχεία ποινικής ευθύνης.
                     
                  7.2   Προσδιορισμός προϊόντων ξυλείας
            Ο προσδιορισμός των προϊόντων ξυλείας καθιστά ευκολότερη την παρακολούθησή τους καθώς μετακινούνται κατά μήκος της αλυσίδας εφοδιασμού. Οι προσεγγίσεις προσδιορισμού που χρησιμοποιούνται για τα προϊόντα από πευκοδάση και τα προϊόντα από δάση πλατύφυλλων δένδρων διαφέρουν. Λόγω των φυσικών χαρακτηριστικών τους, ο προσδιορισμός των κορμοτεμαχίων πεύκης γίνεται κυρίως βάσει εγγράφων, όπως οι άδειες υλοτομίας και οι άδειες μεταφοράς. Αντιθέτως, τα κορμοτεμάχια από πλατύφυλλα είδη που καλύπτονται από ετήσια επιχειρησιακά σχέδια προσδιορίζονται μέσω αρίθμησης και περιγραφής κάθε αρχικού δένδρου και κορμοτεμαχίου που λαμβάνεται μεμονωμένα. Στα προσαρτήματα 1 και 2 του παρόντος παραρτήματος περιγράφεται λεπτομερώς το είδος του προσδιορισμού σε όλο το μήκος της αλυσίδας εφοδιασμού.
            7.3   Υποβολή πληροφοριών σχετικά με την αλυσίδα εφοδιασμού από τους φορείς εκμετάλλευσης
            Η αλυσίδα εφοδιασμού ξυλείας περιλαμβάνει διάφορα είδη φορέων εκμετάλλευσης που είναι υπεύθυνοι για την υποβολή των απαραίτητων πληροφοριών στην αρμόδια αρχή ως απόδειξη της συμμόρφωσης προς τις νομοθετικές διατάξεις σε κάθε κρίκο της αλυσίδας. Οι πληροφορίες τις οποίες πρέπει να υποβάλει κάθε είδος φορέα εκμετάλλευσης συνοψίζονται στον πίνακα 1 της ενότητας 5.4 και σχετικές πληροφορίες παρατίθενται στα προσαρτήματα 1 και 2.
            7.4   Επαλήθευση εισαγόμενων προϊόντων ξυλείας
            Η επαλήθευση της νόμιμης προέλευσης των εισαγόμενων προϊόντων ξυλείας, από τη χώρα υλοτόμησης, είναι καίριας σημασίας για τη διασφάλιση της ακεραιότητας της αλυσίδας εφοδιασμού του ΣΔΝ. Η επαλήθευση της νομιμότητας των προϊόντων ξυλείας που εισάγονται στην Ονδούρα βασίζεται στην άσκηση δέουσας επιμέλειας η οποία περιλαμβάνει τα εξής:
            
                        α)
                     
                     
                        Απαγόρευση εισαγωγής παράνομης ξυλείας στην Ονδούρα με βάση το εθνικό νομικό πλαίσιο της χώρας ή των χωρών καταγωγής.
                     
                  
                        β)
                     
                     
                        Ευθύνη του εισαγωγέα να διασφαλίζει τη νομιμότητα των εισαγόμενων προϊόντων ξυλείας προβαίνοντας στις ακόλουθες ενέργειες:
                        
                                    i)
                                 
                                 
                                    συλλογή πληροφοριών σχετικά με τη νομιμότητα της πηγής της ξυλείας στη χώρα ή στις χώρες υλοτόμησης και μεταποίησης·
                                 
                              
                                    ii)
                                 
                                 
                                    ανάλυση του κινδύνου παράνομης συμπεριφοράς με βάση τις πληροφορίες που συλλέγονται βάσει του σημείου i)· και
                                 
                              
                                    iii)
                                 
                                 
                                    μετριασμός του κινδύνου που εντοπίζεται βάσει του σημείου ii).
                                 
                              
                  
                        γ)
                     
                     
                        Εντολή της τελωνειακής αρχής για διενέργεια ελέγχων σχετικά με τη νομιμότητα της εισαγόμενης ξυλείας στο συνοριακό σημείο εισόδου των προϊόντων ή, κατά περίπτωση, ως εκ των υστέρων επαλήθευση, αφού τα εισαγόμενα προϊόντα εισέλθουν στην Ονδούρα.
                     
                  Πριν από την έκδοση της πρώτης άδειας FLEGT θα καταρτιστεί ειδική νομοθεσία σχετικά με την επαλήθευση εισαγόμενων προϊόντων ξυλείας, σε συνδυασμό με λεπτομερείς διαδικασίες για την άσκηση δέουσας επιμέλειας από ιδιωτικούς φορείς εκμετάλλευσης όσον αφορά τις εισαγωγές προϊόντων ξυλείας.
            7.5   Επαλήθευση προϊόντων ξυλείας υπό διαμετακόμιση
            Τα προϊόντα ξυλείας υπό διαμετακόμιση τα οποία διέρχονται από την Ονδούρα πρέπει να προσδιορίζονται, να απογράφονται και να φυλάσσονται χωριστά από την αλυσίδα εφοδιασμού ξυλείας που παράγεται στην Ονδούρα ή εισάγεται, και πρέπει να υποβάλλονται στις καθιερωμένες διαδικασίες τελωνειακού ελέγχου. Τα προϊόντα ξυλείας υπό διαμετακόμιση δεν θα αποτελούν μέρος του ΣΔΝ και, ως εκ τούτου, δεν θα μπορούν να λάβουν άδεια FLEGT για εξαγωγή από την Ονδούρα.
            Τα προϊόντα ξυλείας υπό διαμετακόμιση πρέπει να επιθεωρούνται από την τελωνειακή αρχή της Ονδούρας ενώ βρίσκονται υπό διαμετακόμιση υπό την ταξινόμηση «διεθνής διαμετακόμιση εμπορευμάτων», η οποία συνδέεται με το SARAH. Η χώρα καταγωγής, δηλαδή η χώρα στην οποία πραγματοποιήθηκε η κοπή και υλοτόμηση της ξυλείας, πρέπει να αναγράφεται ευκρινώς στη φορτωτική και στα άλλα έγγραφα μεταφοράς.
            Τα προϊόντα ξυλείας υπό διεθνή διαμετακόμιση πρέπει να συνοδεύονται από ενιαία διασάφηση και να διαθέτουν αρχείο ιχνηλασιμότητας σε κάθε τελωνειακή αρχή από την οποία διήλθαν κατά τη διάρκεια της διαμετακόμισης. Και στα δύο αυτά έγγραφα πρέπει να αναγράφεται η είσοδός τους στην Ονδούρα και η έξοδός τους προς τη χώρα προορισμού.
            Η Ονδούρα θα προσδιορίσει τα νομικά έγγραφα και άλλους ειδικούς τελωνειακούς ελέγχους που θα εφαρμόζονται στα προϊόντα ξυλείας υπό διαμετακόμιση κατά το προπαρασκευαστικό και οργανωτικό στάδιο της παρούσας συμφωνίας. Πριν από την έκδοση της πρώτης άδειας FLEGT, θα προσδιοριστούν λεπτομερείς διαδικασίες σχετικά με τον τρόπο χειρισμού της συγκεκριμένης ξυλείας.
            7.6   Επαλήθευση κατασχεθέντων προϊόντων ξυλείας
            Σύμφωνα με τον νόμο LFAPVS, τα κατασχεθέντα προϊόντα ξυλείας καταχωρίζονται στο ΣΔΝ αλλά δεν μπορούν να εισέλθουν εκ νέου στην αλυσίδα εφοδιασμού εκτός εάν χρησιμοποιηθούν αποκλειστικά για κοινωνικούς σκοπούς, ειδικότερα για την κατασκευή επίπλων για σχολεία.
            Βάσει του άρθρου 106 του νόμου LFAPVS, όπως τροποποιήθηκε, το ICF και άλλες αρμόδιες αρχές (Εισαγγελία, εθνική αστυνομία πρόληψης και ένοπλες δυνάμεις της Ονδούρας) εξουσιοδοτούνται να κατάσχουν προϊόντα ή υποπροϊόντα ξυλείας που έχουν υλοτομηθεί ή μεταφερθεί κατά παράβαση των εφαρμοστέων νομοθετικών διατάξεων.
            Βάσει πραγματογνωμοσύνης και εγγράφου θέσης του προϊόντος σε κυκλοφορία που εκδίδεται από την Εισαγγελία, το ICF διαθέτει τα κατασχεθέντα προϊόντα ή υποπροϊόντα ξυλείας σε φυλακές ή περιφερειακά ιδρύματα τεχνικής εκπαίδευσης της χώρας, τα οποία πρέπει να χρησιμοποιούν την ξυλεία αποκλειστικά για την κατασκευή σχολικών επίπλων και να παραδίδουν τα έπιπλα στο Υπουργείο Παιδείας μετά την ολοκλήρωση της κατασκευής τους.
            Το ICF θα δημιουργεί αρχείο για κάθε κατάσχεση στο ΣΔΝ, εισάγοντας τα στοιχεία που αφορούν τον τόπο κατάσχεσης, τον τόπο καταγωγής της ξυλείας, το όνομα του παραβάτη, τον όγκο ανά είδος κατασχεθείσας ξυλείας και τον παραλήπτη της αποστολής. Σε αυτό το πλαίσιο, στο παράρτημα VIII περιλαμβάνεται συμπληρωματικό μέτρο για την ανάπτυξη νέων ειδικών δομικών ενοτήτων του SIRMA.
            7.7   Επαλήθευση προϊόντων ξυλείας που προέρχονται από εκτάσεις που έχουν υποστεί αλλαγή χρήσης
            Τα προϊόντα ξυλείας που προέρχονται από έκταση η οποία υποβλήθηκε σε δεόντως εγκεκριμένη αλλαγή χρήσης μπορούν να εισέλθουν στην αλυσίδα εφοδιασμού. Έγκριση για την κοπή ή υλοτόμηση όλων των δένδρων σε μια δεδομένη τοποθεσία μπορεί να χορηγηθεί στις ακόλουθες περιπτώσεις:
            
                        α)
                     
                     
                        Δάση που έχουν πληγεί από φυσικές καταστροφές, επιβλαβείς οργανισμούς ή ασθένειες. Σχέδιο διάσωσης μπορεί να εγκριθεί μόνον όταν τα δένδρα αυτά έχουν υλοτομηθεί λόγω φυσικών αιτίων ή έχουν προσβληθεί σοβαρά ή νεκρωθεί από επιβλαβείς οργανισμούς.
                     
                  
                        β)
                     
                     
                        Κατασκευή δημόσιων ή ιδιωτικών υποδομών. Για την κοπή ή την υλοτόμηση δένδρων που πρέπει να απομακρυνθούν για την κατασκευή γραμμών μεταφοράς ηλεκτρικού ρεύματος, υδραγωγείων ή άλλων δημόσιων ή ιδιωτικών έργων δημόσιου συμφέροντος απαιτείται διενέργεια εκτίμησης περιβαλλοντικών επιπτώσεων από το MiAmbiente προτού δοθεί άδεια από το ICF για την υλοτόμηση δένδρων.
                     
                  
                        γ)
                     
                     
                        Δένδρα σε γεωργική έκταση για την οποία ο ιδιοκτήτης ζητεί μεταβολή στη βλάστηση, υλοτόμηση και συγκομιδή προκειμένου ο τόπος να χρησιμοποιηθεί για κτηνοτροφία ή για τη φύτευση προσωρινών ή μόνιμων καλλιεργειών. Στο πλαίσιο αυτό απαιτείται διενέργεια εκτίμησης περιβαλλοντικών επιπτώσεων από το MiAmbiente προτού το ICF να επιτρέψει την υλοτόμηση των δένδρων. Αυτή η χορήγηση άδειας για υλοτόμηση δένδρων που συνδέεται με μεταβολή στη βλάστηση για προσωρινές ή μόνιμες γεωργικές καλλιέργειες εφαρμόζεται μόνο σε γεωργικές εκτάσεις. Το άρθρο 93 του νόμου LFAPVSορίζει ότι η φυσική χρήση των δασικών εκτάσεων πρέπει να διαφυλάσσεται και να τηρείται σύμφωνα με τις πολιτικές και τους νομικούς κανονισμούς για τον χωροταξικό σχεδιασμό. Επίσης, το άρθρο 294 του γενικού εκτελεστικού κανονισμού του νόμου LFAPVSαπαγορεύει τις μεταβολές στη βλάστηση σε εκτάσεις που παρουσιάζουν υψηλό δασοκομικό δυναμικό.
                     
                  Οι περιφερειακές δασικές υπηρεσίες ελέγχουν ότι η αίτηση για αλλαγή χρήσης δεν αφορά περιοχή στην οποία απαγορεύεται η υλοτόμηση δασών σύμφωνα με το άρθρο 157 του γενικού εκτελεστικού κανονισμού για τον νόμο LFAPVS. Εάν η αίτηση για αλλαγή χρήσης δεν αφορά τέτοιου είδους περιοχή, το ICF επιτρέπει την υλοτόμηση και συγκομιδή των δένδρων εκδίδοντας άδεια υλοτομίας με την ονομασία «σχέδιο διάσωσης», η οποία περιλαμβάνεται ως δείκτης 3.3.2 στους πίνακες αξιολόγησης της νομιμότητας. Οι φορείς εκμετάλλευσης στον τομέα της δασοκομίας πρέπει να μεριμνούν για την έκδοση αυτού του σχεδίου διαχείρισης από το ICF πριν από την υλοτόμηση των δένδρων, ανεξάρτητα από το αν ο ιδιοκτήτης σκοπεύει να υλοτομήσει την ξυλεία για εμπορικούς σκοπούς.
            Μετά την υλοτόμηση των δένδρων βάσει σχεδίου διάσωσης, μπορεί να εγκριθεί σχέδιο ανάκτησης για την απομάκρυνση των υπόλοιπων δένδρων από την τοποθεσία. Γενικά, από αυτά τα σχέδια ανάκτησης λαμβάνονται υποπροϊόντα όπως καυσόξυλα και ξυλάνθρακας. Σε σπάνιες περιπτώσεις, λαμβάνονται μικρά κομμάτια πριστής ξυλείας. Αυτά τα προϊόντα ξυλείας μπορούν επίσης να εισέλθουν στην αλυσίδα εφοδιασμού.
            Βάσει νόμου, το ICF δεν εκδίδει άδειες υλοτομίας για ξυλεία που προέρχεται από περιοχές που έχουν ήδη αποψιλωθεί, με μόνη εξαίρεση την περίπτωση σχεδίων διάσωσης για ξυλεία που έχει προσβληθεί από επιβλαβείς οργανισμούς. Εάν ανακαλυφθεί αποψιλωμένη περιοχή χωρίς να υπάρχει εγκεκριμένο σχέδιο διάσωσης, με εξαίρεση την ειδική περίπτωση των επιβλαβών οργανισμών, το ζήτημα θα αναφέρεται στην Εισαγγελία ως αδίκημα στον δασικό τομέα. Σε αυτήν την περίπτωση η ξυλεία δεν μπορεί να εισέλθει στην αλυσίδα εφοδιασμού.
            8.   ΑΝΑΓΝΩΡΙΣΗ ΙΔΙΩΤΙΚΗΣ ΠΙΣΤΟΠΟΙΗΣΗΣ
            Στην Ονδούρα εφαρμόζονται ιδιωτικοί μηχανισμοί πιστοποίησης για τη διαχείριση δασών πλατύφυλλων δένδρων και πευκοδασών, καθώς και συστήματα για τον έλεγχο της αλυσίδας επιτήρησης. Σε περίπτωση αναγνώρισης και έγκρισής τους από την κυβέρνηση στο πλαίσιο της παρούσας συμφωνίας, είναι σκόπιμο τα εν λόγω συστήματα για την πιστοποίηση της διαχείρισης των δασών και την αλυσίδα επιτήρησης, καθώς και άλλα συναφή συστήματα που ενδέχεται να προκύψουν –σε διεθνές ή εθνικό επίπεδο– μέσω πιστοποιητικών που χορηγούνται από ανεξάρτητους διαπιστευμένους οργανισμούς, να γίνονται δεκτά ως αποδεικτικά στοιχεία της συμμόρφωσης των πιστοποιημένων φορέων εκμετάλλευσης προς τις νομοθετικές διατάξεις, ούτως ώστε να αποφεύγεται η αλληλεπικάλυψη των προσπαθειών επαλήθευσης και να επισπεύδεται η έκδοση πιστοποιητικών συμμόρφωσης των εν λόγω φορέων εκμετάλλευσης προς τις νομοθετικές διατάξεις.
            Προκειμένου η κυβέρνηση να είναι σε θέση να χορηγεί τη συγκεκριμένη αναγνώριση, πρέπει να υφίσταται κάποιο είδος εγγύησης ότι οι μηχανισμοί οι οποίοι χρησιμοποιούνται από τα ιδιωτικά συστήματα πιστοποίησης περιλαμβάνουν όλες τις απαιτήσεις που καθορίζονται στους πίνακες αξιολόγησης της νομιμότητας της παρούσας συμφωνίας, καθώς και τις απαιτήσεις σχετικά με την αλυσίδα επιτήρησης που προβλέπονται στο ΣΔΝ. Εάν οι μηχανισμοί που χρησιμοποιούνται από τα ιδιωτικά συστήματα πιστοποίησης καλύπτουν μόνον ένα υποσύνολο των δεικτών και των μέσων επαλήθευσης που καθορίζονται στους πίνακες αξιολόγησης της νομιμότητας της παρούσας συμφωνίας, η αναγνώριση και έγκριση εκ μέρους της κυβέρνησης αφορά μόνο το συγκεκριμένο υποσύνολο δεικτών και μέσων επαλήθευσης. Οι έλεγχοι της αλυσίδας επιτήρησης που διενεργούνται από το ιδιωτικό σύστημα πιστοποίησης πρέπει επίσης να παρουσιάζουν επαρκές επίπεδο συνέπειας με τις διατάξεις του ΣΔΝ ώστε να διασφαλίζεται η συμμόρφωσή τους προς τις νομοθετικές διατάξεις.
            Η διαδικασία και ο τύπος αναγνώρισης θα προσδιοριστούν κατά τη διάρκεια του προπαρασκευαστικού και οργανωτικού σταδίου της παρούσας συμφωνίας και θα επικυρωθούν από την ΚΕΕ πριν από την εφαρμογή τους, ανεξάρτητα από το αν συνδέονται με όλους τους πίνακες αξιολόγησης της νομιμότητας ή μόνο με μέρος αυτών και/ή του συστήματος ελέγχου της αλυσίδας επιτήρησης που προβλέπεται στο ΣΔΝ, ή με οποιονδήποτε άλλον δυνατό συνδυασμό.
            Οι κύριες κατευθυντήριες γραμμές που εφαρμόζονται μπορούν να συνοψιστούν ως εξής:
            
                        1.
                     
                     
                        Αξιολόγηση των προτύπων ιδιωτικής πιστοποίησης
                        Η κυβέρνηση της Ονδούρας, μέσω του ICF, αναγνωρίζει τα ιδιωτικά πιστοποιητικά νομιμότητας, βιώσιμης διαχείρισης δασών και αλυσίδας επιτήρησης έπειτα από ανάλυση των χρησιμοποιούμενων κατευθυντήριων γραμμών και κριτηρίων και των εφαρμοζόμενων διαδικασιών επαλήθευσης από ανεξάρτητους ιδιωτικούς οργανισμούς πιστοποίησης, οι οποίοι είναι διαπιστευμένοι από τα ίδια τα ιδιωτικά συστήματα πιστοποίησης, προκειμένου να διασφαλίζεται ότι τα εν λόγω πιστοποιητικά περιλαμβάνουν πράγματι όλες τις απαιτήσεις που καθορίζονται στους πίνακες αξιολόγησης της νομιμότητας και στο ΣΔΝ.
                        Κατόπιν σχετικού αιτήματος από ιδιωτικό σύστημα πιστοποίησης, το ICF προβαίνει σε αξιολόγηση των κατευθυντήριων γραμμών, των κριτηρίων και των διαδικασιών που εφαρμόζει το εν λόγω σύστημα, προκειμένου να διαπιστώσει αν συμμορφώνονται προς τους πίνακες αξιολόγησης της νομιμότητας και το ΣΔΝ.
                        Στο πλαίσιο της αξιολόγησης εκτιμάται, μεταξύ άλλων, η ικανότητα κάθε συστήματος πιστοποίησης να παρέχει συστηματικό έλεγχο των φορέων εκμετάλλευσης μέσω των ανεξάρτητων διαπιστευμένων οργανισμών του, ενώ καλύπτονται επίσης γενικότερες πτυχές της ποιότητας του συστήματος, όπως η διαφάνειά του κατά την παροχή πληροφοριών και δεδομένων, η διαθεσιμότητα των συμπερασμάτων του ελέγχου στο κοινό, καθώς και η διαθεσιμότητα επικαιροποιημένης βάσης δεδομένων των κατόχων ιδιωτικών πιστοποιητικών.
                        Βάσει της εν λόγω αξιολόγησης συντάσσεται έκθεση, η οποία δημοσιεύεται και είναι προσβάσιμη για το κοινό.
                     
                  
                        2.
                     
                     
                        Έγκριση ιδιωτικών συστημάτων πιστοποίησης από το κράτος
                        Εάν το αποτέλεσμα της αξιολόγησης που περιγράφεται στην παράγραφο 1 της παρούσας ενότητας είναι ευνοϊκό, ο εκτελεστικός διευθυντής του ICF, εξ ονόματος του κράτους της Ονδούρας, ανακοινώνει δημοσίως ότι το ιδιωτικό σύστημα πιστοποίησης έχει εγκριθεί, προσδιορίζοντας, εάν κρίνεται σκόπιμο, το υποσύνολο δεικτών και μέσων επαλήθευσης που καλύπτει η αναγνώριση.
                     
                  
                        3.
                     
                     
                        Αναγνώριση πιστοποιημένων φορέων εκμετάλλευσης από το κράτος
                        Οι φορείς εκμετάλλευσης οι οποίοι διαθέτουν πιστοποιητικό που τους έχει χορηγηθεί από εγκεκριμένο ιδιωτικό σύστημα πιστοποίησης λαμβάνουν αναγνώριση από το κράτος για τις δραστηριότητες που καλύπτει το συγκεκριμένο πιστοποιητικό. Για άλλες δραστηριότητες που δεν περιλαμβάνονται στο πιστοποιητικό, κάθε φορέας εκμετάλλευσης πρέπει να συμμορφώνεται προς τις λοιπές υποχρεώσεις που καθορίζονται στους πίνακες αξιολόγησης της νομιμότητας και στο ΣΔΝ. Η εν λόγω αναγνώριση παρέχεται για τα στοιχεία του ιδιωτικού συστήματος πιστοποίησης –όσον αφορά τη νομιμότητα ή τη διαχείριση των δασών ή την αλυσίδα επιτήρησης– τα οποία κρίθηκαν από την αξιολόγηση ως σύμφωνα με τις διατάξεις του παραρτήματος II και του παρόντος παραρτήματος, όπως περιγράφεται στις παραγράφους 1 και 2 της παρούσας ενότητας. Η αναγνώριση υπόκειται επίσης στην ανάλυση των αποτελεσμάτων των περιοδικών εκθέσεων ελέγχου του ιδιωτικού φορέα πιστοποίησης για τον αιτούντα φορέα εκμετάλλευσης.
                     
                  
                        4.
                     
                     
                        Έκδοση πιστοποιητικών συμμόρφωσης προς τις νομοθετικές διατάξεις για τους φορείς εκμετάλλευσης που διαθέτουν αναγνωρισμένο ιδιωτικό πιστοποιητικό
                        Οι φορείς εκμετάλλευσης των οποίων το αναγνωρισμένο ιδιωτικό πιστοποιητικό καλύπτει το σύνολο των δραστηριοτήτων τους, καθώς και το σύνολο των δεικτών που περιλαμβάνονται στους πίνακες αξιολόγησης της νομιμότητας, λαμβάνουν αυτομάτως πιστοποιητικό συμμόρφωσης προς τις νομοθετικές διατάξεις, το οποίο εκδίδεται από τη μονάδα επαλήθευσης της νομιμότητας του ICF. Το πιστοποιητικό συμμόρφωσης προς τις νομοθετικές διατάξεις εκδίδεται κατόπιν εξέτασης της εγκυρότητας ισχύοντος πιστοποιητικού συμμόρφωσης προς τις νομοθετικές διατάξεις το οποίο πρόκειται να λήξει (στην περίπτωση των φορέων εκμετάλλευσης που διαθέτουν ήδη σχετικό πιστοποιητικό), καθώς και έπειτα από εξέταση τόσο της εγκυρότητας και της γνησιότητας αναγνωρισμένου ιδιωτικού πιστοποιητικού όσο και των περιοδικών εκθέσεων ελέγχου αναγνωρισμένου ιδιωτικού φορέα πιστοποίησης ο οποίος βεβαιώνει τη συμμόρφωση του φορέα εκμετάλλευσης προς τις νομοθετικές διατάξεις.
                        Εάν το ιδιωτικό πιστοποιητικό φορέα εκμετάλλευσης έχει χορηγηθεί από αναγνωρισμένο ιδιωτικό μηχανισμό πιστοποίησης που δεν καλύπτει το σύνολο των απαιτήσεων των πινάκων αξιολόγησης της νομιμότητας, το πιστοποιητικό συμμόρφωσης προς τις νομοθετικές διατάξεις εκδίδεται μόνον εάν πληρούνται ταυτοχρόνως αμφότερες οι ακόλουθες προϋποθέσεις:
                        
                                    α)
                                 
                                 
                                    Οι περιοδικές εκθέσεις ελέγχου του ιδιωτικού φορέα πιστοποίησης αποδεικνύουν τη συμμόρφωση του φορέα εκμετάλλευσης προς τις κοινές απαιτήσεις νομιμότητας που περιλαμβάνονται στο ιδιωτικό σύστημα πιστοποίησης και στους πίνακες αξιολόγησης της νομιμότητας.
                                 
                              
                                    β)
                                 
                                 
                                    Οι φορείς που συμμετέχουν στο ΣΔΝ έχουν επαληθεύσει τη συμμόρφωση του φορέα εκμετάλλευσης προς τους δείκτες των πινάκων αξιολόγησης της νομιμότητας και προς τις απαιτήσεις του ΣΔΝ που δεν καλύπτονται από το ιδιωτικό σύστημα πιστοποίησης.
                                 
                              Σε περίπτωση που φορέας εκμετάλλευσης ο οποίος είναι κάτοχος αναγνωρισμένου ιδιωτικού πιστοποιητικού επιδίδεται σε άλλες δραστηριότητες που δεν εμπίπτουν στο πεδίο εφαρμογής του πιστοποιητικού, αλλά εμπίπτουν στο πεδίο εφαρμογής της παρούσας συμφωνίας, το πιστοποιητικό συμμόρφωσης προς τις νομοθετικές διατάξεις εκδίδεται μόνον εάν οι οργανισμοί που συμμετέχουν στο ΣΔΝ επαληθεύσουν τη συμμόρφωση των μη πιστοποιημένων δραστηριοτήτων του φορέα εκμετάλλευσης προς τις νομοθετικές διατάξεις.
                        Με τον τρόπο αυτόν, παρέχεται η δυνατότητα χορήγησης πιστοποιητικών συμμόρφωσης προς τις νομοθετικές διατάξεις σε φορείς εκμετάλλευσης οι οποίοι έχουν λάβει πιστοποίηση βάσει εγκεκριμένου ιδιωτικού συστήματος πιστοποίησης, χωρίς να απαιτείται συγκεκριμένη αποστολή επαλήθευσης, ούτως ώστε να αποφεύγεται, ή να ελαχιστοποιείται σε περίπτωση μερικής αναγνώρισης, το ενδεχόμενο αλληλεπικαλυπτόμενης επαλήθευσης της νομιμότητας του φορέα εκμετάλλευσης.
                     
                  
                        5.
                     
                     
                        Υποβολή εκθέσεων ελέγχου ιδιωτικής πιστοποίησης
                        Οι φορείς εκμετάλλευσης που διαθέτουν αναγνωρισμένα ιδιωτικά πιστοποιητικά υποχρεούνται να υποβάλλουν στη μονάδα επαλήθευσης της νομιμότητας του ICF το σύνολο των εκθέσεων ελέγχου που καταρτίζονται από το ιδιωτικό σύστημα πιστοποίησης, συμπεριλαμβανομένων των πληροφοριών ή τυχόν μεταβολών ως προς την εγκυρότητα ή το πεδίο εφαρμογής των πιστοποιητικών τους, και ειδικότερα κάθε περίπτωση αναστολής ή λήξης ισχύος των πιστοποιητικών. Κατά τον τρόπο αυτόν αναμένεται να καθίσταται δυνατή η εξασφάλιση της παρακολούθησης της συμμόρφωσης των εν λόγω φορέων εκμετάλλευσης προς τις νομοθετικές διατάξεις και, κατ’ επέκταση, η δυνατότητα μελλοντικής ανανέωσης των πιστοποιητικών συμμόρφωσης προς τις νομοθετικές διατάξεις για τους οικείους φορείς εκμετάλλευσης.
                        Οι αναγνωρισμένοι ιδιωτικοί οργανισμοί πιστοποίησης θα αναφορτώνουν, με τη σειρά τους, στο εθνικό σύστημα δασικών πληροφοριών (SNIF) το σύνολο των εκθέσεων ελέγχου των φορέων εκμετάλλευσης τους οποίους πιστοποιούν. Οι εκθέσεις αυτές θα χρησιμοποιούνται από τη μονάδα επαλήθευσης της νομιμότητας για σκοπούς ελέγχου της συμφωνίας των πληροφοριών.
                        Οι διαδικασίες και οι κατευθυντήριες γραμμές για την αξιολόγηση, την έγκριση και την αναγνώριση ιδιωτικών συστημάτων πιστοποίησης, καθώς και των φορέων εκμετάλλευσης τους οποίους πιστοποιούν, θα καταρτιστούν κατά τη διάρκεια του προπαρασκευαστικού και οργανωτικού σταδίου της παρούσας συμφωνίας. Κατά τη διάρκεια του συγκεκριμένου σταδίου της παρούσας συμφωνίας θα καταρτιστούν επίσης οι διαδικασίες για την παρακολούθηση της εν λόγω αναγνώρισης από τη μονάδα επαλήθευσης της νομιμότητας, συμπεριλαμβανομένων της παρακολούθησης της εγκυρότητας των πιστοποιητικών και του χειρισμού των διορθωτικών μέτρων που απαιτούνται στο πλαίσιο των συστημάτων πιστοποίησης. Όλα τα προαναφερόμενα έγγραφα θα δημοσιοποιούνται.
                     
                  9.   ΧΕΙΡΙΣΜΟΣ ΠΕΡΙΠΤΩΣΕΩΝ ΜΗ ΣΥΜΜΟΡΦΩΣΗΣ ΜΕ ΤΟ ΣΔΝ
            Το σύστημα διασφάλισης της νομιμότητας (ΣΔΝ) καθορίζει ειδικά μέτρα για τον προσδιορισμό, την καταχώριση και τον χειρισμό περιπτώσεων μη συμμόρφωσης με τις διατάξεις του εκ μέρους των φορέων του τομέα της δασοκομίας. Ως περιπτώσεις μη συμμόρφωσης νοούνται οι περιπτώσεις στις οποίες φορείς εκμετάλλευσης που συμμετέχουν στην αλυσίδα εφοδιασμού δεν συμμορφώνονται προς τους πίνακες αξιολόγησης της νομιμότητας και τις απαιτήσεις του ΣΔΝ, καθώς και οι περιπτώσεις στις οποίες οι αρχές που συμμετέχουν στο ΣΔΝ δεν συμμορφώνονται προς τις διαδικασίες δημιουργίας και επαλήθευσης.
            Όταν ένας οργανισμός διαπιστώνει, κατά την άσκηση των καθηκόντων του που αφορούν επιτόπια ή βάσει εγγράφων επαλήθευση, κάποια περίπτωση μη συμμόρφωσης ενός φορέα εκμετάλλευσης προς το ΣΔΝ, διενεργεί αξιολόγηση προκειμένου να εξακριβώσει αν η εν λόγω μη συμμόρφωση συνιστά παράβαση ή ποινικό αδίκημα. Στη συνέχεια χειρίζεται καταλλήλως την παράνομη πράξη που έχει τελεστεί, διαβιβάζοντας τις πληροφορίες στον ενδεδειγμένο αρμόδιο φορέα, ο οποίος αναλαμβάνει την επιβολή των σχετικών κυρώσεων. Παράλληλα, ο αρμόδιος φορέας ενημερώνει σχετικά τη μονάδα επαλήθευσης της νομιμότητας του ICF, ούτως ώστε είτε να ανασταλεί είτε να αποκατασταθεί η εγκυρότητα του πιστοποιητικού συμμόρφωσης προς τις νομοθετικές διατάξεις, ανάλογα με την περίπτωση.
            Όλες οι περιπτώσεις μη συμμόρφωσης προς τις νομοθετικές διατάξεις καταχωρίζονται στη βάση δεδομένων της μονάδας επαλήθευσης της νομιμότητας, η οποία λειτουργεί ως κεντρικό αρχείο για την τήρηση πληροφοριών σχετικά με το ιστορικό μη συμμόρφωσης του ενεχόμενου φορέα εκμετάλλευσης προς τις απαιτήσεις του ΣΔΝ, καθώς και των μέτρων αποκατάστασης ή των κυρώσεων που συνδέονται με την επίλυση των εν λόγω περιπτώσεων μη συμμόρφωσης. Η συγκεκριμένη βάση δεδομένων παρέχεται και τηρείται ενημερωμένη από όλους τους φορείς που συνδέονται με τις απαιτήσεις του ΣΔΝ σύμφωνα με τις ευθύνες και το πεδίο αρμοδιοτήτων που διαθέτουν.
            Όταν η μη συμμόρφωση χαρακτηρίζεται ως ποινικό αδίκημα, δεν εκδίδεται για τον φορέα εκμετάλλευσης και τη σχετική αποστολή προϊόντων ξυλείας ούτε πιστοποιητικό συμμόρφωσης προς τις νομοθετικές διατάξεις ούτε άδεια FLEGT ή H-Legal, και ασκείται δίωξη κατά της συγκεκριμένης υπόθεσης υπό τη διεύθυνση της Εισαγγελίας. Στην περίπτωση των παραβάσεων, οι αρμόδιοι φορείς επιβάλλουν διοικητικές κυρώσεις (προσωρινή αναστολή αδειών, χρηματικά πρόστιμα ή αποζημιώσεις), οι οποίες ενδέχεται επίσης να μην επιτρέπουν την έκδοση πιστοποιητικού συμμόρφωσης προς τις νομοθετικές διατάξεις ή άδειας FLEGT ή H-Legal, τουλάχιστον έως ότου αρθούν οι παραβάσεις μέσω των μέτρων που λαμβάνονται για την εξεύρεση λύσης. Όλες οι περιπτώσεις μη συμμόρφωσης που αφορούν συγκεκριμένο φορτίο πρέπει να επιλύονται, μέσω της άρσης της κατάστασης μη συμμόρφωσης και της καταβολής του σχετικού προστίμου, πριν από την έγκριση της εξαγωγής του φορτίου, ανεξάρτητα από τον τόπο προορισμού της εξαγωγής.
            Κατά τη διάρκεια του προπαρασκευαστικού και οργανωτικού σταδίου της παρούσας συμφωνίας, πριν από την έκδοση της πρώτης άδειας FLEGT, όλοι οι φορείς που συμμετέχουν στο ΣΔΝ θα ορίσουν τις διάφορες κατηγορίες μη συμμόρφωσης προς το ΣΔΝ, καθώς και τις αντίστοιχες επιπτώσεις τους στην έκδοση και την εγκυρότητα πιστοποιητικού συμμόρφωσης προς τις νομοθετικές διατάξεις ή άδειας FLEGT ή H-Legal. Η ΚΕΕ επικυρώνει την εν λόγω κατηγοριοποίηση πριν από την εφαρμογή της. Επιπλέον, κάθε φορέας ο οποίος δεν διαθέτει ακόμη μηχανισμούς για τον χειρισμό περιπτώσεων μη συμμόρφωσης με το ΣΔΝ εκδίδει τις λεπτομερείς κατευθυντήριες γραμμές που κρίνονται αναγκαίες για την αντιμετώπιση των εν λόγω περιπτώσεων, συμπεριλαμβανομένης της πιθανής επιβολής κυρώσεων.
            Για την εξασφάλιση του συντονισμού των πληροφοριών σχετικά με περιπτώσεις μη συμμόρφωσης που τίθενται στη διάθεση των διαφόρων οργανισμών, αναπτύσσεται επίσης στη μονάδα επαλήθευσης της νομιμότητας βάση δεδομένων για την αποθήκευση των πληροφοριών σχετικά με τις εν λόγω περιπτώσεις. Ορίζεται δε ποιες από τις πληροφορίες αυτές που περιέχονται στην εν λόγω βάση δεδομένων θα είναι προσβάσιμες για το κοινό και πώς θα επιτυγχάνεται η πρόσβαση αυτή.
            10.   ΜΗΧΑΝΙΣΜΟΙ ΧΕΙΡΙΣΜΟΥ ΚΑΤΑΓΓΕΛΙΩΝ
            10.1   Εισαγωγή
            Οι μηχανισμοί χειρισμού καταγγελιών είναι διαφανείς, αποτελεσματικοί, προσβάσιμοι και εφαρμόζονται από φορείς οι οποίοι διαφοροποιούνται από εκείνους που εφαρμόζουν τις διαδικασίες δημιουργίας και επαλήθευσης και ορίζονται στους πίνακες αξιολόγησης της νομιμότητας και στο ΣΔΝ. Οι ήδη υφιστάμενοι μηχανισμοί ή οι μηχανισμοί που θα δημιουργηθούν κατά τη διάρκεια του προπαρασκευαστικού και οργανωτικού σταδίου της παρούσας συμφωνίας θα παρέχουν τη δυνατότητα εξασφάλισης της αντιμετώπισης και του χειρισμού καταγγελιών σχετικά με την εφαρμογή και τη λειτουργία του ΣΔΝ, καθώς και σχετικά με τους οργανισμούς που συμμετέχουν σε αυτό, σύμφωνα με τις αρχές που ορίζονται στην ενότητα 10.4.
            Στο πλαίσιο των εν λόγω μηχανισμών, ο όρος «καταγγελίες» περιλαμβάνει τα εξής: καταγγελίες, διαφορές, διαφωνίες, συγκρούσεις, ή κάθε άλλο συνώνυμο, από τους φορείς που συμμετέχουν άμεσα στην εφαρμογή του ΣΔΝ, καθώς και από όλους τους φορείς που επηρεάζονται από τις δράσεις που αναλαμβάνονται ή από τις αποφάσεις που λαμβάνονται δυνάμει της παρούσας συμφωνίας.
            10.2   Στόχοι
            Οι στόχοι των μηχανισμών χειρισμού καταγγελιών είναι οι ακόλουθοι:
            
                        —
                     
                     
                        τεκμηρίωση, ανάλυση και διευθέτηση, κατά τρόπο αποτελεσματικό και σύμφωνα με τις προκαθορισμένες δημοσιευμένες μεθόδους, όλων των καταγγελιών που υποβάλλονται από ενδιαφερόμενα μέρη·
                     
                  
                        —
                     
                     
                        παροχή στα θιγόμενα μέρη των μέσων που απαιτούνται για την υποβολή αιτημάτων διόρθωσης σφαλμάτων ή παραλείψεων στους οικείους φορείς·
                     
                  
                        —
                     
                     
                        συμβολή στην αποδοτικότητα των διοικητικών διαδικασιών και ενίσχυσή της·
                     
                  
                        —
                     
                     
                        ενίσχυση της αξιοπιστίας του ΣΔΝ και του αισθήματος εμπιστοσύνης που εμπνέει στους φορείς και στο κοινό.
                     
                  Το πεδίο εφαρμογής καθενός από τους εν λόγω μηχανισμούς θα αναπτυχθεί κατά τη διάρκεια του προπαρασκευαστικού και οργανωτικού σταδίου της παρούσας συμφωνίας. Οι διαδικασίες παραλαβής, καταχώρισης και χειρισμού των καταγγελιών θα βασίζονται στις αρχές που παρατίθενται στην ενότητα 10.4 και θα αναπτυχθούν κατά τη διάρκεια του προπαρασκευαστικού και οργανωτικού σταδίου της παρούσας συμφωνίας.
            10.3   Είδη μηχανισμών χειρισμού καταγγελιών
            Στην παρούσα συμφωνία καθορίζονται τουλάχιστον τέσσερα είδη μηχανισμών χειρισμού καταγγελιών, που διαφοροποιούνται ανάλογα με τους αντίστοιχους φορείς και τις αντίστοιχες σφαίρες αρμοδιοτήτων.
            
                        1.
                     
                     
                        Μηχανισμοί χειρισμού καταγγελιών κάθε οργανισμού που συμμετέχει στο ΣΔΝ
                        Κάθε οργανισμός που συμμετέχει στο ΣΔΝ παραλαμβάνει, μέσω των μηχανισμών χειρισμού καταγγελιών που υφίστανται ήδη ή που προβλέπεται να αναπτυχθούν, καταγγελίες σχετικά με τη συμπεριφορά των φορέων εκμετάλλευσης ή τη συμπεριφορά των τμημάτων, των υπηρεσιών ή των μονάδων κάθε οργανισμού επί θεμάτων εφαρμογής του ΣΔΝ. Ειδικότερα, μέσω των μηχανισμών κάθε φορέα πρέπει να διασφαλίζεται ο χειρισμός καταγγελιών όσον αφορά τα καθήκοντα που επιτελούν και τις αποφάσεις που λαμβάνουν οι συγκεκριμένοι φορείς.
                        Σε περίπτωση μη διευθέτησης καταγγελίας που έχει παραληφθεί μέσω του εν λόγω μηχανισμού εντός της προκαθορισμένης προθεσμίας ή σε περίπτωση που η διευθέτηση αυτή δεν ανταποκρίνεται στις προσδοκίες του καταγγέλλοντος, ο καταγγέλλων δύναται να ασκήσει προσφυγή στην ΚΕΕ.
                     
                  
                        2.
                     
                     
                        Μηχανισμός χειρισμού καταγγελιών της μονάδας αδειοδότησης FLEGT
                        Πέραν του μηχανισμού χειρισμού καταγγελιών που αναφέρεται στην παράγραφο 1, το ICF συγκροτεί επιπλέον έναν δεύτερο μηχανισμό χειρισμού καταγγελιών στο πλαίσιο της μονάδας αδειοδότησης FLEGT. Μέσω του μηχανισμού αυτού διασφαλίζεται ο χειρισμός καταγγελιών που αφορούν ειδικά τις άδειες FLEGT και H-Legal και για τις οποίες απαιτείται άμεση απάντηση, όπως αμφισβητούμενες αποφάσεις, αδικαιολόγητες καθυστερήσεις κ.λπ.
                        Σε περίπτωση μη διευθέτησης καταγγελίας που έχει παραληφθεί μέσω του εν λόγω μηχανισμού εντός της προκαθορισμένης προθεσμίας ή σε περίπτωση που η διευθέτηση αυτή δεν ανταποκρίνεται στις προσδοκίες του καταγγέλλοντος, ο καταγγέλλων δύναται να ασκήσει προσφυγή στην ΚΕΕ.
                     
                  
                        3.
                     
                     
                        Μηχανισμός χειρισμού καταγγελιών για ανεξάρτητους ελέγχους
                        Ο ανεξάρτητος έλεγχος περιλαμβάνει μηχανισμό για την παραλαβή και τον χειρισμό καταγγελιών σχετικά με τις δραστηριότητες και τα πορίσματά του, καθώς και σχετικά με τη λειτουργία του ΣΔΝ (μεθοδολογία επαλήθευσης, σύστημα αδειοδότησης κ.λπ.).
                        Σε περίπτωση μη διευθέτησης καταγγελίας που έχει παραληφθεί μέσω του εν λόγω μηχανισμού εντός της προκαθορισμένης προθεσμίας ή σε περίπτωση που η διευθέτηση αυτή δεν ανταποκρίνεται στις προσδοκίες του καταγγέλλοντος, ο καταγγέλλων δύναται να ασκήσει προσφυγή στην ΚΕΕ. Όλες οι καταγγελίες σχετικά με τον έλεγχο ή τη λειτουργία του ΣΔΝ υποβάλλονται στην ΚΕΕ για την αναγνώριση του παραδεκτού, την ανάλυση και την καταχώρισή τους, καθώς και για τον καθορισμό των αντίστοιχων μέτρων διευθέτησης.
                     
                  
                        4.
                     
                     
                        Μηχανισμός χειρισμού καταγγελιών της ΚΕΕ
                        Η ΚΕΕ θέτει σε εφαρμογή μηχανισμό χειρισμού καταγγελιών για την αντιμετώπιση των προβλημάτων που εντοπίζουν τα ενδιαφερόμενα μέρη, ιδίως όσον αφορά τις συνολικές δεσμεύσεις της παρούσας συμφωνίας, όπως η διαφάνεια, η πρόσβαση σε δημόσιες πληροφορίες, η βελτίωση της διακυβέρνησης και ο αντίκτυπος της παρούσας συμφωνίας στον δασικό τομέα.
                        Μέσω του μηχανισμού χειρισμού καταγγελιών της ΚΕΕ διεκπεραιώνονται επίσης οι προσφυγές που ασκούνται σε σχέση με καταγγελίες οι οποίες αφορούν τη συμπεριφορά των φορέων που συμμετέχουν στο πλαίσιο του ΣΔΝ, της μονάδας αδειοδότησης FLEGT και του ανεξάρτητου ελέγχου, σε περίπτωση που οι εν λόγω καταγγελίες δεν έχουν διευθετηθεί στο αντίστοιχο επίπεδο.
                     
                  
                        5.
                     
                     
                        Συμμετοχή της κοινωνίας των πολιτών στους μηχανισμούς χειρισμού καταγγελιών
                        Τα CCFκαι οι οργανώσεις της κοινωνίας των πολιτών ασκούν την κοινωνική εποπτεία του ΣΔΝ και της λειτουργίας της παρούσας συμφωνίας γενικότερα. Παράλληλα, κατευθύνουν και καταχωρίζουν επίσημες και λοιπές καταγγελίες που υποβάλλονται από τους διάφορους φορείς σχετικά με τη λειτουργία του ΣΔΝ. Για τον σκοπό αυτόν, έχουν πρόσβαση στις πληροφορίες που είναι απαραίτητες για τη διεξαγωγή των αντίστοιχων ερευνών, τηρώντας ταυτόχρονα την εμπιστευτικότητα και το επαγγελματικό απόρρητο σε σχέση με τις εν λόγω πληροφορίες. Για την εξασφάλιση ορθού συντονισμού, συνάπτουν συμφωνίες συνεργασίας με το ICF. Τα πορίσματα και οι συστάσεις της κοινωνικής εποπτείας, καθώς και οι επίσημες και λοιπές καταγγελίες, βεβαιώνονται ως προς την παραλαβή τους και διεκπεραιώνονται στο αντίστοιχο επίπεδο και υποβάλλονται εντέλει στην ΚΕΕ για την αναγνώριση του παραδεκτού και τη διευθέτησή τους.
                     
                  
                        6.
                     
                     
                        Συμμετοχή της Εθνικής Επιτροπής για τα Ανθρώπινα Δικαιώματα (CONADEH) στο ΣΔΝ
                        Δυνάμει του οργανικού νόμου για την Εθνική Επιτροπή για τα Ανθρώπινα Δικαιώματα (CONADEH), όλες οι δημόσιες αρχές και οι λοιποί κρατικοί φορείς υποχρεούνται να υποστηρίζουν τις έρευνες ή τις επιθεωρήσεις που διενεργούν κατά προτεραιότητα και επειγόντως. Ως εκ τούτου, η CONADEH δύναται να παραλαμβάνει καταγγελίες σχετικά με τη λειτουργία της παρούσας συμφωνίας και έχει πρόσβαση στους μηχανισμούς χειρισμού καταγγελιών που εφαρμόζουν οι φορείς οι οποίοι συμμετέχουν στο ΣΔΝ και στην παρούσα συμφωνία γενικότερα.
                     
                  10.4   Δημιουργία μηχανισμών χειρισμού καταγγελιών και αρχές που διέπουν τη λειτουργία τους
            Οι αρχές που παρατίθενται κατωτέρω πρέπει να τηρούνται και να αποτυπώνονται στους όρους αναφοράς, ούτως ώστε να είναι εφικτή η θέσπιση των διαδικασιών και η εφαρμογή των μηχανισμών χειρισμού καταγγελιών στο πλαίσιο των αρμόδιων για την παραλαβή καταγγελιών οργανισμών και της JIC:
            
                        1.
                     
                     
                        Όλοι οι ιδιώτες και όλες οι οργανώσεις, ως φορείς εκμετάλλευσης ή ενδιαφερόμενα μέρη του δασικού τομέα, ή οι νόμιμοι εκπρόσωποί τους, έχουν το δικαίωμα υποβολής καταγγελιών.
                     
                  
                        2.
                     
                     
                        Οι διαδικασίες για την κατάθεση καταγγελιών πρέπει να είναι σαφείς, εύκολα κατανοητές και δημόσιες.
                     
                  
                        3.
                     
                     
                        Οι μηχανισμοί τους οποίους εφαρμόζουν οι φορείς πρέπει να είναι εύκολα προσβάσιμοι και να καλύπτουν επαρκώς το εθνικό έδαφος με τη χρήση γραφείων, ιστοσελίδων ή άλλων κατάλληλων μέσων.
                     
                  
                        4.
                     
                     
                        Τα έντυπα για την υποβολή καταγγελιών πρέπει να συμπληρώνονται εύκολα και να λαμβάνουν δεόντως υπόψη τα προσωπικά μέσα και τις προσωπικές δεξιότητες των αιτούντων (γραφή και ανάγνωση, πρόσβαση στο διαδίκτυο κ.λπ.).
                     
                  
                        5.
                     
                     
                        Οι καταγγέλλοντες πρέπει να παραθέτουν λεπτομερώς τουλάχιστον τους λόγους της καταγγελίας, καθώς και την τοποθεσία, την ημερομηνία, τον οργανισμό και τον φορέα εκμετάλλευσης που αποτελούν το αντικείμενο της καταγγελίας, κατά περίπτωση.
                     
                  
                        6.
                     
                     
                        Εάν το επιβάλλει η περίσταση, οι καταγγελίες μπορούν να υποβάλλονται ανώνυμα, δυνατότητα που διασφαλίζει τη διατήρηση του εμπιστευτικού χαρακτήρα των στοιχείων ταυτότητας του αιτούντος.
                     
                  
                        7.
                     
                     
                        Στο πλαίσιο των μηχανισμών πρέπει να αποφεύγεται, στον μέγιστο δυνατό βαθμό, η επιβολή χρονικών περιορισμών ως προς την προθεσμία εντός της οποίας πρέπει να υποβάλλεται μια καταγγελία.
                     
                  
                        8.
                     
                     
                        Οι μηχανισμοί πρέπει να διασφαλίζουν την εξέταση των καταγγελιών αμέσως μετά την υποβολή τους από τον αιτούντα.
                     
                  
                        9.
                     
                     
                        Οι μηχανισμοί πρέπει να είναι διαφανείς όσον αφορά τόσο την αναγνώριση του παραδεκτού και την παρακολούθηση των καταγγελιών όσο και τη διασφάλιση της εξέτασης των καταγγελιών εγκαίρως και με τον ενδεδειγμένο τρόπο.
                     
                  
                        10.
                     
                     
                        Οι εσωτερικοί έλεγχοι κάθε συμμετέχοντος φορέα πρέπει να διασφαλίζουν ότι οι καταγγελίες εξετάζονται δεόντως και δεν αγνοούνται.
                     
                  
                        11.
                     
                     
                        Οι φάκελοι της καταγγελίας δεν πρέπει να σχολιάζονται δημοσίως έως ότου ληφθεί σχετική απόφαση και ενημερωθούν για την εν λόγω απόφαση όλα τα εμπλεκόμενα μέρη, συμπεριλαμβανομένων των οργανώσεων της κοινωνίας των πολιτών που τους παρέχουν στήριξη.
                     
                  
                        12.
                     
                     
                        Πριν από τη δημοσίευση των φακέλων της καταγγελίας πρέπει να λαμβάνεται υπόψη η ασφάλεια του αιτούντος, συμπεριλαμβανομένης της επιλογής διατήρησης της ανωνυμίας του αιτούντος, εάν αυτό κρίνεται σκόπιμο.
                     
                  
                        13.
                     
                     
                        Στο πλαίσιο των μηχανισμών τους οποίους εφαρμόζουν οι φορείς, πρέπει να διασφαλίζεται η τεκμηρίωση και ο χειρισμός των καταγγελιών από υπαλλήλους οι οποίοι είναι διαφορετικοί, ανεξάρτητοι από τους υπαλλήλους που εμπλέκονται άμεσα στη λήψη της αρχικής απόφασης και δεν τελούν υπό την εξουσία τους. Οι φορείς οφείλουν επίσης να προστατεύουν τους υπαλλήλους από πιθανά αντίποινα.
                     
                  
                        14.
                     
                     
                        Τα αιτήματα των αιτούντων πρέπει να απαντώνται ή να διεκπεραιώνονται δεόντως. Σε περίπτωση απόρριψης, η σχετική απόφαση πρέπει να αιτιολογείται δεόντως.
                     
                  
                        15.
                     
                     
                        Σε περίπτωση απόρριψης ή αδυναμίας διευθέτησης καταγγελίας στο αρχικό επίπεδο, το ενδιαφερόμενο μέρος δύναται να προσφύγει στο αμέσως ανώτερο επίπεδο, όπως προβλέπεται στην ενότητα 10.3, και, τελικώς, στην αρμόδια δικαστική αρχή.
                     
                  Σε περίπτωση καταγγελίας που αποτελεί αποτέλεσμα μη συμμόρφωσης προς το ΣΔΝ, εφαρμόζονται οι όροι που περιγράφονται στην ενότητα 9. Όπως διευκρινίζεται στην ενότητα 10.2, οι διαδικασίες παραλαβής, καταχώρισης και χειρισμού των καταγγελιών βασίζονται στις αρχές που παρατίθενται σε αυτή την ενότητα και θα αναπτυχθούν κατά τη διάρκεια του προπαρασκευαστικού και οργανωτικού σταδίου της παρούσας συμφωνίας. Στο πλαίσιο των διαδικασιών αυτών θα καθορίζονται, μεταξύ άλλων πτυχών, οι προθεσμίες απάντησης στις καταγγελίες και τα κριτήρια διαφάνειας που διέπουν τους συγκεκριμένους μηχανισμούς. Τα πρωτόκολλα και οι κατευθυντήριες γραμμές σχετικά με τους μηχανισμούς χειρισμού καταγγελιών και τα μέτρα που λαμβάνονται υποβάλλονται στην ΚΕΕ.
            Στο πλαίσιο των μηχανισμών χειρισμού καταγγελιών που καθορίζονται ανωτέρω θα τεκμηριώνεται και θα αναλύεται συστηματικά κάθε καταγγελία που παραλαμβάνεται. Το ICF και οι λοιποί συμμετέχοντες οργανισμοί αναπτύσσουν ειδική βάση δεδομένων για την τεκμηρίωση και την παρακολούθηση των καταγγελιών εντός των πεδίων αρμοδιοτήτων τους. Η εν λόγω βάση δεδομένων θα συνδέεται με την κεντρική βάση δεδομένων καταγγελιών του ICF, όπως ορίζεται στην ενότητα 9.
            Οι μηχανισμοί χειρισμού καταγγελιών θα βασίζονται στη στενή συνεργασία μεταξύ όλων των ενδιαφερόμενων μερών, ιδίως του οργανισμού που αποτελεί το αντικείμενο της καταγγελίας. Προς τον σκοπό αυτόν, το ICF συνάπτει συμφωνίες συνεργασίας με τους δημόσιους φορείς που συμμετέχουν στην παρούσα συμφωνία, ούτως ώστε να διευκολύνονται η ανταλλαγή πληροφοριών και η συνεργασία, καθώς και ο χειρισμός και η παρακολούθηση των καταγγελιών, και να εξασφαλίζεται, ειδικότερα, η διαβίβαση πληροφοριών σε περίπτωση που η καταγγελία δεν έχει παραδοθεί αρχικά στον αρμόδιο φορέα.
            Το ICF συνάπτει επίσης συμφωνίες συνεργασίας με οργανώσεις της κοινωνίας των πολιτών οι οποίες ενδιαφέρονται για τη λειτουργία του μηχανισμού που εφαρμόζει το ICF, με σκοπό τον χειρισμό καταγγελιών, την παρακολούθησή τους και τη δημοσίευση τελικών εκθέσεων σχετικά με τη διερεύνηση των καταγγελιών κατά τρόπο συντονισμένο και συμπληρωματικό προς τις εργασίες του ICF και των λοιπών δημόσιων φορέων που συμμετέχουν στο ΣΔΝ.
            Οι διαδικασίες, οι κατευθυντήριες γραμμές, οι απαιτήσεις και οι αξιολογήσεις όσον αφορά τους μηχανισμούς χειρισμού καταγγελιών, καθώς και οι συμφωνίες συνεργασίας που αναφέρονται ανωτέρω, θα αναπτυχθούν και θα τεθούν σε εφαρμογή πριν από την έκδοση της πρώτης άδειας FLEGT.
            11.   ΜΗΧΑΝΙΣΜΟΙ ΔΙΑΒΟΥΛΕΥΣΗΣ, ΣΥΜΜΕΤΟΧΗΣ ΚΑΙ ΣΥΝΤΟΝΙΣΜΟΥ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΟΥ ΣΔΝ
            Η εφαρμογή του ΣΔΝ για τα προϊόντα ξυλείας προϋποθέτει τη συμμετοχή όλων των εμπλεκόμενων φορέων, με σαφή καθορισμό των ρόλων και των ευθυνών τους, βάσει των αρμοδιοτήτων που τους εκχωρούνται από τον νόμο, προκειμένου να αξιοποιούνται πλήρως η εμπειρογνωσία και η συμπληρωματικότητά τους.
            Για την εξασφάλιση αποτελεσματικού συντονισμού, διαβούλευσης και συμμετοχής μεταξύ των φορέων, των ενδιαφερόμενων μερών, του κράτους, του ιδιωτικού τομέα, της κοινωνίας των πολιτών, καθώς και των αυτόχθονων πληθυσμών και των πληθυσμών αφρικανικής καταγωγής της Ονδούρας, οι εν λόγω ομάδες συμφωνούν να επιδιώκουν την επίτευξη συναίνεσης σε θεμελιώδη ζητήματα που βαίνουν πέραν των διαφορετικών ευθυνών και αρμοδιοτήτων τους.
            Ο συντονισμός αυτός μπορεί να επιτευχθεί σε δύο συμπληρωματικά επίπεδα: στρατηγικό και επιχειρησιακό. Το στρατηγικό επίπεδο παρέχει τη δυνατότητα καθορισμού κοινών διαδικασιών επαλήθευσης, ενώ το επιχειρησιακό επίπεδο καθιστά εφικτή την πρακτική εφαρμογή των εν λόγω διαδικασιών, στο πλαίσιο των οποίων δεν επιβάλλεται κανένας περιορισμός ως προς τη συμμετοχή των διαφόρων φορέων.
            11.1   Κοινή επιτροπή εφαρμογής (JIC)
            Πρόκειται για το ανώτατο όργανο συντονισμού μεταξύ της Ονδούρας και της Ένωσης το οποίο, σύμφωνα με το άρθρο 19 και το παράρτημα X της παρούσας συμφωνίας, είναι αρμόδιο για την εποπτεία και την παρακολούθηση της εφαρμογής της συμφωνίας, συμπεριλαμβανομένης της διαχείρισης του ανεξάρτητου ελέγχου. Η ΚΕΕ διευκολύνει επίσης τον διάλογο και τις ανταλλαγές πληροφοριών μεταξύ των μερών.
            Η συμμετοχή των ενδιαφερόμενων μερών της Ονδούρας στην ΚΕΕ αντικατοπτρίζει τις διάφορες ομάδες ενδιαφερόμενων μερών στον δασικό τομέα της Ονδούρας: τον δημόσιο και τον ιδιωτικό τομέα, την κοινωνία των πολιτών, τους αυτόχθονες πληθυσμούς και τους πληθυσμούς αφρικανικής καταγωγής της Ονδούρας, τις τοπικές κοινότητες, καθώς και άλλες ομάδες, όπου είναι αναγκαίο.
            Όσον αφορά την εφαρμογή του ΣΔΝ, η ΚΕΕ θα είναι αρμόδια για την κατάρτιση, την έγκριση και την εποπτεία όλων των εγγράφων επαλήθευσης και των διαδικασιών που αναφέρονται στο παρόν παράρτημα και θα προσδιοριστούν από τα συμβαλλόμενα μέρη κατά τη διάρκεια τόσο του προπαρασκευαστικού και οργανωτικού σταδίου όσο και του σταδίου εφαρμογής της παρούσας συμφωνίας.
            Κατά τα οριζόμενα στο άρθρο 14 της παρούσας συμφωνίας, τα μέρη εγκρίνουν επίσης, μέσω της ΚΕΕ, χρονοδιάγραμμα εφαρμογής για την παρούσα συμφωνία. Όπως και στην περίπτωση του χρονοδιαγράμματος εφαρμογής για τα συμπληρωματικά και υποστηρικτικά μέτρα που περιγράφονται στο παρόν παράρτημα, στο εν λόγω χρονοδιάγραμμα παρατίθενται επίσης λεπτομερώς τα στάδια εφαρμογής για την παρούσα συμφωνία, όπως συνομολογούνται από τα μέρη, έως και την έκδοση της πρώτης άδειας FLEGT.
            11.2   Τεχνική επιτροπή
            Πρόκειται για το ανώτατο συντονιστικό όργανο της Ονδούρας και σε αυτό περιλαμβάνονται όλα τα ενδιαφερόμενα μέρη: δημόσιοι φορείς, ιδιωτικός τομέας, κοινωνία των πολιτών και αυτόχθονες πληθυσμοί και πληθυσμοί αφρικανικής καταγωγής της Ονδούρας. Η τεχνική επιτροπή είναι αρμόδια για τα εξής:
            
                        —
                     
                     
                        Παροχή στρατηγικών πληροφοριακών στοιχείων στην ΚΕΕ για τη διευκόλυνση της διαδικασίας λήψης αποφάσεων με σκοπό την υποστήριξη της αποτελεσματικής εφαρμογής της παρούσας συμφωνίας.
                     
                  
                        —
                     
                     
                        Παρακολούθηση των διαδικασιών εφαρμογής της παρούσας συμφωνίας, βάσει του συμφωνηθέντος χρονοδιαγράμματος μεταξύ των μερών.
                     
                  
                        —
                     
                     
                        Παρακολούθηση της συμμόρφωσης προς τα υποστηρικτικά μέτρα που καθορίζονται στο παράρτημα VIII.
                     
                  
                        —
                     
                     
                        Διευκόλυνση του διαλόγου και επίτευξη συμφωνίας για την εξασφάλιση της συμμετοχής όλων των φορέων που συνδέονται με την παρούσα συμφωνία.
                     
                  
                        —
                     
                     
                        Άσκηση επιρροής στους δημόσιους οργανισμούς και λοιπούς φορείς για την επίσπευση της διαδικασίας λήψης αποφάσεων όσον αφορά τη συμμόρφωση προς την παρούσα συμφωνία.
                     
                  11.3   Διοργανική Γραμματεία για την Εφαρμογή της ΕΣΕΣ-FLEGT (SIIAVA)
            Σε επίπεδο στρατηγικής, το κράτος της Ονδούρας, μέσω κατάλληλης νομικής πράξης, συγκροτεί τη Διοργανική Γραμματεία για την Εφαρμογή της ΕΣΕΣ-FLEGT (SIIAVA), η οποία απαρτίζεται από εκπροσώπους των φορέων του δημόσιου τομέα που συνδέονται με το ΣΔΝ. Το εν λόγω όργανο παρέχει δυνατότητες διαλόγου και συντονισμού που θα καταστήσουν εφικτή την εφαρμογή του ΣΔΝ.
            Στο πλαίσιο της SIIAVA, οι δημόσιοι φορείς συντονίζουν τις ενέργειές τους με σκοπό την εφαρμογή των μηχανισμών επαλήθευσης που καθορίζονται στα παραρτήματα II και V της παρούσας συμφωνίας, διασφαλίζοντας κατά τον τρόπο αυτόν την εφαρμογή της νομοθεσίας στους συγκεκριμένους τομείς που περιλαμβάνονται στον ορισμό της νομιμότητας και στο ΣΔΝ.
            Οι εν λόγω φορείς πρέπει να διαθέτουν τις ικανότητες, τους πόρους και τα μέσα που απαιτούνται για την παρακολούθηση και την εφαρμογή του ΣΔΝ και οφείλουν, συνεπώς, να αναπτύξουν τη δυναμικότητα του απασχολούμενου προσωπικού στους φορείς και στις κρατικές υπηρεσίες που έχουν αναλάβει την ευθύνη για την εφαρμογή του. Σε αυτό το πλαίσιο, το παράρτημα VIII περιλαμβάνει ειδικό συμπληρωματικό μέτρο σχετικά με τη SIIAVA.
            Για την επαλήθευση της συμμόρφωσης προς την εφαρμογή των δεικτών που περιέχονται στους πίνακες αξιολόγησης της νομιμότητας και προς τις απαιτήσεις του ΣΔΝ, καθώς και για την επαλήθευση της παρακολούθησής τους, οι οργανισμοί που εντάσσονται στη SIIAVA υποβάλλουν στη SIIAVA και στην τεχνική επιτροπή, κατά περίπτωση, περιοδικές εκθέσεις σχετικά με την πρόοδο που επιτυγχάνεται όσον αφορά τόσο την ανάπτυξη και την εφαρμογή του ΣΔΝ όσο και τις προκλήσεις που εγείρονται. Η SIIAVA λαμβάνει υπόψη τις εν λόγω περιοδικές εκθέσεις των οργανισμών που συμμετέχουν στο ΣΔΝ, καθώς και τα δεδομένα και τις πληροφορίες που παρέχονται από τις διάφορες μονάδες και τα συστήματα πληροφοριών των οργανισμών αυτών.
            Για την αντιμετώπιση της συστηματικής μη συμμόρφωσης προς τις προβλεπόμενες στα παραρτήματα II και V της παρούσας συμφωνίας απαιτήσεις η οποία συνεπάγεται την τέλεση περιβαλλοντικών εγκλημάτων, η SIIAVA προβαίνει σε ανάλυση των αποτελεσμάτων άλλων μηχανισμών που εφαρμόζονται από το ICF και άλλους συμμετέχοντες οργανισμούς στο ΣΔΝ. Στους μηχανισμούς αυτούς περιλαμβάνονται κινητές μονάδες και μόνιμα σημεία ελέγχου, η εθνική διοργανική δύναμη ασφαλείας (FUSINA) και η διοργανική ειδική ομάδα για την καταπολέμηση του περιβαλλοντικού εγκλήματος (FTIA), με την υποστήριξη, μεταξύ άλλων, της εθνικής αστυνομίας πρόληψης, της ειδικής υπηρεσίας δίωξης εγκλημάτων κατά του περιβάλλοντος, της Γενικής Εισαγγελίας και των ενόπλων δυνάμεων της Ονδούρας.
            Επιπλέον, η SIIAVA παραλαμβάνει και λαμβάνει υπόψη τις εκθέσεις κοινωνικής εποπτείας που καταρτίζουν η CONADEH, τα γνωμοδοτικά συμβούλια για τη δασοκομία, τις προστατευόμενες περιοχές και την άγρια πανίδα και χλωρίδα (CCF) και η κοινωνία των πολιτών, καθώς και τις καταγγελίες που υποβάλλουν οι διάφοροι φορείς σχετικά με τη λειτουργία του ΣΔΝ και δεν έχουν διευθετηθεί από τους δημόσιους οργανισμούς που συμμετέχουν στο ΣΔΝ, όπως ορίζεται στην ενότητα 10. Ο χειρισμός των καταγγελιών αυτών πραγματοποιείται αμελλητί και με τη δέουσα επιμέλεια, και παρέχεται αμέσως απάντηση.
            Η SIIAVA υποβάλλει τα πληροφοριακά στοιχεία που της διαβιβάζουν οι εκπρόσωποί της από τον δημόσιο τομέα στην ΚΕΕ και στην τεχνική επιτροπή για την εκτέλεση των προπαρασκευαστικών και οργανωτικών εργασιών και για την εφαρμογή της παρούσας συμφωνίας. Οι διαδικασίες για τη λειτουργία της SIIAVA θα καθοριστούν επακριβώς κατά το προπαρασκευαστικό και οργανωτικό στάδιο της παρούσας συμφωνίας.
            11.4   Εθνική στρατηγική για τον έλεγχο της παράνομης υλοτομίας και μεταφοράς δασικών προϊόντων (ENCTI) και οι δεσμοί της με την παρούσα συμφωνία
            Το άρθρο 18 παράγραφος 22 του νόμου LFAPVS ορίζει ότι το ICF υποχρεούται να σχεδιάσει και να θέσει σε εφαρμογή την εθνική στρατηγική για τον έλεγχο της παράνομης υλοτομίας και μεταφοράς δασικών προϊόντων (ENCTI). Το ICF πρέπει επίσης να «συντονίζει και να οργανώνει τις δραστηριότητες των οντοτήτων εκπροσώπησης του δασικού τομέα, των προστατευόμενων περιοχών και της άγριας πανίδας και χλωρίδας, προάγοντας τη συμμετοχική και αποκεντρωμένη διαχείριση» (άρθρο 18 παράγραφος 5).
            Όλοι οι άλλοι θεσμικοί φορείς, καθώς και οι οργανώσεις της κοινωνίας των πολιτών, οι ιδιοκτήτες δασών, ο κλάδος της δασοκομίας, στο πλαίσιο των διαφόρων ιδιοτήτων και βαθμών προστιθέμενης αξίας που τον χαρακτηρίζουν, όπως επίσης και οι τοπικές κοινότητες, τα τοπικά συμβούλια, τα γνωμοδοτικά συμβούλια σε περιφερειακό, δημοτικό και τοπικό επίπεδο και άλλοι οικονομικοί τομείς που εμπλέκονται στον τομέα της δασοκομίας, καλούνται από το ICF να συμμετάσχουν ενεργά στην εφαρμογή της ENCTI.
            Στο πλαίσιο της παρούσας συμφωνίας, η εφαρμογή της ENCTI συμβάλλει στον έλεγχο της παράνομης υλοτόμησης και μεταφοράς δασικών προϊόντων και παρέχει στο ICF μια πράξη εκτελεστικού χαρακτήρα. Τα αποτελέσματα που επιτυγχάνονται και οι συστάσεις που διατυπώνονται στο πλαίσιο της ENCTI υποβάλλονται από το ICF στη SIIAVA, το όργανο στο οποίο οι φορείς που είναι κοινοί σε αμφότερες τις διαδικασίες συμμετέχουν και συνδυάζουν τις προσπάθειές τους, αλληλοσυμπληρώνονται και δημιουργούν συνέργειες για την καταπολέμηση των παράνομων δραστηριοτήτων στον τομέα της δασοκομίας. Ιδιαιτέρως σημαντική θα είναι η συμβολή της ειδικής υπηρεσίας δίωξης εγκλημάτων κατά του περιβάλλοντος (FEMA), της Γενικής Εισαγγελίας, της εθνικής αστυνομίας, των ενόπλων δυνάμεων της Ονδούρας, του δικαστικού σώματος, των δήμων και της Εθνικής Επιτροπής Ανθρωπίνων Δικαιωμάτων στην Ονδούρα.
            Στο πλαίσιο των καθηκόντων της όσον αφορά την εξασφάλιση συντονισμού μεταξύ των φορέων που συμμετέχουν στην παρούσα συμφωνία, η SIIAVA αναλύει τα αποτελέσματα της ENCTI που υποβάλλει το ICF, με σκοπό την αντιμετώπιση των συστηματικών περιβαλλοντικών εγκλημάτων και την ανάθεση ευθυνών, καθώς και την ανάθεση των προσδοκώμενων δράσεων εκ μέρους των συμμετεχόντων φορέων. Γνωστοποιεί επίσης πληροφορίες σχετικά με τη λειτουργία των κινητών μονάδων και των μόνιμων σημείων ελέγχου, καθώς και τα αποτελέσματα που λαμβάνονται από την εθνική διοργανική δύναμη ασφαλείας και τη διοργανική ειδική ομάδα για την καταπολέμηση του περιβαλλοντικού εγκλήματος.
            12.   ΜΕΤΡΑ ΕΝΘΑΡΡΥΝΣΗΣ, ΠΡΟΩΘΗΣΗΣ, ΔΙΑΣΦΑΛΙΣΗΣ ΚΑΙ ΜΕΤΡΙΑΣΜΟΥ ΠΟΥ ΑΠΟΣΚΟΠΟΥΝ ΣΤΗΝ ΕΞΑΣΦΑΛΙΣΗ ΤΗΣ ΣΥΜΜΕΤΟΧΗΣ ΤΩΝ ΔΙΑΦΟΡΩΝ ΦΟΡΕΩΝ ΤΟΥ ΤΟΜΕΑ ΣΤΗΝ ΕΦΑΡΜΟΓΗ ΤΟΥ ΣΔΝ
            Η διακυβέρνηση του εθνικού δασικού τομέα παρουσιάζει πολλές προκλήσεις, οι οποίες προκύπτουν, μεταξύ άλλων παραγόντων, από τη δυσκολία διασφάλισης της νομιμότητας των δραστηριοτήτων των πολυάριθμων φορέων εκμετάλλευσης του τομέα της δασοκομίας, συμπεριλαμβανομένων των επιχειρήσεων μικρής κλίμακας. Ως προς το σημείο αυτό, η εφαρμογή του ΣΔΝ παρέχει δυνατότητες για την αντιμετώπιση των εν λόγω προκλήσεων μέσω της συμμετοχής των φορέων που δραστηριοποιούνται στην αλυσίδα εφοδιασμού σε εθνικό επίπεδο, καθώς και μέσω του προσδιορισμού συγκεκριμένων μέτρων για την ενίσχυση και τη βελτίωση της συμμόρφωσης όλων των φορέων προς τις νομοθετικές διατάξεις, διευκολύνοντας κατά τον τρόπο αυτόν την εφαρμογή της παρούσας συμφωνίας.
            Η εφαρμογή του ΣΔΝ κατά τη διάρκεια του προπαρασκευαστικού και οργανωτικού σταδίου της ΕΣΕΣ θα πραγματοποιηθεί σταδιακά, με την κατά προτεραιότητα εφαρμογή των απαιτούμενων μέτρων για τη διασφάλιση της νομιμότητας των προϊόντων που προορίζονται για εξαγωγή. Και τούτο διότι πολλοί φορείς εκμετάλλευσης, ιδίως μικρότερης κλίμακας, οι οποίοι παράγουν προϊόντα για την εθνική αγορά εργάζονται άτυπα και χρειάζονται πιθανότατα περισσότερο χρόνο για την πλήρη συμμόρφωσή τους προς τις εθνικές νομοθετικές διατάξεις και τις απαιτήσεις του ΣΔΝ.
            Παρότι η εφαρμογή του ΣΔΝ θα πραγματοποιηθεί σταδιακά, οι προβλεπόμενες δραστηριότητες στο παράρτημα VIII, οι οποίες επικεντρώνονται στην εθνική αγορά, θα ξεκινήσουν παράλληλα με το προπαρασκευαστικό και οργανωτικό στάδιο της παρούσας συμφωνίας, ούτως ώστε να διευκολυνθεί η σταδιακή συμμόρφωση προς τις νομοθετικές διατάξεις όλων των φορέων εκμετάλλευσης προϊόντων ξυλείας που δραστηριοποιούνται στην Ονδούρα. Στις εν λόγω δραστηριότητες περιλαμβάνονται τα συμπληρωματικά μέτρα που καθορίζονται στο παράρτημα VIII για τον εντοπισμό προβλημάτων συμμόρφωσης και την ενίσχυση των ικανοτήτων των φορέων εκμετάλλευσης του τομέα της δασοκομίας.
            Σε έγγραφο που θα καταρτιστεί υπό την ευθύνη της ΚΕΕ θα περιγράφονται τα συμπληρωματικά μέτρα που θα εξεταστούν στο πλαίσιο της SIIAVA και της ΚΕΕ για την ενίσχυση της συμμετοχής των διαφόρων φορέων στην εφαρμογή του ΣΔΝ.
            
               (1)  Οι δικαστικοί λειτουργοί είναι οι δημόσιοι υπάλληλοι του κράτους που παρεμβαίνουν στο δικαστικό σύστημα και εκτελούν ουσιώδη καθήκοντα για τον σεβασμό και τη διαφύλαξη των δικαιωμάτων των πολιτών. Σύμφωνα με το άρθρο 314 του Συντάγματος, τα δικαιοδοτικά όργανα είναι αρμόδια για την εφαρμογή της νομοθεσίας σε επιμέρους υποθέσεις, καθώς και για την έκδοση και εκτέλεση αποφάσεων· όταν κρίνεται αναγκαίο, μπορεί να απαιτείται υποστήριξη από τις αρχές επιβολής του νόμου.
            
               (2)  Τα γνωμοδοτικά συμβούλια για τη δασοκομία, τις προστατευόμενες περιοχές και την άγρια πανίδα και χλωρίδα αποτελούν όργανα στα οποία συμμετέχει το κοινό και τα οποία παρέχουν συμβουλές και υποστήριξη στο ICF και δραστηριοποιούνται σε εθνικό, περιφερειακό, δημοτικό και κοινοτικό επίπεδο (άρθρα 21 έως 28 του νόμου περί δασοκομίας).
            
               (3)  Ley Especial de Fomento para las Organizaciones No Gubernamentales de Desarrollo [ειδικός νόμος για την προώθηση των αναπτυξιακών μη κυβερνητικών οργανώσεων (αναπτυξιακές ΜΚΟ)], διάταγμα αριθ. 32-2011.
            
               (4)  ΕΕ ΕΕ L 295 της 12.11.2010, σ. 23.
         
      
      
         
            Προσάρτημα 1
            ΣΤΑΔΙΑ ΤΗΣ ΑΛΥΣΙΔΑΣ ΕΦΟΔΙΑΣΜΟΥ (ΠΕΥΚΟΔΑΣΟΣ)
            
                         
                     
                     
                        
                                    1
                                 
                                 
                                    Προσδιορισμός του προϊόντος
                                 
                              
                     
                        
                                    2
                                 
                                 
                                    Δήλωση δεδομένων
                                 
                              
                     
                        
                                    3
                                 
                                 
                                    Επαλήθευση δεδομένων
                                 
                              
                  
                        
                                    2.1
                                 
                                 
                                    Δραστηριότητα και ευθύνη
                                 
                              
                     
                        
                                    2.2
                                 
                                 
                                    Δεδομένα προς δήλωση
                                 
                              
                     
                        
                                    3.1
                                 
                                 
                                    Επικύρωση
                                 
                              
                     
                        
                                    3.2
                                 
                                 
                                    Έλεγχος συμφωνίας δεδομένων
                                 
                              
                  
                        
                                    1.
                                 
                                 
                                    Εισαγωγή προϊόντων ξυλείας
                                 
                              
                     
                        Το προϊόν προσδιορίζεται στην ενιαία τελωνειακή διασάφηση (ΕΤΔ) και στις λεπτομέρειες προϊόντος που αναγράφονται στο τιμολόγιο εισαγωγής.
                     
                     
                        Ο εισαγωγέας, μέσω της ΕΤΔ και του τιμολογίου εισαγωγής για κάθε αποστολή.
                     
                     
                        Για κάθε αποστολή, στο τιμολόγιο εισαγωγής και στην ΕΤΔ αναγράφονται τα ακόλουθα στοιχεία:
                        
                                    —
                                 
                                 
                                    αριθμός τελωνειακής σφραγίδας,
                                 
                              
                                    —
                                 
                                 
                                    προέλευση,
                                 
                              
                                    —
                                 
                                 
                                    στοιχεία εισαγωγέα,
                                 
                              
                                    —
                                 
                                 
                                    περιγραφή του προϊόντος (είδη),
                                 
                              
                                    —
                                 
                                 
                                    ποσότητα (βάρος και/ή όγκος),
                                 
                              
                                    —
                                 
                                 
                                    δασμολογική κλάση,
                                 
                              
                                    —
                                 
                                 
                                    εφαρμοζόμενο τελωνειακό καθεστώς,
                                 
                              
                                    —
                                 
                                 
                                    κωδικός μεταφοράς.
                                 
                              
                     
                        Η τελωνειακή αρχή επαληθεύει συστηματικά τα συνοδευτικά έγγραφα της αποστολής και μπορεί να προβαίνει σε φυσικό έλεγχο των εμπορευμάτων βάσει των εγγράφων τεκμηρίωσης (ΕΤΔ και τιμολόγιο), ανάλογα με το επίπεδο του εντοπισθέντος κινδύνου.
                     
                     
                        Η εισαγωγή προϊόντων ξυλείας αποτελεί ένα από τα πρώτα στάδια της αλυσίδας εφοδιασμού και δεν είναι δυνατή η σύγκριση των δεδομένων με προηγούμενα στάδια.
                     
                  
                        Παρατηρήσεις:
                        
                                    —
                                 
                                 
                                    Θα θεσπιστούν κατάλληλες διαδικασίες για την επαλήθευση και τον έλεγχο των εισαγωγών προϊόντων ξυλείας δυνάμει της σύμβασης CITES (θέσπιση των εν λόγω διαδικασιών σε συνεργασία με την τελωνειακή αρχή, το SAG και το ICF).
                                 
                              
                                    —
                                 
                                 
                                    Εφαρμοζόμενο τελωνειακό καθεστώς: ορίζει τον τελικό προορισμό των εμπορευμάτων και καθορίζεται από τον εισαγωγέα (π.χ. ελεύθερη ζώνη, αποθήκη τελωνειακής αποταμίευσης, διαμετακόμιση, τελική κατανάλωση ή χρήση).
                                 
                              
                                    —
                                 
                                 
                                    Κωδικός μεταφοράς: ορίζει το μέσο μεταφοράς (τύπος, χωρητικότητα κ.λπ.).
                                 
                              
                  
                        
                                    2.
                                 
                                 
                                    Διαμετακόμιση προϊόντων ξυλείας
                                 
                              
                     
                        Το προϊόν προσδιορίζεται στην ενιαία διασάφηση διαμετακόμισης και στις λεπτομέρειες προϊόντος που αναγράφονται στο τιμολόγιο.
                     
                     
                        Ο εισαγωγέας, μέσω της ενιαίας διασάφησης διαμετακόμισης και του τιμολογίου για κάθε αποστολή.
                     
                     
                        Για κάθε αποστολή, στο τιμολόγιο και στην ενιαία διασάφηση διαμετακόμισης αναγράφονται τα ακόλουθα στοιχεία:
                        
                                    —
                                 
                                 
                                    αριθμός τελωνειακής σφραγίδας,
                                 
                              
                                    —
                                 
                                 
                                    προέλευση,
                                 
                              
                                    —
                                 
                                 
                                    στοιχεία εισαγωγέα,
                                 
                              
                                    —
                                 
                                 
                                    περιγραφή του προϊόντος (είδη),
                                 
                              
                                    —
                                 
                                 
                                    ποσότητα (βάρος και/ή όγκος),
                                 
                              
                                    —
                                 
                                 
                                    δασμολογική κλάση,
                                 
                              
                                    —
                                 
                                 
                                    εφαρμοζόμενο τελωνειακό καθεστώς,
                                 
                              
                                    —
                                 
                                 
                                    κωδικός μεταφοράς.
                                 
                              
                     
                        Η τελωνειακή αρχή επαληθεύει συστηματικά τα συνοδευτικά έγγραφα της αποστολής και μπορεί να προβαίνει σε φυσικό έλεγχο του μέσου μεταφοράς βάσει των εγγράφων τεκμηρίωσης (ενιαία διασάφηση διαμετακόμισης και τιμολόγιο), ανάλογα με το επίπεδο του εντοπισθέντος κινδύνου.
                     
                     
                        Η τελωνειακή αρχή ελέγχει τη συμφωνία των πληροφοριών που αναγράφονται στην ενιαία διασάφηση διαμετακόμισης και καταγράφονται κατά την είσοδο, με τις πληροφορίες που αναγράφονται στην ενιαία διασάφηση διαμετακόμισης κατά την έξοδο, με τη χρήση του εργαλείου ΤΠ για τη διεθνή διαμετακόμιση εμπορευμάτων (TIM).
                     
                  
                        Παρατηρήσεις:
                        
                                    —
                                 
                                 
                                    Δεν επιτρέπεται η είσοδος των υπό διαμετακόμιση προϊόντων ξυλείας στην αλυσίδα εφοδιασμού.
                                 
                              
                                    —
                                 
                                 
                                    Θα θεσπιστούν κατάλληλες διαδικασίες για την επαλήθευση και τον έλεγχο των εισαγωγών προϊόντων ξυλείας δυνάμει της σύμβασης CITES (θέσπιση των εν λόγω διαδικασιών σε συνεργασία με την τελωνειακή αρχή, το SAG και το ICF).
                                 
                              
                                    —
                                 
                                 
                                    Εφαρμοζόμενο τελωνειακό καθεστώς: ορίζει τον τελικό προορισμό των εμπορευμάτων και καθορίζεται από τον εισαγωγέα (π.χ. ελεύθερη ζώνη, αποθήκη τελωνειακής αποταμίευσης, διαμετακόμιση, τελική κατανάλωση ή χρήση).
                                 
                              
                                    —
                                 
                                 
                                    Κωδικός μεταφοράς: ορίζει το μέσο μεταφοράς που χρησιμοποιείται.
                                 
                              
                  
                        
                                    3.
                                 
                                 
                                    Δασική απογραφή
                                 
                              (Στην περίπτωση των εθνικών δασικών περιοχών που εκχωρούνται σε κοινοτικές ομάδες, ο ιδιοκτήτης της γης είναι το κράτος της Ονδούρας και ο κάτοχος του σχεδίου διαχείρισης είναι η αντίστοιχη κοινοτική ομάδα.)
                     
                  
                        
                                    3.1
                                 
                                 
                                    Δασική απογραφή σε ετήσια επιχειρησιακά σχέδια στο πλαίσιο σχεδίων διαχείρισης δασών
                                 
                              
                     
                        Δασική απογραφή για κάθε τόπο υλοτόμησης που περιλαμβάνεται στο ετήσιο επιχειρησιακό σχέδιο. Επιτόπου, κάθε δένδρο προς κοπή επισημαίνεται με χρώμα στον κορμό και στη βάση.
                     
                     
                        Ο κάτοχος του σχεδίου διαχείρισης δασών υποβάλλει στο ICF την αίτηση έγκρισης του ετήσιου επιχειρησιακού σχεδίου, το οποίο περιέχει τη δασική απογραφή.
                     
                     
                        Στη δασική απογραφή του ετήσιου επιχειρησιακού σχεδίου περιλαμβάνονται τα ακόλουθα στοιχεία:
                        
                                    —
                                 
                                 
                                    γεωγραφική θέση και έκταση κάθε τόπου υλοτόμησης,
                                 
                              
                                    —
                                 
                                 
                                    αριθμός των δένδρων προς υλοτόμηση, και
                                 
                              
                                    —
                                 
                                 
                                    όγκος προς απόληψη.
                                 
                              
                     
                        Κατά την επιτόπια επιθεώρηση, το ICF προβαίνει στις ακόλουθες ενέργειες:
                        
                                    —
                                 
                                 
                                    Επαλήθευση της σήμανσης των ορίων επιτόπου, μέσω της σύγκρισής τους με τη γεωγραφική περιγραφή κάθε τόπου υλοτόμησης που αναγράφεται στο ετήσιο επιχειρησιακό σχέδιο.
                                 
                              
                                    —
                                 
                                 
                                    Δειγματοληψία των δένδρων προς απόληψη και εκτίμηση του όγκου ανά τόπο υλοτόμησης, μέσω της σύγκρισής τους με τα επιτόπου συλλεχθέντα δεδομένα που υποβάλλονται μαζί με την αίτηση έγκρισης του ετήσιου επιχειρησιακού σχεδίου.
                                 
                              
                     
                        Το ICF ελέγχει τη συμφωνία των δεδομένων που περιλαμβάνονται στην αίτηση έγκρισης του ετήσιου επιχειρησιακού σχεδίου με τα δεδομένα που περιέχονται στο χρονοδιάγραμμα υλοτομίας του εγκεκριμένου σχεδίου διαχείρισης δασών.
                     
                  
                        Παρατηρήσεις:
                        
                                    —
                                 
                                 
                                    Τα ετήσια επιχειρησιακά σχέδια καταρτίζονται για περιοχές με σχέδιο διαχείρισης δασών.
                                 
                              
                                    —
                                 
                                 
                                    Ως χώροι υλοτόμησης νοούνται οι διοικητικές μονάδες από τις οποίες απαρτίζεται ένα ετήσιο επιχειρησιακό σχέδιο.
                                 
                              
                  
                        
                                    3.2
                                 
                                 
                                    Δασική απογραφή σε ετήσια σχέδια υλοτόμησης στο πλαίσιο ειδικών σχεδίων για γεωργοδασοκομικά συστήματα
                                 
                              
                     
                        Δασική απογραφή που περιλαμβάνεται στο ετήσιο σχέδιο υλοτόμησης με λεπτομερή στοιχεία του όγκου προς απόληψη ανά είδος. Επιτόπου, κάθε δένδρο προς κοπή επισημαίνεται με χρώμα στον κορμό και στη βάση.
                     
                     
                        Ο κάτοχος του ειδικού σχεδίου για γεωργοδασοκομικά συστήματα υποβάλλει στο ICF την αίτηση έγκρισης του ετήσιου σχεδίου υλοτόμησης, το οποίο περιέχει τη δασική απογραφή.
                     
                     
                        Στη δασική απογραφή του ετήσιου σχεδίου υλοτόμησης περιλαμβάνονται τα ακόλουθα στοιχεία:
                        
                                    —
                                 
                                 
                                    γεωγραφική θέση και έκταση του ετήσιου σχεδίου υλοτόμησης,
                                 
                              
                                    —
                                 
                                 
                                    αριθμός των δένδρων προς υλοτόμηση ανά είδος, και
                                 
                              
                                    —
                                 
                                 
                                    όγκος προς απόληψη ανά είδος.
                                 
                              
                     
                        Η επιτόπια επιθεώρηση του ICF υποβάλλεται σε σύγκριση με την αίτηση έγκρισης του ετήσιου σχεδίου υλοτόμησης προκειμένου να ελεγχθούν τα ακόλουθα στοιχεία:
                        
                                    —
                                 
                                 
                                    σήμανση των ορίων του ετήσιου σχεδίου υλοτόμησης,
                                 
                              
                                    —
                                 
                                 
                                    ποσότητα των δένδρων προς υλοτόμηση ανά είδος και
                                 
                              
                                    —
                                 
                                 
                                    όγκος προς απόληψη ανά είδος.
                                 
                              
                     
                        Το ICF ελέγχει τη συμφωνία των δεδομένων που περιλαμβάνονται στην αίτηση έγκρισης του ετήσιου σχεδίου υλοτόμησης με τα δεδομένα που περιλαμβάνονται στο εγκεκριμένο ειδικό σχέδιο για γεωργοδασοκομικά συστήματα.
                     
                  
                        Παρατηρήσεις: Τα ετήσια σχέδια υλοτόμησης καταρτίζονται για περιοχές με ειδικό σχέδιο για γεωργοδασοκομικά συστήματα.
                     
                  
                        
                                    3.3
                                 
                                 
                                    Δασική απογραφή σε σχέδια διάσωσης
                                 
                              
                     
                        Κάθε δένδρο προς υλοτόμηση επισημαίνεται με χρώμα στον κορμό και στη βάση.
                     
                     
                        Ο αιτών υποβάλλει τη δασική απογραφή στην αίτηση έγκρισης του σχεδίου διάσωσης από το ICF.
                     
                     
                        Στη δασική απογραφή του σχεδίου διάσωσης περιλαμβάνονται για κάθε δένδρο τα ακόλουθα στοιχεία:
                        
                                    —
                                 
                                 
                                    γεωγραφική θέση,
                                 
                              
                                    —
                                 
                                 
                                    όγκος, και
                                 
                              
                                    —
                                 
                                 
                                    είδος.
                                 
                              
                     
                        Η επιτόπια επιθεώρηση του ICF αντιπαραβάλλεται με την αίτηση έγκρισης του σχεδίου διάσωσης προκειμένου να ελεγχθούν τα ακόλουθα στοιχεία:
                        
                                    (1)
                                 
                                 
                                    Δικαιολογημένη αιτία διάσωσης.
                                 
                              
                                    (2)
                                 
                                 
                                    Για κάθε δένδρο που προσδιορίζεται στη δειγματοληψία:
                                    
                                                —
                                             
                                             
                                                γεωγραφική θέση
                                             
                                          
                                                —
                                             
                                             
                                                όγκος, και
                                             
                                          
                                                —
                                             
                                             
                                                είδος.
                                             
                                          
                              
                     
                        Η δασική απογραφή αποτελεί ένα από τα πρώτα στάδια της αλυσίδας εφοδιασμού και δεν είναι δυνατή η σύγκριση των δεδομένων με προηγούμενα στάδια.
                     
                  
                        Παρατηρήσεις:
                        
                                    —
                                 
                                 
                                    Σχέδιο διάσωσης: άδεια υλοτόμησης δένδρων που έχουν προσβληθεί από φυσικά φαινόμενα, επιβλαβείς οργανισμούς ή ασθένειες ή σε περιπτώσεις στις οποίες απαιτείται η εκτέλεση κατασκευαστικών έργων.
                                 
                              
                                    —
                                 
                                 
                                    Θα διευρυνθεί η αρμοδιότητα του ICF να διενεργεί επιθεωρήσεις για όλες τις αιτήσεις έγκρισης σχεδίων διάσωσης σε περιπτώσεις εκδήλωσης εστιών επιβλαβών οργανισμών. Για τον λόγο αυτόν, στο παράρτημα VIII περιλαμβάνεται σχετικό συμπληρωματικό μέτρο.
                                 
                              
                  
                        
                                    3.4
                                 
                                 
                                    Δασική απογραφή σε σχέδια ανάκτησης
                                 
                              
                     
                        Προσδιορισμός των συμπεριλαμβανομένων υπολειμμάτων δένδρων βάσει προγενέστερης άδειας υλοτομίας.
                     
                     
                        Ο κάτοχος προγενέστερης άδειας υλοτομίας υποβάλλει στο ICF την αίτηση έγκρισης σχεδίου ανάκτησης.
                     
                     
                        Στη δασική απογραφή του σχεδίου ανάκτησης περιλαμβάνονται τα ακόλουθα στοιχεία:
                        
                                    —
                                 
                                 
                                    γεωγραφική θέση της περιοχής που αντιστοιχεί στην προγενέστερη άδεια,
                                 
                              
                                    —
                                 
                                 
                                    εκτιμώμενος όγκος των προϊόντων προς απόληψη, και
                                 
                              
                                    —
                                 
                                 
                                    είδη.
                                 
                              
                     
                        Η επιτόπια επιθεώρηση του ICF υποβάλλεται σε σύγκριση με την αίτηση έγκρισης του σχεδίου ανάκτησης προκειμένου να ελεγχθούν τα ακόλουθα στοιχεία:
                        
                                    (1)
                                 
                                 
                                    Δικαιολογημένη αιτία ανάκτησης.
                                 
                              
                                    (2)
                                 
                                 
                                    Γεωγραφική θέση της περιοχής που αντιστοιχεί στην προγενέστερη άδεια.
                                 
                              
                                    (3)
                                 
                                 
                                    Εκτιμώμενος όγκος των προϊόντων προς απόληψη.
                                 
                              
                                    (4)
                                 
                                 
                                    Είδη.
                                 
                              
                     
                        Το ICF ελέγχει τη συμφωνία των δεδομένων που περιλαμβάνονται στην αίτηση έγκρισης του σχεδίου ανάκτησης με τα δεδομένα που περιέχονται στην προγενέστερη άδεια υλοτομίας.
                     
                  
                        Παρατηρήσεις:
                        
                                    —
                                 
                                 
                                    Σχέδιο ανάκτησης: άδεια υλοτόμησης υπολειμμάτων δένδρων ή υποπροϊόντων που προκύπτουν από τις ακόλουθες άδειες: ετήσιο επιχειρησιακό σχέδιο, ετήσιο σχέδιο υλοτόμησης, πιστοποιητικά δασικών φυτειών και σχέδια διάσωσης.
                                 
                              
                  
                        
                                    3.5
                                 
                                 
                                    Δασική απογραφή για την υλοτόμηση δασικών φυτειών που έχουν πιστοποιηθεί από το ICF
                                 
                              
                     
                        Συνολική απογραφή των δένδρων προς υλοτόμηση στην πιστοποιημένη δασική φυτεία ανά είδος. Κάθε δένδρο προς υλοτόμηση επισημαίνεται με χρώμα στον κορμό και στη βάση.
                     
                     
                        Ο κάτοχος του πιστοποιητικού δασικών φυτειών υποβάλλει τη δασική απογραφή μαζί με την αίτηση υλοτομίας που αποστέλλεται στο ICF.
                     
                     
                        Στη δασική απογραφή για την πιστοποιημένη δασική φυτεία περιλαμβάνονται τα ακόλουθα στοιχεία:
                        
                                    —
                                 
                                 
                                    γεωγραφική θέση της πιστοποιημένης δασικής φυτείας,
                                 
                              
                                    —
                                 
                                 
                                    ποσότητα των δένδρων προς υλοτόμηση ανά είδος, και
                                 
                              
                                    —
                                 
                                 
                                    όγκος προς απόληψη ανά είδος.
                                 
                              
                     
                        Η επιτόπια επιθεώρηση του ICF αντιπαραβάλλεται με τις πληροφορίες που περιέχονται στην αίτηση υλοτομίας πιστοποιημένων δασικών φυτειών προκειμένου να ελεγχθούν τα ακόλουθα στοιχεία:
                        
                                    (1)
                                 
                                 
                                    Τύπος πιστοποιητικού.
                                 
                              
                                    (2)
                                 
                                 
                                    Σήμανση των ορίων της πιστοποιημένης δασικής φυτείας.
                                 
                              
                                    (3)
                                 
                                 
                                    Ποσότητα των δένδρων προς υλοτόμηση ανά είδος.
                                 
                              
                                    (4)
                                 
                                 
                                    Όγκος προς απόληψη ανά είδος.
                                 
                              
                     
                        Το ICF ελέγχει τη συμφωνία των δεδομένων που περιλαμβάνονται στην υποβληθείσα αίτηση με τις πληροφορίες που περιέχονται στο εγκεκριμένο πιστοποιητικό δασικών φυτειών.
                     
                  
                        Παρατηρήσεις:
                        
                                    —
                                 
                                 
                                    Υπάρχουν δύο τύποι πιστοποιητικών δασικών φυτειών: το πιστοποιητικό CPROTE (για την προστασία) και το πιστοποιητικό CPLANTA (για την υλοτομία).
                                 
                              
                                    —
                                 
                                 
                                    Στο παράρτημα VIII περιλαμβάνεται συμπληρωματικό μέτρο για τη ρύθμιση της υλοτομίας σε πιστοποιημένες δασικές φυτείες.
                                 
                              
                  
                        
                                    4.
                                 
                                 
                                    Υλοτόμηση δένδρων, παραγωγή πριονισμένων κορμοτεμαχίων και εναποθήκευση στο δάσος ή σε κέντρα συλλογής
                                 
                              
                     
                        Σήμανση των ορίων της έκτασης κοπής και στοιχεία των δένδρων προς υλοτόμηση στην αίτηση υλοτομίας.
                     
                     
                        Ο κάτοχος του ετήσιου επιχειρησιακού σχεδίου, του ετήσιου σχεδίου υλοτόμησης, του σχεδίου διάσωσης, του σχεδίου ανάκτησης ή του πιστοποιητικού δασικών φυτειών υποβάλλει στο ICF την αίτηση υλοτομίας.
                     
                     
                        Στην αίτηση υλοτομίας περιλαμβάνονται τα ακόλουθα στοιχεία:
                        
                                    —
                                 
                                 
                                    γεωγραφική θέση της έκτασης,
                                 
                              
                                    —
                                 
                                 
                                    αριθμός των δένδρων προς υλοτόμηση,
                                 
                              
                                    —
                                 
                                 
                                    όγκος προς απόληψη,
                                 
                              
                                    —
                                 
                                 
                                    οδικό δίκτυο, και
                                 
                              
                                    —
                                 
                                 
                                    τοποθεσία των χώρων εναποθήκευσης ή των κέντρων συλλογής.
                                 
                              
                     
                        Η επιτόπια επιθεώρηση του ICF αντιπαραβάλλεται με τις πληροφορίες που υποβάλλονται μαζί με την αίτηση υλοτομίας προκειμένου να ελεγχθούν τα ακόλουθα στοιχεία:
                        
                                    (1)
                                 
                                 
                                    Γεωγραφική θέση της έκτασης κοπής.
                                 
                              
                                    (2)
                                 
                                 
                                    Οδικό δίκτυο.
                                 
                              
                                    (3)
                                 
                                 
                                    Τοποθεσία των χώρων εναποθήκευσης ή των κέντρων συλλογής.
                                 
                              
                                    (4)
                                 
                                 
                                    Δειγματοληψία των υλοτομημένων δένδρων (πρέμνα).
                                 
                              
                     
                        Το ICF ελέγχει σταδιακά τη συμφωνία του υλοτομημένου όγκου με τον επιτρεπόμενο όγκο βάσει των αδειών μεταφοράς που αναφέρονται, χρησιμοποιώντας τα εργαλεία ελέγχου της συμφωνίας που παρέχει το πληροφοριακό σύστημα ΤΠ για την ιχνηλασιμότητα της ξυλείας (SIRMA).
                     
                  
                        Παρατηρήσεις:
                        
                                    —
                                 
                                 
                                    Για κάθε τύπο δασικής περιοχής που αποτελεί αντικείμενο δασικής απογραφής, η υλοτόμηση δένδρων υπόκειται στην υποβολή σχετικής αίτησης από τον κάτοχο και στην έγκρισή της από το ICF.
                                 
                              
                                    —
                                 
                                 
                                    Χώρος εναποθήκευσης ή κέντρο συλλογής: χώρος στον οποίο στοιβάζονται τα προϊόντα ξυλείας για τη μεταφορά τους σε μεταγενέστερο χρόνο.
                                 
                              
                  
                        
                                    5.
                                 
                                 
                                    Μεταφορά στρογγυλεμένης ξυλείας από το δάσος προς επιχειρήσεις πρωτογενών δασικών προϊόντων.
                                 
                              
                     
                        Οι διαστάσεις, ο αριθμός των τεμαχίων και ο όγκος ανά όχημα αναγράφονται λεπτομερώς στην άδεια μεταφοράς.
                     
                     
                        Ο κάτοχος της άδειας υλοτομίας δηλώνει στην άδεια μεταφοράς τις πληροφορίες σχετικά με τα προϊόντα προς μεταφορά.
                     
                     
                        Στην άδεια μεταφοράς δηλώνονται τα ακόλουθα στοιχεία:
                        
                                    —
                                 
                                 
                                    ημερομηνία μεταφοράς,
                                 
                              
                                    —
                                 
                                 
                                    προέλευση,
                                 
                              
                                    —
                                 
                                 
                                    προορισμός και παραλήπτης,
                                 
                              
                                    —
                                 
                                 
                                    αριθμός άδειας υλοτομίας,
                                 
                              
                                    —
                                 
                                 
                                    αριθμός τεμαχίων,
                                 
                              
                                    —
                                 
                                 
                                    συνολικός όγκος,
                                 
                              
                                    —
                                 
                                 
                                    μεταφορέας, και
                                 
                              
                                    —
                                 
                                 
                                    αριθμός ταξινόμησης οχήματος.
                                 
                              
                     
                        Κατά τη διάρκεια των παρόδιων ελέγχων, οι υπάλληλοι των αρχών επιβολής του νόμου ελέγχουν αν το περιεχόμενο του φορτίου αντιστοιχεί στα στοιχεία που αναγράφονται στην άδεια μεταφοράς.
                     
                     
                        Το ICF ελέγχει σταδιακά τη συμφωνία των αδειών μεταφοράς που δηλώνει ο κάτοχος της άδειας υλοτομίας με τις άδειες μεταφοράς που δηλώνουν οι επιχειρήσεις δασικών προϊόντων και οι χώροι αποθήκευσης ξυλείας, χρησιμοποιώντας τα εργαλεία ελέγχου της συμφωνίας δεδομένων που παρέχει το SIRMA.
                     
                  
                        Παρατηρήσεις:
                        
                                    —
                                 
                                 
                                    Στους παρόδιους ελέγχους συμμετέχουν από κοινού το ICF, η αστυνομία, η Γενική Εισαγγελία και οι ένοπλες δυνάμεις της Ονδούρας.
                                 
                              
                  
                        
                                    6.
                                 
                                 
                                    Επιχειρήσεις πρωτογενών δασικών προϊόντων
                                 
                              
                     
                        Οι καθημερινές ποσότητες καταχωρίζονται ανά τύπο προϊόντος στο αρχείο των όγκων παραγωγής.
                     
                     
                        Ο ιδιοκτήτης της επιχείρησης πρωτογενών δασικών προϊόντων, μέσω μηνιαίων εκθέσεων παραγωγής με βάση το αρχείο των όγκων παραγωγής.
                     
                     
                        Στη μηνιαία έκθεση παραγωγής περιλαμβάνονται τα ακόλουθα στοιχεία:
                        
                                    i)
                                 
                                 
                                    αρχική απογραφή στρογγυλεμένης ξυλείας και προϊόντων ξυλείας,
                                 
                              
                                    ii)
                                 
                                 
                                    εισροές στρογγυλεμένης ξυλείας και προϊόντων ξυλείας,
                                 
                              
                                    iii)
                                 
                                 
                                    όγκος παραγωγής, ανά τύπο προϊόντων ξυλείας,
                                 
                              
                                    iv)
                                 
                                 
                                    εκροές (πωλήσεις ή μεταφορές),
                                 
                              
                                    v)
                                 
                                 
                                    τελική απογραφή στρογγυλεμένης ξυλείας και προϊόντων ξυλείας.
                                 
                              
                     
                        Κατά τη διάρκεια της επιτόπιας επιθεώρησης, το ICF ελέγχει τις πληροφορίες που περιέχονται στη μηνιαία έκθεση παραγωγής της επιχείρησης δασικών προϊόντων βάσει των συλλεγόμενων πληροφοριών:
                        
                                    (1)
                                 
                                 
                                    Υπολογισμός της απόδοσης παραγωγής.
                                 
                              
                                    (2)
                                 
                                 
                                    Σύγκριση της απογραφής του υφιστάμενου όγκου με τα δεδομένα του ελέγχου.
                                 
                              
                     
                        Μέσω του SIRMA, το ICF ελέγχει τη συμφωνία των εισροών στρογγυλεμένης ξυλείας και προϊόντων ξυλείας που δηλώνονται στη μηνιαία έκθεση με τις άδειες μεταφοράς που δηλώνουν οι κάτοχοι των αδειών υλοτομίας.
                     
                  
                        
                                    7.
                                 
                                 
                                    Μεταφορά μεταποιημένων προϊόντων ξυλείας
                                 
                              
                     
                        Τα στοιχεία φορτωτικής των προϊόντων προς μεταφορά ανά όχημα.
                     
                     
                        Ο μεταφορέας, μέσω της φορτωτικής ανά όχημα.
                     
                     
                        Στη φορτωτική ανά όχημα περιλαμβάνονται τα ακόλουθα στοιχεία:
                        
                                    —
                                 
                                 
                                    αριθμός φορτωτικής,
                                 
                              
                                    —
                                 
                                 
                                    ημερομηνία μεταφοράς,
                                 
                              
                                    —
                                 
                                 
                                    προέλευση,
                                 
                              
                                    —
                                 
                                 
                                    προορισμός και παραλήπτης,
                                 
                              
                                    —
                                 
                                 
                                    αριθμός τεμαχίων,
                                 
                              
                                    —
                                 
                                 
                                    συνολικός όγκος,
                                 
                              
                                    —
                                 
                                 
                                    μεταφορέας,
                                 
                              
                                    —
                                 
                                 
                                    αριθμός ταξινόμησης οχήματος,
                                 
                              
                                    —
                                 
                                 
                                    είδη.
                                 
                              
                     
                        Κατά τη διάρκεια των παρόδιων ελέγχων, οι υπάλληλοι των αρχών επιβολής του νόμου ελέγχουν αν το περιεχόμενο του φορτίου αντιστοιχεί στα στοιχεία που αναγράφονται στη φορτωτική ανά όχημα.
                     
                     
                        Το ICF ελέγχει σταδιακά τη συμφωνία των φορτωτικών ανά όχημα που δηλώνει ο πωλητής με τις φορτωτικές ανά όχημα που δηλώνει ο αγοραστής, χρησιμοποιώντας τα εργαλεία ελέγχου της συμφωνίας δεδομένων που παρέχει το SIRMA.
                     
                  
                        Παρατηρήσεις:
                        
                                    —
                                 
                                 
                                    Η φορτωτική υπόκειται σε εκ των προτέρων θεώρηση από το σύστημα της Υπηρεσίας Διαχείρισης Εσόδων (SAR).
                                 
                              
                                    —
                                 
                                 
                                    Στους παρόδιους ελέγχους συμμετέχουν από κοινού το ICF, η αστυνομία, η Γενική Εισαγγελία και οι ένοπλες δυνάμεις της Ονδούρας.
                                 
                              
                  
                        
                                    8.
                                 
                                 
                                    Επιχειρήσεις δευτερογενών δασικών προϊόντων
                                 
                              
                     
                        Η μεταποίηση προϊόντων ξυλείας καταχωρίζεται στο αρχείο των όγκων παραγωγής.
                     
                     
                        Ο ιδιοκτήτης της επιχείρησης δευτερογενών δασικών προϊόντων, μέσω μηνιαίων εκθέσεων παραγωγής με βάση το αρχείο των όγκων παραγωγής.
                     
                     
                        Στη μηνιαία έκθεση παραγωγής περιλαμβάνονται τα ακόλουθα στοιχεία:
                        
                                    i)
                                 
                                 
                                    αρχική απογραφή των προϊόντων ξυλείας,
                                 
                              
                                    ii)
                                 
                                 
                                    εισροές προϊόντων ξυλείας,
                                 
                              
                                    iii)
                                 
                                 
                                    παραγωγή (προϊόντων ξυλείας),
                                 
                              
                                    iv)
                                 
                                 
                                    εκροές (πωλήσεις ή μεταφορές), και
                                 
                              
                                    v)
                                 
                                 
                                    τελική απογραφή των προϊόντων ξυλείας.
                                 
                              
                     
                        Κατά τη διάρκεια των επιτόπιων επιθεωρήσεων, οι πληροφορίες που περιέχονται στη μηνιαία έκθεση παραγωγής της επιχείρησης δευτερογενών δασικών προϊόντων ελέγχονται με βάση τις πληροφορίες που συλλέγει το ICF:
                        
                                    (1)
                                 
                                 
                                    Εξέταση των αρχείων εισροών, όγκων παραγωγής και πωλήσεων.
                                 
                              
                                    (2)
                                 
                                 
                                    Απογραφή του υφιστάμενου όγκου.
                                 
                              
                     
                        Μέσω του SIRMA, το ICF ελέγχει τη συμφωνία των δεδομένων που περιέχονται στη μηνιαία έκθεση παραγωγής της επιχείρησης δασικών προϊόντων με τα δεδομένα που περιέχονται στις εκθέσεις των πωλητών σχετικά με την υποβολή θεωρημένων τιμολογίων και φορτωτικών.
                        Σε περίπτωση που τα προϊόντα ξυλείας προέρχονται απευθείας από το δάσος, το ICF ελέγχει τη συμφωνία των δεδομένων της μηνιαίας έκθεσης παραγωγής της επιχείρησης δασικών προϊόντων με τα αναγραφόμενα δεδομένα στις άδειες μεταφοράς που δηλώνει ο κάτοχος της άδειας.
                     
                  
                        Παρατηρήσεις:
                        
                                    —
                                 
                                 
                                    Το θεωρημένο από τη SAR τιμολόγιο εκδίδεται κατά την πώληση προϊόντων ξυλείας και συνοδεύει τη φορτωτική καθ’ όλη τη διάρκεια της μεταφοράς των προϊόντων ξυλείας από το ένα στάδιο της αλυσίδας στο επόμενο.
                                 
                              
                  
                        
                                    9.
                                 
                                 
                                    Χώρος αποθήκευσης ξυλείας
                                 
                              
                     
                        Οι μετακινήσεις των προϊόντων ξυλείας καταχωρίζονται στο αρχείο εισροών και εκροών.
                     
                     
                        Ο ιδιοκτήτης του χώρου αποθήκευσης ξυλείας, μέσω μηνιαίων εκθέσεων εισροών και εκροών με βάση το αρχείο εισροών και εκροών.
                     
                     
                        Στη μηνιαία έκθεση εισροών και εκροών περιλαμβάνονται τα ακόλουθα στοιχεία:
                        
                                    i)
                                 
                                 
                                    αρχική απογραφή των προϊόντων ξυλείας,
                                 
                              
                                    ii)
                                 
                                 
                                    εισροές προϊόντων ξυλείας,
                                 
                              
                                    iii)
                                 
                                 
                                    εκροές (πωλήσεις ή μεταφορές),
                                 
                              
                                    iv)
                                 
                                 
                                    τελική απογραφή των προϊόντων ξυλείας.
                                 
                              
                     
                        Κατά τη διάρκεια των επιτόπιων επιθεωρήσεων, το ICF ελέγχει τη συμφωνία των πληροφοριών που παρέχονται στη μηνιαία έκθεση εισροών και εκροών του χώρου αποθήκευσης ξυλείας βάσει των συλλεγόμενων πληροφοριών:
                        
                                    (1)
                                 
                                 
                                    Εξέταση των αρχείων εισροών και εκροών.
                                 
                              
                                    (2)
                                 
                                 
                                    Απογραφή του υφιστάμενου όγκου.
                                 
                              
                     
                        Μέσω του SIRMA, το ICF ελέγχει τη συμφωνία των δεδομένων της μηνιαίας έκθεσης εισροών και εκροών του χώρου αποθήκευσης ξυλείας με τα δεδομένα των εκθέσεων των πωλητών σχετικά με την υποβολή θεωρημένων από τη SAR τιμολογίων και φορτωτικών.
                        Σε περίπτωση που τα προϊόντα ξυλείας προέρχονται απευθείας από το δάσος, το ICF ελέγχει τη συμφωνία των δεδομένων της μηνιαίας έκθεσης εισροών και εκροών του χώρου αποθήκευσης ξυλείας με τα αναγραφόμενα δεδομένα στις άδειες μεταφοράς που δηλώνει ο κάτοχος της άδειας υλοτομίας.
                     
                  
                        Παρατηρήσεις:
                        
                                    —
                                 
                                 
                                    Το θεωρημένο από τη SAR τιμολόγιο εκδίδεται κατά την πώληση προϊόντων ξυλείας και συνοδεύει τη φορτωτική καθ’ όλη τη διάρκεια της μεταφοράς των προϊόντων ξυλείας από το ένα στάδιο της αλυσίδας στο επόμενο.
                                 
                              
                  
                        
                                    10.
                                 
                                 
                                    Έκδοση αδειών FLEGT και H-Legal
                                 
                              
                     
                        Δήλωση των εμπορευμάτων στις αιτήσεις αδειών FLEGT και H-legal.
                     
                     
                        Ο εξαγωγέας υποβάλλει στη μονάδα αδειοδότησης FLEGT του ICF την αίτηση άδειας FLEGT ή H-legal και το πιστοποιητικό συμμόρφωσης προς τις νομοθετικές διατάξεις.
                     
                     
                        Στο έγγραφο της αίτησης αναγράφονται τα στοιχεία των προϊόντων ξυλείας προς εξαγωγή:
                        
                                    —
                                 
                                 
                                    εμπορική περιγραφή της ξυλείας ή των προϊόντων ξυλείας,
                                 
                              
                                    —
                                 
                                 
                                    κωδικοί ΕΣ,
                                 
                              
                                    —
                                 
                                 
                                    κοινή και επιστημονική ονομασία είδους,
                                 
                              
                                    —
                                 
                                 
                                    όγκος (m3) και καθαρό βάρος (kg),
                                 
                              
                                    —
                                 
                                 
                                    αριθμός μονάδων,
                                 
                              
                                    —
                                 
                                 
                                    διακριτικά σημεία.
                                 
                              
                     
                        Η μονάδα αδειοδότησης FLEGT αναθέτει στη μονάδα επαλήθευσης να ελέγξει στο SIRMA ή σε άλλο σύστημα αν ο φορέας εκμετάλλευσης και το σύνολο των προϊόντων που περιλαμβάνονται στην αποστολή συμμορφώνονται προς τις απαιτήσεις του ΣΔΝ.
                     
                     
                        Το ICF ελέγχει τη συμφωνία των πληροφοριών που δηλώνονται στις αιτήσεις άδειας FLEGT και H-Legal:
                        
                                    —
                                 
                                 
                                    από την επιχείρηση πρωτογενών ή δευτερογενών δασικών προϊόντων με τα δεδομένα που περιλαμβάνονται στις μηνιαίες εκθέσεις παραγωγής, στις άδειες μεταφοράς και στις φορτωτικές,
                                 
                              
                                    —
                                 
                                 
                                    από τον χώρο αποθήκευσης ξυλείας με τα δεδομένα που περιέχονται στη μηνιαία έκθεση εισροών και εκροών, στις άδειες μεταφοράς και στις φορτωτικές.
                                 
                              
                  
                        Παρατηρήσεις:
                        
                                    —
                                 
                                 
                                    Στο πλαίσιο του SIRMA θα αναπτυχθούν εργαλεία ελέγχου της συμφωνίας δεδομένων με σκοπό τον έλεγχο των αιτήσεων χορήγησης αδειών FLEGT για την αγορά της Ένωσης, καθώς και των αιτήσεων χορήγησης αδειών H-legal για άλλες αγορές.
                                 
                              
                  
                        
                                    11.
                                 
                                 
                                    Εξαγωγή προϊόντων ξυλείας
                                 
                              
                     
                        Το προϊόν προσδιορίζεται στην ενιαία τελωνειακή διασάφηση (ΕΤΔ) και στις λεπτομέρειες προϊόντος που αναγράφονται στο θεωρημένο από τη SAR τιμολόγιο εξαγωγής και στη διασάφηση εξαγωγής της Κεντρικής Τράπεζας της Ονδούρας (BCH).
                     
                     
                        Ο εξαγωγέας, μέσω του εκτελωνιστή, υποβάλλει την ΕΤΔ, το θεωρημένο από τη SAR τιμολόγιο εξαγωγής και τη διασάφηση εξαγωγής της BCH για κάθε αποστολή.
                     
                     
                        Για κάθε αποστολή, στον φάκελο της αίτησης περιλαμβάνονται τα εξής:
                        
                                    —
                                 
                                 
                                    το τιμολόγιο εξαγωγής θεωρημένο από τη SAR,
                                 
                              
                                    —
                                 
                                 
                                    η ΕΤΔ,
                                 
                              
                                    —
                                 
                                 
                                    η διασάφηση εξαγωγής της BCH,
                                 
                              
                                    —
                                 
                                 
                                    η άδεια FLEGT, σε περίπτωση εξαγωγής στην Ένωση,
                                 
                              
                                    —
                                 
                                 
                                    η άδεια H-legal που χορηγείται από τη μονάδα αδειοδότησης, σε περίπτωση εξαγωγής στην Ένωση.
                                 
                              
                     
                        Η τελωνειακή αρχή ελέγχει συστηματικά αν τα έγγραφα που περιλαμβάνονται στην αίτηση εξαγωγής είναι συνεπή μεταξύ τους.
                     
                     
                        Η τελωνειακή αρχή ελέγχει τη γνησιότητα του εγγράφου (άδεια FLEGT ή H-legal) στα συστήματα ΤΠ (SIRMA και TIM).
                     
                  
                        Παρατηρήσεις:
                        
                                    —
                                 
                                 
                                    Θα αναπτυχθούν εργαλεία για τον έλεγχο της συμφωνίας δεδομένων μεταξύ του συστήματος διεθνούς διαμετακόμισης εμπορευμάτων και του συστήματος ΤΠ για την ιχνηλασιμότητα της ξυλείας προκειμένου να επαληθεύεται η έκδοση της άδειας FLEGT για την ενωσιακή αγορά και η έκδοση της άδειας H-Legal για άλλες αγορές.
                                 
                              
                  
                        
                                    12.
                                 
                                 
                                    Κατάσχεση προϊόντων ξυλείας
                                 
                              
                     
                        Διαταγή κατάσχεσης που εκδίδεται από την Εισαγγελία (MP), συνοδευόμενη από τη σχετική πραγματογνωμοσύνη με τις λεπτομέρειες του προϊόντος ξυλείας.
                     
                     
                        Το ICF, με την υποστήριξη των δυνάμεων ασφαλείας (εθνική αστυνομία πρόληψης και ένοπλες δυνάμεις της Ονδούρας) προβαίνει σε κατάσχεση των προϊόντων ξυλείας.
                        Η Εισαγγελία, με την τεχνική συνδρομή του ICF, συλλέγει αμέσως τα προκαταρκτικά αποδεικτικά στοιχεία και εκδίδει τη σχετική πραγματογνωμοσύνη.
                     
                     
                        Στην πραγματογνωμοσύνη περιλαμβάνονται τα ακόλουθα στοιχεία:
                        
                                    —
                                 
                                 
                                    εμπορική αξία του προϊόντος ξυλείας,
                                 
                              
                                    —
                                 
                                 
                                    χαρακτηριστικά του προϊόντος ξυλείας,
                                 
                              
                                    —
                                 
                                 
                                    τόπος καταγωγής, εάν είναι γνωστός,
                                 
                              
                                    —
                                 
                                 
                                    ποιότητα ή κατάσταση του προϊόντος ξυλείας,
                                 
                              Στη διαταγή κατάσχεσης που εκδίδεται από την Εισαγγελία περιλαμβάνονται τα ακόλουθα στοιχεία:
                        
                                    —
                                 
                                 
                                    όνομα του παραβάτη,
                                 
                              
                                    —
                                 
                                 
                                    ποσότητα (βάρος και/ή όγκος),
                                 
                              
                                    —
                                 
                                 
                                    είδη, και
                                 
                              
                                    —
                                 
                                 
                                    τύπος προϊόντος ξυλείας.
                                 
                              
                     
                        Το ICF ελέγχει το παραδοθέν προϊόν ξυλείας βάσει της πραγματογνωμοσύνης που εκδίδεται από την Εισαγγελία.
                     
                     
                        Το ICF ελέγχει τη συμφωνία των πληροφοριών που δηλώνονται στη διαταγή κατάσχεσης με τις υποβληθείσες πληροφορίες και άλλες πληροφορίες που αφορούν τον ιδιοκτήτη και την προέλευση, και η διαδικασία αυτή πραγματοποιείται με χρήση των εργαλείων ελέγχου της συμφωνίας δεδομένων που παρέχει το SIRMA.
                     
                  
                        Παρατηρήσεις:
                        
                                    —
                                 
                                 
                                    Δεν επιτρέπεται η είσοδος των κατασχεθέντων προϊόντων ξυλείας στην αλυσίδα εφοδιασμού.
                                 
                              
                                    —
                                 
                                 
                                    Το SIRMA περιλαμβάνει μια δομική ενότητα η οποία παρέχει στους χρήστες τη δυνατότητα καταχώρισης των αδειών μεταφοράς κατασχεθείσας ξυλείας.
                                 
                              
                                    —
                                 
                                 
                                    Στην ενότητα 7.6 του παρόντος παραρτήματος περιγράφεται ο τρόπος χειρισμού των κατασχεθέντων προϊόντων ξυλείας.
                                 
                              
                  
      
      
         
            Προσάρτημα 2
            ΣΤΑΔΙΑ ΤΗΣ ΑΛΥΣΙΔΑΣ ΕΦΟΔΙΑΣΜΟΥ (ΔΑΣΟΣ ΠΛΑΤΥΦΥΛΛΩΝ ΔΕΝΔΡΩΝ)
            
                        
                                    0.
                                 
                                 
                                    Κρίσιμα σημεία ελέγχου
                                 
                              
                     
                        
                                    1
                                 
                                 
                                    Προσδιορισμός του προϊόντος
                                 
                              
                     
                        
                                    2
                                 
                                 
                                    Δήλωση δεδομένων
                                 
                              
                     
                        
                                    3
                                 
                                 
                                    Επαλήθευση δεδομένων
                                 
                              
                  
                        
                                    2.1
                                 
                                 
                                    Δραστηριότητα και ευθύνη
                                 
                              
                     
                        
                                    2.2
                                 
                                 
                                    Δεδομένα προς δήλωση
                                 
                              
                     
                        
                                    3.1
                                 
                                 
                                    Επικύρωση
                                 
                              
                     
                        
                                    3.2
                                 
                                 
                                    Έλεγχος συμφωνίας δεδομένων
                                 
                              
                  
                        
                                    1.
                                 
                                 
                                    Εισαγωγή προϊόντων ξυλείας
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        
                                    2.
                                 
                                 
                                    Διαμετακόμιση προϊόντων ξυλείας
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        
                                    3.
                                 
                                 
                                    Δασική απογραφή
                                 
                              (Στην περίπτωση των εθνικών δασικών περιοχών που εκχωρούνται σε κοινοτικές ομάδες, ο ιδιοκτήτης της γης είναι το κράτος της Ονδούρας και ο κάτοχος του σχεδίου διαχείρισης δασών είναι η αντίστοιχη κοινοτική ομάδα.)
                     
                  
                        
                                    3.1
                                 
                                 
                                    Δασική απογραφή σε ετήσια επιχειρησιακά σχέδια στο πλαίσιο σχεδίων διαχείρισης δασών
                                 
                              
                     
                        Δασική απογραφή για κάθε τόπο ετήσιας υλοτόμησης που περιλαμβάνεται στο ετήσιο επιχειρησιακό σχέδιο. Επιτόπου, κάθε δένδρο προς κοπή αριθμείται και επισημαίνεται με χρώμα στον κορμό και στη βάση.
                     
                     
                        Ο κάτοχος του σχεδίου διαχείρισης δασών υποβάλλει στο ICF την αίτηση έγκρισης του ετήσιου επιχειρησιακού σχεδίου, το οποίο περιέχει τη δασική απογραφή για το 100 % των δένδρων προς απόληψη από κάθε τόπο ετήσιας υλοτόμησης.
                     
                     
                        Η δασική απογραφή του ετήσιου επιχειρησιακού σχεδίου περιλαμβάνει πίνακα όγκων στον οποίο αναγράφονται λεπτομερώς για κάθε δένδρο τα ακόλουθα στοιχεία:
                        
                                    —
                                 
                                 
                                    αριθμός δένδρου,
                                 
                              
                                    —
                                 
                                 
                                    όγκος και
                                 
                              
                                    —
                                 
                                 
                                    είδος.
                                 
                              
                     
                        Κατά την επιτόπια επιθεώρηση, το ICF επιλέγει δείγμα των δένδρων που έχουν σημανθεί επιτόπου και τα υποβάλλει σε έλεγχο με βάση την αίτηση του ετήσιου επιχειρησιακού σχεδίου.
                        Για κάθε δένδρο που προσδιορίζεται, ελέγχονται από το ICF τα ακόλουθα στοιχεία:
                        
                                    —
                                 
                                 
                                    αριθμός,
                                 
                              
                                    —
                                 
                                 
                                    όγκος και
                                 
                              
                                    —
                                 
                                 
                                    είδος.
                                 
                              
                     
                        Το ICF ελέγχει τη συμφωνία των δεδομένων που περιλαμβάνονται στην αίτηση έγκρισης του ετήσιου επιχειρησιακού σχεδίου με τα δεδομένα που περιέχονται στο χρονοδιάγραμμα υλοτομίας του εγκεκριμένου σχεδίου διαχείρισης δασών.
                     
                  
                        Παρατηρήσεις:
                        
                                    —
                                 
                                 
                                    Τα ετήσια επιχειρησιακά σχέδια καταρτίζονται για περιοχές με σχέδιο διαχείρισης δασών.
                                 
                              
                                    —
                                 
                                 
                                    Ως χώροι υλοτόμησης νοούνται οι διοικητικές μονάδες από τις οποίες απαρτίζεται ένα ετήσιο επιχειρησιακό σχέδιο.
                                 
                              
                  
                        
                                    3.2
                                 
                                 
                                    Δασική απογραφή σε ετήσια σχέδια υλοτόμησης στο πλαίσιο ειδικών σχεδίων για γεωργοδασοκομικά συστήματα
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        Παρατηρήσεις:
                        
                                    —
                                 
                                 
                                    Τα ετήσια σχέδια υλοτόμησης καταρτίζονται για περιοχές με ειδικό σχέδιο για γεωργοδασοκομικά συστήματα.
                                 
                              
                  
                        
                                    3.3
                                 
                                 
                                    Δασική απογραφή σε σχέδια διάσωσης
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        Παρατηρήσεις:
                        
                                    —
                                 
                                 
                                    Σχέδιο διάσωσης: άδεια υλοτόμησης δένδρων που έχουν προσβληθεί από φυσικά φαινόμενα, επιβλαβείς οργανισμούς ή ασθένειες ή σε περιπτώσεις στις οποίες απαιτείται η εκτέλεση κατασκευαστικών έργων.
                                 
                              
                  
                        
                                    3.4
                                 
                                 
                                    Δασική απογραφή σε σχέδια ανάκτησης
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        Παρατηρήσεις:
                        
                                    —
                                 
                                 
                                    Σχέδιο ανάκτησης: άδεια υλοτόμησης υπολειμμάτων δένδρων ή υποπροϊόντων που προκύπτουν από τις ακόλουθες άδειες: ετήσιο επιχειρησιακό σχέδιο, ετήσιο σχέδιο υλοτόμησης, πιστοποιητικά δασικών φυτειών και σχέδια διάσωσης.
                                 
                              
                  
                        
                                    3.5
                                 
                                 
                                    Δασική απογραφή για την υλοτόμηση δασικών φυτειών που έχουν πιστοποιηθεί από το ICF
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        Παρατηρήσεις:
                        
                                    —
                                 
                                 
                                    Υπάρχουν δύο τύποι πιστοποιητικών δασικών φυτειών: το πιστοποιητικό CPROTE (για την προστασία) και το πιστοποιητικό CPLANTA (για την υλοτομία).
                                 
                              
                                    —
                                 
                                 
                                    Στο παράρτημα VIII περιλαμβάνεται συμπληρωματικό μέτρο για τη ρύθμιση της υλοτομίας σε πιστοποιημένες δασικές φυτείες.
                                 
                              
                  
                        
                                    4.
                                 
                                 
                                    Υλοτόμηση δένδρων και παραγωγή στρογγυλεμένης και πριστής ξυλείας
                                 
                              
                     
                        Σήμανση των ορίων της έκτασης κοπής και στοιχεία των δένδρων προς υλοτόμηση στην αίτηση υλοτομίας.
                     
                     
                        Ο κάτοχος του ετήσιου επιχειρησιακού σχεδίου, του ετήσιου σχεδίου υλοτόμησης, του σχεδίου διάσωσης, του σχεδίου ανάκτησης ή του πιστοποιητικού δασικών φυτειών υποβάλλει στο ICF την αίτηση υλοτομίας.
                     
                     
                        Στην αίτηση υλοτομίας περιλαμβάνονται τα ακόλουθα στοιχεία:
                        
                                    —
                                 
                                 
                                    γεωγραφική θέση της έκτασης,
                                 
                              
                                    —
                                 
                                 
                                    γεωγραφικές συντεταγμένες των δένδρων προς υλοτόμηση,
                                 
                              
                                    —
                                 
                                 
                                    αριθμός των δένδρων προς υλοτόμηση,
                                 
                              
                                    —
                                 
                                 
                                    όγκος προς απόληψη και
                                 
                              
                                    —
                                 
                                 
                                    γεωγραφική θέση των χώρων εναποθήκευσης.
                                 
                              
                     
                        Το ICF συγκρίνει τις πληροφορίες από τις επιτόπιες επισκέψεις με τις υποβληθείσες πληροφορίες στην αίτηση υλοτομίας:
                        
                                    (1)
                                 
                                 
                                    Γεωγραφική θέση της έκτασης κοπής.
                                 
                              
                                    (2)
                                 
                                 
                                    Δείγμα υλοτομημένων δένδρων (αριθμός, είδος).
                                 
                              
                     
                        Το ICF ελέγχει σταδιακά τη συμφωνία του υλοτομημένου όγκου με τον επιτρεπόμενο όγκο βάσει των αδειών μεταφοράς που αναφέρονται, χρησιμοποιώντας τα εργαλεία ελέγχου της συμφωνίας που παρέχει το πληροφοριακό σύστημα ΤΠ για την ιχνηλασιμότητα της ξυλείας (SIRMA).
                     
                  
                        Παρατηρήσεις:
                        
                                    —
                                 
                                 
                                    Για κάθε τύπο δασικής περιοχής που αποτελεί αντικείμενο απογραφής, η υλοτόμηση δένδρων υπόκειται στην υποβολή σχετικής αίτησης από τον κάτοχο και στην έγκρισή της από το ICF.
                                 
                              
                                    —
                                 
                                 
                                    Για την υλοτόμηση μαονιού και κέδρων απαιτείται συμμόρφωση με τις διατάξεις της υπουργικής συμφωνίας ICF-047-2011· για την εφαρμογή αλυσίδας επιτήρησης όσον αφορά τα προϊόντα μαονιού και κέδρου που προέρχονται από φυσικά δάση.
                                 
                              
                  
                        
                                    5.
                                 
                                 
                                    Μεταφορά πριστής ξυλείας από το δάσος προς προσωρινά κέντρα συλλογής
                                 
                              
                     
                        Ορισμένοι φορείς εκμετάλλευσης κάνουν χρήση των τοπικών διαθέσιμων συστημάτων μεταφοράς (π.χ. εργατικό δυναμικό, ποτάμια πλωτά μέσα ή ζώα) για τη μετακίνηση της πριστής ξυλείας από την έκταση κοπής προς τα προσωρινά κέντρα συλλογής λόγω της έλλειψης κατάλληλων οδών για οχήματα.
                     
                     
                        Στο παράρτημα VIII περιλαμβάνεται συμπληρωματικό μέτρο για τη θέσπιση ειδικής ρύθμισης που διέπει τη μεταφορά (με ποτάμια πλωτά μέσα, μουλάρια κ.λπ.) από το δάσος προς το κέντρο συλλογής.
                     
                  
                        
                                    6.
                                 
                                 
                                    Αποθήκευση ξυλείας σε κέντρα συλλογής
                                 
                              
                     
                        Η μεταφερόμενη ξυλεία αποθηκεύεται σε κέντρο συλλογής και καταγράφεται ο όγκος κάθε είδους. Οι πληροφορίες αυτές χρησιμοποιούνται κατά την υποβολή αιτήσεων στο ICF για τη χορήγηση αδειών μεταφοράς.
                     
                     
                        Στο παράρτημα VIII προβλέπεται συμπληρωματικό μέτρο για τη θέσπιση ειδικής ρύθμισης που διέπει την αποθήκευση στο κέντρο συλλογής.
                     
                  
                        
                                    7.
                                 
                                 
                                    Μεταφορά στρογγυλεμένης και πριστής ξυλείας από προσωρινά κέντρα συλλογής
                                 
                              
                     
                        Όπως και στο στάδιο 5.
                     
                     
                        Όπως και στο στάδιο 5.
                     
                     
                        Όπως και στο στάδιο 5.
                     
                     
                        Όπως και στο στάδιο 5.
                     
                     
                        Όπως και στο στάδιο 5.
                     
                  
                        Παρατηρήσεις:
                        
                                    —
                                 
                                 
                                    Στους παρόδιους ελέγχους συμμετέχουν από κοινού το ICF, η αστυνομία, η Γενική Εισαγγελία και οι ένοπλες δυνάμεις της Ονδούρας.
                                 
                              
                                    —
                                 
                                 
                                    Η πριστή ξυλεία που μεταφέρεται από προσωρινά κέντρα συλλογής ή δασικούς χώρους εναποθήκευσης θεωρείται πρώτη ύλη και μεταφέρεται βάσει άδειας μεταφοράς πριστής ξυλείας.
                                 
                              
                                    —
                                 
                                 
                                    Η αλυσίδα εφοδιασμού ολοκληρώνεται στο παρόν στάδιο εάν η αγορά της στρογγυλεμένης ή πριστής ξυλείας πραγματοποιείται από τελικό καταναλωτή.
                                 
                              
                                    —
                                 
                                 
                                    Στο παράρτημα VIII περιλαμβάνεται συμπληρωματικό μέτρο για τη δημιουργία ειδικής ρύθμισης με σκοπό τη θέσπιση μηχανισμών ελέγχου για τη μεταφορά (με ποτάμια πλωτά μέσα, μουλάρια κ.λπ.) από το δάσος προς τα κέντρα συλλογής και για την αποθήκευση στα εν λόγω κέντρα.
                                 
                              
                                    —
                                 
                                 
                                    Τα προσωρινά κέντρα συλλογής βρίσκονται σε στρατηγικά επιλεγμένες τοποθεσίες, είτε εντός είτε εκτός του δάσους, οι οποίες είναι προσβάσιμες με οδικά ή ποτάμια πλωτά μέσα μεταφοράς.
                                 
                              
                  
                        
                                    8.
                                 
                                 
                                    Επιχειρήσεις πρωτογενών δασικών προϊόντων
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        
                                    9.
                                 
                                 
                                    Μεταφορά μεταποιημένων προϊόντων ξυλείας
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        Παρατηρήσεις:
                        
                                    —
                                 
                                 
                                    Η φορτωτική υπόκειται σε εκ των προτέρων θεώρηση από το σύστημα της Υπηρεσίας Διαχείρισης Εσόδων (SAR).
                                 
                              
                                    —
                                 
                                 
                                    Στους παρόδιους ελέγχους συμμετέχουν από κοινού το ICF, η αστυνομία, η Γενική Εισαγγελία και οι ένοπλες δυνάμεις της Ονδούρας.
                                 
                              
                                    —
                                 
                                 
                                    Ως μεταποιημένη ξυλεία νοείται η ξυλεία που υποβάλλεται σε μεταποίηση από επιχείρηση δασικών προϊόντων, εξαιρουμένης της πριστής ξυλείας που φυλάσσεται σε προσωρινά κέντρα συλλογής ή σε δασικούς χώρους εναποθήκευσης.
                                 
                              
                  
                        
                                    10.
                                 
                                 
                                    Επιχειρήσεις δευτερογενών δασικών προϊόντων
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        
                                    11.
                                 
                                 
                                    Χώρος αποθήκευσης ξυλείας
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        
                                    12.
                                 
                                 
                                    Έκδοση αδειών FLEGT και H-Legal
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        
                                    13.
                                 
                                 
                                    Εξαγωγή προϊόντων ξυλείας
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
                        
                                    14.
                                 
                                 
                                    Κατάσχεση προϊόντων ξυλείας
                                 
                              
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                     
                        Όπως και για το πευκοδάσος.
                     
                  
      
      
         
            ΠΑΡΑΡΤΗΜΑ VI
            ΑΝΕΞΆΡΤΗΤΟΙ ΈΛΕΓΧΟΙ
            1.   ΕΙΣΑΓΩΓΗ
            Στο παρόν παράρτημα περιγράφεται η διαδικασία διεξαγωγής ανεξάρτητου ελέγχου (1) στο πλαίσιο του συστήματος διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ) (Sistema para Asegurar la Legalidad de los productos de la madera de Honduras) δυνάμει της παρούσας συμφωνίας.
            Με τον ανεξάρτητο έλεγχο εξακριβώνεται αν οι μηχανισμοί που εφαρμόζονται στο πλαίσιο του ΣΔΝ για την απόδειξη της νομιμότητας της υλοτόμησης, της εισαγωγής, της μεταποίησης, της μεταφοράς και του εμπορίου δασικών προϊόντων λειτουργούν και πληρούν τις απαιτήσεις της αλυσίδας εφοδιασμού και τις διατάξεις που καθορίζονται από την αρχή αδειοδότησης FLEGT.
            Στο παρόν παράρτημα παρατίθεται ένας κατάλογος καθηκόντων και ένα πρωτόκολλο για τη συλλογή πληροφοριών και την υποβολή εκθέσεων. Περιγράφονται επίσης τα απαιτούμενα προσόντα του ανεξάρτητου ελεγκτή, ενώ επιπλέον παρέχεται κατάλογος πρωτογενών πηγών πληροφοριών.
            2.   ΣΤΟΧΟΙ
            Οι στόχοι του ανεξάρτητου ελέγχου είναι:
            
                        α)
                     
                     
                        να αξιολογηθεί η αποδοτικότητα και η αποτελεσματικότητα του ΣΔΝ, και
                     
                  
                        β)
                     
                     
                        να προταθούν τυχόν τροποποιήσεις στην εφαρμογή του ΣΔΝ οι οποίες ενδέχεται να αποδειχθούν αναγκαίες.
                     
                  3.   ΚΑΘΗΚΟΝΤΑ
            Με τον ανεξάρτητο έλεγχο αξιολογείται η συμμόρφωση προς τις νομοθετικές διατάξεις σε σχέση με όλες τις πτυχές που καλύπτονται από τα παραρτήματα II, IV και V.
            Καίριας σημασίας είναι οι έλεγχοι που διενεργούνται προκειμένου να διασφαλίζονται η τήρηση του ορισμού της νομιμότητας στην πράξη, η ιχνηλασιμότητα των προϊόντων στην αλυσίδα αξίας και η επαλήθευση πριν από την έκδοση άδειας FLEGT. Η μέθοδος θα βασίζεται σε αποδεικτικά στοιχεία και θα περιλαμβάνει ελέγχους εγγράφων και επιτόπιους ελέγχους.
            Τα ειδικά καθήκοντα που θα εκτελούνται στο πλαίσιο του ανεξάρτητου ελέγχου είναι:
            
                        α)
                     
                     
                        να ελέγχεται αν τα συστήματα λειτουργούν αποτελεσματικά και αν η ξυλεία που υλοτομείται, μεταφέρεται, μεταποιείται και διατίθεται στην αγορά, συμπεριλαμβανομένης της εισαγόμενης ξυλείας, πληροί τις νομικές απαιτήσεις. Σε αυτές περιλαμβάνονται οι νομικές απαιτήσεις σχετικά με την έγκριση της υλοτόμησης ξυλείας, την προστασία των δικαιωμάτων των αυτόχθονων πληθυσμών και των πληθυσμών αφρικανικής καταγωγής της Ονδούρας, τη συμμόρφωση με τις υποχρεώσεις απασχόλησης και ασφάλειας, τη μεταφορά, τη μεταποίηση, το εμπόριο και την πληρωμή φόρων, τελών και δασμών·
                     
                  
                        β)
                     
                     
                        να επαληθεύεται ότι η ιχνηλασιμότητα, που αποτελεί βασική συνιστώσα του ΣΔΝ, είναι αποτελεσματική και λειτουργεί ικανοποιητικά, και να επιβεβαιώνεται ότι πληρούνται οι απαιτήσεις σε όλα τα στάδια, από τις εργασίες πριν από την υλοτόμηση μέχρι την εξαγωγή ή την πώληση των προϊόντων στην εγχώρια αγορά·
                     
                  
                        γ)
                     
                     
                        να αξιολογούνται οι επιδόσεις και η αποτελεσματικότητα τόσο της μονάδας επαλήθευσης της νομιμότητας που υπάγεται στο ICF, σε ό,τι αφορά την εκπλήρωση του ρόλου της για την επαλήθευση της νομιμότητας, όσο και των συναρμόδιων κρατικών φορέων που συμμετέχουν στη διαδικασία επαλήθευσης για τη διασφάλιση της συμμόρφωσης με τις απαιτήσεις του ΣΔΝ·
                     
                  
                        δ)
                     
                     
                        να αξιολογείται το σύστημα που έχει θεσπιστεί με σκοπό να διασφαλίζεται ότι η μονάδα αδειοδότησης FLEGT του ICF εκδίδει άδειες FLEGT ή άδειες H-Legal μόνο για αποστολές ξυλείας που παράγεται, μεταποιείται, μεταφέρεται και εξάγεται σε πλήρη συμμόρφωση με τους εφαρμοστέους δείκτες των πινάκων αξιολόγησης της νομιμότητας και του ΣΔΝ·
                     
                  
                        ε)
                     
                     
                        να αξιολογείται η διαδικασία διαπίστωσης της εγκυρότητας των αδειών FLEGT και H-legal, ώστε να εξασφαλίζεται ότι το σύστημα επαλήθευσης είναι αποτελεσματικό και δεν δημιουργεί αδικαιολόγητες καθυστερήσεις ή επιβάρυνση του κατόχου της άδειας·
                     
                  
                        στ)
                     
                     
                        να αξιολογείται ο τρόπος με τον οποίο οι αρμόδιες αρχές χειρίζονται τις δηλούμενες ή εικαζόμενες παραβάσεις και αν το πράττουν αμέσως·
                     
                  
                        ζ)
                     
                     
                        να αξιολογείται η αποτελεσματικότητα οποιωνδήποτε μέτρων λαμβάνονται για την αντιμετώπιση προβλημάτων που εντοπίζονται στη διάρκεια της διαδικασίας·
                     
                  
                        η)
                     
                     
                        να εντοπίζονται κενά και αδυναμίες στο σύνολο του ΣΔΝ με τη μελέτη της λειτουργίας του συστήματος ιχνηλασιμότητας, της συμμόρφωσης προς τις νομοθετικές διατάξεις και της επαλήθευσης των στοιχείων των αδειών FLEGT και H-legal, σε συνδυασμό με τον αντίκτυπο στην αξιοπιστία του ΣΔΝ·
                     
                  
                        θ)
                     
                     
                        να ελέγχεται και να αξιολογείται η εφαρμογή των μέτρων διασφάλισης που περιγράφονται στο ΣΔΝ ή άλλων μέτρων που θα εγκριθούν μεταγενέστερα και να διατυπώνονται συστάσεις·
                     
                  
                        ι)
                     
                     
                        να καταρτίζονται και να υποβάλλονται εκθέσεις με τα πορίσματα του ανεξάρτητου ελέγχου, συμπεριλαμβανομένων των συμπερασμάτων και των συστάσεων προς την κοινή επιτροπή εφαρμογής (ΚΕΕ), η οποία είναι υπεύθυνη να δημοσιεύει τις εκθέσεις ανεξάρτητου ελέγχου σε τακτά διαστήματα.
                     
                  4.   ΜΕΘΟΔΟΛΟΓΙΑ: ΜΕΘΟΔΟΙ ΣΥΛΛΟΓΗΣ ΚΑΙ ΑΞΙΟΛΟΓΗΣΗΣ ΠΛΗΡΟΦΟΡΙΩΝ ΚΑΙ ΥΠΟΒΟΛΗΣ ΕΚΘΕΣΕΩΝ
            Ο ανεξάρτητος έλεγχος διενεργείται υπό την ευθύνη ανεξάρτητου φορέα με αποδεδειγμένο επαγγελματισμό και ακεραιότητα ως προς την εκπλήρωση των αρμοδιοτήτων του. Ο φορέας ελέγχου συντάσσει εγχειρίδιο διαδικασιών στο οποίο καθορίζονται οι μέθοδοι συλλογής πληροφοριών, αξιολόγησης των στοιχείων και υποβολής εκθέσεων. Το προτεινόμενο εγχειρίδιο εξετάζεται και εγκρίνεται από την ΚΕΕ.
            Ο φορέας ελέγχου πρέπει να εφαρμόζει τις διαδικασίες που ορίζονται στο εγχειρίδιο για να διεξάγει τις διάφορες δραστηριότητές του, συμπεριλαμβανομένων των επιτόπιων επισκέψεων και ερευνών, για να ζητά αναπληροφόρηση από τους ενδιαφερόμενους, για να τεκμηριώνει τα πορίσματα και τις συστάσεις του και για να συντάσσει εκθέσεις για την ΚΕΕ προς δημοσίευση.
            4.1   Χρονοδιάγραμμα εργασιών
            
                        α)
                     
                     
                        Κατά το πρώτο έτος λειτουργίας του συστήματος αδειών FLEGT, ο ανεξάρτητος φορέας ελέγχου θα πραγματοποιήσει διαδραστικό έλεγχο σε επιμέρους στάδια.
                     
                  
                        β)
                     
                     
                        Τα επόμενα δύο έτη, ο φορέας ελέγχου θα διενεργεί τουλάχιστον έναν έλεγχο του ΣΔΝ ετησίως. Στη συνέχεια, τα μέρη θα αξιολογήσουν αν θα πρέπει να διατηρηθεί η ετήσια συχνότητα του ελέγχου.
                     
                  
                        γ)
                     
                     
                        Ο φορέας ελέγχου μπορεί επίσης να διενεργεί αιφνιδιαστικούς ελέγχους και επιτόπιους ελέγχους, ή να τους διενεργεί κατόπιν αιτήματος ενός εκ των μερών.
                     
                  4.2   Πεδίο εργασιών
            
                        α)
                     
                     
                        Οι εργασίες του ανεξάρτητου φορέα ελέγχου θα καλύπτουν όλες τις πτυχές του ΣΔΝ, που περιλαμβάνουν, μεταξύ άλλων, τη συμμόρφωση με τον ορισμό της νομιμότητας, το σύστημα ιχνηλασιμότητας, την επαλήθευση και την αδειοδότηση και κάθε σύστημα πιστοποίησης που έχει εγκριθεί από την κυβέρνηση ως αποδεικτικό στοιχείο της συμμόρφωσης με το ΣΔΝ.
                     
                  
                        β)
                     
                     
                        Ο φορέας ελέγχου εξετάζει τη συμμόρφωση με τους δείκτες από την πλευρά των αρμόδιων δημόσιων οργανισμών και ιδιωτικών εταιρειών για διάφορες πτυχές του ΣΔΝ.
                     
                  
                        γ)
                     
                     
                        Ο ανεξάρτητος φορέας ελέγχου πρέπει να ελέγχει τα συστήματα που εφαρμόζουν οι αρμόδιες αρχές της Ένωσης για την επαλήθευση των αδειών FLEGT που εκδίδει η Ονδούρα.
                     
                  4.3   Συγκέντρωση αποδεικτικών στοιχείων
            Το εγχειρίδιο διαδικασιών του ανεξάρτητου ελέγχου θα περιγράφει τις διαδικασίες και τις πρακτικές για τη συγκέντρωση αποδεικτικών στοιχείων, οι οποίες θα περιλαμβάνουν επιτόπιους ελέγχους, έρευνες, συνεντεύξεις και τεκμηρίωση, καθώς και τον τρόπο με τον οποίο ο ανεξάρτητος ελεγκτής χειρίζεται τις καταγγελίες.
            4.4   Αξιολόγηση
            Κατά τη διάρκεια των ερευνών του, ο ανεξάρτητος φορέας ελέγχου θα διασφαλίζει ότι η αξιολόγηση των στοιχείων πραγματοποιείται σύμφωνα με το πρότυπο ISO 19011 ή ισοδύναμο πρότυπο εγκεκριμένο από την ΚΕΕ.
            4.5   Συστήματα ελέγχου
            Κατά την τεκμηρίωση των στοιχείων του ελέγχου με σκοπό τη διάγνωση ελλείψεων και παραβάσεων σε οποιοδήποτε τμήμα του ΣΔΝ και κατά την παρακολούθηση τυχόν διορθωτικών μέτρων που λαμβάνονται, ο ανεξάρτητος ελεγκτής πρέπει:
            
                        α)
                     
                     
                        να τηρεί κατάλληλα αρχεία με αναλυτικά αποδεικτικά στοιχεία ελέγχου όσον αφορά τις επιδόσεις, τη συμμόρφωση, την αναποτελεσματικότητα και τη μη συμμόρφωση του ΣΔΝ·
                     
                  
                        β)
                     
                     
                        να καταγράφει και να αξιολογεί ένα δείγμα, το οποίο επιλέγεται βάσει αξιολόγησης κινδύνου, από σημείο στο οποίο έχει εντοπιστεί αναποτελεσματικότητα ή μη συμμόρφωση με οποιαδήποτε πτυχή του ΣΔΝ, συμπεριλαμβανομένων των αιτήσεων αδειοδότησης FLEGT, καθώς και τα μέτρα που λαμβάνονται για την αντιμετώπιση της αναποτελεσματικότητας ή της μη συμμόρφωσης·
                     
                  
                        γ)
                     
                     
                        να καταγράφει αδυναμίες και κενά στο ΣΔΝ και να προσδιορίζει τομείς για τη λήψη διορθωτικών μέτρων ή για βελτίωση·
                     
                  
                        δ)
                     
                     
                        να καταγράφει και να αξιολογεί την αποτελεσματικότητα όλων των διορθωτικών μέτρων που εφαρμόζονται από τα ενδιαφερόμενα μέρη, συμπεριλαμβανομένου του ICF, και από άλλες δημόσιες αρχές και ιδιωτικούς φορείς που είναι υπεύθυνοι για άλλες πτυχές του ΣΔΝ·
                     
                  
                        ε)
                     
                     
                        να αξιολογεί την εφαρμογή και τη συμμόρφωση με μέτρα διασφάλισης.
                     
                  5.   ΕΚΘΕΣΕΙΣ ΚΑΙ ΔΗΜΟΣΙΟΠΟΙΗΣΗ
            5.1   Ο ανεξάρτητος φορέας ελέγχου θα καταρτίζει τις εκθέσεις του με βάση το μορφότυπο και το πρωτόκολλο που θα συμφωνηθεί με την ΚΕΕ. Πρέπει:
            
                        α)
                     
                     
                        να υποβάλλει έκθεση δραστηριοτήτων σύμφωνα με το χρονοδιάγραμμα εργασιών που θα συμφωνηθεί με την ΚΕΕ·
                     
                  
                        β)
                     
                     
                        να συντάσσει τις εκθέσεις του σύμφωνα με διεθνώς αποδεκτά ελεγκτικά πρότυπα, όπως καθορίζεται στη συμφωνία του με την ΚΕΕ·
                     
                  
                        γ)
                     
                     
                        να υποβάλλει όλες τις εκθέσεις στην ΚΕΕ, η οποία θα διατυπώνει παρατηρήσεις επί των εκθέσεων αυτών·
                     
                  
                        δ)
                     
                     
                        να συντάσσει τελικές εκθέσεις που θα λαμβάνουν υπόψη τις παρατηρήσεις της ΚΕΕ.
                     
                  5.2   Οι εκθέσεις που θα εγκρίνονται από την ΚΕΕ θα θεωρούνται δημόσια έγγραφα και πρέπει να δημοσιεύονται στις ιστοσελίδες των μερών.
            6.   ΠΗΓΕΣ ΠΛΗΡΟΦΟΡΙΩΝ
            Στις πρωτογενείς πηγές πληροφοριών θα περιλαμβάνονται η εξέταση εγγράφων, επιτόπιες επισκέψεις και διαβουλεύσεις/συνεδριάσεις με σχετικούς ενδιαφερόμενους που προσδιορίζονται στους πίνακες αξιολόγησης της νομιμότητας (παράρτημα ΙΙ).
            Η κυβέρνηση της Ονδούρας και η Ένωση θα διασφαλίζουν την πρόσβαση του φορέα ελέγχου σε όλες τις απαραίτητες πληροφορίες, συμπεριλαμβανομένων των εγγράφων και βάσεων δεδομένων που ο φορέας κρίνει σκόπιμο να εξετάσει, ιδίως στις πληροφορίες που είναι απαραίτητες για την αξιολόγηση της αποτελεσματικότητας των συστημάτων που έχουν θεσπιστεί για την επαλήθευση της συμμόρφωσης με το ΣΔΝ. Στα ανωτέρω περιλαμβάνεται η πρόσβαση σε πληροφορίες που παράγουν και/ή έχουν στην κατοχή τους υπηρεσίες και οργανισμοί των δημόσιων αρχών καθώς και ιδιωτικοί φορείς που προσλαμβάνονται από τις εν λόγω δημόσιες αρχές
            Ο φορέας ελέγχου πρέπει επίσης να έχει πλήρη πρόσβαση σε όλες τις περιοχές διαχείρισης δασών πριν, κατά τη διάρκεια και μετά τις δασικές εργασίες. Στο πλαίσιο αυτό περιλαμβάνεται η πρόσβαση σε δάση με άδειες υλοτομίας, βιομηχανίες πρωτογενών δασικών προϊόντων, βιομηχανίες μεταποίησης, χώρους αποθήκευσης ξυλείας και σημεία εξαγωγής. Σκοπός αυτής της ευρείας πρόσβασης είναι να έχει ο ανεξάρτητος ελεγκτής τη δυνατότητα να εντοπίζει τις αδυναμίες, όπου υπάρχουν στο ΣΔΝ.
            Συγκεκριμένα, ο φορέας ελέγχου πρέπει να έχει πρόσβαση σε κρατικούς οργανισμούς και άλλους φορείς που ορίζονται ή προσλαμβάνονται από την κυβέρνηση για την εκτέλεση καθηκόντων που συνδέονται με οποιοδήποτε τμήμα του ΣΔΝ και σε οποιουσδήποτε άλλους φορείς οι οποίοι ενδέχεται να είναι σε θέση να παρέχουν σχετικές πληροφορίες. Σε αυτούς περιλαμβάνονται:
            6.1   Κυβέρνηση της Ονδούρας και φορείς που ορίζονται από την κυβέρνηση
            
                        α)
                     
                     
                        Το ICF, μέσω των ρυθμιστικών υπηρεσιών που αναφέρονται στο παράρτημα V. Η Γενική Γραμματεία και οι περιφερειακές και τοπικές δασικές υπηρεσίες του ICF που συμμετέχουν σε διάφορες πτυχές δασοκομικής δραστηριότητας που καλύπτονται από την παρούσα συμφωνία.
                     
                  
                        β)
                     
                     
                        Ο εξειδικευμένος φορέας που είναι αρμόδιος για την ανεξάρτητη παρακολούθηση των δασών, ο οποίος εκδίδει εκθέσεις σχετικά με τις δραστηριότητες παρακολούθησης τις οποίες διεξάγει σε εθνικό επίπεδο σχετικά με διάφορα τμήματα της αλυσίδας παραγωγής.
                     
                  
                        γ)
                     
                     
                        Δημόσιοι οργανισμοί και οι υπαγόμενοι σε αυτούς φορείς οι οποίοι συμμετέχουν στην εφαρμογή του ΣΔΝ και στην επιβολή του νόμου και οι οποίοι αναφέρονται στο παράρτημα V, όπως: το MiAmbiente, το SAG, η Εισαγγελία και το Ελεγκτικό Συνέδριο, συμπεριλαμβανομένου του τμήματος εσωτερικού ελέγχου του ICF, το Υπουργείο Οικονομικών (SEFIN), το INA, ο IP, η SAR, το IHSS και το STSS, μεταξύ άλλων.
                     
                  6.2   Κοινωνία των πολιτών, τοπικές κοινότητες και αυτόχθονες πληθυσμοί και πληθυσμοί αφρικανικής καταγωγής της Ονδούρας
            
                        α)
                     
                     
                        Τοπικές, εθνικές, περιφερειακές και διεθνείς οργανώσεις της κοινωνίας των πολιτών που συμμετέχουν στην παρακολούθηση των δασοκομικών δραστηριοτήτων στην Ονδούρα.
                     
                  
                        β)
                     
                     
                        Κοινότητες και ιδιώτες που συμμετέχουν στη διαχείριση δασοκομικών δραστηριοτήτων.
                     
                  
                        γ)
                     
                     
                        Κοινοτικοί φορείς διαχείρισης δασών, όπως τα οικεία γνωμοδοτικά συμβούλια σε εθνικό επίπεδο και σε επίπεδο διαμερισμάτων, δήμων και κοινοτήτων, καθώς και άλλοι φορείς που συμμετέχουν σε διάφορες πτυχές του τομέα της δασοκομίας.
                     
                  
                        δ)
                     
                     
                        Οργανώσεις αυτόχθονων πληθυσμών και πληθυσμών αφρικανικής καταγωγής της Ονδούρας.
                     
                  6.3   Άλλες πηγές
            
                        —
                     
                     
                        Δασοκομικές επιχειρήσεις
                     
                  
                        —
                     
                     
                        Γεωργοδασοκομικές ομάδες
                     
                  
                        —
                     
                     
                        Ιδιοκτήτες δασών
                     
                  
                        —
                     
                     
                        Ακαδημαϊκά ιδρύματα
                     
                  
                        —
                     
                     
                        Τοπικές αρχές (δήμοι, συμβούλια υδάτων, καταπιστεύματα κ.λπ.)
                     
                  
                        —
                     
                     
                        Ιδιωτικοί φορείς πιστοποίησης δασών και πορίσματα των εκθέσεων σχετικά με τις διαδικασίες ιδιωτικής πιστοποίησης
                     
                  
                        —
                     
                     
                        Εθνική Ένωση Δασοκομίας
                     
                  
                        —
                     
                     
                        Εισαγωγείς και εξαγωγείς δασικών προϊόντων
                     
                  
                        —
                     
                     
                        Ενδιαφερόμενοι που υποβάλλουν καταγγελία ή αίτημα αιφνιδιαστικού ελέγχου για ορισμένες πτυχές του ΣΔΝ
                     
                  
                        —
                     
                     
                        Άλλες πηγές τις οποίες ο ανεξάρτητος ελεγκτής θεωρεί κατάλληλες.
                     
                  7.   ΑΠΑΙΤΟΥΜΕΝΑ ΠΡΟΣΟΝΤΑ
            Ο υποψήφιος ανεξάρτητος φορέας ελέγχου πρέπει να επιδεικνύει ακεραιότητα και να διαθέτει πείρα στη διενέργεια παρόμοιων ελέγχων, καθώς και να έχει την ικανότητα να πραγματοποιεί συστηματική ανάλυση. Ο φορέας ελέγχου πρέπει να είναι αξιόπιστος και ανεξάρτητος από τους φορείς εκμετάλλευσης της Ονδούρας και τους οργανισμούς της Ονδούρας που έχουν εμπορικό ή ρυθμιστικό ρόλο στον τομέα της δασοκομίας.
            Αποτελεί ευθύνη του υποψήφιου ανεξάρτητου φορέα ελέγχου να εγγυάται ότι το προσωπικό του δηλώνει κάθε πιθανή σύγκρουση συμφερόντων και, σε περίπτωση που υφίστανται τέτοιου είδους συγκρούσεις, να διευκρινίζει ποια μέτρα θα λάβει για τον περιορισμό τους. Επιπλέον, ο υποψήφιος ανεξάρτητος φορέας ελέγχου πρέπει επίσης να πληροί τις ακόλουθες απαιτήσεις:
            
                        α)
                     
                     
                        να διαθέτει τεκμηριωμένο εσωτερικό σύστημα διαχείρισης της ποιότητας το οποίο πληροί τις απαιτήσεις του ISO 17021 (2) ή ισοδύναμων προτύπων και να διενεργεί ελέγχους σύμφωνα με διαδικασίες που πληρούν τις απαιτήσεις του ISO 19011 (3) ή ισοδύναμων προτύπων·
                     
                  
                        β)
                     
                     
                        να διαθέτει πείρα σε ελέγχους συστημάτων διαχείρισης·
                     
                  
                        γ)
                     
                     
                        να διαθέτει μέθοδο και μηχανισμό διαφανούς χειρισμού καταγγελιών και παραπόνων·
                     
                  
                        δ)
                     
                     
                        να διαθέτει φάσμα δεξιοτήτων πέραν της διενέργειας ελέγχων, κατά προτίμηση στον τομέα της διαχείρισης δασών, και επαρκή εμπειρογνωσία και πείρα στην άσκηση παρόμοιων καθηκόντων σε άλλες περιοχές του κόσμου, κατά προτίμηση στη Λατινική Αμερική·
                     
                  
                        ε)
                     
                     
                        να καταδείξει ότι διαθέτει ομάδα εμπειρογνωμόνων με πείρα όσον αφορά την Ονδούρα ή άλλα μέρη της Λατινικής Αμερικής. Η συμμετοχή εμπειρογνωμόνων από την περιοχή, παράλληλα με τους διεθνείς εμπειρογνώμονες θα πρέπει να ενθαρρύνεται·
                     
                  
                        στ)
                     
                     
                        να έχει εμπεριστατωμένη γνώση του εμπορικού δασοκομικού τομέα, κατά προτίμηση στην Κεντρική Αμερική·
                     
                  
                        ζ)
                     
                     
                        να διαθέτει προσωπικό με εμπειρογνωσία στους διάφορους τομείς της δασοκομίας, συμπεριλαμβανομένων της διαχείρισης δασών, της μεταποίησης, της ιχνηλασιμότητας και του διεθνούς εμπορίου ξυλείας και προϊόντων ξυλείας.
                     
                  Ο ανεξάρτητος ελεγκτής μπορεί να εξετάζει τη δυνατότητα σύναψης εταιρικής σχέσης ή κοινής επιχείρησης με οργανισμό της Ονδούρας.
            8.   ΔΙΑΔΙΚΑΣΙΑ ΕΠΙΛΟΓΗΣ ΚΑΙ ΘΕΣΜΙΚΕΣ ΡΥΘΜΙΣΕΙΣ
            Ο υποψήφιος φορέας ελέγχου προσλαμβάνεται με ανταγωνιστική διαδικασία υποβολής προσφορών η οποία είναι ανοικτή σε εθνικές και διεθνείς οντότητες σύμφωνα με το ισχύον δίκαιο της Ονδούρας. Βάσει των ανωτέρω όρων εντολής, και ανάλογα με τις ανάγκες της διαδικασίας υποβολής προσφορών, η ΚΕΕ μπορεί να καταρτίσει ειδικότερους όρους εντολής. Αποτελεί αρμοδιότητα της κυβέρνησης της Ονδούρας να κινήσει τη διαδικασία πρόσληψης και επιλογής του φορέα διενέργειας του ανεξάρτητου ελέγχου, βάσει των συστάσεων της ΚΕΕ.
            Η αξιολόγηση των προσφορών πρέπει να είναι διαφανής και όλοι οι ενδιαφερόμενοι να ενημερώνονται για τα κριτήρια που θα εφαρμοστούν. Η σύμβαση με τον επιλεγμένο φορέα για τη διενέργεια του ανεξάρτητου ελέγχου του ΣΔΝ υπογράφεται από οντότητα η οποία ορίζεται από την Ονδούρα και είναι μέλος της ΚΕΕ, κατόπιν διαβούλευσης με την Ένωση. Ο προκαταρκτικός έλεγχος των διαγωνιζόμενων επιχειρήσεων και η έκθεση αξιολόγησης των προσφορών δημοσιοποιούνται.
            9.   ΑΛΛΕΣ ΑΡΜΟΔΙΟΤΗΤΕΣ
            Η παρούσα ενότητα καλύπτει πρόσθετες αρμοδιότητες του φορέα που επιλέγεται για τη διενέργεια του ανεξάρτητου ελέγχου, μεταξύ των οποίων περιλαμβάνονται οι ακόλουθες:
            9.1   Προσβασιμότητα
            Ο φορέας στον οποίον ανατίθεται η διενέργεια του ανεξάρτητου ελέγχου οφείλει να έχει σημείο επαφής ή αντιπρόσωπο στην Ονδούρα ώστε να είναι προσβάσιμος για την κυβέρνηση, τον ιδιωτικό τομέα, τις οργανώσεις της κοινωνίας των πολιτών, τους αυτόχθονες πληθυσμούς και τους πληθυσμούς αφρικανικής καταγωγής της Ονδούρας και άλλους ενδιαφερόμενους.
            9.2   Ανάπτυξη ικανοτήτων και βιωσιμότητα
            Ο φορέας στον οποίον ανατίθεται η διενέργεια του ανεξάρτητου ελέγχου πρέπει επίσης:
            
                        α)
                     
                     
                        να συνεργάζεται με τους κρατικούς φορείς, τον ιδιωτικό τομέα, την κοινωνία των πολιτών και τους αυτόχθονες πληθυσμούς και τους πληθυσμούς αφρικανικής καταγωγής της Ονδούρας με τρόπους που παρέχουν στους πολίτες της Ονδούρας τη δυνατότητα να κατανοήσουν σαφώς το έργο του ανεξάρτητου ελεγκτή, για παράδειγμα μέσω εργαστηρίων κατάρτισης ή ενημερωτικών συνεδριάσεων·
                     
                  
                        β)
                     
                     
                        να μεριμνά για την πρόσληψη ειδικευμένων μελών του προσωπικού από την Ονδούρα και για την ανάπτυξη των ατομικών ικανοτήτων τους για τη διενέργεια ανεξάρτητων ελέγχων του ΣΔΝ.
                     
                  
               (1)  Η διενέργεια ανεξάρτητων ελέγχων στο πλαίσιο της παρούσας συμφωνίας διαχωρίζεται από την ανεξάρτητη παρακολούθηση των δασών και μπορεί να συμπληρώνει το έργο άλλων φορέων κοινωνικής εποπτείας εντός της χώρας.
            
               (2)  ISO/CEI17021:2006. Αξιολόγηση συμμόρφωσης - Απαιτήσεις για φορείς παροχής ελέγχου και πιστοποίησης συστημάτων διαχείρισης.
            
               (3)  ISO 19011:2002. Κατευθυντήριες γραμμές για την ποιότητα και/ή τον έλεγχο των συστημάτων περιβαλλοντικής διαχείρισης.
         
      
      
         
            ΠΑΡΑΡΤΗΜΑ VΙΙ
            ΚΡΙΤΗΡΙΑ ΑΞΙΟΛΟΓΗΣΗΣ ΤΟΥ ΣΥΣΤΗΜΑΤΟΣ ΔΙΑΣΦΑΛΙΣΗΣ ΤΗΣ ΝΟΜΙΜΟΤΗΤΑΣ ΠΟΥ ΕΦΑΡΜΟΖΕΙ Η ΟΝΔΟΥΡΑ ΓΙΑ ΤΑ ΠΡΟΪΟΝΤΑ ΞΥΛΕΙΑΣ (ΣΔΝ)
            Η παρούσα συμφωνία προβλέπει την ανάπτυξη και την υλοποίηση του συστήματος διασφάλισης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ) προκειμένου να διασφαλίζεται ότι όλα τα προϊόντα ξυλείας που προσδιορίζονται στο παράρτημα I και εξάγονται από την Ονδούρα στην Ένωση, ή πωλούνται σε άλλες εξαγωγικές ή εθνικές αγορές, έχουν παραχθεί νόμιμα. Το ΣΔΝ θα πρέπει να περιλαμβάνει τα εξής:
            
                        (1)
                     
                     
                        τον ορισμό της νόμιμης ξυλείας και των προϊόντων ξυλείας που παρατίθεται στους πίνακες αξιολόγησης της νομιμότητας στο παράρτημα II, ώστε να υποδεικνύονται οι νόμοι και κανονισμοί που πρέπει να τηρούνται κατά την έκδοση πιστοποιητικού συμμόρφωσης προς τις νομοθετικές διατάξεις, άδειας FLEGT ή άδειας H-Legal·
                     
                  
                        (2)
                     
                     
                        ελέγχους της αλυσίδας εφοδιασμού για την παρακολούθηση ξυλείας από τις δασικές εργασίες ή από το σημείο εισαγωγής έως την τελική εγχώρια αγορά ή το σημείο εξαγωγής·
                     
                  
                        (3)
                     
                     
                        διαδικασίες επαλήθευσης για τη διασφάλιση και την τεκμηρίωση της συμμόρφωσης με όλες τις πτυχές των πινάκων αξιολόγησης της νομιμότητας και των ελέγχων της αλυσίδας εφοδιασμού·
                     
                  
                        (4)
                     
                     
                        διαδικασίες επαλήθευσης της νομιμότητας κατά την έκδοση πιστοποιητικών συμμόρφωσης προς τις νομοθετικές διατάξεις για την εθνική αγορά, αδειών FLEGT ή αδειών H-Legal για τις εξαγωγικές αγορές·
                     
                  
                        (5)
                     
                     
                        ανεξάρτητους ελέγχους για τη διασφάλιση της δέουσας αποτελεσματικότητας και αποδοτικότητας του συστήματος.
                     
                  Το ΣΔΝ υπόκειται σε ανεξάρτητο έλεγχο πριν τεθεί σε πλήρη λειτουργία το σύστημα αδειών· οι όροι εντολής θα συμφωνηθούν από κοινού από τα μέρη μέσω της κοινής επιτροπής εφαρμογής (ΚΕΕ). Τα εν λόγω κριτήρια αξιολόγησης καθορίζουν τι αναμένεται να επιτευχθεί με το ΣΔΝ και αποτελούν τη βάση των όρων εντολής για τον έλεγχο, με στόχο:
            
                        i)
                     
                     
                        την εξέταση της περιγραφής του LAS με ιδιαίτερη έμφαση σε τυχόν τροποποιήσεις που πρέπει να επέλθουν κατά την υπογραφή της παρούσας συμφωνίας,
                     
                  
                        ii)
                     
                     
                        την εξέταση της λειτουργίας του συστήματος στην πράξη, και
                     
                  
                        iii)
                     
                     
                        την ανάλυση της ικανότητας των φορέων εκμετάλλευσης και των δημόσιων οργανισμών να εφαρμόσουν το ΣΔΝ.
                     
                  ΕΝΟΤΗΤΑ 1
            
               ΟΡΙΣΜΟΣ ΤΗΣ ΝΟΜΙΜΟΤΗΤΑΣ
            
            Για τους σκοπούς της παρούσας συμφωνίας, ο ορισμός της «νόμιμης ξυλείας» είναι εκείνος που παρατίθεται στο παράρτημα ΙΙ.
            Η νόμιμη ξυλεία ορίζεται επί τη βάσει των νόμων και νομικών πράξεων που είναι σε ισχύ στην Ονδούρα κατά τον χρόνο έκδοσης των αδειών FLEGT. Ο χρησιμοποιούμενος ορισμός πρέπει να είναι σαφής, αντικειμενικά επαληθεύσιμος και πρακτικά λειτουργικός, τουλάχιστον για τη νομοθεσία που διέπει τους ακόλουθους τομείς:
            Δικαιώματα υλοτόμησης και συγκομιδής: χορήγηση νόμιμων δικαιωμάτων υλοτόμησης και συγκομιδής/απόληψης ξυλείας σε καθορισμένη από τον νόμο περιοχή κατόπιν έγκρισης από το ICF (Ινστιτούτο για τη Διατήρηση των Δασών).
            Δασοκομικές εργασίες: συμμόρφωση προς τις νομοθετικές απαιτήσεις για τη διαχείριση δασών, ειδικότερα συμμόρφωση με τη σχετική περιβαλλοντική και εργατική νομοθεσία σε όλα τα στάδια της αλυσίδας παραγωγής δασικών προϊόντων.
            Τέλη και φόροι: καταβολή των εκ του νόμου προβλεπόμενων τελών και φόρων επί των εισαγωγών ξυλείας, σε δημοτικό και εθνικό επίπεδο, ως προαπαιτούμενο για την απόκτηση δικαιωμάτων υλοτόμησης, συγκομιδής, μεταφοράς, παραγωγής ευρείας κλίμακας, μεταποίησης και εμπορίας ξυλείας.
            Άλλοι χρήστες: σεβασμός των δικαιωμάτων άλλων μερών όσον αφορά την κυριότητα γης ή τη χρήση γης και άλλων φυσικών πόρων, εφόσον τα εν λόγω δικαιώματα μπορούν να διεκδικηθούν από άλλα μέρη που ενδέχεται να θίγονται από την υλοτόμηση και συγκομιδή ξυλείας και άλλων φυσικών πόρων.
            Εμπόριο και τελωνεία: συμμόρφωση προς τις νομοθετικές απαιτήσεις και τα εμπορικά και τελωνειακά καθεστώτα, συμπεριλαμβανομένης της καταβολής εισαγωγικών δασμών επί των δασικών προϊόντων καθώς και εξαγωγικών δασμών.
            Ο έλεγχος του ΣΔΝ θα πρέπει να περιλαμβάνει τις ακόλουθες ερωτήσεις:
            
                        1.1
                     
                     
                        Είναι σαφές ποια νομική πράξη αποτελεί τη βάση κάθε στοιχείου των πινάκων αξιολόγησης της νομιμότητας;
                     
                  
                        1.2
                     
                     
                        Είναι σαφές σε ποια νομική πράξη και σε ποιους ειδικούς κανόνες στηρίζεται κάθε αρχή, κριτήριο και δείκτης των πινάκων αξιολόγησης της νομιμότητας;
                     
                  
                        1.3
                     
                     
                        Προσδιορίζονται τα κριτήρια και οι δείκτες που πρέπει να χρησιμοποιούνται για τον έλεγχο της συμμόρφωσης με κάθε στοιχείο των πινάκων αξιολόγησης της νομιμότητας;
                     
                  
                        1.4
                     
                     
                        Βασίζονται σε τεκμηριωμένες και έγκυρες νομικές πράξεις τα μέσα που χρησιμοποιούνται για τον έλεγχο της συμμόρφωσης με κάθε αρχή, κριτήριο και δείκτη των πινάκων αξιολόγησης της νομιμότητας;
                     
                  
                        1.5
                     
                     
                        Χαρακτηρίζονται τα κριτήρια και οι δείκτες από σαφήνεια, αντικειμενικότητα και πρακτική λειτουργικότητα;
                     
                  
                        1.6
                     
                     
                        Καθορίζονται με σαφήνεια οι ρόλοι και οι αρμοδιότητες των διαφόρων ενδιαφερόμενων μερών στα κριτήρια και στους δείκτες, καθώς και στη μεθοδολογία που ακολουθείται για τον καθορισμό και τον έλεγχό τους; Μπορούν να χρησιμοποιηθούν οι έλεγχοι για την αξιολόγηση των επιδόσεων όλων των ενδιαφερόμενων μερών;
                     
                  
                        1.7
                     
                     
                        Περιλαμβάνουν οι πίνακες αξιολόγησης της νομιμότητας τους κύριους τομείς της ισχύουσας νομοθεσίας (δικαιώματα υλοτόμησης και συγκομιδής, δασοκομικές εργασίες, τέλη και φόροι, άλλοι χρήστες, εμπόριο και τελωνεία); Εάν όχι, για ποιον λόγο παραλείφθηκαν ορισμένοι τομείς δικαίου από τους πίνακες αξιολόγησης της νομιμότητας;
                     
                  
                        1.8
                     
                     
                        Περιλαμβάνονται στους πίνακες αξιολόγησης της νομιμότητας όλες οι πιθανές πηγές ξυλείας που εισέρχονται στην αλυσίδα εφοδιασμού; Έχουν αναπτυχθεί κατάλληλοι δείκτες για τις διάφορες διαδικασίες εκχώρησης πηγών ή δικαιωμάτων;
                     
                  
                        1.9
                     
                     
                        Κατά την κατάρτιση των πινάκων αξιολόγησης της νομιμότητας, έλαβαν υπόψη τα ενδιαφερόμενα μέρη όλους τους κύριους τομείς της εφαρμοστέας νομοθεσίας;
                     
                  
                        1.10
                     
                     
                        Περιλαμβάνονται στο σύστημα επαλήθευσης της νομιμότητας οι κύριες νομοθετικές διατάξεις που προσδιορίζονται μέσω συζητήσεων μεταξύ των ενδιαφερόμενων μερών;
                     
                  
                        1.11
                     
                     
                        Έχουν τροποποιηθεί οι πίνακες αξιολόγησης της νομιμότητας και ο πίνακας επιβολής μετά την έναρξη ισχύος της συμφωνίας εθελοντικής εταιρικής σχέσης μεταξύ της Ευρωπαϊκής Ένωσης και της Δημοκρατίας της Ονδούρας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση; Έχουν αναπτυχθεί κριτήρια και δείκτες ώστε να διασφαλίζεται ο έλεγχος των εν λόγω αλλαγών;
                     
                  Σε περίπτωση τροποποίησης των πινάκων αξιολόγησης της νομιμότητας μετά την έναρξη ισχύος της παρούσας συμφωνίας, θα πρέπει να τεθούν επίσης οι ακόλουθες βασικές ερωτήσεις:
            
                        1.12
                     
                     
                        Πραγματοποιήθηκε διαβούλευση με τα σχετικά ενδιαφερόμενα μέρη όσον αφορά τις τροποποιήσεις της ΕΣΕΣ FLEGT και ελήφθησαν υπόψη τα σχόλια και οι συστάσεις τους;
                     
                  
                        1.13
                     
                     
                        Είναι σαφές ποια νομική πράξη αποτελεί τη βάση κάθε νέου στοιχείου των πινάκων αξιολόγησης της νομιμότητας; Προσδιορίζονται τα κριτήρια και οι δείκτες που πρέπει να χρησιμοποιούνται για τον έλεγχο της συμμόρφωσης με κάθε στοιχείο των πινάκων αξιολόγησης της νομιμότητας;
                     
                  
                        1.14
                     
                     
                        Χαρακτηρίζονται τα κριτήρια και οι δείκτες από σαφήνεια, αντικειμενικότητα και πρακτική λειτουργικότητα;
                     
                  
                        1.15
                     
                     
                        Έχουν αναπτυχθεί δείκτες και κριτήρια ώστε να διασφαλίζεται ο έλεγχος των εν λόγω τροποποιήσεων; Καθορίζονται με σαφήνεια οι ρόλοι και οι αρμοδιότητες των διαφόρων ενδιαφερόμενων μερών στους δείκτες και στα κριτήρια;
                     
                  ΕΝΟΤΗΤΑ 2
            
               ΕΛΕΓΧΟΙ ΤΗΣ ΑΛΥΣΙΔΑΣ ΕΦΟΔΙΑΣΜΟΥ
            
            Τα συστήματα ελέγχου της αλυσίδας εφοδιασμού πρέπει να παρέχουν αξιόπιστη διαβεβαίωση ότι τα προϊόντα ξυλείας μπορούν να ιχνηλατηθούν στην αλυσίδα εφοδιασμού από το σημείο υλοτόμησης ή το σημείο νόμιμης εισαγωγής έως το σημείο εξαγωγής ή πώλησης στην εθνική αγορά. Δεν είναι πάντοτε απαραίτητο να διατηρείται η φυσική ιχνηλασιμότητα ενός κορμού, ενός φορτίου κορμών ή ενός προϊόντος ξυλείας από το σημείο εξαγωγής ή πώλησης έως το δάσος προέλευσης, αλλά η ιχνηλασιμότητα είναι πάντοτε απαραίτητη μεταξύ του δάσους και του πρώτου σημείου μείξης (π.χ. κέντρο συλλογής ξυλείας, επιχειρήσεις πρωτογενών και δευτερογενών δασικών προϊόντων και χώροι αποθήκευσης ξυλείας).
            2.1   Δικαιώματα υλοτόμησης
            Οι ζώνες ή εκτάσεις για τις οποίες έχουν εκχωρηθεί δικαιώματα εκμετάλλευσης δασικών πόρων είναι οριοθετημένες με σαφήνεια και οι κάτοχοι των δικαιωμάτων αυτών προσδιορίζονται επακριβώς.
            
                     
                        2.1.1
                     
                     
                        Διασφαλίζει το σύστημα ελέγχου ότι στην αλυσίδα εφοδιασμού εισέρχεται μόνον η ξυλεία που προέρχεται από δασική περιοχή ή έκταση με έγκυρες και εγκεκριμένες άδειες υλοτόμησης;
                     
                  
                     
                        2.1.2
                     
                     
                        Διασφαλίζει το σύστημα ελέγχου ότι οι εταιρείες που εκτελούν τις εργασίες υλοτόμησης διαθέτουν πράγματι τα απαιτούμενα δικαιώματα υλοτόμησης για τις σχετικές δασικές περιοχές ή εκτάσεις;
                     
                  
                     
                        2.1.3
                     
                     
                        Έχουν δημοσιοποιηθεί οι διαδικασίες χορήγησης δικαιωμάτων υλοτόμησης, καθώς και πληροφορίες σχετικά με τα χορηγηθέντα δικαιώματα υλοτόμησης και τους κατόχους τους;
                     
                  2.2   Συστήματα ελέγχου της αλυσίδας εφοδιασμού
            Υπάρχουν αποτελεσματικοί μηχανισμοί ιχνηλασιμότητας της ξυλείας σε όλο το μήκος της αλυσίδας εφοδιασμού, από το σημείο υλοτόμησης μέχρι το σημείο πώλησης στην εθνική αγορά και στις εξαγωγικές αγορές.
            Η μέθοδος ταυτοποίησης της ξυλείας μπορεί να ποικίλλει, από τη χρήση ετικετών για μεμονωμένα τεμάχια μέχρι την εξέταση των εγγράφων που συνοδεύουν ένα φορτίο ή μια παρτίδα. Η μέθοδος που επιλέγεται θα πρέπει να ανταποκρίνεται στην προέλευση, στον τύπο και στην αξία της ξυλείας, καθώς και στον κίνδυνο ανάμειξης με παράνομη ή μη επαληθευμένη ξυλεία.
            
                     
                        2.2.1
                     
                     
                        Προσδιορίζονται και περιγράφονται στο σύστημα ελέγχου όλα τα στάδια και οι φορείς εκμετάλλευσης της αλυσίδας εφοδιασμού;
                     
                  
                     
                        2.2.2
                     
                     
                        Προσδιορίζονται και περιγράφονται στο σύστημα ελέγχου όλα τα στάδια της αλυσίδας εφοδιασμού;
                     
                  
                     
                        2.2.3
                     
                     
                        Έχει εξασφαλιστεί η κατάρτιση και τεκμηρίωση μεθόδων με στόχο: α) τον προσδιορισμό της προέλευσης του προϊόντος και β) την πρόληψη της ανάμειξης με ξυλεία προερχόμενη από άγνωστες πηγές στα ακόλουθα στάδια της αλυσίδας εφοδιασμού:
                        
                                    —
                                 
                                 
                                    ξυλεία στο δάσος,
                                 
                              
                                    —
                                 
                                 
                                    κατά τη μεταφορά μεταξύ σημείων της αλυσίδας εφοδιασμού,
                                 
                              
                                    —
                                 
                                 
                                    σε χώρους προσωρινής αποθήκευσης,
                                 
                              
                                    —
                                 
                                 
                                    κατά την άφιξη σε μονάδες πρωτογενούς μεταποίησης,
                                 
                              
                                    —
                                 
                                 
                                    κατά την άφιξη σε μονάδες δευτερογενούς μεταποίησης,
                                 
                              
                                    —
                                 
                                 
                                    κατά την άφιξη σε χώρους αποθήκευσης ξυλείας ή σε χώρους προσωρινής αποθήκευσης και
                                 
                              
                                    —
                                 
                                 
                                    κατά την άφιξη στο σημείο εξόδου;
                                 
                              
                  
                     
                        2.2.4
                     
                     
                        Ποιοι οργανισμοί/φορείς είναι επιφορτισμένοι με τον έλεγχο των ροών ξυλείας; Διαθέτουν κατάλληλους και επαρκείς ανθρώπινους και λοιπούς πόρους για την εκτέλεση δραστηριοτήτων ελέγχου;
                     
                  
                     
                        2.2.5
                     
                     
                        Υπάρχει πρωτόκολλο επαλήθευσης των αποτελεσμάτων των διαδικασιών ελέγχου που έχουν αναπτυχθεί και εφαρμοστεί;
                     
                  
                     
                        2.2.6
                     
                     
                        Έχουν καταρτιστεί με σαφήνεια και έχουν κοινοποιηθεί σε όλους τους ενδιαφερόμενους οι διαδικασίες ελέγχου της αλυσίδας εφοδιασμού;
                     
                  2.3   Ποσότητες
            Υπάρχουν ισχυροί και αποτελεσματικοί μηχανισμοί για τη μέτρηση και καταγραφή των ποσοτήτων ξυλείας ή προϊόντων ξυλείας σε κάθε στάδιο της αλυσίδας εφοδιασμού, μεταξύ άλλων αξιόπιστες και ακριβείς εκτιμήσεις –πριν από την υλοτόμηση– του όγκου της ιστάμενης ξυλείας για κάθε περιοχή, έκταση ή μονάδα υλοτόμησης/συγκομιδής.
            
                     
                        2.3.1
                     
                     
                        Παράγει το σύστημα ελέγχου ποσοτικά δεδομένα για τις εισροές και εκροές στα ακόλουθα στάδια της αλυσίδας εφοδιασμού:
                        
                                    —
                                 
                                 
                                    ιστάμενη ξυλεία,
                                 
                              
                                    —
                                 
                                 
                                    κορμοτεμάχια στο δάσος,
                                 
                              
                                    —
                                 
                                 
                                    μεταφερόμενη και αποθηκευόμενη ξυλεία,
                                 
                              
                                    —
                                 
                                 
                                    άφιξη της ξυλείας στο πριστήριο/εργοστάσιο,
                                 
                              
                                    —
                                 
                                 
                                    είσοδος σε γραμμές παραγωγής ή μονάδες μεταποίησης,
                                 
                              
                                    —
                                 
                                 
                                    έξοδος από τις γραμμές παραγωγής ή μονάδες μεταποίησης,
                                 
                              
                                    —
                                 
                                 
                                    έξοδος από το πριστήριο/εργοστάσιο,
                                 
                              
                                    —
                                 
                                 
                                    άφιξη σε τοπικούς χώρους αποθήκευσης ξυλείας και έξοδος από αυτούς,
                                 
                              
                                    —
                                 
                                 
                                    άφιξη στο σημείο εξαγωγής;
                                 
                              
                  
                     
                        2.3.2
                     
                     
                        Ποιοι οργανισμοί/φορείς είναι αρμόδιοι για την εισαγωγή των ποσοτικών δεδομένων στο σύστημα ελέγχου; Πώς συνδέονται μεταξύ τους αυτοί οι οργανισμοί/φορείς; Εάν είναι αρμόδιοι διάφοροι οργανισμοί/φορείς, τι προσπάθειες έχουν καταβληθεί προκειμένου να διασφαλίζεται ότι οι εργασίες ελέγχου και η διαχείριση δεδομένων διεξάγονται ορθά και σύμφωνα με τα ίδια πρότυπα από κάθε οργανισμό;
                     
                  
                     
                        2.3.3
                     
                     
                        Το προσωπικό αυτών των οργανισμών/φορέων έχει λάβει τυποποιημένη κατάρτιση στη διαχείριση δεδομένων; Διαθέτουν οι οργανισμοί/φορείς επαρκείς πόρους από άποψη προσωπικού και εξοπλισμού;
                     
                  
                     
                        2.3.4
                     
                     
                        Πώς ελέγχεται η ποιότητα των δεδομένων;
                     
                  2.4   Συμφωνία δεδομένων
            Όλα τα δεδομένα καταγράφονται με τέτοιον τρόπο ώστε σε εύθετο χρόνο να είναι δυνατή η συμφωνία τους με τα δεδομένα των προηγούμενων και επόμενων σταδίων της αλυσίδας εφοδιασμού.
            
                     
                        2.4.1
                     
                     
                        Διενεργείται αξιόπιστος έλεγχος της συμφωνίας των δεδομένων για ολόκληρη την αλυσίδα εφοδιασμού;
                     
                  
                     
                        2.4.2
                     
                     
                        Καταγράφονται όλα τα ποσοτικά δεδομένα με τέτοιον τρόπο ώστε σε εύθετο χρόνο να είναι δυνατή η συμφωνία των ποσοτήτων με βάση τα στοιχεία των προηγούμενων και των επόμενων σταδίων της αλυσίδας εφοδιασμού;
                     
                  
                     
                        2.4.3
                     
                     
                        Έχουν αναπτυχθεί μέθοδοι για την αξιολόγηση της συνέπειας μεταξύ των εισροών ακατέργαστης ξυλείας και των εκροών μεταποιημένων προϊόντων σε πριστήρια και άλλες μονάδες μεταποίησης;
                     
                  
                     
                        2.4.4
                     
                     
                        Είναι εφικτή η αξιόπιστη συμφωνία δεδομένων κατά μεμονωμένα τεμάχια ή παρτίδες προϊόντων ξυλείας σε όλο το μήκος της αλυσίδας εφοδιασμού;
                     
                  
                     
                        2.4.5
                     
                     
                        Ποια συστήματα και τεχνολογίες πληροφοριών εφαρμόζονται για την αποθήκευση και τη συμφωνία των δεδομένων, καθώς και για την υποβολή εκθέσεων; Έχουν θεσπιστεί αξιόπιστα συστήματα διασφάλισης των δεδομένων;
                     
                  
                     
                        2.4.6
                     
                     
                        Ποιος οργανισμός/φορέας είναι αρμόδιος για τη συμφωνία των δεδομένων; Διαθέτει επαρκείς ανθρώπινους και άλλους πόρους για τη διαχείριση δεδομένων;
                     
                  
                     
                        2.4.7
                     
                     
                        Ποιες πληροφορίες δημοσιεύονται σχετικά με τους ελέγχους της αλυσίδας εφοδιασμού; Πώς μπορούν οι ενδιαφερόμενοι να έχουν πρόσβαση σε αυτές τις πληροφορίες;
                     
                  
                     
                        2.4.8
                     
                     
                        Παρέχει το σύστημα ελέγχου τη δυνατότητα συμφωνίας ποσοτικών δεδομένων σύμφωνα με εθνικά ή διεθνή πρότυπα, κατά περίπτωση;
                     
                  2.5   Ανάμειξη νόμιμα επαληθευμένης ξυλείας με άλλη εγκεκριμένη ξυλεία:
            Εάν επιτρέπεται η ανάμειξη ξυλείας από επαληθευμένες νόμιμες πηγές με ξυλεία από άλλες πηγές,
            
                     
                        2.5.1
                     
                     
                        διενεργούνται επαρκείς έλεγχοι ώστε να αποκλείεται υλικό που προέρχεται από άγνωστες πηγές ή έχει υλοτομηθεί χωρίς τη συμμόρφωση με τους δείκτες νομιμότητας;
                     
                  
                     
                        2.5.2
                     
                     
                        επιτρέπει το σύστημα ελέγχου την ανάμειξη επαληθευμένης ξυλείας με άλλη εγκεκριμένη ξυλεία (π.χ. με εισαγόμενη ξυλεία ή ξυλεία που προέρχεται από δασική περιοχή ή έκταση για την οποία έχουν χορηγηθεί νόμιμα δικαιώματα υλοτόμησης, αλλά δεν καλύπτεται ακόμη από την πλήρη διαδικασία επαλήθευσης);
                     
                  
                     
                        2.5.3
                     
                     
                        ποια μέτρα ελέγχου εφαρμόζονται σε αυτές τις περιπτώσεις; Για παράδειγμα, διασφαλίζουν οι έλεγχοι ότι οι εκροές που έχουν δηλωθεί και επαληθευτεί δεν υπερβαίνουν τις εισροές που έχουν επαληθευτεί σε κάθε στάδιο;
                     
                  2.6   Εισαγόμενα προϊόντα ξυλείας
            Υπάρχουν επαρκείς νόμοι, διαδικασίες και έλεγχοι για να διασφαλίζεται ότι τα εισαγόμενα προϊόντα ξυλείας έχουν εισαχθεί νόμιμα.
            
                     
                        2.6.1
                     
                     
                        Πώς αποδεικνύεται η νομιμότητα της εισαγόμενης ξυλείας και των εισαγόμενων προϊόντων ξυλείας;
                     
                  
                     
                        2.6.2
                     
                     
                        Ποια αποδεικτικά στοιχεία απαιτούνται προκειμένου να αποδειχθεί ότι τα εισαγόμενα προϊόντα προέρχονται από δένδρα που έχουν υλοτομηθεί νόμιμα σε τρίτη χώρα;
                     
                  
                     
                        2.6.3
                     
                     
                        Εντοπίζει το σύστημα ΣΔΝ την εισαγόμενη ξυλεία και τα εισαγόμενα προϊόντα ξυλείας σε όλο το μήκος της αλυσίδας εφοδιασμού;
                     
                  
                     
                        2.6.4
                     
                     
                        Όταν χρησιμοποιείται εισαγόμενη ξυλεία, μπορεί να εντοπίζεται, στο έντυπο της άδειας FLEGT, η χώρα καταγωγής της ξυλείας, συμπεριλαμβανομένης της χώρας καταγωγής των επιμέρους συστατικών σε περίπτωση σύνθετων προϊόντων;
                     
                  
                     
                        2.6.5
                     
                     
                        Υπάρχει κάποιος μηχανισμός μέσω του οποίου επαληθεύεται ότι οι εισαγωγείς έχουν εκτελέσει την απαιτούμενη διαδικασία δέουσας επιμέλειας, συμπεριλαμβανομένων της τεκμηρίωσης της νόμιμης προέλευσης στη χώρα υλοτόμησης, της ανάλυσης κινδύνου παράνομων δραστηριοτήτων και, εάν είναι απαραίτητο, των αντίστοιχων μέτρων μετριασμού;
                     
                  
                     
                        2.6.6
                     
                     
                        Λειτουργεί η διαδικασία δέουσας επιμέλειας και η προσέγγιση ανάλυσης κινδύνου του ΣΔΝ για την αξιολόγηση της νομιμότητας της εισαγόμενης ξυλείας και είναι αποτελεσματική;
                     
                  
                     
                        2.6.7
                     
                     
                        Πώς συντονίζονται οι οργανισμοί που είναι επιφορτισμένοι με το καθήκον να διασφαλίζουν ότι στην Ονδούρα εισάγεται μόνο νόμιμη ξυλεία; Διαθέτουν επαρκείς πόρους;
                     
                  ΕΝΟΤΗΤΑ 3
            
               ΕΠΑΛΗΘΕΥΣΗ
            
            Η επαλήθευση συνίσταται στη διενέργεια επαρκών ελέγχων για τη διασφάλιση της νομιμότητας της ξυλείας. Πρέπει να είναι επαρκώς αυστηρή και αποτελεσματική ώστε να διασφαλίζει τον εντοπισμό κάθε περίπτωσης μη συμμόρφωσης προς τις απαιτήσεις, είτε στο δάσος είτε στην αλυσίδα εφοδιασμού, καθώς και την έγκαιρη λήψη διορθωτικών μέτρων.
            3.1   Οργανισμός
            Η επαλήθευση διενεργείται από κυβερνητικό ή τρίτο οργανισμό ή συνδυασμό αυτών, που διαθέτει επαρκείς πόρους, συστήματα διαχείρισης και προσωπικό με τις απαιτούμενες δεξιότητες και κατάρτιση, καθώς και ισχυρούς και αποτελεσματικούς μηχανισμούς για τον έλεγχο των συγκρούσεων συμφερόντων.
            
                     
                        3.1.1
                     
                     
                        Έχει ορίσει η κυβέρνηση έναν ή περισσότερους οργανισμούς για την άσκηση των καθηκόντων επαλήθευσης; Είναι σαφείς και έχουν δημοσιοποιηθεί οι όροι εντολής (συμπεριλαμβανομένων των σχετικών αρμοδιοτήτων);
                     
                  
                     
                        3.1.2
                     
                     
                        Διαθέτει ο φορέας που είναι αρμόδιος για την επαλήθευση επαρκείς πόρους για τη διενέργεια της επαλήθευσης της νομιμότητας της ξυλείας και συστήματα για τον έλεγχο της αλυσίδας εφοδιασμού ξυλείας;
                     
                  
                     
                        3.1.3
                     
                     
                        Διαθέτει το ICF επαρκείς πόρους σε όλα τα επίπεδα για τη διενέργεια της επαλήθευσης της νομιμότητας της ξυλείας;
                     
                  
                     
                        3.1.4
                     
                     
                        Διαθέτουν οι κρατικοί φορείς που συμμετέχουν στο ΣΔΝ επαρκείς πόρους σε όλα τα επίπεδα για τη διενέργεια συγκεκριμένων πτυχών της επαλήθευσης της νομιμότητας της ξυλείας;
                     
                  
                     
                        3.1.5
                     
                     
                        Διαθέτει ο οργανισμός που είναι αρμόδιος για την επαλήθευση σύστημα διαχείρισης το οποίο πληροί τις ακόλουθες απαιτήσεις:
                        
                                    —
                                 
                                 
                                    έχουν ληφθεί εγκρίσεις για τη διενέργεια των απαραίτητων επιτόπιων επιθεωρήσεων για τη διασφάλιση ενός εξαιρετικά αποδοτικού και αξιόπιστου συστήματος,
                                 
                              
                                    —
                                 
                                 
                                    διατίθενται επαρκείς πόροι για τη διενέργεια των απαραίτητων επιτόπιων επιθεωρήσεων για τη διασφάλιση ενός εξαιρετικά αποδοτικού και αξιόπιστου συστήματος,
                                 
                              
                                    —
                                 
                                 
                                    όλα τα μέλη του προσωπικού έχουν την κατάρτιση και τις δεξιότητες που απαιτούνται για τη διασφάλιση της αποτελεσματικής επαλήθευσης,
                                 
                              
                                    —
                                 
                                 
                                    υπάρχουν μηχανισμοί για τον έλεγχο των συγκρούσεων συμφερόντων,
                                 
                              
                                    —
                                 
                                 
                                    διασφαλίζεται ένα διαφανές σύστημα σύμφωνα με την ΕΣΕΣ FLEGT,
                                 
                              
                                    —
                                 
                                 
                                    το σύστημα διαχείρισης καταγγελιών είναι προσβάσιμο για το κοινό,
                                 
                              
                                    —
                                 
                                 
                                    έχει αναπτυχθεί και εφαρμόζεται μεθοδολογία επαλήθευσης, και
                                 
                              
                                    —
                                 
                                 
                                    οι όροι εντολής των οργανισμών που είναι αρμόδιοι για την επαλήθευση είναι σαφείς και έχουν δημοσιοποιηθεί;
                                 
                              
                  3.2   Επαλήθευση της νομιμότητας
            Η μέθοδος επαλήθευσης είναι τεκμηριωμένη, γεγονός που διασφαλίζει ότι η διαδικασία είναι συστηματική, διαφανής και βασισμένη σε αποδεικτικά στοιχεία, καθώς και ότι πραγματοποιείται ανά τακτά διαστήματα και καλύπτει όλα τα στοιχεία που περιλαμβάνονται στους πίνακες αξιολόγησης της νομιμότητας.
            
                     
                        3.2.1
                     
                     
                        Υπάρχει σαφής ορισμός που καθορίζει τα στοιχεία τα οποία πρέπει να επαληθεύονται;
                     
                  
                     
                        3.2.2
                     
                     
                        Καλύπτει η μεθοδολογία επαλήθευσης όλα τα στοιχεία των πινάκων αξιολόγησης της νομιμότητας και περιλαμβάνει ελέγχους συμμόρφωσης με όλους τους καθορισμένους δείκτες;
                        Απαιτεί η επαλήθευση:
                        
                                    —
                                 
                                 
                                    ελέγχους σε έγγραφα και σε αρχεία επιχειρησιακών δραστηριοτήτων και αρχεία επιτόπιων εργασιών ελέγχων (συμπεριλαμβανομένων και των αιφνιδιαστικών),
                                 
                              
                                    —
                                 
                                 
                                    συλλογή πληροφοριών από εξωτερικούς ενδιαφερόμενους,
                                 
                              
                                    —
                                 
                                 
                                    καταγραφή των δραστηριοτήτων επαλήθευσης που καθιστά δυνατό τον έλεγχο από τους εσωτερικούς ελεγκτές και τον ανεξάρτητο ελεγκτή;
                                 
                              
                  
                     
                        3.2.3
                     
                     
                        Καθορίζονται με σαφήνεια και τηρούνται οι θεσμικοί ρόλοι και οι αρμοδιότητες;
                     
                  
                     
                        3.2.4
                     
                     
                        Δημοσιοποιούνται τα αποτελέσματα της επαλήθευσης για τους πίνακες αξιολόγησης της νομιμότητας; Πώς μπορούν οι ενδιαφερόμενοι να έχουν πρόσβαση σε αυτές τις πληροφορίες;
                     
                  3.3   Πιστοποιητικό συμμόρφωσης προς τις νομοθετικές διατάξεις
            Στην εγχώρια αγορά, οι φορείς εκμετάλλευσης που συμμορφώνονται με όλες τις απαιτήσεις του ΣΔΝ λαμβάνουν πιστοποιητικό συμμόρφωσης προς τις νομοθετικές διατάξεις.
            3.3.1   Οργανισμός
            
                     
                        3.3.1.1
                     
                     
                        Σε ποιον φορέα έχει ανατεθεί η αρμοδιότητα της έκδοσης των πιστοποιητικών συμμόρφωσης προς τις νομοθετικές διατάξεις;
                     
                  
                     
                        3.3.1.2
                     
                     
                        Έχουν οριστεί σαφώς και δημοσιοποιηθεί οι ρόλοι του φορέα που είναι αρμόδιος για την έκδοση των πιστοποιητικών συμμόρφωσης προς τις νομοθετικές διατάξεις και του προσωπικού του όσον αφορά την έκδοση πιστοποιητικών συμμόρφωσης προς τις νομοθετικές διατάξεις;
                     
                  
                     
                        3.3.1.3
                     
                     
                        Έχουν οριστεί οι απαιτήσεις σε επίπεδο ικανοτήτων και έχουν θεσπιστεί εσωτερικοί έλεγχοι για το προσωπικό του φορέα που είναι αρμόδιος για την έκδοση των πιστοποιητικών συμμόρφωσης προς τις νομοθετικές διατάξεις;
                     
                  
                     
                        3.3.1.4
                     
                     
                        Διαθέτει ο φορέας που είναι αρμόδιος για την έκδοση των πιστοποιητικών συμμόρφωσης προς τις νομοθετικές διατάξεις επαρκείς πόρους για να επιτελέσει το καθήκον;
                     
                  3.3.2   Έκδοση πιστοποιητικών συμμόρφωσης προς τις νομοθετικές διατάξεις
            
                     
                        3.3.2.1
                     
                     
                        Διαθέτει ο φορέας που είναι αρμόδιος για την έκδοση των πιστοποιητικών συμμόρφωσης προς τις νομοθετικές διατάξεις τεκμηριωμένες διαδικασίες έκδοσης; Έχουν δημοσιοποιηθεί αυτές οι διαδικασίες, συμπεριλαμβανομένων τυχόν καταβλητέων τελών;
                     
                  
                     
                        3.3.2.2
                     
                     
                        Με ποια στοιχεία αποδεικνύεται η ορθή εφαρμογή των διαδικασιών αυτών στην πράξη;
                     
                  
                     
                        3.3.2.3
                     
                     
                        Προβλέπεται επαρκής τήρηση αρχείων σχετικά με τα εκδοθέντα πιστοποιητικά συμμόρφωσης προς τις νομοθετικές διατάξεις και τις απορριφθείσες αιτήσεις πιστοποιητικών; Καταδεικνύουν τα αρχεία με σαφήνεια τα αποδεικτικά στοιχεία βάσει των οποίων εκδίδονται τα πιστοποιητικά συμμόρφωσης προς τις νομοθετικές διατάξεις;
                     
                  
                     
                        3.3.2.4
                     
                     
                        Καθορίζονται με σαφήνεια και είναι διαθέσιμες στους φορείς εκμετάλλευσης οι απαιτήσεις για την έκδοση πιστοποιητικών συμμόρφωσης προς τις νομοθετικές διατάξεις;
                     
                  
                     
                        3.3.2.5
                     
                     
                        Ποιες πληροφορίες δημοσιοποιούνται σχετικά με τα πιστοποιητικά συμμόρφωσης προς τις νομοθετικές διατάξεις και πόσο συχνά;
                     
                  3.4   Επαλήθευση των συστημάτων ελέγχου της αλυσίδας εφοδιασμού
            Το πεδίο εφαρμογής των στοιχείων προς επαλήθευση ορίζεται σαφώς και καλύπτει ολόκληρη την αλυσίδα εφοδιασμού από την υλοτόμηση δένδρων έως την εθνική αγορά και τις εξαγωγικές αγορές. Με τη μεθοδολογία επαλήθευσης τεκμηριώνεται η διαδικασία και διασφαλίζεται ότι είναι συστηματική και διαφανής, ότι βασίζεται σε αποδεικτικά στοιχεία και ότι πραγματοποιείται ανά τακτά διαστήματα, καλύπτοντας κάθε στοιχείο που εμπίπτει στο πεδίο εφαρμογής της, όπως η τακτική και έγκαιρη σύγκριση και συμφωνία δεδομένων σε κάθε στάδιο της αλυσίδας.
            
                     
                        3.4.1
                     
                     
                        Η μεθοδολογία επαλήθευσης καλύπτει πλήρως τις επαληθεύσεις των ελέγχων της αλυσίδας εφοδιασμού;
                     
                  
                     
                        3.4.2
                     
                     
                        Ορίζεται με σαφήνεια η αλυσίδα εφοδιασμού στη μεθοδολογία επαλήθευσης;
                     
                  
                     
                        3.4.3
                     
                     
                        Βάσει ποιων αποδεικτικών στοιχείων καταδεικνύεται ότι έχουν πράγματι επαληθευτεί οι έλεγχοι της αλυσίδας εφοδιασμού;
                     
                  
                     
                        3.4.4
                     
                     
                        Καθορίζονται με σαφήνεια και τηρούνται οι θεσμικοί ρόλοι και οι αρμοδιότητες; Διαθέτει ο αρμόδιος οργανισμός το προσωπικό και τους πόρους που απαιτούνται για τη διενέργεια ελέγχων της αλυσίδας εφοδιασμού;
                     
                  
                     
                        3.4.5
                     
                     
                        Δημοσιοποιούνται τα αποτελέσματα της επαλήθευσης των ελέγχων της αλυσίδας εφοδιασμού; Πώς μπορούν οι ενδιαφερόμενοι να έχουν πρόσβαση σε αυτές τις πληροφορίες;
                     
                  
                     
                        3.4.6
                     
                     
                        Συμβάλλει η προσέγγιση με βάση τον κίνδυνο του ΣΔΝ στον αποτελεσματικό έλεγχο της ξυλείας σε όλο το μήκος της αλυσίδας εφοδιασμού;
                     
                  
                     
                        3.4.7
                     
                     
                        Τι σύστημα ΤΠ χρησιμοποιείται για την καταχώριση, επαλήθευση και καταγραφή δεδομένων; Εφαρμόζεται κάποιο σύστημα για τη διασφάλιση των δεδομένων και την πρόσβαση σε αυτά;
                     
                  3.5   Αναγνώριση συστημάτων εθελοντικής πιστοποίησης
            Υπάρχουν διαδικασίες οι οποίες έχουν επικυρωθεί από την ΚΕΕ για την αναγνώριση συστημάτων εθελοντικής πιστοποίησης. Οι εν λόγω διαδικασίες αναγνώρισης περιλαμβάνουν την επαλήθευση του ΣΔΝ βάσει ανάλυσης κινδύνου.
            
                     
                        3.5.1
                     
                     
                        Είναι επικαιροποιημένες οι διαδικασίες αναγνώρισης συστημάτων εθελοντικής πιστοποίησης; Έχει το κοινό δυνατότητα πρόσβασης σε αυτές;
                     
                  
                     
                        3.5.2
                     
                     
                        Έχουν αναγνωριστεί μέχρι στιγμής τυχόν συστήματα εθελοντικής πιστοποίησης; Συμβάλλει ο τρόπος αναγνώρισης των συστημάτων επαλήθευσης για τις εισαγωγές στη διασφάλιση της νομιμότητας;
                     
                  3.6   Περιπτώσεις μη συμμόρφωσης
            Υπάρχει αποτελεσματικός και λειτουργικός μηχανισμός, μέσω του οποίου ζητείται και επιβάλλεται η λήψη κατάλληλων διορθωτικών μέτρων όταν εντοπίζονται περιπτώσεις μη συμμόρφωσης;
            
                     
                        3.6.1
                     
                     
                        Προβλέπεται η ανωτέρω απαίτηση στο σύστημα επαλήθευσης;
                     
                  
                     
                        3.6.2
                     
                     
                        Έχει αναπτυχθεί μηχανισμός για τον χειρισμό περιπτώσεων μη συμμόρφωσης, με αντίκτυπο στην έκδοση αδειών FLEGT και πιστοποιητικών συμμόρφωσης προς τις νομοθετικές διατάξεις, και εφαρμόζεται ο μηχανισμός αυτός στην πράξη;
                     
                  
                     
                        3.6.3
                     
                     
                        Έχει το σύστημα τη δυνατότητα να εντοπίζει ορθά περιπτώσεις μη συμμόρφωσης;
                     
                  
                     
                        3.6.4
                     
                     
                        Προβλέπεται επαρκής τήρηση αρχείων σχετικά με τις περιπτώσεις μη συμμόρφωσης που εντοπίζονται και τα διορθωτικά μέτρα που λαμβάνονται; Αξιολογείται η αποτελεσματικότητα αυτών των διορθωτικών μέτρων;
                     
                  
                     
                        3.6.5
                     
                     
                        Λαμβάνονται υπόψη οι πληροφορίες που συγκεντρώνονται από άλλους ενδιαφερόμενους για τον εντοπισμό και την αξιολόγηση περιπτώσεων μη συμμόρφωσης;
                     
                  
                     
                        3.6.6
                     
                     
                        Ποιες πληροφορίες δημοσιοποιούνται σχετικά με τις περιπτώσεις μη συμμόρφωσης που εντοπίζονται;
                     
                  3.7   Μηχανισμοί χειρισμού καταγγελιών
            
                     
                        3.7.1
                     
                     
                        Υπάρχει σύστημα χειρισμού καταγγελιών και είναι στη διάθεση όλων των ενδιαφερόμενων μερών;
                     
                  
                     
                        3.7.2
                     
                     
                        Διαθέτουν οι φορείς επαλήθευσης μηχανισμούς για να πληροφορούνται και να χειρίζονται καταγγελίες που υποβάλλονται από ενδιαφερόμενα μέρη ή από τον ανεξάρτητο ελεγκτή;
                     
                  
                     
                        3.7.3
                     
                     
                        Διαθέτουν οι φορείς επαλήθευσης μηχανισμούς για να πληροφορούνται και να χειρίζονται παραβάσεις/παραβιάσεις οι οποίες εντοπίζονται από δημόσιους υπαλλήλους;
                     
                  
                     
                        3.7.4
                     
                     
                        Είναι σαφές με ποιον τρόπο παραλαμβάνονται, καταγράφονται και διαβιβάζονται στο ιεραρχικά ανώτερο επίπεδο οι καταγγελίες (κατά περίπτωση) και ποια συνέχεια δίνεται σε αυτές;
                     
                  ΕΝΟΤΗΤΑ 4
            
               ΑΔΕΙΕΣ FLEGT
            
            Η Ονδούρα έχει ορίσει μια αρχή αδειοδότησης, η οποία έχει τη συνολική ευθύνη για την έκδοση των αδειών FLEGT. Οι άδειες FLEGT εκδίδονται είτε για μεμονωμένες αποστολές είτε για εγκεκριμένους φορείς εκμετάλλευσης.
            4.1   Οργανισμός
            
                     
                        4.1.1
                     
                     
                        Σε ποιον φορέα έχει ανατεθεί η αρμοδιότητα της έκδοσης αδειών FLEGT;
                     
                  
                     
                        4.1.2
                     
                     
                        Έχουν οριστεί σαφώς και δημοσιοποιηθεί οι ρόλοι της αρχής αδειοδότησης και του προσωπικού της όσον αφορά την έκδοση αδειών FLEGT;
                     
                  
                     
                        4.1.3
                     
                     
                        Έχουν καθοριστεί οι απαιτήσεις όσον αφορά τις δεξιότητες του προσωπικού της αρχής αδειοδότησης FLEGT και έχουν θεσπιστεί εσωτερικοί έλεγχοι;
                     
                  
                     
                        4.1.4
                     
                     
                        Διαθέτει η αρχή αδειοδότησης FLEGT επαρκείς πόρους για την εκτέλεση των καθηκόντων της;
                     
                  4.2   Έκδοση αδειών FLEGT
            
                     
                        4.2.1
                     
                     
                        Διαθέτει η αρχή αδειοδότησης FLEGT τεκμηριωμένες διαδικασίες για την έκδοση των αδειών; Έχουν δημοσιοποιηθεί αυτές οι διαδικασίες, συμπεριλαμβανομένων τυχόν καταβλητέων τελών;
                     
                  
                     
                        4.2.2
                     
                     
                        Με ποια στοιχεία αποδεικνύεται η ορθή εφαρμογή των διαδικασιών αυτών στην πράξη;
                     
                  
                     
                        4.2.3
                     
                     
                        Προβλέπεται επαρκής τήρηση αρχείων σχετικά με τις εκδοθείσες άδειες FLEGT και τις απορριφθείσες αιτήσεις αδειών; Καταδεικνύουν τα αρχεία με σαφήνεια τα αποδεικτικά στοιχεία βάσει των οποίων εκδίδονται οι άδειες FLEGT;
                     
                  
                     
                        4.2.4
                     
                     
                        Προσδιορίζονται με σαφήνεια και είναι διαθέσιμες στους εξαγωγείς οι απαιτήσεις για την έκδοση αδειών FLEGT;
                     
                  
                     
                        4.2.5
                     
                     
                        Ποιες πληροφορίες δημοσιοποιούνται σχετικά με τις άδειες FLEGT και πόσο συχνά;
                     
                  4.3   Άδειες FLEGT βάσει αποστολής
            
                     
                        4.3.1
                     
                     
                        Χορηγείται η άδεια FLEGT για μία μεμονωμένη αποστολή;
                     
                  
                     
                        4.3.2
                     
                     
                        Μπορεί να αποδειχθεί η νομιμότητα μιας αποστολής εξαγωγής μέσω των συστημάτων επαλήθευσης και ιχνηλασιμότητας που εφαρμόζει η κυβέρνηση;
                     
                  4.4   Ερωτήματα σχετικά με εκδοθείσες άδειες FLEGT
            Υπάρχει επαρκής μηχανισμός για τον χειρισμό ερωτημάτων σχετικά με τις άδειες FLEGT από τις αρμόδιες αρχές των κρατών μελών της Ένωσης, όπως προβλέπεται στο παράρτημα III της παρούσας συμφωνίας. Στις βασικές ερωτήσεις περιλαμβάνονται οι ακόλουθες:
            
                     
                        4.4.1
                     
                     
                        Μπορούν οι αρμόδιες αρχές των κρατών μελών της Ένωσης να λάβουν διευκρινίσεις σχετικά με τις εκδοθείσες άδειες FLEGT στην Ονδούρα;
                     
                  
                     
                        4.4.2
                     
                     
                        Προβλέπονται σαφείς διαδικασίες για την επικοινωνία μεταξύ των αρμόδιων αρχών των κρατών μελών της Ένωσης και της αρχής αδειοδότησης FLEGT της Ονδούρας;
                     
                  
                     
                        4.4.3
                     
                     
                        Υπάρχουν δίαυλοι επικοινωνίας μέσω των οποίων άλλα ενδιαφερόμενα μέρη σε εθνικό ή διεθνές επίπεδο μπορούν να υποβάλλουν ερωτήσεις σχετικά με τις εκδοθείσες άδειες FLEGT;
                     
                  ΕΝΟΤΗΤΑ 5
            
               ΟΔΗΓΙΕΣ ΣΧΕΤΙΚΑ ΜΕ ΤΟΝ ΑΝΕΞΑΡΤΗΤΟ ΕΛΕΓΧΟ ΤΟΥ ΣΔΝ
            
            Ο ανεξάρτητος έλεγχος του ΣΔΝ είναι μια θεσμική λειτουργία ανεξάρτητη από τους ρυθμιστικούς φορείς του τομέα της δασοκομίας στην Ονδούρα. Αποσκοπεί στη διασφάλιση της αξιοπιστίας του συστήματος αδειών FLEGT ελέγχοντας αν όλες οι πτυχές του ΣΔΝ λειτουργούν κατά τα προβλεπόμενα.
            5.1   Θεσμικές ρυθμίσεις
            Ορισμός αρχής: Η Ονδούρα έχει επισήμως εξουσιοδοτήσει έναν οργανισμό για τη διενέργεια του ανεξάρτητου ελέγχου του ΣΔΝ, που λειτουργεί αποτελεσματικά και με διαφάνεια.
            Ανεξαρτησία από άλλες λειτουργίες του ΣΔΝ: γίνεται σαφής διάκριση μεταξύ των οργανισμών και των προσώπων που συμμετέχουν στη διαχείριση ή στη ρύθμιση των δασικών πόρων και εκείνων που συμμετέχουν στον ανεξάρτητο έλεγχο.
            
                     
                        5.1.1
                     
                     
                        Έχει η κυβέρνηση τεκμηριωμένες απαιτήσεις ως προς την ανεξαρτησία του ανεξάρτητου ελεγκτή;
                     
                  
                     
                        5.1.2
                     
                     
                        Προβλέπεται ότι οι οργανισμοί ή τα πρόσωπα που έχουν εμπορικό συμφέρον ή θεσμικό ρόλο στον δασικό τομέα της Ονδούρας δεν επιτρέπεται να ενεργούν ως ανεξάρτητος ελεγκτής;
                        Ορισμός του ανεξάρτητου ελεγκτή: ο οργανισμός που ενεργεί ως ανεξάρτητος ελεγκτής έχει οριστεί μέσω διαφανούς μηχανισμού και οι δραστηριότητές του διέπονται από σαφείς και δεόντως δημοσιοποιημένους κανόνες.
                     
                  
                     
                        5.1.3
                     
                     
                        Έχει δημοσιοποιήσει η κυβέρνηση τους όρους εντολής για τον οργανισμό που ενεργεί ως ανεξάρτητος ελεγκτής του ΣΔΝ;
                     
                  
                     
                        5.1.4
                     
                     
                        Έχει τεκμηριώσει η κυβέρνηση τις διαδικασίες ορισμού του οργανισμού που ενεργεί ως ανεξάρτητος ελεγκτής του ΣΔΝ και τις έχει δημοσιοποιήσει;
                        Θέσπιση μηχανισμού για τον χειρισμό καταγγελιών: υπάρχει μηχανισμός χειρισμού καταγγελιών και διαφορών που ενδέχεται να ανακύψουν από τα πορίσματα του ανεξάρτητου ελέγχου. Ο μηχανισμός αυτός καθιστά δυνατό τον χειρισμό οποιασδήποτε καταγγελίας σχετικά με τη λειτουργία του συστήματος αδειών FLEGT.
                     
                  
                     
                        5.1.5
                     
                     
                        Υπάρχει τεκμηριωμένος μηχανισμός χειρισμού καταγγελιών στη διάθεση όλων των ενδιαφερόμενων μερών;
                     
                  
                     
                        5.1.6
                     
                     
                        Είναι σαφές με ποιον τρόπο παραλαμβάνονται, τεκμηριώνονται και διαβιβάζονται στο ιεραρχικά ανώτερο επίπεδο οι καταγγελίες (κατά περίπτωση) και ποια συνέχεια δίνεται σε αυτές;
                     
                  5.2   Οργανισμός που ενεργεί ως ανεξάρτητος ελεγκτής του ΣΔΝ
            Οργανωτικές και τεχνικές απαιτήσεις: ο οργανισμός που ενεργεί ως ανεξάρτητος ελεγκτής του ΣΔΝ είναι ανεξάρτητος από άλλα τμήματα του ΣΔΝ και λειτουργεί σύμφωνα με τεκμηριωμένη δομή διαχείρισης και σύμφωνα με πολιτικές και διαδικασίες οι οποίες συνάδουν με τις διεθνώς αποδεκτές βέλτιστες πρακτικές.
            
                     
                        5.2.1
                     
                     
                        Λειτουργεί ο οργανισμός που ενεργεί ως ανεξάρτητος ελεγκτής του ΣΔΝ σύμφωνα με τεκμηριωμένο σύστημα διαχείρισης το οποίο πληροί τις απαιτήσεις των προτύπων ISO 17021 και 17065, ή παρόμοιων προτύπων;
                        Μεθοδολογία παρακολούθησης: η μεθοδολογία του ανεξάρτητου ελέγχου του ΣΔΝ βασίζεται σε αποδεικτικά στοιχεία και η παρακολούθηση πραγματοποιείται σε συγκεκριμένα ελάχιστα τακτά διαστήματα.
                     
                  
                     
                        5.2.2
                     
                     
                        Προσδιορίζεται στη μεθοδολογία του ανεξάρτητου ελέγχου του ΣΔΝ αν όλα τα πορίσματα βασίζονται σε αντικειμενικά αποδεικτικά στοιχεία όσον αφορά τη λειτουργία του ΣΔΝ;
                     
                  
                     
                        5.2.3
                     
                     
                        Καθορίζονται στη μεθοδολογία του ανεξάρτητου ελέγχου του ΣΔΝ τα μέγιστα χρονικά διαστήματα στα οποία πρέπει να ελέγχεται κάθε στοιχείο του ΣΔΝ;
                        Πεδίο εφαρμογής του ανεξάρτητου ελέγχου: ο οργανισμός που ενεργεί ως ανεξάρτητος ελεγκτής υπόκειται σε όρους εντολής που καθορίζουν με σαφήνεια τα στοιχεία που πρέπει να παρακολουθούνται και καλύπτουν όλες τις συμφωνηθείσες απαιτήσεις για την έκδοση των αδειών FLEGT.
                     
                  
                     
                        5.2.4
                     
                     
                        Καλύπτει η μεθοδολογία του ανεξάρτητου ελεγκτή του ΣΔΝ όλα τα στοιχεία του ΣΔΝ και καθορίζει τους κυριότερους ελέγχους της αποτελεσματικότητάς του;
                        Απαιτήσεις υποβολής εκθέσεων: Υποβάλλει τακτικά ο οργανισμός που ενεργεί ως ανεξάρτητος ελεγκτής εκθέσεις στην ΚΕΕ σχετικά με την ακεραιότητα του ΣΔΝ, συμπεριλαμβανομένων τυχόν περιπτώσεων μη συμμόρφωσης, καθώς και σχετικά με την αξιολόγησή του για τα διορθωτικά μέτρα που ελήφθησαν για την αντιμετώπισή τους;
                     
                  
                     
                        5.2.5
                     
                     
                        Καθορίζονται οι απαιτήσεις υποβολής εκθέσεων και η συχνότητα υποβολής εκθέσεων στους όρους εντολής του οργανισμού που ενεργεί ως ανεξάρτητος ελεγκτής του ΣΔΝ;
                     
                  
      
      
         
            ΠΑΡΑΡΤΗΜΑ VΙΙΙ
            ΣΥΜΠΛΗΡΩΜΑΤΙΚΑ ΚΑΙ ΥΠΟΣΤΗΡΙΚΤΙΚΑ ΜΕΤΡΑ
            ΕΙΣΑΓΩΓΗ
            Για την αποτελεσματική εφαρμογή της παρούσας συμφωνίας στην Ονδούρα απαιτείται η θέσπιση συμπληρωματικών και υποστηρικτικών μέτρων για τους οργανισμούς και τους φορείς που είναι αρμόδιοι για τη συμμόρφωση με την παρούσα συμφωνία.
            Τα συμπληρωματικά και υποστηρικτικά μέτρα είναι αποτέλεσμα των διαβουλεύσεων με τους φορείς που συμμετέχουν στη διαδικασία, των πορισμάτων και των συστάσεων που έχουν προκύψει από τις επιτόπιες δοκιμές που διενεργήθηκαν κατά τη διάρκεια της διαδικασίας διαπραγμάτευσης της παρούσας συμφωνίας, καθώς και των συστάσεων διαφόρων μελετών σχετικά με τον δασικό τομέα στην Ονδούρα. Οι δράσεις που δεν προσδιορίζονται στη διάρκεια των διαπραγματεύσεων θα συμπεριληφθούν στα προγράμματα εργασίας της τεχνικής γραμματείας ΕΣΕΣ και της Διοργανικής Γραμματείας για την Εφαρμογή της ΕΣΕΣ (SIIAVA) ως συμπληρωματικά ή πρόσθετα υποστηρικτικά μέτρα.
            Μετά την έναρξη ισχύος της παρούσας συμφωνίας, η Ονδούρα θα ξεκινήσει το πρόγραμμα εργασίας για την εφαρμογή των εν λόγω μέτρων, συμπεριλαμβανομένης μιας διαδικασίας εισαγωγικής εκπαίδευσης για τις σημερινές και νέες αρχές των εμπλεκόμενων φορέων· η διαδικασία αυτή θα συμβάλει στη διασφάλιση της ταχείας και αποτελεσματικής μετάβασης, μέσω της μετάδοσης των γνώσεων και της πείρας που έχουν αποκτηθεί κατά τη διάρκεια των διαπραγματεύσεων για την παρούσα συμφωνία.
            Για σκοπούς προγραμματισμού, τα συμπληρωματικά και υποστηρικτικά μέτρα ομαδοποιούνται σε πέντε κατηγορίες:
            
                        —
                     
                     
                        Εντατικοποίηση του συντονισμού μεταξύ δημόσιων οργανισμών και με άλλους φορείς που συνδέονται με την παρούσα συμφωνία
                     
                  
                        —
                     
                     
                        Ανάπτυξη ικανοτήτων
                     
                  
                        —
                     
                     
                        Στρατηγική δράση
                     
                  
                        —
                     
                     
                        Μελέτες
                     
                  
                        —
                     
                     
                        Νομικές πράξεις.
                     
                  Προβλέπονται τρία επίπεδα προτεραιότητας για την εφαρμογή των συμπληρωματικών και υποστηρικτικών μέτρων:
            
                        —
                     
                     
                        Υψηλή = μέτρα τα οποία είναι απαραίτητα για την έναρξη λειτουργίας του ΣΔΝ της Ονδούρας.
                     
                  
                        —
                     
                     
                        Μεσαία = μέτρα τα οποία είναι χρήσιμα για τη βελτιστοποίηση της λειτουργίας του ΣΔΝ ή μέτρα μέσω των οποίων διασφαλίζεται ότι ικανοποιητικό ποσοστό φορέων εκμετάλλευσης είναι σε θέση να συμμορφωθούν με τις νομοθετικές απαιτήσεις και με το ΣΔΝ.
                     
                  
                        —
                     
                     
                        Χαμηλή = γενικότερου χαρακτήρα μέτρα στήριξης του τομέα (θεσμικό επίπεδο, ιδιωτικός τομέας, κοινωνία των πολιτών κ.λπ.).
                     
                  Το επίκεντρο και το πεδίο εφαρμογής των μέτρων που παρατίθενται στο παρόν παράρτημα περιγράφονται σε εγχειρίδιο για τα συμπληρωματικά και υποστηρικτικά μέτρα, υπό την αιγίδα της ΚΕΕ, η οποία επανεξετάζει και επικαιροποιεί το εγχειρίδιο εφόσον κρίνεται απαραίτητο.
            1.   ΕΝΤΑΤΙΚΟΠΟΙΗΣΗ ΤΟΥ ΣΥΝΤΟΝΙΣΜΟΥ ΜΕΤΑΞΎ ΔΗΜΟΣΙΩΝ ΟΡΓΑΝΙΣΜΩΝ ΚΑΙ ΑΛΛΩΝ ΦΟΡΕΩΝ ΠΟΥ ΣΥΝΔΕΟΝΤΑΙ ΜΕ ΤΗΝ ΠΑΡΟΥΣΑ ΣΥΜΦΩΝΙΑ
            
                     
                        1.1
                     
                     
                        Σύναψη και εφαρμογή διοργανικών συμφωνιών συνεργασίας για την παρούσα συμφωνία
                        Για τη σύναψη διοργανικών συμφωνιών σχετικά με τη σύνθεση της SIIAVA και της ΚΕΕ και σχετικά με την εφαρμογή της παρούσας συμφωνίας, θα συναφθεί μνημόνιο συνεννόησης μεταξύ φορέων του δημόσιου τομέα, στους οποίους συγκαταλέγονται: το Υπουργείο Ενέργειας, Φυσικών πόρων, Περιβάλλοντος και Ορυχείων (MiAmbiente), το Ινστιτούτο για τη Διατήρηση των Δασών (ICF), ο Οργανισμός για Θέματα Ιδιοκτησίας (IP), το Εθνικό Γεωργικό Ινστιτούτο (INA), η Υπηρεσία Διαχείρισης Εσόδων (SAR), η Υποδιεύθυνση Τελωνειακών Εσόδων (DARA), η Ένωση Δήμων της Ονδούρας (AMHON), το Ίδρυμα Κοινωνικών Ασφαλίσεων της Ονδούρας, (IHSS), το Υπουργείο Απασχόλησης και Κοινωνικών Ασφαλίσεων (STSS), το Υπουργείο Γεωργίας και Κτηνοτροφίας (SAG), η Εθνική Διεύθυνση για τους Αυτόχθονες Πληθυσμούς και τους Πληθυσμούς Αφρικανικής Καταγωγής της Ονδούρας (DINAFROH), ο Οργανισμός για την Πρόσβαση σε Δημόσιες Πληροφορίες (IAIP), η Εισαγγελία (MP), το Υπουργείο Ασφάλειας [SSN, που εκπροσωπεί την Εθνική Αστυνομία Πρόληψης (PNP)], το Υπουργείο Εθνικής Άμυνας [SEDENA, που εκπροσωπεί τις ένοπλες δυνάμεις της Ονδούρας (FFAA)], η Γενική Εισαγγελία της Δημοκρατίας (PGR), η Κεντρική Τράπεζα της Ονδούρας (BCH), η Εθνική Σχολή Δασικών Επιστημών (ESNACIFOR) και άλλα ακαδημαϊκά ιδρύματα που ασχολούνται με περιβαλλοντικά και δασικά ζητήματα. Επιπλέον, θα συναφθούν συμφωνίες συνεργασίας όπου αυτό κρίνεται χρήσιμο για τον συντονισμό μεταξύ διαφόρων φορέων που συμμετέχουν στην παρούσα συμφωνία.
                     
                  
                     
                        1.2
                     
                     
                        Πραγματοποίηση των σχετικών οργανωτικών προσαρμογών στους δημόσιους φορείς που συνδέονται με την παρούσα συμφωνία και πρόβλεψη της απαραίτητης χρηματοδότησης στους προϋπολογισμούς τους για την εφαρμογή της παρούσας συμφωνίας
                        Κάθε φορέας ανατρέχει στο κείμενο και στα παραρτήματα της παρούσας συμφωνίας, ειδικότερα στο παρόν παράρτημα, και τα χρησιμοποιεί ως οδηγό για τις δημοσιονομικές προσαρμογές που απαιτούνται. Το Υπουργείο Οικονομικών (SEFIN) θα προβεί στις απαραίτητες ενέργειες προκειμένου να διασφαλίσει την κάλυψη των σχετικών δημοσιονομικών απαιτήσεων της παρούσας συμφωνίας, όπως ζητείται από το MiAmbiente, το ICF, τον IP, το INA, τη SAR, την DARA, την AMHON, το IHSS, το STSS, το SAG, την DINAFROH, τον IAIP, την MP, το SSN, το SEDENA, την PGR, την BCH, την ESNACIFOR και άλλα ακαδημαϊκά ιδρύματα που ασχολούνται με περιβαλλοντικά και δασοκομικά ζητήματα. Οι πόροι αυτοί θα χρησιμοποιηθούν για την υλοποίηση των δραστηριοτήτων που σχετίζονται με την παρούσα συμφωνία και θα συμπεριληφθούν στα επικαιροποιημένα θεσμικά στρατηγικά σχέδια και στα ετήσια επιχειρησιακά σχέδια, αρχής γενομένης από την εξάμηνη περίοδο μετά την ημερομηνία έναρξης ισχύος της παρούσας συμφωνίας.
                     
                  
                     
                        1.3
                     
                     
                        Ανάπτυξη και εφαρμογή στρατηγικών διοργανικού συντονισμού για τη διασφάλιση της εκπλήρωσης των δεικτών που καθορίζονται στους πίνακες αξιολόγησης της νομιμότητας·και των απαιτήσεων του ΣΔΝ που εμπίπτουν στην αρμοδιότητα κάθε φορέα
                        Η εφαρμογή του ΣΔΝ εν γένει και η λειτουργία της μονάδας επαλήθευσης της νομιμότητας του ICF ειδικότερα απαιτούν στενό συντονισμό μεταξύ του ICF και των φορέων που σχετίζονται με την παρούσα συμφωνία για την τυποποίηση της ροής πληροφοριών προς την εν λόγω μονάδα. Οι στρατηγικές δράσεις που πρόκειται να εφαρμοστούν θα συντονίζονται μέσω της Διοργανικής Γραμματείας για την Εφαρμογή της ΕΣΕΣ FLEGT (SIIAVA).
                     
                  
                     
                        1.4
                     
                     
                        Δημιουργία μηχανισμών για την ανταλλαγή πληροφοριών μεταξύ των φορέων που συμμετέχουν στο ΣΔΝ, με προτεραιότητα στη διασύνδεση μεταξύ των συστημάτων ΤΠ
                        Οι ανταλλαγές πληροφοριών θα αυξήσουν τη ροή δεδομένων μεταξύ των συστημάτων των φορέων που είναι αρμόδιοι για την εφαρμογή του ΣΔΝ και την παρακολούθηση των δεικτών νομιμότητας. Θα δημιουργηθεί βάση δεδομένων προκειμένου να διασφαλιστεί η διαθεσιμότητα δεδομένων στη μονάδα επαλήθευσης της νομιμότητας που πρόκειται να συσταθεί στους κόλπους του ICF. Το μέτρο αυτό θα καταστήσει δυνατή την αλληλεπίδραση σε επίπεδο δεδομένων μεταξύ του SIRMA, του SNIF, του Geoportal (του ICF) και των συστημάτων άλλων φορέων, καθώς και με τα υφιστάμενα συστήματα επαγγελματικών ενώσεων.
                        Θα αναπτυχθεί ένα υπολογιστικό σύστημα με χαρακτηριστικά ειδικά προσαρμοσμένα στην ικανότητα εφαρμογής των επιμέρους φορέων. Ανάλογα με τα αποτελέσματα του διαγνωστικού ελέγχου και της ανάλυσης σκοπιμότητας του συστήματος ανταλλαγής, ενδέχεται να είναι δυνατή η εξέταση μη μηχανοργανωμένων λύσεων για ορισμένες συνιστώσες του συστήματος.
                     
                  
                     
                        1.5
                     
                     
                        Εφαρμογή του σχεδίου δράσης για την εθνική στρατηγική για τον έλεγχο της παράνομης υλοτομίας και μεταφοράς προϊόντων ξυλείας (ENCTI)
                        Πρόκειται για μια οριζόντια στρατηγική για την εφαρμογή της παρούσας συμφωνίας, καθώς περιλαμβάνει δραστηριότητες που σχετίζονται με διάφορες αρχές των πινάκων αξιολόγησης της νομιμότητας, όπως περιγράφονται στην ενότητα 11 του παραρτήματος V. Το ICF έχει προβεί σε διάφορες απόπειρες εφαρμογής του ENCTI, όμως χωρίς επιτυχία, κυρίως λόγω της έλλειψης οικονομικών πόρων. Το 2017 προγραμματίστηκε η εφαρμογή ορισμένων δράσεων πρόληψης και παρακολούθησης, και προβλέφθηκε ο αντίστοιχος προϋπολογισμός, ως ένα πρώτο βήμα προς τη σταθερή αύξηση των δράσεων και των πόρων τους οποίους μπορούν να χρησιμοποιούν οι σχετικοί φορείς για την εφαρμογή της ENCTI.
                     
                  
                     
                        1.6
                     
                     
                        Δημιουργία και εφαρμογή μεθοδολογίας για την παρακολούθηση και την αξιολόγηση της προόδου όσον αφορά την εφαρμογή της παρούσας συμφωνίας
                        Για την παρακολούθηση και την αξιολόγηση της προόδου όσον αφορά την εφαρμογή της παρούσας συμφωνίας, κάθε φορέας χρειάζεται μια βασική και μια πάγια μεθοδολογία που θα του παρέχουν τη δυνατότητα να παρακολουθεί συστηματικά την πρόοδο που σημειώνεται ως προς την εφαρμογή της παρούσας συμφωνίας, κάτι που θα χρησιμεύσει επίσης ως οδηγός για την ετήσια έκθεση σχετικά με την παρούσα συμφωνία και τη διετή αξιολόγησή της από τα μέρη.
                     
                  
                     
                        1.7
                     
                     
                        Δημιουργία και εφαρμογή μεθοδολογίας για τη μέτρηση του αντικτύπου της παρούσας συμφωνίας
                        Προκειμένου να μετρηθεί ο αντίκτυπος της παρούσας συμφωνίας, ειδικότερα στις ευάλωτες ομάδες, απαιτείται μια βασική και μια πάγια μεθοδολογία για τους διάφορους φορείς για τη συστηματική μέτρηση του αντικτύπου της παρούσας συμφωνίας, όπως προβλέπεται στο άρθρο 19 παράγραφος 3 στοιχείο η) και στο άρθρο 17.
                     
                  
                     
                        1.8
                     
                     
                        Εφαρμογή ειδικού σχεδίου νομιμοποίησης για τις εθνικές δασικές περιοχές και τα εδάφη των αυτόχθονων πληθυσμών.
                        Θα καταρτιστεί και θα εφαρμοστεί ειδικό σχέδιο με στόχο την εκτέλεση των υφιστάμενων συμφωνιών μεταξύ του ICF, του IP και του INA.
                     
                  
                     
                        1.9
                     
                     
                        Ενίσχυση της ικανότητας συντονισμού με τους δικαστικούς λειτουργούς και με τις αρχές επιβολής του νόμου σχετικά με υποθέσεις που σχετίζονται με τον τομέα της δασοκομίας
                        Το μέτρο αυτό έχει σχεδιαστεί με σκοπό την ανάπτυξη ικανοτήτων, ειδικότερα την κατάρτιση των δικαστών σχετικά με ειδικά ζητήματα που αφορούν την εφαρμογή των νόμων για το περιβάλλον και τη δασοκομία, λαμβανομένου υπόψη του ρόλου τους στην αποτελεσματική εφαρμογή της παρούσας συμφωνίας.
                     
                  
                     
                        1.10
                     
                     
                        Συντονισμός της κατάρτισης της νομοθεσίας που απαιτείται για την εφαρμογή των διαδικασιών καταγγελιών στο πλαίσιο του ΣΔΝ
                        Το μέτρο αυτό προβλέπει την αλληλεπίδραση, τη λειτουργία και την αρμοδιότητα κάθε φορέα που περιγράφεται στην ενότητα 10 του παραρτήματος V σε σχέση με τις διαδικασίες καταγγελίας στο πλαίσιο του ΣΔΝ, είτε αυτές υφίστανται ήδη είτε πρόκειται να αναπτυχθούν. Στους φορείς αυτούς περιλαμβάνονται όλοι οι οργανισμοί που συμμετέχουν στο ΣΔΝ, η ανεξάρτητη αρχή ελέγχου, η κοινή επιτροπή εφαρμογής και η κοινωνία των πολιτών.
                     
                  
                     
                        1.11
                     
                     
                        Ενίσχυση και επίσημη θεσμοθέτηση της συμμετοχής του κοινού με στόχο τη βελτίωση της διακυβέρνησης του δασικού τομέα
                        Το ICF θα υπογράψει συμφωνίες σχετικά με την ανάπτυξη ικανοτήτων και τον διοργανικό συντονισμό με οργανώσεις των αυτόχθονων πληθυσμών και των πληθυσμών αφρικανικής καταγωγής της Ονδούρας (PIAH) και με οργανώσεις της κοινωνίας των πολιτών για την ανεξάρτητη παρακολούθηση της λειτουργία του ΣΔΝ για τα προϊόντα ξυλείας. Στο πλαίσιο αυτό θα περιλαμβάνεται η εποπτεία των δασοκομικών και βιομηχανικών εργασιών από τους τοπικούς πληθυσμούς.
                     
                  
                     
                        1.12
                     
                     
                        Δημιουργία και εφαρμογή ενός συστήματος διαχείρισης δημόσιων πληροφοριών
                        Θα δημιουργηθεί βάση δεδομένων την οποία θα μπορεί να συμβουλεύεται το κοινό, και η οποία θα περιέχει πληροφορίες δημόσιου ενδιαφέροντος που περιγράφονται στο παράρτημα IX, καθώς και άλλες σχετικές πληροφορίες που μπορούν να παραχθούν.
                     
                  2.   ΑΝΑΠΤΥΞΗ ΙΚΑΝΟΤΗΤΩΝ
            
                     
                        2.1
                     
                     
                        Κατάρτιση και εφαρμογή προγράμματος ανάπτυξης ικανοτήτων για τους φορείς που συμμετέχουν στην εφαρμογή της παρούσας συμφωνίας
                        Το ICF και οι φορείς που συμμετέχουν στην εφαρμογή της παρούσας συμφωνίας θα αναπτύξουν και θα εφαρμόσουν ένα πρόγραμμα κατάρτισης προσαρμοσμένο στις αρμοδιότητες κάθε φορέα με στόχο τη βελτίωση των γνώσεών τους.
                     
                  
                     
                        2.2
                     
                     
                        Ανάπτυξη και εφαρμογή σχεδίου ανάπτυξης ικανοτήτων για τους φορείς εκμετάλλευσης στον τομέα της δασοκομίας
                        Από τις επιτόπιες δοκιμές που διενεργήθηκαν κατά τη διάρκεια των διαπραγματεύσεων για την παρούσα συμφωνία τον Οκτώβριο του 2016 αναδείχθηκαν οι αδυναμίες και τα κενά σε σχέση με τη συμμόρφωση προς τις νομοθετικές διατάξεις εκ μέρους των φορέων εκμετάλλευσης των δασών, όπως των ιδιοκτητών δασών, των επιχειρήσεων δασικών προϊόντων, των γεωργοδασοκομικών ομάδων, των πολύ μικρών, μικρών και μεσαίων επιχειρήσεων. Η μελέτη που προβλέπεται στο μέτρο 4.4 θα χρησιμεύσει ως βάση για τον σχεδιασμό των προγραμμάτων κατάρτισης για τους φορείς εκμετάλλευσης στον τομέα της δασοκομίας. Το σχέδιο αυτό περιλαμβάνει τεχνική κατάρτιση για τους φορείς εκμετάλλευσης, δίνοντας προτεραιότητα στις πολύ μικρές, μικρές και μεσαίες επιχειρήσεις και λαμβάνοντας υπόψη τις ιδιαίτερες ανάγκες τους.
                     
                  3.   ΣΤΡΑΤΗΓΙΚΕΣ ΔΡΑΣΕΙΣ
            
                     
                        3.1
                     
                     
                        Εξορθολογισμός και απλούστευση των διαδικασιών για τις δραστηριότητες των κυβερνητικών φορέων που αφορούν τον δασικό τομέα
                        Για να επιτευχθεί αυτό, απαιτείται λεπτομερής επανεξέταση των υφιστάμενων διοικητικών διαδικασιών που διέπουν την αλυσίδα εφοδιασμού δασικών προϊόντων. Στόχος του μέτρου αυτού είναι να καταστούν ελκυστικές οι επενδύσεις στον δασικό τομέα και να διευκολυνθεί η κατάσταση για τις πολύ μικρές, μικρές και μεσαίες επιχειρήσεις, μέσω της επίσπευσης των διατυπώσεων που προβλέπονται βάσει της ΕΣΕΣ σε όλους τους φορείς.
                     
                  
                     
                        3.2
                     
                     
                        Αξιολόγηση και επικαιροποίηση των διαδικασιών στους φορείς που συμμετέχουν στην εφαρμογή της παρούσας συμφωνίας για τον χειρισμό παραβάσεων και την επιβολή κυρώσεων
                        Στο πλαίσιο του μέτρου αυτού θα επανεξεταστούν οι κανονισμοί και οι διαδικασίες για τα αδικήματα και τις κυρώσεις που επιβάλλονται σε καθέναν από τους φορείς που συμμετέχουν στην εφαρμογή της παρούσας συμφωνίας. Το μέτρο αυτό θα συντονίζεται από τη SIIAVA.
                     
                  
                     
                        3.3
                     
                     
                        Θέσπιση και εφαρμογή μιας διαδικασίας ελέγχου βάσει κινδύνων και μιας διαδικασίας επαλήθευσης
                        Προκειμένου να περιοριστούν οι παράνομες πρακτικές –η κυριότερη πρόκληση σε σχέση με την εφαρμογή του ΣΔΝ– πρέπει να εφαρμοστεί ένας ολοκληρωμένος μηχανισμός διαχείρισης κινδύνων σε όλο το μήκος της αλυσίδας εφοδιασμού προς όφελος της έγκαιρης και αποτελεσματικής επαλήθευσης, όπως προβλέπεται στην ενότητα 6.1.5 του παραρτήματος V.
                     
                  
                     
                        3.4
                     
                     
                        Επικαιροποίηση, συντήρηση και εφαρμογή του εθνικού συστήματος ΤΠ για την ιχνηλασιμότητα της ξυλείας (SIRMA)
                        Στο SIRMA καταγράφεται η τεκμηρίωση σχετικά με τις εργασίες υλοτόμησης, ελέγχου, παρακολούθησης και επαλήθευσης· με τον τρόπο αυτόν διασφαλίζεται η ιχνηλασιμότητα στην αλυσίδα εφοδιασμού δασικών προϊόντων.
                        Το μέτρο αυτό συνδέεται με το μέτρο 3.5 που περιλαμβάνει την αλληλεπίδραση μεταξύ του SNIF και του SIRMA σχετικά με τη διαχείριση πληροφοριών.
                     
                  
                     
                        3.5
                     
                     
                        Δημιουργία και εφαρμογή νέων δομικών ενοτήτων στο εθνικό σύστημα δασικών πληροφοριών (SNIF)
                        Το μέτρο αυτό θα καταστήσει δυνατή την αλληλεπίδραση μεταξύ του SIRMA και του SNIF μέσω διαδικτυακής σύνδεσης για την παραγωγή εκθέσεων ελέγχου όγκου για όλες τις άδειες υλοτομίας, που θα πρέπει να εγκρίνονται βάσει του ελέγχου εγγράφων που διενεργείται με τη χρήση του SNIF. Επιπλέον, το SIRMA διαχειρίζεται επί του παρόντος μεγάλο πλήθος πληροφοριών σχετικά με ορισμένες άδειες υλοτομίας οι οποίες δεν είναι καταχωρισμένες στο SNIF, που σημαίνει ότι θα απαιτηθούν δομικές ενότητες για τη σύνδεση των συστημάτων.
                     
                  
                     
                        3.6
                     
                     
                        Κατάρτιση και εφαρμογή πολιτικών για την αποκέντρωση και την ανάθεση διοικητικών διαδικασιών που σχετίζονται με τον τομέα της δασοκομίας σε κυβερνητικούς φορείς
                        Στόχος του συγκεκριμένου μέτρου είναι η ανάπτυξη και εφαρμογή μιας στρατηγικής για την ανάθεση και κατ’ επέκταση την επίσπευση των διαδικασιών στους φορείς τους οποίους αφορούν οι δείκτες των πινάκων αξιολόγησης της νομιμότητας. Περαιτέρω στόχο αποτελεί η δημιουργία και εφαρμογή μιας στρατηγικής αποκέντρωσης στο πλαίσιο της οποίας θα μεταβιβαστούν σταδιακά διοικητικές εξουσίες από το ICF στους δήμους, παράλληλα με τους πόρους και τις ικανότητες που απαιτούνται για την άσκησή τους.
                     
                  
                     
                        3.7
                     
                     
                        Δημιουργία διασφαλίσεων για τις ευάλωτες ομάδες στο πλαίσιο της εφαρμογής της παρούσας συμφωνίας
                        Πρόκειται για στοχευμένες δράσεις για την προστασία των δικαιωμάτων των ευάλωτων ομάδων. Από την εφαρμογή της μεθοδολογίας για την παρακολούθηση, την αξιολόγηση και τον αντίκτυπο σε σχέση με την εφαρμογή της παρούσας συμφωνίας (συμπληρωματικό μέτρο 1.7) θα επιτραπεί ο προσδιορισμός πρόσθετων διασφαλίσεων πέραν εκείνων που καθορίζονται στην ενότητα 12 του παραρτήματος V.
                     
                  
                     
                        3.8
                     
                     
                        Ανάπτυξη και εφαρμογή μιας σταδιακής στρατηγικής για την ενίσχυση της συμμόρφωσης προς τις νομοθετικές απαιτήσεις από την πλευρά των πολύ μικρών και μικρομεσαίων επιχειρήσεων στον τομέα της δασοκομίας
                        Για την κατάρτιση αυτής της στρατηγικήςχρειάζεται να αναπτυχθεί το συμπληρωματικό μέτρο 4.6 (απογραφή φορέων εκμετάλλευσης), το οποίο θα υποστηριχθεί από τα συμπληρωματικά μέτρα 2.2 (ανάπτυξη ικανοτήτων), 3.1 (επίσπευση των διοικητικών διαδικασιών) και 3.12 (κίνητρα).
                     
                  
                     
                        3.9
                     
                     
                        Σχεδιασμός και εφαρμογή εθνικού συστήματος ταξινόμησης της χρήσης γης
                        Το εθνικό σύστημα ταξινόμησης θα διασφαλίζει διαχρονικά την ταξινόμηση και παρακολούθηση της χρήσης γης, συμπεριλαμβανομένων των δασωδών εκτάσεων, των διάσπαρτων δένδρων εκτός δασών, καθώς και άλλων ειδών εδαφικής κάλυψης.
                        Τα κριτήρια ταξινόμησης θα περιλαμβάνουν όχι μόνο τις βιοφυσικές πτυχές αλλά επίσης την οικονομική και κοινωνική διάσταση της χρήσης γης. Το σύστημα θα σχεδιαστεί με βάση υφιστάμενες ή προγραμματισμένες τεχνικο-επιστημονικές μελέτες, όπως προβλέπεται στον νόμο LFAPVS.
                        Το εθνικό σύστημα ταξινόμησης θα τελεί υπό την αιγίδα του ICF, το οποίο θα είναι αρμόδιο για τον σχεδιασμό, τον προγραμματισμό και την εφαρμογή του, με την υποστήριξη του MiAmbiente, του SAG, του Υπουργείου Ανθρώπινων Δικαιωμάτων, Δικαιοσύνης, Διακυβέρνησης και Αποκέντρωσης, καθώς και του INA στο πλαίσιο των αρμοδιοτήτων τους. Ο σχεδιασμός του συστήματος θα περιλαμβάνει ειδικά μέτρα προκειμένου να διασφαλίζεται, αφενός, η διατήρηση των απαραίτητων ικανοτήτων για τη διαχείριση και τη συντήρησή του με την πάροδο του χρόνου και, αφετέρου, η προσβασιμότητα και η επικαιροποίηση των παραγόμενων συνόλων δεδομένων.
                     
                  
                     
                        3.10
                     
                     
                        Επικαιροποίηση του πίνακα περιβαλλοντικής κατηγοριοποίησης του MiAmbiente για το πιστοποιητικό περιβαλλοντικής άδειας για τις δασοκομικές επιχειρήσεις και τους χώρους αποθήκευσης ξυλείας
                        Ο στόχος του μέτρου αυτού είναι η επικαιροποίηση των κατηγοριών περιβαλλοντικών επιπτώσεων για τις δραστηριότητες των δασοκομικών επιχειρήσεων και των χώρων αποθήκευσης ξυλείας μέσω διοργανικού συντονισμού μεταξύ του ICF και του MiAmbiente· οι κατηγορίες αυτές θα δημοσιεύονται και θα εγκρίνονται επισήμως με στόχο την εφαρμογή τους. Θα δημιουργηθεί μια δομική ενότητα για την έκδοση πιστοποιητικών, όπου τα σχέδια με χαμηλό περιβαλλοντικό αντίκτυπο θα απαλλάσσονται από την απαίτηση έκδοσης πιστοποιητικού περιβαλλοντικής άδειας, καθώς επίσης και μια δομική ενότητα στο απλουστευμένο σύστημα περιβαλλοντικής αδειοδότησης (SLAS) προκειμένου να μειωθεί ο χρόνος που απαιτείται για την εξασφάλιση απαλλαγής από το πιστοποιητικό περιβαλλοντικής άδειας για σχέδια που δεν καλύπτονται από τον πίνακα περιβαλλοντικής ταξινόμησης.
                     
                  
                     
                        3.11
                     
                     
                        Δημιουργία συστήματος στο Υπουργείο Απασχόλησης και Κοινωνικών Ασφαλίσεων για την καταγραφή και διαχείριση πληροφοριών σχετικά με την απασχόληση στον τομέα της δασοκομίας
                        Για την αξιολόγηση της συμμόρφωσης προς τις νομοθετικές διατάξεις σε σχέση με τους δείκτες για τις συμβάσεις απασχόλησης, την καταβολή των ελάχιστων αποδοχών και τα μέτρα υγείας και ασφάλειας (δείκτες για την αρχή 4 στους πίνακες αξιολόγησης της νομιμότητας), θα χρειαστεί να ενισχυθεί η τρέχουσα ικανότητα του STSS με τη δημιουργία ενός συστήματος ΤΠ για την καταχώριση των εγχώριων φορέων εκμετάλλευσης στον δασικό τομέα και για τη διενέργεια της απαραίτητης παρακολούθησης, λαμβανομένης υπόψη της απλούστευσης των διατυπώσεων.
                        Η δημιουργία του συστήματος ΤΠ για την καταγραφή και διαχείριση πληροφοριών μπορεί να πραγματοποιηθεί σταδιακά, ανάλογα με την ικανότητα των εμπλεκόμενων τμημάτων του STSS και των φορέων εκμετάλλευσης του τομέα της δασοκομίας σε εθνικό επίπεδο, δημιουργώντας διασύνδεση με άλλους φορείς (συμπεριλαμβανομένου του IHSS).
                     
                  
                     
                        3.12
                     
                     
                        Σχεδιασμός και εφαρμογή μιας στρατηγικής με βάση την παροχή κινήτρων με επίκεντρο τις πολύ μικρές και μικρομεσαίες επιχειρήσεις στον τομέα της δασοκομίας
                        Στόχος του μέτρου αυτού είναι η εφαρμογή των άρθρων 35 και 149 του νόμου LFAPVSς όσον αφορά την παροχή κινήτρων, την αναζήτηση τρόπων χρήσης των διαθέσιμων πόρων και τη διάθεσή τους στους δικαιούχους που επιδίδονται σε δασοκομικές δραστηριότητες, ιδίως σε πολύ μικρές και μικρομεσαίες επιχειρήσεις στον τομέα της δασοκομίας Τα κίνητρα αυτά θα καλύπτουν επίσης τους ιδιοκτήτες δασών.
                     
                  
                     
                        3.13
                     
                     
                        Σχεδιασμός και εφαρμογή μιας εθνικής επικοινωνιακής στρατηγικής για την παρούσα συμφωνία
                        Η εθνική επικοινωνιακή στρατηγική θα χρησιμεύσει στη διάδοση πληροφοριών σχετικά με το πεδίο εφαρμογής της παρούσας συμφωνίας και θα ενισχύσει την ευαισθητοποίηση των φορέων εκμετάλλευσης του τομέα της δασοκομίας σχετικά με τη συμμόρφωση προς τις νομοθετικές διατάξεις. Η στρατηγική θα εφαρμοστεί σταδιακά, με αφετηρία την απασχόληση και τις κοινωνικές πτυχές.
                     
                  
                     
                        3.14
                     
                     
                        Συμφωνία σχετικά με πολιτικές με στόχο τη βελτίωση και την εναρμόνιση των τομέων της γεωργίας και της δασοκομίας
                        Με την εφαρμογή του μέτρου αυτού, οι πολιτικές που αφορούν τους τομείς της γεωργίας, της δασοκομίας και του χωροταξικού σχεδιασμού, μεταξύ άλλων, θα επανεξεταστούν με στόχο τη μείωση της μετατροπής δασικών εκτάσεων για γεωργική χρήση και την ενίσχυση των ελέγχων σχετικά με τη νομιμότητα των μετατροπών. Το ICF, το MiAmbiente, το SAG και το Υπουργείο Οικονομικής Ανάπτυξης [Secretaría de Desarrollo Económico (SDE)], μεταξύ άλλων φορέων, θα διαδραματίσουν ηγετικό ρόλο στη διαδικασία αυτή.
                     
                  4.   ΜΕΛΕΤΕΣ
            Το ICF ή ο σχετικός φορέας που προσδιορίζεται στον κατάλογο συμπληρωματικών μέτρων στο τέλος του παρόντος παραρτήματος, σε συντονισμό με άλλους φορείς, και κατά σειρά προτεραιότητας, θα πραγματοποιήσει τις ακόλουθες μελέτες:
            
                     
                        4.1
                     
                     
                        Ανάλυση των θεσμικών τεχνικών και επιχειρησιακών ικανοτήτων για την εφαρμογή της παρούσας συμφωνίας
                        Το αποτέλεσμα αυτής της ανάλυσης θα χρησιμοποιηθεί για την ανάπτυξη των συμπληρωματικών μέτρων 1.2 και 2.1, καθώς θα παράσχει τις πληροφορίες που απαιτούνται ως καθοδήγηση για την ανάπτυξη θεσμικών ικανοτήτων.
                     
                  
                     
                        4.2
                     
                     
                        Μελέτη του αντικτύπου της παρούσας συμφωνίας στα μέσα διαβίωσης των ευάλωτων ομάδων, συμπεριλαμβανομένης της δημιουργίας μιας βασικής μεθοδολογίας
                        Ο όρος «ευάλωτες ομάδες» καλύπτει τους αυτόχθονες πληθυσμούς και τους πληθυσμούς αφρικανικής καταγωγής της Ονδούρας (PIAH), τις γεωργοδασοκομικές οργανώσεις και τα μικρά ξυλουργεία, μεταξύ άλλων. Το αποτέλεσμα αυτής της μελέτης θα χρησιμοποιηθεί για την ανάπτυξη του συμπληρωματικού μέτρου 3.7.
                     
                  
                     
                        4.3
                     
                     
                        Επανεξέταση του τελωνειακού καθεστώτος που σχετίζεται με το επίπεδο επαλήθευσης της νομιμότητας (εισαγωγών και εξαγωγών) με στόχο την εναρμόνισή του με τις διαδικασίες της παρούσας συμφωνίας
                        Στη μελέτη αυτή θα εξετάζεται το τελωνειακό καθεστώς που σχετίζεται με το επίπεδο επαλήθευσης της νομιμότητας για τις εισαγωγές και εξαγωγές ξυλείας, ούτως ώστε η σχετική διαδικασία να μπορεί να επικαιροποιηθεί εάν κριθεί απαραίτητο.
                     
                  
                     
                        4.4
                     
                     
                        Διενέργεια βασικής μελέτης σχετικά με το επίπεδο συμμόρφωσης των φορέων εκμετάλλευσης του τομέα της δασοκομίας, συμπεριλαμβανομένων των περιβαλλοντικών, κοινωνικών και οικονομικών πτυχών που καλύπτονται από τις αρχές, τα κριτήρια και τους δείκτες της παρούσας συμφωνίας
                        Η μελέτη αυτή θα διευκολύνει την εφαρμογή μηχανισμών ελέγχου και επαλήθευσης, καθώς και τον σχεδιασμό προγραμμάτων για την ανάπτυξη ικανοτήτων των φορέων εκμετάλλευσης.
                     
                  
                     
                        4.5
                     
                     
                        Μελέτη των επιδόσεων στην πρωτογενή και δευτερογενή βιομηχανική μεταποίηση ως βάση για την καθιέρωση ελέγχων στα συστήματα ιχνηλασιμότητας
                        Οι μελέτες αυτές θα παρέχουν στο ICF δεδομένα σχετικά με τις επιδόσεις της πρωτογενούς μεταποίησης ξυλείας και θα χρησιμοποιηθούν για την εφαρμογή ελέγχων στις δασοκομικές επιχειρήσεις.
                     
                  
                     
                        4.6
                     
                     
                        Επικαιροποίηση της απογραφής των επιχειρήσεων πρωτογενών και δευτερογενών δασικών προϊόντων και των χώρων αποθήκευσης ξυλείας για την εφαρμογή μηχανισμών ελέγχου και επαλήθευσης
                        Για τους σκοπούς αυτού του συμπληρωματικού μέτρου, και σύμφωνα με τις περιγραφές που περιέχονται στον νόμο LFAPVS, τα μικρά ξυλουργεία και παρόμοια εργαστήρια αποτελούν μέρος των δευτερογενών επιχειρήσεων δασικών προϊόντων.
                     
                  5.   ΝΟΜΙΚΕΣ ΠΡΑΞΕΙΣ
            Το ICF ή ο σχετικός φορέας που προσδιορίζεται στον κατάλογο συμπληρωματικών μέτρων, σε συντονισμό με άλλους φορείς που συμμετέχουν στην εφαρμογή της παρούσας συμφωνίας, προβαίνει στις εξής ενέργειες:
            
                     
                        5.1
                     
                     
                        Δημιουργία και θεσμοθέτηση της SIIAVA, μέσω νομικής πράξης
                     
                  
                     
                        5.2
                     
                     
                        Δημιουργία και εφαρμογή νομικής πράξης για τη διαδικασία δέουσας επιμέλειας στην εθνική αγορά προϊόντων ξυλείας
                     
                  
                     
                        5.3
                     
                     
                        Δημιουργία και εφαρμογή νομικής πράξης για τη διαδικασία δέουσας επιμέλειας στις εισαγωγές προϊόντων ξυλείας
                     
                  
                     
                        5.4
                     
                     
                        Αξιολόγηση, επικαιροποίηση και εφαρμογή των κανόνων σχετικά με τους μηχανισμούς ελέγχου για την ξυλεία και τα προϊόντα ξυλείας υπό διαμετακόμιση και για την ξυλεία και τα προϊόντα ξυλείας που εισάγονται στη χώρα
                     
                  
                     
                        5.5
                     
                     
                        Δημιουργία και εφαρμογή κανονισμού για τον ορισμό των διαδικασιών έκδοσης πιστοποιητικών νομιμότητας και αδειών FLEGT και H-Legal
                     
                  
                     
                        5.6
                     
                     
                        Δημιουργία και εφαρμογή κανόνων για την υλοτόμηση διάσπαρτων δένδρων εκτός δασών
                        Με τους κανόνες αυτούς θα καθιερωθούν τεχνικοί και νομικοί μηχανισμοί μέσω των οποίων επιτρέπεται ή δεν επιτρέπεται σε ιδιοκτήτη διάσπαρτων δένδρων η υλοτόμησή τους. Προβλέπεται ότι ο όγκος ξυλείας που λαμβάνεται από την υλοτόμηση των εν λόγω δένδρων θα διοχετεύεται κατά προτεραιότητα σε μικρές δασοκομικές επιχειρήσεις (ξυλουργεία). Ωστόσο, οι κανόνες θα καλύπτουν όλα τα είδη φορέων εκμετάλλευσης που μπορούν να χρησιμοποιούν το συγκεκριμένο είδος ξυλείας, ανεξαρτήτως του μεγέθους της επιχείρησης.
                     
                  
                     
                        5.7
                     
                     
                        Δημιουργία και εφαρμογή κανόνων για την υλοτόμηση δένδρων βάσει μη εμπορικών αδειών
                        Με τους κανόνες αυτούς θα καθιερωθούν τεχνικοί και νομικοί μηχανισμοί μέσω των οποίων ο ενδιαφερόμενος (ο οποίος μπορεί να είναι ή να μην είναι ο ιδιοκτήτης της γης) μπορεί να υλοτομήσει διάσπαρτα δένδρα για ιδία χρήση. Τα προϊόντα που λαμβάνονται μέσω αυτών των μη εμπορικών αδειών δεν θα εισέρχονται στην αλυσίδα εφοδιασμού. Ωστόσο, θα υπόκεινται σε καταχώριση και παρακολούθηση από το ICF.
                     
                  
                     
                        5.8
                     
                     
                        Ανάπτυξη και εφαρμογή ενός κανονισμού και άλλων ρυθμίσεων για την εφαρμογή του νόμου για την ελεύθερη, εκ των προτέρων και κατόπιν ενημέρωσης συναίνεση
                        Μόλις καταστεί νομικά δεσμευτικός στη χώρα ο νόμος για την ελεύθερη, εκ των προτέρων και κατόπιν ενημέρωσης συναίνεση, θα πρέπει επίσης να δημιουργηθούν οι μηχανισμοί για την εφαρμογή του.
                        Για τον σκοπό αυτόν, το κράτος της Ονδούρας αναλαμβάνει κατά το δυνατόν, σε όλα τα επίπεδα και σε όλους τους φορείς, και εντός του πεδίου των εξουσιών του, να στηρίξει τη διαδικασία δημιουργίας και ανάπτυξης του σχετικού κανονισμού, εξασφαλίζοντας τη συμμετοχή των αυτόχθονων πληθυσμών και των πληθυσμών αφρικανικής καταγωγής της Ονδούρας.
                        Θα αναπτυχθεί επίσης ένα πρωτόκολλο εφαρμογής του νόμου για την ελεύθερη, εκ των προτέρων και κατόπιν ενημέρωσης συναίνεση σύμφωνα με διεθνή πρότυπα, προκειμένου να εφαρμοστεί στον τομέα της δασοκομίας έως ότου θεσπιστεί ο εν λόγω νόμος.
                     
                  
                     
                        5.9
                     
                     
                        Δημιουργία και εφαρμογή κανονισμού για τον καθορισμό των διαδικασιών κατηγοριοποίησης των παραβάσεων ή των περιπτώσεων μη συμμόρφωσης εκ μέρους δημόσιων λειτουργών
                     
                  
                     
                        5.10
                     
                     
                        Κατάρτιση και εφαρμογή κατευθυντήριων γραμμών σχετικά με την αντιμετώπιση των παραβάσεων και την επιβολή ποινών σε φορείς εκμετάλλευσης του τομέα της δασοκομίας
                     
                  
                     
                        5.11
                     
                     
                        Δημιουργία και εφαρμογή του κανονιστικού πλαισίου για τις εργασίες των αναδόχων
                     
                  
                     
                        5.12
                     
                     
                        Εξέταση, επικαιροποίηση και εφαρμογή των κατευθυντήριων γραμμών και προτύπων για τη βελτίωση της διαχείρισης των δασών
                        Κατά την επικαιροποίηση των κατευθυντήριων γραμμών και προτύπων, θα αποδίδεται μεγαλύτερη έμφαση στα δάση πλατύφυλλων δένδρων, καθώς για τα πευκοδάση υπάρχουν ήδη κανόνες που διέπουν την εκμετάλλευσή τους.
                     
                  
                     
                        5.13
                     
                     
                        Επικαιροποίηση και εφαρμογή των κανόνων για τις πιστοποιημένες δασικές φυτείες
                     
                  
                     
                        5.14
                     
                     
                        Δημιουργία και εφαρμογή οδηγιών για τον έλεγχο της συμμόρφωσης των εγκεκριμένων ετήσιων επιχειρησιακών σχεδίων με το πρόγραμμα προστασίας
                     
                  
                     
                        5.15
                     
                     
                        Δημιουργία και εφαρμογή πράξης για τον καθορισμό του ρόλου των δημοτικών περιβαλλοντικών μονάδων (UMA) στην έκδοση πιστοποιητικών περιβαλλοντικής άδειας σε συντονισμό με το MiAmbiente και την AMHON
                     
                  
                     
                        5.16
                     
                     
                        Αξιολόγηση, επικαιροποίηση και εφαρμογή των κανόνων για τα ειδικά σχέδια για γεωργοδασοκομικά συστήματα (PESA), λαμβανομένων υπόψη των εκτάσεων με εμβαδόν άνω των 100 εκταρίων
                     
                  
                     
                        5.17
                     
                     
                        Ανάπτυξη και εφαρμογή μηχανισμού για την αναγνώριση ιδιωτικών συστημάτων πιστοποίησης δασών από το ICF
                     
                  6.   Μηχανισμοί χρηματοδότησης για συμπληρωματικά και υποστηρικτικά μέτρα
            Τα μέρη έχουν διαπιστώσει ότι, προκειμένου να εφαρμοστούν τα περισσότερα από τα μέτρα που αναφέρονται στο παρόν παράρτημα, καθώς και άλλες δράσεις που είναι απαραίτητες για την εφαρμογή της παρούσας συμφωνίας, απαιτούνται συμπληρωματικοί τεχνικοί και οικονομικοί πόροι. Με τους πόρους αυτούς θα διασφαλιστεί, αφενός, ότι οι φορείς που προσδιορίζονται σαφώς στην επαλήθευση της νομιμότητας είναι σε θέση να υλοποιήσουν δράσεις με την εξασφάλιση επαρκών πόρων, συστημάτων διαχείρισης και καταρτισμένου προσωπικού, καθώς και ισχυρών και αποδοτικών μηχανισμών για την αποτελεσματική εφαρμογή·της παρούσας συμφωνίας και, αφετέρου, ότι θα καταστεί δυνατή η αντιμετώπιση των βαθύτερων αιτίων και των παραγόντων της παράνομης υλοτομίας. Η παροχή συμπληρωματικών πόρων θα υπόκειται στις συνήθεις διαδικασίες προγραμματισμού της συνδρομής προς την Ονδούρα και στις δημοσιονομικές διαδικασίες της ίδιας της Ονδούρας.
            Αυτό σημαίνει ότι ορισμένα από τα συμπληρωματικά και υποστηρικτικά μέτρα που αναφέρονται στο παρόν παράρτημα μπορούν να χρηματοδοτούνται από τις ακόλουθες πηγές:
            
                        —
                     
                     
                        Ίδια κεφάλαια της κυβέρνησης της Ονδούρας:
                        
                                    —
                                 
                                 
                                    Γενικός κρατικός προϋπολογισμός.
                                 
                              
                  
                        —
                     
                     
                        Συνεισφορές από την Ευρωπαϊκή Επιτροπή και/ή τα κράτη μέλη της Ένωσης:
                        
                                    —
                                 
                                 
                                    Σχέδια
                                 
                              
                                    —
                                 
                                 
                                    Δημοσιονομική στήριξη, κατά περίπτωση.
                                 
                              
                  
                        —
                     
                     
                        Άλλες πηγές χρηματοδότησης.
                     
                  Τα μέρη έχουν αποφασίσει ότι, εάν υπάρξει ανάγκη για συμπληρωματικούς οικονομικούς πόρους, θα αναλάβουν την αναζήτηση άλλων πηγών συμπληρωματικής χρηματοδότησης. Στο πλαίσιο αυτό, τα μέρη μεριμνούν ώστε οι δραστηριότητες που συνδέονται με την εφαρμογή της παρούσας συμφωνίας να συντονίζονται με υφιστάμενες και μελλοντικές αναπτυξιακές πρωτοβουλίες, και ειδικότερα με τη μείωση των εκπομπών από την αποψίλωση και την υποβάθμιση των δασών (REDD+).
            
               ΥΠΟΣΤΗΡΙΚΤΙΚΑ ΚΑΙ ΣΥΜΠΛΗΡΩΜΑΤΙΚΑ ΜΕΤΡΑ ΑΝΑ ΣΤΡΑΤΗΓΙΚΟ ΤΟΜΕΑ
            
            
                        Αριθ.
                     
                     
                        Προτεραιότητα
                     
                     
                        Κατηγορία
                     
                     
                        Δράση/Δραστηριότητα
                     
                     
                        Αρμόδιος φορέας
                     
                  
                        1.1
                     
                     
                        Υψηλή
                     
                     
                        Ενίσχυση του συντονισμού
                     
                     
                        Σύναψη και εφαρμογή διοργανικών συμφωνιών συνεργασίαςστο πλαίσιο της παρούσας συμφωνίας.
                     
                     
                        ICF, SIIAVA
                     
                  
                        1.2
                     
                     
                        Υψηλή
                     
                     
                        Ενίσχυση του συντονισμού
                     
                     
                        Πραγματοποίηση των σχετικών οργανωτικών προσαρμογών στους δημόσιους φορείς που συνδέονται με την παρούσα συμφωνία και πρόβλεψη της απαραίτητης χρηματοδότησης στους προϋπολογισμούς τους για την εφαρμογή της παρούσας συμφωνίας.
                     
                     
                        SEFIN, SIIAVA
                     
                  
                        1.3
                     
                     
                        Υψηλή
                     
                     
                        Ενίσχυση του συντονισμού
                     
                     
                        Ανάπτυξη και εφαρμογή στρατηγικών διοργανικού συντονισμού για τη διασφάλιση της εκπλήρωσης των δεικτών που καθορίζονται στους πίνακες αξιολόγησης της νομιμότητας·και των απαιτήσεων του ΣΔΝ που εμπίπτουν στην αρμοδιότητα κάθε φορέα.
                     
                     
                        SIIAVA
                     
                  
                        1.4
                     
                     
                        Υψηλή
                     
                     
                        Ενίσχυση του συντονισμού
                     
                     
                        Δημιουργία μηχανισμών για την ανταλλαγή πληροφοριών μεταξύ των φορέων που συμμετέχουν στο ΣΔΝ, με προτεραιότητα στη διασύνδεση μεταξύ των συστημάτων ΤΠ.
                     
                     
                        SIIAVA
                     
                  
                        1.5
                     
                     
                        Υψηλή
                     
                     
                        Ενίσχυση του συντονισμού
                     
                     
                        Εφαρμογή του σχεδίου δράσης για την εθνική στρατηγική για τον έλεγχο της παράνομης υλοτομίας και μεταφοράς προϊόντων ξυλείας (ENCTI).
                     
                     
                        ICF, FFAA, FEMA, PGR, PNP, FTIA, FUSINA
                     
                  
                        1.6
                     
                     
                        Υψηλή
                     
                     
                        Ενίσχυση του συντονισμού
                     
                     
                        Δημιουργία και εφαρμογή μεθοδολογίας για την παρακολούθηση και την αξιολόγηση της προόδου όσον αφορά την εφαρμογή της παρούσας συμφωνίας.
                     
                     
                        ICF, SIIAVA
                     
                  
                        1.7
                     
                     
                        Υψηλή
                     
                     
                        Ενίσχυση του συντονισμού
                     
                     
                        Δημιουργία και εφαρμογή μεθοδολογίας για τη μέτρηση του αντικτύπου της παρούσας συμφωνίας.
                     
                     
                        ICF, SIIAVA
                     
                  
                        1.8
                     
                     
                        Υψηλή
                     
                     
                        Ενίσχυση του συντονισμού
                     
                     
                        Εφαρμογή ειδικού σχεδίου νομιμοποίησης για τις εθνικές δασικές περιοχές και των αυτόχθονων πληθυσμών.
                     
                     
                        ICF, INA, IP, AMHON
                     
                  
                        1.9
                     
                     
                        Υψηλή
                     
                     
                        Ενίσχυση του συντονισμού
                     
                     
                        Ενίσχυση της ικανότητας συντονισμού με τους δικαστικούς λειτουργούς και με τις αρχές επιβολής του νόμου σχετικά με υποθέσεις που σχετίζονται με τον τομέα της δασοκομίας.
                     
                     
                        ICF, FEMA, PGR, Ανώτατο Δικαστήριο
                     
                  
                        1.10
                     
                     
                        Υψηλή
                     
                     
                        Ενίσχυση του συντονισμού
                     
                     
                        Συντονισμός της κατάρτισης της νομοθεσίας που απαιτείται για την εφαρμογή των διαδικασιών καταγγελιών στο πλαίσιο του ΣΔΝ.
                     
                     
                        ICF, SIIAVA
                     
                  
                        1.11
                     
                     
                        Υψηλή
                     
                     
                        Ενίσχυση του συντονισμού
                     
                     
                        Ενίσχυση και επίσημη θεσμοθέτηση της συμμετοχής του κοινού με στόχο τη βελτίωση της διακυβέρνησης του δασικού τομέα.
                     
                     
                        ICF
                     
                  
                        1.12
                     
                     
                        Μεσαία
                     
                     
                        Ενίσχυση του συντονισμού
                     
                     
                        Δημιουργία και εφαρμογή ενός συστήματος διαχείρισης δημόσιων πληροφοριών.
                     
                     
                        SIIAVA
                     
                  
                        2.1
                     
                     
                        Υψηλή
                     
                     
                        Ανάπτυξη ικανοτήτων
                     
                     
                        Κατάρτιση και εφαρμογή προγράμματος ανάπτυξης ικανοτήτων για τους φορείς που συμμετέχουν στηνεφαρμογή της παρούσας συμφωνίας.
                     
                     
                        ICF, SIIAVA, ESNACIFOR και άλλα ακαδημαϊκά ιδρύματα
                     
                  
                        2.2
                     
                     
                        Μεσαία
                     
                     
                        Ανάπτυξη ικανοτήτων
                     
                     
                        Ανάπτυξη και εφαρμογή σχεδίου ανάπτυξης ικανοτήτων για τους φορείς εκμετάλλευσης στον τομέα της δασοκομίας.
                     
                     
                        ICF
                     
                  
                        3.1
                     
                     
                        Υψηλή
                     
                     
                        Στρατηγική δράση
                     
                     
                        Εξορθολογισμός και απλούστευση των διαδικασιών για τις δραστηριότητες των κυβερνητικών φορέων που αφορούν τον δασικό τομέα.
                     
                     
                        ICF, SAR, SAG, IHSS, STSS
                     
                  
                        3.2
                     
                     
                        Υψηλή
                     
                     
                        Στρατηγική δράση
                     
                     
                        Αξιολόγηση και επικαιροποίηση των διαδικασιών στους φορείς που συμμετέχουν στην εφαρμογή της παρούσας συμφωνίας για τον χειρισμό παραβάσεων και την επιβολή κυρώσεων.
                     
                     
                        SIIAVA
                     
                  
                        3.3
                     
                     
                        Υψηλή
                     
                     
                        Στρατηγική δράση
                     
                     
                        Θέσπιση και εφαρμογή μιας διαδικασίας ελέγχου βάσει κινδύνων και μιας διαδικασίας επαλήθευσης.
                     
                     
                        ICF, MiAmbiente, PNP, MP
                     
                  
                        3.4
                     
                     
                        Υψηλή
                     
                     
                        Στρατηγική δράση
                     
                     
                        Επικαιροποίηση, συντήρηση και εφαρμογή του εθνικού συστήματος ΤΠ για την ιχνηλασιμότητα της ξυλείας (SIRMA).
                     
                     
                        ICF
                     
                  
                        3.5
                     
                     
                        Υψηλή
                     
                     
                        Στρατηγική δράση
                     
                     
                        Δημιουργία και εφαρμογή νέων δομικών ενοτήτων στο εθνικό σύστημα δασικών πληροφοριών (SNIF).
                     
                     
                        ICF
                     
                  
                        3.6
                     
                     
                        Μεσαία
                     
                     
                        Στρατηγική δράση
                     
                     
                        Κατάρτιση και εφαρμογή πολιτικών για την αποκέντρωση και την ανάθεση διοικητικών διαδικασιών που σχετίζονται με τον τομέα της δασοκομίας σε κυβερνητικούς φορείς.
                     
                     
                        ICF, SAR, SAG, IHSS, STSS
                     
                  
                        3.7
                     
                     
                        Μεσαία
                     
                     
                        Στρατηγική δράση
                     
                     
                        Δημιουργία διασφαλίσεων για τις ευάλωτες ομάδες στο πλαίσιο της εφαρμογής της παρούσας συμφωνίας.
                     
                     
                        SIIAVA
                     
                  
                        3.8
                     
                     
                        Μεσαία
                     
                     
                        Στρατηγική δράση
                     
                     
                        Ανάπτυξη και εφαρμογή μιας σταδιακής στρατηγικής για την ενίσχυση της συμμόρφωσης προς τις νομοθετικές απαιτήσεις από την πλευρά των πολύ μικρών και μικρομεσαίων επιχειρήσεων στον τομέα της δασοκομίας.
                     
                     
                        SIIAVA
                     
                  
                        3.9
                     
                     
                        Μεσαία
                     
                     
                        Στρατηγική δράση
                     
                     
                        Σχεδιασμός και εφαρμογή εθνικού συστήματος ταξινόμησης της χρήσης γης.
                     
                     
                        IP, ICF, INA
                     
                  
                        3.10
                     
                     
                        Μεσαία
                     
                     
                        Στρατηγική δράση
                     
                     
                        Επικαιροποίηση του πίνακα περιβαλλοντικής κατηγοριοποίησης του MiAmbiente για το πιστοποιητικό περιβαλλοντικής άδειας για τις δασοκομικές επιχειρήσεις και τους χώρους αποθήκευσης ξυλείας.
                     
                     
                        ICF, MiAmbiente
                     
                  
                        3.11
                     
                     
                        Μεσαία
                     
                     
                        Στρατηγική δράση
                     
                     
                        Δημιουργία συστήματος στο Υπουργείο Απασχόλησης και Κοινωνικών Ασφαλίσεων για την καταγραφή και διαχείριση πληροφοριών σχετικά με την απασχόληση στον τομέα της δασοκομίας.
                     
                     
                        STSS
                     
                  
                        3.12
                     
                     
                        Χαμηλή
                     
                     
                        Στρατηγική δράση
                     
                     
                        Σχεδιασμός και εφαρμογή μιας στρατηγικής με βάση την παροχή κινήτρων με επίκεντρο τις πολύ μικρές και μικρομεσαίες επιχειρήσεις στον τομέα της δασοκομίας.
                     
                     
                        ICF, SAR, SAG, IHSS, STSS
                     
                  
                        3.13
                     
                     
                        Χαμηλή
                     
                     
                        Στρατηγική δράση
                     
                     
                        Σχεδιασμός και εφαρμογή μιας εθνικής επικοινωνιακής στρατηγικής για την παρούσα συμφωνία.
                     
                     
                        ICF, SIIAVA
                     
                  
                        3.14
                     
                     
                        Χαμηλή
                     
                     
                        Στρατηγική δράση
                     
                     
                        Συμφωνία σχετικά με πολιτικές με στόχο τη βελτίωση και την εναρμόνιση των τομέων της γεωργίας και της δασοκομίας.
                     
                     
                        SDE, ICF, SAG, MiAmbiente, IHCAFE
                     
                  
                        4.1
                     
                     
                        Υψηλή
                     
                     
                        Μελέτες
                     
                     
                        Ανάλυση των θεσμικών τεχνικών και επιχειρησιακών ικανοτήτων για την εφαρμογή της παρούσας συμφωνίας.
                     
                     
                        SIIAVA
                     
                  
                        4.2
                     
                     
                        Υψηλή
                     
                     
                        Μελέτες
                     
                     
                        Μελέτη του αντικτύπου της παρούσας συμφωνίας στα μέσα διαβίωσης των ευάλωτων ομάδων, συμπεριλαμβανομένης της δημιουργίας μιας βασικής μεθοδολογίας.
                     
                     
                        Υπουργείο Κοινωνικής Ένταξης (SEDIS) - DINAFROH, ICF
                     
                  
                        4.3
                     
                     
                        Υψηλή
                     
                     
                        Μελέτες
                     
                     
                        Επανεξέταση του τελωνειακού καθεστώτος που σχετίζεται με το επίπεδο επαλήθευσης της νομιμότητας (εισαγωγών και εξαγωγών) με στόχο την εναρμόνισή του με τις διαδικασίες της παρούσας συμφωνίας.
                     
                     
                        DARA, SAR, ICF
                     
                  
                        4.4
                     
                     
                        Υψηλή
                     
                     
                        Μελέτες
                     
                     
                        Διενέργεια βασικής μελέτης σχετικά με το επίπεδο συμμόρφωσης των φορέων εκμετάλλευσης του τομέα της δασοκομίας, συμπεριλαμβανομένων των περιβαλλοντικών, κοινωνικών και οικονομικών πτυχών που καλύπτονται από τις αρχές, τα κριτήρια και τους δείκτες της παρούσας συμφωνίας.
                     
                     
                        ICF, SIIAVA
                     
                  
                        4.5
                     
                     
                        Μεσαία
                     
                     
                        Μελέτες
                     
                     
                        Μελέτη των επιδόσεων στην πρωτογενή και δευτερογενή βιομηχανική μεταποίηση ως βάση για την καθιέρωση ελέγχων στα συστήματα ιχνηλασιμότητας.
                     
                     
                        ICF, AMADHO, ESNACIFOR και άλλα ακαδημαϊκά ιδρύματα
                     
                  
                        4.6
                     
                     
                        Μεσαία
                     
                     
                        Μελέτες
                     
                     
                        Επικαιροποίηση της απογραφής των επιχειρήσεων πρωτογενών και δευτερογενών δασικών προϊόντων και των χώρων αποθήκευσης ξυλείας για την εφαρμογή μηχανισμών ελέγχου και επαλήθευσης.
                     
                     
                        ICF
                     
                  
                        5.1
                     
                     
                        Υψηλή
                     
                     
                        Νομικές πράξεις
                     
                     
                        Δημιουργία και θεσμοθέτηση της SIIAVA.
                     
                     
                        SDE, ICF, IP, INA, DINAFROH, MiAmbiente, SAG, SAR, DARA, IAIP, αστυνομία, FFAA, PGR, IHSS, STSS, ESNACIFOR και άλλα ακαδημαϊκά ιδρύματα
                     
                  
                        5.2
                     
                     
                        Υψηλή
                     
                     
                        Νομικές πράξεις
                     
                     
                        Δημιουργία και εφαρμογή νομικής πράξης για τη διαδικασία δέουσας επιμέλειας στην εθνική αγορά προϊόντων ξυλείας
                     
                     
                        ICF, PGR, MP
                     
                  
                        5.3
                     
                     
                        Υψηλή
                     
                     
                        Νομικές πράξεις
                     
                     
                        Δημιουργία και εφαρμογή νομικής πράξης για τη διαδικασία δέουσας επιμέλειας στις εισαγωγές προϊόντων ξυλείας.
                     
                     
                        ICF, DARA, BCH
                     
                  
                        5.4
                     
                     
                        Υψηλή
                     
                     
                        Νομικές πράξεις
                     
                     
                        Αξιολόγηση, επικαιροποίηση και εφαρμογή των κανόνων σχετικά με τους μηχανισμούς ελέγχου για την ξυλεία και τα προϊόντα ξυλείας υπό διαμετακόμιση και για την ξυλεία και τα προϊόντα ξυλείας που εισάγονται στη χώρα.
                     
                     
                        DARA, ICF, SAR
                     
                  
                        5.5
                     
                     
                        Υψηλή
                     
                     
                        Νομικές πράξεις
                     
                     
                        Δημιουργία και εφαρμογή κανονισμού για τον ορισμό των διαδικασιών έκδοσης πιστοποιητικών νομιμότητας και αδειών FLEGT και H-Legal.
                     
                     
                        ICF
                     
                  
                        5.6
                     
                     
                        Υψηλή
                     
                     
                        Νομικές πράξεις
                     
                     
                        Δημιουργία και εφαρμογή κανόνων για την υλοτόμηση διάσπαρτων δένδρων εκτός δασών.
                     
                     
                        ICF
                     
                  
                        5.7
                     
                     
                        Υψηλή
                     
                     
                        Νομικές πράξεις
                     
                     
                        Δημιουργία και εφαρμογή κανόνων για την υλοτόμηση δένδρων βάσει μη εμπορικών αδειών.
                     
                     
                        ICF
                     
                  
                        5.8
                     
                     
                        Υψηλή
                     
                     
                        Νομικές πράξεις
                     
                     
                        Ανάπτυξη και εφαρμογή ενός κανονισμού και άλλων ρυθμίσεων για την εφαρμογή του νόμου για την ελεύθερη, εκ των προτέρων και κατόπιν ενημέρωσης συναίνεση.
                     
                     
                        STSS, DINAFROH, CONPAH, ενώσεις αυτόχθονων πληθυσμών και άλλες εμπλεκόμενες οργανώσεις
                     
                  
                        5.9
                     
                     
                        Μεσαία
                     
                     
                        Νομικές πράξεις
                     
                     
                        Δημιουργία και εφαρμογή κανονισμού για τον καθορισμό των διαδικασιών κατηγοριοποίησης των παραβάσεων ή των περιπτώσεων μη συμμόρφωσης εκ μέρους δημόσιων λειτουργών.
                     
                     
                        SIIAVA
                     
                  
                        5.10
                     
                     
                        Μεσαία
                     
                     
                        Νομικές πράξεις
                     
                     
                        Κατάρτιση και εφαρμογή κατευθυντήριων γραμμών σχετικά με την αντιμετώπιση των παραβάσεων και την επιβολή ποινών σε φορείς εκμετάλλευσης του τομέα της δασοκομίας.
                     
                     
                        ICF, SIIAVA
                     
                  
                        5.11
                     
                     
                        Μεσαία
                     
                     
                        Νομικές πράξεις
                     
                     
                        Δημιουργία και εφαρμογή του κανονιστικού πλαισίου για τις εργασίες των αναδόχων.
                     
                     
                        ICF
                     
                  
                        5.12
                     
                     
                        Μεσαία
                     
                     
                        Νομικές πράξεις
                     
                     
                        Εξέταση, επικαιροποίηση και εφαρμογή των κατευθυντήριων γραμμών και προτύπων για τη βελτίωση της διαχείρισης των δασών.
                     
                     
                        ICF
                     
                  
                        5.13
                     
                     
                        Μεσαία
                     
                     
                        Νομικές πράξεις
                     
                     
                        Επικαιροποίηση και εφαρμογή των κανόνων για τις πιστοποιημένες δασικές φυτείες.
                     
                     
                        ICF
                     
                  
                        5.14
                     
                     
                        Χαμηλή
                     
                     
                        Νομικές πράξεις
                     
                     
                        Δημιουργία και εφαρμογή οδηγιών για τον έλεγχο της συμμόρφωσης των εγκεκριμένων ετήσιων επιχειρησιακών σχεδίων με το πρόγραμμα προστασίας.
                     
                     
                        ICF
                     
                  
                        5.15
                     
                     
                        Χαμηλή
                     
                     
                        Νομικές πράξεις
                     
                     
                        Δημιουργία και εφαρμογή πράξης για τον καθορισμό του ρόλου των δημοτικών περιβαλλοντικών μονάδων (UMA) στην έκδοση πιστοποιητικών περιβαλλοντικής άδειας σε συντονισμό με το MiAmbiente και την AMHON.
                     
                     
                        MiAmbiente, AMHON
                     
                  
                        5.16
                     
                     
                        Χαμηλή
                     
                     
                        Νομικές πράξεις
                     
                     
                        Αξιολόγηση, επικαιροποίηση και εφαρμογή των κανόνων για τα ειδικά σχέδια για γεωργοδασοκομικά συστήματα (PESA), λαμβανομένων υπόψη των εκτάσεων με εμβαδόν άνω των 100 εκταρίων.
                     
                     
                        ICF
                     
                  
                        5.17
                     
                     
                        Χαμηλή
                     
                     
                        Νομικές πράξεις
                     
                     
                        Ανάπτυξη και εφαρμογή μηχανισμού για την αναγνώριση ιδιωτικών συστημάτων πιστοποίησης δασών από το ICF.
                     
                     
                        ICF
                     
                  
      
      
         
            ΠΑΡΑΡΤΗΜΑ IX
            ΔΙΑΦΑΝΕΙΑ ΚΑΙ ΠΡΟΣΒΑΣΗ ΣΕ ΔΗΜΟΣΙΕΣ ΠΛΗΡΟΦΟΡΙΕΣ
            1.   ΕΙΣΑΓΩΓΗ
            Για την εφαρμογή της παρούσας συμφωνίας απαιτείται, μεταξύ άλλων, διαθεσιμότητα πληροφοριών σχετικά με την ΕΣΕΣ FLEGT και τους στόχους, την εφαρμογή, την παρακολούθηση και τον έλεγχό της. Οι πληροφορίες αυτές πρέπει να δημοσιοποιούνται από την κοινή επιτροπή εφαρμογής (ΚΕΕ) της συμφωνίας και από καθένα από τα μέρη, προκειμένου να διασφαλίζεται η κατανόηση του συστήματος αδειών FLEGT από το σύνολο των ενδιαφερόμενων μερών, καθώς και η χρηστή διακυβέρνηση σε ό,τι αφορά τη διαχείριση δασών.
            Για την επίτευξη αυτού του στόχου, στο παρόν παράρτημα καθορίζονται i) οι πληροφορίες σχετικά με τον τομέα της δασοκομίας που πρέπει να δημοσιοποιούνται, ii) οι φορείς που είναι αρμόδιοι για τη δημοσιοποίηση των εν λόγω πληροφοριών και iii) οι μηχανισμοί πρόσβασης στις πληροφορίες αυτές.
            Με τα εκτελεστικά μέτρα για τη δημοσιοποίηση των πληροφοριών διασφαλίζεται ότι: 1) οι δράσεις της ΚΕΕ και άλλων εμπλεκόμενων φορέων και οργανισμών κατά την εφαρμογή της παρούσας συμφωνίας είναι διαφανείς, κατανοητές και κατάλληλες για όλα τα ενδιαφερόμενα μέρη στην αλυσίδα εφοδιασμού δασικών προϊόντων και για το ευρύ κοινό· 2) υπάρχει μηχανισμός μέσω του οποίου τα ενδιαφερόμενα μέρη μπορούν να έχουν ελεύθερα πρόσβαση σε σημαντικές πληροφορίες σχετικά με τον τομέα της δασοκομίας· 3) η λειτουργία του συστήματος διασφάλισης της νομιμότητας (ΣΔΝ) που εφαρμόζει η Ονδούρα για τα προϊόντα ξυλείας ενισχύεται μέσω της διαθεσιμότητας πληροφοριών για την ανεξάρτητη παρακολούθηση, και 4) επιτυγχάνονται οι συνολικοί στόχοι της παρούσας συμφωνίας.
            Οι διατάξεις της παρούσας συμφωνίας συμμορφώνονται με τη νομοθεσία της Ονδούρας σχετικά με την πρόσβαση σε δημόσιες πληροφορίες, διασφαλίζοντας τη διαθεσιμότητα των εν λόγω πληροφοριών, τη διάδοσή τους σε τακτική βάση και την άμεση παροχή τους κατόπιν αιτήματος. Επιπλέον, το παρόν παράρτημα στηρίζεται στους νόμους, στους κανονισμούς και στις συμφωνίες που αναφέρονται στο παράρτημα II και στο παράρτημα V.
            Ο μηχανισμός διαφάνειας παρέχει στα ενδιαφερόμενα μέρη πρόσβαση σε σχετικές πληροφορίες στο πλαίσιο της παρακολούθησης της εφαρμογής της συμφωνίας και σε σημαντικές πληροφορίες σχετικά με τον τομέα της δασοκομίας με στόχο την ενίσχυση της διακυβέρνησης του εν λόγω τομέα στην Ονδούρα.
            2.   ΣΤΟΧΟΙ
            
                        —
                     
                     
                        Να ενισχυθεί η αξιοπιστία και η διακυβέρνηση του εθνικού συστήματος διαχείρισης δασών και του συστήματος αδειών FLEGT,
                     
                  
                        —
                     
                     
                        να αυξηθεί ο βαθμός επίγνωσης των πληροφοριών τις οποίες δημοσιοποιεί η Ονδούρα,
                     
                  
                        —
                     
                     
                        να διασφαλιστεί η διάδοση πληροφοριών σχετικά με τον τομέα της δασοκομίας και
                     
                  
                        —
                     
                     
                        να παρασχεθεί στα ενδιαφερόμενα μέρη η δυνατότητα παρακολούθησης της εφαρμογής της παρούσας συμφωνίας.
                     
                  3.   ΙΣΤΟΡΙΚΟ
            Οι διατάξεις του παρόντος παραρτήματος συμμορφώνονται με τον νόμο για τη διαφάνεια και την πρόσβαση σε δημόσιες πληροφορίες (LTAIP). Σκοπός του νόμου αυτού είναι η ανάπτυξη και η εφαρμογή της εθνικής πολιτικής για τη διαφάνεια, καθώς και η κατοχύρωση του δικαιώματος κάθε προσώπου να έχει πρόσβαση σε δημόσιες πληροφορίες, με στόχο την ενίσχυση του κράτους δικαίου και την εδραίωση της δημοκρατίας μέσω της συμμετοχής των πολιτών.
            Το άρθρο 6 του νόμου LTAIP αναφέρεται στην προαγωγή μιας νοοτροπίας διαφάνειας και πρόσβασης του κοινού σε πληροφορίες, προβλέποντας ότι οι φορείς που καλύπτονται από τον παρόντα νόμο παρέχουν στους δημόσιους υπαλλήλους τακτική και επικαιροποιημένη κατάρτιση σε σχέση με την παροχή πρόσβασης σε πληροφορίες με πνεύμα διαφάνειας, τόσο για την πληροφόρηση όσο και για τη δημόσια διακυβέρνηση.
            Προκειμένου να συμμορφώνονται με τον νόμο LTAIP, όλοι οι δημόσιοι φορείς στην Ονδούρα έχουν «Πύλη διαφάνειας» η οποία παρέχει στο ευρύ κοινό πληροφορίες σχετικά με τον φορέα, τα καθήκοντα, τις εξουσίες, τις δραστηριότητες και τη διαχείριση των πόρων του. Επιπλέον, κάθε φορέας έχει έναν Υπεύθυνο Δημόσιων Πληροφοριών, ο οποίος είναι αρμόδιος να απαντά σε ερωτήσεις πολιτών και να παρέχει πληροφορίες στους πολίτες κατόπιν αιτήματος, υπό την προϋπόθεση ότι οι πληροφορίες δεν έχουν χαρακτηριστεί εμπιστευτικές. Οι ζητούμενες πληροφορίες μπορούν να παρέχονται αυτοπροσώπως ή να αποστέλλονται μέσω φαξ, μέσω ταχυδρομείου ή μέσω ηλεκτρονικού ταχυδρομείου.
            Το άρθρο 17 του νόμου LTAIP ορίζει ότι «οι δημόσιες πληροφορίες θεωρούνται εμπιστευτικές εάν η βλάβη την οποία θα μπορούσαν να προκαλέσουν οι πληροφορίες είναι μεγαλύτερη από το δημόσιο συμφέρον που εξυπηρετεί η επίγνωση των πληροφοριών αυτών, ή εάν η αποκάλυψη των πληροφοριών θα έθετε σε κίνδυνο ή θα επηρέαζε δυσμενώς:
            
                        (1)
                     
                     
                        την εθνική ασφάλεια·
                     
                  
                        (2)
                     
                     
                        τη ζωή, την ασφάλεια και την υγεία οποιουδήποτε προσώπου, την ανθρωπιστική βοήθεια, τα διά νόμου προστατευόμενα συμφέροντα των παιδιών ή άλλων προσώπων, ή την εγγύηση της διαδικασίας δικαστικής προσφυγής "habeas data"·
                     
                  
                        (3)
                     
                     
                        την πρόοδο των εμπιστευτικών ερευνών σε σχέση με την πρόληψη, τη διερεύνηση και τη δίωξη εγκλημάτων ή την απονομή δικαιοσύνης·
                     
                  
                        (4)
                     
                     
                        τα συμφέροντα που προστατεύονται από το εθνικό Σύνταγμα και τους νόμους·
                     
                  
                        (5)
                     
                     
                        τη διεξαγωγή διεθνών διαπραγματεύσεων και σχέσεων, καθώς και
                     
                  
                        (6)
                     
                     
                        την οικονομική, χρηματοπιστωτική ή νομισματική σταθερότητα της Ονδούρας ή τη διακυβέρνησή της.
                     
                  Για την ενίσχυση της διακυβέρνησης στον τομέα της δασοκομίας, το Εθνικό Ινστιτούτο για τη Διατήρηση και Ανάπτυξη των Δασών, τις Προστατευόμενες Περιοχές και την Άγρια Πανίδα και Χλωρίδα (ICF) διαθέτει επικοινωνιακή στρατηγική η οποία θα καθοδηγεί τις επικοινωνίες σχετικά με την παρούσα συμφωνία στην Ονδούρα.
            Η εν λόγω επικοινωνιακή στρατηγική λαμβάνει τη μορφή κατευθυντήριων γραμμών που αποσκοπούν στη βελτίωση των επικοινωνιών και με τον τρόπο αυτόν καθιστούν τις προσπάθειες της Ονδούρας στον τομέα της διαχείρισης των δασών περισσότερο ορατό στο εθνικό και διεθνές κοινό. Περιλαμβάνει προτάσεις για την ενίσχυση των συνεργειών για τη συνεργασία μεταξύ διαφόρων ενδιαφερόμενων μερών (του ιδιωτικού τομέα, της κοινωνίας των πολιτών και των αυτόχθονων πληθυσμών και των πληθυσμών αφρικανικής καταγωγής της Ονδούρας) ούτως ώστε, μέσω στρατηγικών και συντονισμένων επικοινωνιών, να μπορούν να αξιοποιηθούν οι υφιστάμενοι και οι αναδυόμενοι δίαυλοι επικοινωνίας.
            Εάν το κοινό κατανοήσει καλύτερα το έργο της Ονδούρας για την υποστήριξη της παρούσας συμφωνίας και τα κοινωνικά οφέλη που αποφέρει η ενίσχυση της διαχείρισης δασών, θα ενθαρρυνθεί να συμμετάσχει ενεργά στην προαγωγή της χρηστής διακυβέρνησης, ενισχύοντας έτσι την αξιοπιστία των δημόσιων φορέων.
            4.   ΠΛΗΡΟΦΟΡΙΕΣ ΠΡΟΣ ΔΗΜΟΣΙΕΥΣΗ
            
                     
                        4.1
                     
                     
                        Πληροφορίες που θα δημοσιεύονται από την ΚΕΕ
                        
                                    α)
                                 
                                 
                                    Δομή και λειτουργία της ΚΕΕ.
                                 
                              
                                    β)
                                 
                                 
                                    Πρακτικά συνεδριάσεων της ΚΕΕ και ληφθείσες αποφάσεις.
                                 
                              
                                    γ)
                                 
                                 
                                    Ετήσια έκθεση της ΚΕΕ, στην οποία περιλαμβάνονται ιδίως οι ακόλουθες πληροφορίες:
                                    
                                                —
                                             
                                             
                                                η πρόοδος που έχει σημειωθεί όσον αφορά την επίτευξη των στόχων της παρούσας συμφωνίας εντός της καθορισμένης προθεσμίας, καθώς και όλα τα ζητήματα που άπτονται της εφαρμογής της·
                                             
                                          
                                                —
                                             
                                             
                                                οι ποσότητες ξυλείας και προϊόντων ξυλείας που έχουν εισαχθεί στην Ονδούρα και τα μέτρα που έχουν ληφθεί από τα μέρη για να αποτραπεί η εισαγωγή ξυλείας και προϊόντων ξυλείας παράνομης προέλευσης, προκειμένου να διαφυλάσσεται η ακεραιότητα του συστήματος αδειών FLEGT·
                                             
                                          
                                                —
                                             
                                             
                                                οι περιπτώσεις μη συμμόρφωσης με το σύστημα αδειών FLEGT στην Ονδούρα και τα μέτρα που έχουν ληφθεί για την αντιμετώπιση τέτοιων περιπτώσεων, συμπεριλαμβανομένης της απόρριψης αιτήσεων αδειών FLEGT·
                                             
                                          
                                                —
                                             
                                             
                                                ο αριθμός περιπτώσεων καθώς και οι αντίστοιχες ποσότητες ξυλείας και προϊόντων ξυλείας που έχουν φτάσει σε σημεία τελωνειακού ελέγχου της Ένωσης χωρίς άδεια FLEGT·
                                             
                                          
                                                —
                                             
                                             
                                                τα μέτρα που αποσκοπούν στην αποτροπή της εξαγωγής ξυλείας και προϊόντων ξυλείας παράνομης προέλευσης σε αγορές εκτός της Ένωσης ή της πώλησής τους στην εθνική αγορά·
                                             
                                          
                                                —
                                             
                                             
                                                κατάλογος των αδειών FLEGT που έχουν εκδοθεί από την Ονδούρα·
                                             
                                          
                                                —
                                             
                                             
                                                οι ποσότητες προϊόντων ξυλείας που έχουν εισαχθεί από την Ένωση στο πλαίσιο του συστήματος αδειών FLEGT, σύμφωνα με τις σχετικές κλάσεις του εναρμονισμένου συστήματος (ΕΣ) και ανάλογα με το κράτος μέλος της Ένωσης όπου πραγματοποιήθηκε η εισαγωγή στην Ένωση.
                                             
                                          
                              
                                    δ)
                                 
                                 
                                    Γενικές πληροφορίες σχετικά με τον ανεξάρτητο έλεγχο, στις οποίες περιλαμβάνονται οι ακόλουθες:
                                    
                                                —
                                             
                                             
                                                όροι εντολής για τον ανεξάρτητο έλεγχο·
                                             
                                          
                                                —
                                             
                                             
                                                ανακοίνωση του ελέγχου·
                                             
                                          
                                                —
                                             
                                             
                                                όροι εντολής και εκθέσεις επιθεώρησης και ελέγχου του ανεξάρτητου ελεγκτή·
                                             
                                          
                                                —
                                             
                                             
                                                καταγγελίες όσον αφορά τον ελεγκτή και τον ανεξάρτητο έλεγχο και τρόπος χειρισμού τους.
                                             
                                          
                              
                                    ε)
                                 
                                 
                                    Κατευθυντήριες γραμμές για την επαλήθευση της νομιμότητας, κατά τα προβλεπόμενα στο παράρτημα II.
                                 
                              
                                    στ)
                                 
                                 
                                    Το χρονοδιάγραμμα για την εφαρμογή της παρούσας συμφωνίας, καθώς και σύνοψη των δραστηριοτήτων που έχουν διεξαχθεί, με αξιολόγηση της προόδου που έχει σημειωθεί ως προς την εφαρμογή της, συμπεριλαμβανομένων πληροφοριών σχετικά με την πρόοδο που έχει σημειωθεί όσον αφορά την εφαρμογή των συμπληρωματικών μέτρων που προβλέπονται στο παράρτημα VIII.
                                 
                              
                  
                     
                        4.2
                     
                     
                        Πληροφορίες σχετικά με την εφαρμογή και τις επιδόσεις της παρούσας συμφωνίας
                        
                                    —
                                 
                                 
                                    Το κείμενο της παρούσας συμφωνίας, τα παραρτήματα και τυχόν τροποποιήσεις της.
                                 
                              
                  
                     
                        4.2.1
                     
                     
                        Πληροφορίες σχετικά με το ΣΔΝ
                        
                                    —
                                 
                                 
                                    Τεκμηρίωση σχετικά με το ΣΔΝ που εφαρμόζει η Ονδούρα για τα προϊόντα ξυλείας,
                                 
                              
                                    —
                                 
                                 
                                    κατευθυντήριες γραμμές για την επαλήθευση της νομιμότητας, κατά τα προβλεπόμενα στο παράρτημα II, και
                                 
                              
                                    —
                                 
                                 
                                    διαδικασίες έκδοσης αδειών FLEGT.
                                 
                              
                  
                     
                        4.2.2
                     
                     
                        Πληροφορίες σχετικά με τις δομές και τις διαδικασίες στο πλαίσιο της παρούσας συμφωνίας
                        
                                    —
                                 
                                 
                                    Κατάλογος φορέων/οργανισμών που συμμετέχουν στην παρούσα συμφωνία,
                                 
                              
                                    —
                                 
                                 
                                    δομή και λειτουργία της μονάδας επαλήθευσης της νομιμότητας, και
                                 
                              
                                    —
                                 
                                 
                                    δομή και λειτουργία της μονάδας αδειοδότησης FLEGT.
                                 
                              
                  
                     
                        4.2.3
                     
                     
                        Τεκμηρίωση που συνδέεται με την παρούσα συμφωνία
                        
                                    —
                                 
                                 
                                    Εθνική στρατηγική για τον έλεγχο της παράνομης υλοτομίας και μεταφοράς προϊόντων ξυλείας (ENCTI),
                                 
                              
                                    —
                                 
                                 
                                    επικοινωνιακή στρατηγική για την ΕΣΕΣ FLEGT και τη βελτίωση της διακυβέρνησης στον δασικό τομέα, και
                                 
                              
                                    —
                                 
                                 
                                    ειδικό σχέδιο για τη νομιμοποίηση της κυριότητας γης.
                                 
                              
                  
                     
                        4.3
                     
                     
                        Γεωγραφικές πληροφορίες
                        
                                    —
                                 
                                 
                                    πολιτικο-διοικητικές διαιρέσεις,
                                 
                              
                                    —
                                 
                                 
                                    φυτική κάλυψη,
                                 
                              
                                    —
                                 
                                 
                                    προστατευόμενες περιοχές,
                                 
                              
                                    —
                                 
                                 
                                    δηλωθείσες μικρολεκάνες απορροής,
                                 
                              
                                    —
                                 
                                 
                                    εγκεκριμένα σχέδια διαχείρισης δασών για εκτάσεις γης ιδιωτικής, εθνικής ή δημοτικής (περιοχή ejido) ιδιοκτησίας,
                                 
                              
                                    —
                                 
                                 
                                    περιοχές εγγεγραμμένες στον κατάλογο αναπαλλοτρίωτων δημόσιων δασικών πόρων, και
                                 
                              
                                    —
                                 
                                 
                                    τίτλοι ιδιοκτησίας καταχωρισμένοι στο όνομα του ICF και καταχωρισμένοι τίτλοι εδαφών των αυτόχθονων πληθυσμών και των πληθυσμών αφρικανικής καταγωγής της Ονδούρας.
                                 
                              
                  
                     
                        4.4
                     
                     
                        Πληροφορίες σχετικά με τη διαχείριση δασών και την υλοτομία
                        
                                    —
                                 
                                 
                                    σχέδια διαχείρισης δασών που έχουν εγκριθεί κατά τη διάρκεια του έτους,
                                 
                              
                                    —
                                 
                                 
                                    ετήσια επιχειρησιακά σχέδια που έχουν εγκριθεί κατά τη διάρκεια του έτους,
                                 
                              
                                    —
                                 
                                 
                                    σχέδια διάσωσης που έχουν εγκριθεί κατά τη διάρκεια του έτους,
                                 
                              
                                    —
                                 
                                 
                                    ειδικά σχέδια για γεωργοδασοκομικά συστήματα που έχουν εγκριθεί κατά τη διάρκεια του έτους,
                                 
                              
                                    —
                                 
                                 
                                    πιστοποιητικά δασικών φυτειών που έχουν εγκριθεί κατά τη διάρκεια του έτους,
                                 
                              
                                    —
                                 
                                 
                                    υλοτόμηση πιστοποιημένων δασικών φυτειών που έχει εγκριθεί κατά τη διάρκεια του έτους,
                                 
                              
                                    —
                                 
                                 
                                    υλοτόμηση εθνικών δασών μέσω διαδικασιών υποβολής προσφορών (κατά περίπτωση),
                                 
                              
                                    —
                                 
                                 
                                    συμβάσεις διαχείρισης για κοινότητες, οργανωμένες ομάδες και νομικά ή φυσικά πρόσωπα,
                                 
                              
                                    —
                                 
                                 
                                    επιχειρήσεις δασικών προϊόντων και χώροι αποθήκευσης ξυλείας που έχουν καταχωριστεί σε μητρώο του ICF, και
                                 
                              
                                    —
                                 
                                 
                                    όγκος προϊόντων και υποπροϊόντων που υλοτομούνται ετησίως ανά τύπο άδειας, δάσους, εγγείου ιδιοκτησίας και ανά δασοκομική περιφέρεια.
                                 
                              
                  
                     
                        4.5
                     
                     
                        Πληροφορίες σχετικά με την παραγωγή ξυλείας
                        
                                    —
                                 
                                 
                                    Ετήσια παραγωγή μεταποιημένων προϊόντων ξυλείας ανά τύπο δάσους, δασοκομική περιφέρεια και επιχείρηση δασικών προϊόντων.
                                 
                              
                  
                     
                        4.6
                     
                     
                        Πληροφορίες σχετικά με το διεθνές εμπόριο
                        
                                    —
                                 
                                 
                                    Μητρώο εισαγωγών/εξαγωγών για τα προϊόντα ξυλείας, όπου περιλαμβάνονται: ο όγκος, οι τύποι προϊόντος και οι χώρες εμπορίας,
                                 
                              
                                    —
                                 
                                 
                                    οι δημοσιευμένες εγχώριες τιμές ξυλείας και
                                 
                              
                                    —
                                 
                                 
                                    τα εκδοθέντα πιστοποιητικά CITES.
                                 
                              
                  
                     
                        4.7
                     
                     
                        Έσοδα από διοικητικές επιβαρύνσεις
                        Η είσπραξη των εν λόγω εσόδων διέπεται από το άρθρο 503 του γενικού κανονισμού περί δασοκομίας μέσω εντύπων και πληρωμών που αποστέλλονται στο Δημόσιο Ταμείο της Ονδούρας.
                        Δυνάμει των εξουσιών που του εκχωρούνται εκ του νόμου και κατά την εκπλήρωση των καθηκόντων και των λειτουργιών που του ανατίθενται βάσει του νόμου περί δασοκομίας, μεταξύ άλλων, το ICF δημοσιεύει τα εν λόγω έσοδα τακτικά και συστηματικά με τη χρήση ηλεκτρονικών ή υπολογιστικών μέσων, ή σε έντυπη μορφή εάν κρίνεται απαραίτητο (άρθρο 13 του νόμου LTAIP).
                        
                                    α)
                                 
                                 
                                    Έκθεση σχετικά με τα έσοδα από διοικητικές επιβαρύνσεις που επιβάλλονται από την δασική αρχή (ICF)
                                    Όσον αφορά την υλοτόμηση δασών και την καταβολή επιβαρύνσεων, τελών και φόρων, αποφασίστηκε να συμπεριληφθούν τα ακόλουθα στοιχεία προς δημοσίευση:
                                    
                                                (1)
                                             
                                             
                                                Οι πληρωμές προς το ICF για διοικητικά έξοδα που προκύπτουν κατά την έγκριση και την παρακολούθηση σχεδίων διαχείρισης δασών και ετήσιων επιχειρησιακών σχεδίων για δάση ιδιωτικής και δημοτικής (ejido) ιδιοκτησίας (άρθρο 507 του γενικού κανονισμού περί δασοκομίας). Οι καταβλητέες επιβαρύνσεις από την ημερομηνία έναρξης ισχύος της παρούσας συμφωνίας καθορίζονται στην απόφαση GG-486-1996 (ξυλεία πεύκης) και στην απόφαση GG-MP-104-2007 (ξυλεία πλατύφυλλων δένδρων) και ενδέχεται να τροποποιηθούν. Εάν επέλθουν μεταβολές στις εν λόγω επιβαρύνσεις εξυπηρέτησης, οι μεταβολές θα δημοσιεύονται σε νέες αποφάσεις.
                                             
                                          
                                                (2)
                                             
                                             
                                                Καταβάλλεται τέλος υλοτομίας στο ICF για την υλοτόμηση ξυλείας πεύκης ή πλατύφυλλων δένδρων σε δάση εθνικής ιδιοκτησίας, όπως προβλέπεται στη συμφωνία αριθ. 033-2015 του ICF και ενδέχεται να τροποποιηθεί. Τυχόν τροποποιήσεις σε οποιαδήποτε απόφαση θα δημοσιεύονται.
                                             
                                          
                              
                                    β)
                                 
                                 
                                    Εκθέσεις σχετικά με άλλα έσοδα
                                    
                                                (1)
                                             
                                             
                                                Πληρωμές προστίμων και κυρώσεις για αδικήματα και εγκλήματα που προβλέπονται στον νόμο LFAPVSκαι στον γενικό εκτελεστικό κανονισμό του. Όσον αφορά τα αδικήματα στον τομέα της δασοκομίας, το ICF καθορίζει και διαχειρίζεται τα πρόστιμα και τις κυρώσεις, κατά τα οριζόμενα στον ειδικό κανονισμό περί της επιβολής προστίμων και κυρώσεων από την Επιτροπή Διοικητικών Αδικημάτων (Συμφωνία αριθ. 010-2014 του ICF).
                                             
                                          
                              
                  
                     
                        4.8
                     
                     
                        Αδικήματα και εγκλήματα στον τομέα της δασοκομίας
                        Πληροφορίες σχετικά με όλες τις υποθέσεις εγκλημάτων στον τομέα της δασοκομίας που παραπέμπονται ενώπιον των δικαστηρίων και για τις οποίες έχει εκδοθεί τελεσίδικη απόφαση.
                     
                  5.   ΜΗΧΑΝΙΣΜΟΙ ΔΙΑΔΟΣΗΣ
            Τα μέρη αναλαμβάνουν την ευθύνη να διασφαλίζουν τη διαφάνεια σε σχέση με όλες τις δράσεις που αναλαμβάνονται εντός του πεδίου εφαρμογής της παρούσας συμφωνίας. Σύμφωνα με αυτό το πνεύμα, σε περίπτωση υποβολής ειδικής αίτησης από άλλο ενδιαφερόμενο μέρος του συγκεκριμένου τομέα, θα καθιστούν διαθέσιμη κάθε πληροφορία που θεωρούν απαραίτητη.
            Μεταξύ των μεθόδων και των διαύλων που χρησιμοποιούνται για τη δημοσίευση των εν λόγω πληροφοριών πρέπει να περιλαμβάνονται τα ακόλουθα:
            Επίσημες εκθέσεις και έντυπα μέσα ενημέρωσης
            
                        —
                     
                     
                        Πληροφορίες σχετικά με τον δασικό τομέα της Ονδούρας δημοσιεύονται στις Ετήσιες Στατιστικές για τη Δασοκομία (ICF)· με τον τρόπο αυτόν το ευρύ κοινό ενημερώνεται σχετικά με τις εξελίξεις στον τομέα της δασοκομίας. Επιπλέον, ενθαρρύνονται οι συμμαχίες με διάφορα ενδιαφερόμενα μέρη του δασικού τομέα για την επένδυση σε έντυπα μέσα ενημέρωσης (ενημερωτικά δελτία, φυλλάδια, διαφημιστικά πλαίσια κ.λπ.) και τη δημοσίευση επικαιροποιημένων πληροφοριών. Η Ένωση δημοσιεύει τις συμφωνίες εθελοντικής εταιρικής σχέσης FLEGT στην Επίσημη Εφημερίδα της Ευρωπαϊκής Ένωσης. Η ετήσια έκθεση κάθε χώρας σχετικά με τις ΕΣΕΣ FLEGT αποτελεί ακόμη μία έντυπη πηγή πληροφοριών σχετικά με τις εν λόγω συμφωνίες.
                     
                  Δικτυακοί τόποι
            
                        —
                     
                     
                        Το ICF θα δημιουργήσει στην ιστοσελίδα του μία ενότητα η οποία θα περιλαμβάνει συνδέσμους προς όλους τους φορείς και οργανισμούς που συμμετέχουν στην παρούσα συμφωνία. Γεωγραφικές πληροφορίες σχετικά με τον δασικό τομέα της Ονδούρας θα δημοσιεύονται στο σύστημα Geoportal του ICF.
                     
                  
                        —
                     
                     
                        Η Ένωση δημοσιεύει στους δικτυακούς τόπους της αντιπροσωπείας της Ευρωπαϊκής Ένωσης στην Ονδούρα και της Ευρωπαϊκής Επιτροπής πληροφορίες σχετικά με την ΚΕΕ (βλέπε 4.1), το κείμενο της παρούσας συμφωνίας (βλέπε 4.2) και σύνδεσμο προς την ιστοσελίδα του ICF.
                     
                  Άλλα μέσα διάδοσης
            
                        —
                     
                     
                        Πολυσυμμετοχικές πλατφόρμες ενδιαφερόμενων μερών,
                     
                  
                        —
                     
                     
                        δημόσιες συνεδριάσεις,
                     
                  
                        —
                     
                     
                        συνεντεύξεις Τύπου,
                     
                  
                        —
                     
                     
                        ταινίες σε μορφή βίντεο, και
                     
                  
                        —
                     
                     
                        ραδιόφωνο και τηλεόραση.
                     
                  6.   ΠΛΗΡΟΦΟΡΙΕΣ ΑΠΟ ΑΛΛΟΥΣ ΕΝΔΙΑΦΕΡΟΜΕΝΟΥΣ
            Χάριν της διαφάνειας, οι δημόσιοι φορείς, οι ΜΚΟ, οι ιδιωτικές αναπτυξιακές οργανώσεις και τα σχέδια που εκτελούν δραστηριότητες που σχετίζονται με τον τομέα της δασοκομίας θα πρέπει να συγκροτούν μηχανισμούς συντονισμού με το ICF προκειμένου να διευκολύνεται η πρόσβαση του κοινού σε πληροφορίες σχετικά με την παρούσα συμφωνία και το έργο για τη βελτίωση της διακυβέρνησης στον τομέα της δασοκομίας μέσω των δικτυακών τόπων τους και της ιστοσελίδας του ICF. Επιπλέον, το κοινό θα πρέπει επίσης να ενημερώνεται για τις δραστηριότητες των εν λόγω οργανισμών μέσω σχετικού τμήματος στην ιστοσελίδα του ICF.
            Οι μηχανισμοί επικοινωνίας πρέπει να βελτιωθούν ούτως ώστε το ICF να ενημερώνεται για οποιαδήποτε στήριξη η οποία σχετίζεται με τον τομέα της δασοκομίας και στην οποία συμμετέχει η Ένωση, εφόσον παρέχεται από άλλους φορείς ή οργανισμούς. Προκειμένου να επιτευχθεί αυτό, τα μέρη συμφωνούν να διοργανώνουν τακτικές συνεδριάσεις συντονισμού μεταξύ του ICF και της αντιπροσωπείας της Ευρωπαϊκής Ένωσης στην Ονδούρα.
         
      
      
         
            ΠΑΡΑΡΤΗΜΑ Χ
            ΚΟΙΝΉ ΕΠΙΤΡΟΠΉ ΕΦΑΡΜΟΓΉΣ
            Σύμφωνα με το άρθρο 19 της παρούσας συμφωνίας, τα μέρη συγκροτούν ένα όργανο παρακολούθησης και λήψης αποφάσεων με την ονομασία «κοινή επιτροπή εφαρμογής» (ΚΕΕ). Η ΚΕΕ είναι αρμόδια για την εφαρμογή και την εποπτεία της παρούσας συμφωνίας, συμπεριλαμβανομένης της διαχείρισης του ανεξάρτητου ελέγχου. Η ΚΕΕ διευκολύνει επίσης τον διάλογο και τις ανταλλαγές πληροφοριών μεταξύ των μερών. Η συγκρότηση και η σύνθεση της ΚΕΕ αντικατοπτρίζει τα διάφορα ενδιαφερόμενα μέρη του δασικού τομέα της Ονδούρας: τον δημόσιο και τον ιδιωτικό τομέα, την κοινωνία των πολιτών, τους αυτόχθονες πληθυσμούς και τους πληθυσμούς αφρικανικής καταγωγής της Ονδούρας, τις κοινότητες, καθώς και άλλες ομάδες, ανάλογα με την περίπτωση.
            Συγκεκριμένα η ΚΕΕ:
            
                        α)
                     
                     
                        Όσον αφορά τη διαχείριση της παρούσας συμφωνίας:
                        
                                    1.
                                 
                                 
                                    Δημοσιεύει ετήσια έκθεση σχετικά με την εφαρμογή της παρούσας συμφωνίας, σύμφωνα με το παράρτημα ΙΧ.
                                 
                              
                                    2.
                                 
                                 
                                    Μετά την αξιολόγηση της λειτουργίας του συστήματος επαλήθευσης της νομιμότητας που εφαρμόζει η Ονδούρα για τα προϊόντα ξυλείας (ΣΔΝ) και βάσει των κριτηρίων αξιολόγησης που παρουσιάζονται στο παράρτημα VII, προτείνει την ημερομηνία έναρξης της λειτουργίας του συστήματος αδειών FLEGT.
                                 
                              
                                    3.
                                 
                                 
                                    Συντάσσει, εξετάζει, επικαιροποιεί και επικυρώνει έγγραφα και ρυθμίσεις εφαρμογής της παρούσας συμφωνίας, όπως το εγχειρίδιο νομιμοποίησης του ΣΔΝ, τις κατευθυντήριες γραμμές για την εφαρμογή συμπληρωματικών και υποστηρικτικών μέτρων, καθώς και το χρονοδιάγραμμα εφαρμογής της παρούσας συμφωνίας.
                                 
                              
                                    4.
                                 
                                 
                                    Βάσει των εν λόγω εγγράφων και ρυθμίσεων εφαρμογής, για τα οποία είναι αρμόδια, αξιολογεί την πρόοδο προς την επίτευξη των στόχων και την τήρηση των προθεσμιών που έχουν καθοριστεί για τις διάφορες δράσεις που προβλέπονται στην παρούσα συμφωνία και την εφαρμογή της, και προτείνει και λαμβάνει μέτρα με στόχο τη βελτίωση της λειτουργίας της παρούσας συμφωνίας.
                                 
                              
                                    5.
                                 
                                 
                                    Αναλύει και καταγράφει όλες τις απαραίτητες τροποποιήσεις της παρούσας συμφωνίας. Η ΚΕΕ θα αναλύει επίσης, τουλάχιστον μία φορά ανά διετία, τυχόν αναθεωρήσεις ή επικαιροποιήσεις της παρούσας συμφωνίας και των παραρτημάτων της, οι οποίες ενδέχεται να κριθούν αναγκαίες προκειμένου να ληφθούν υπόψη τυχόν σχετικές αλλαγές στο κανονιστικό, διοικητικό και θεσμικό πλαίσιο της Ονδούρας.
                                 
                              
                                    6.
                                 
                                 
                                    Εξετάζει τα ζητήματα τα οποία προκαλούν ανησυχία και τα οποία τίθενται από οποιοδήποτε εκ των μερών και επιλύει κάθε διαφορά που ενδέχεται να προκύψει κατά την εφαρμογή του άρθρου 11 της παρούσας συμφωνίας.
                                 
                              
                                    7.
                                 
                                 
                                    Εξετάζει τα ζητήματα τα οποία προκαλούν ανησυχία και τα οποία τίθενται από οποιοδήποτε εκ των μερών και επιλύει κάθε διαφορά που ενδέχεται να προκύψει κατά την εφαρμογή του άρθρου 24 της παρούσας συμφωνίας.
                                 
                              
                                    8.
                                 
                                 
                                    Δημοσιεύει εκθέσεις και υπομνήματα ώστε να διασφαλίζει τη διαφάνεια του έργου της ΚΕΕ.
                                 
                              
                  
                        β)
                     
                     
                        Όσον αφορά την παρακολούθηση και αξιολόγηση της παρούσας συμφωνίας:
                        
                                    1.
                                 
                                 
                                    Συμφωνεί σχετικά με τη μέθοδο παρακολούθησης και αξιολόγησης της εφαρμογής και του αντικτύπου της παρούσας συμφωνίας.
                                 
                              
                                    2.
                                 
                                 
                                    Παρακολουθεί τη συνολική πρόοδο της εφαρμογής της παρούσας συμφωνίας, συμπεριλαμβανομένης της λειτουργίας του ΣΔΝ.
                                 
                              
                                    3.
                                 
                                 
                                    Πραγματοποιεί τακτικές κοινές αποστολές για την εξέταση της αποτελεσματικότητας της παρούσας συμφωνίας και του αντικτύπου της, βάσει των διαθέσιμων πληροφοριών.
                                 
                              
                                    4.
                                 
                                 
                                    Παρακολουθεί την κατάσταση της αγοράς, συντάσσει τακτικές εκθέσεις σχετικά με αυτήν, αναθέτοντας τη διενέργεια μελετών ανάλογα με τις ανάγκες και συνιστώντας τη λήψη μέτρων με βάση τις εκθέσεις ερευνών σχετικά με την κατάσταση της αγοράς προϊόντων ξυλείας.
                                 
                              
                                    5.
                                 
                                 
                                    Αξιολογεί τον κοινωνικό, οικονομικό και περιβαλλοντικό αντίκτυπο της παρούσας συμφωνίας, σύμφωνα με τις σχετικές ορθές πρακτικές και τα κριτήρια που θα συμφωνηθούν από τα μέρη, και εξετάζει τυχόν προβλήματα που ανακύπτουν από την εν λόγω αξιολόγηση.
                                 
                              
                                    6.
                                 
                                 
                                    Εντοπίζει τις δυσκολίες που σχετίζονται με την εφαρμογή της παρούσας συμφωνίας και προτείνει κατάλληλα μέτρα για την αντιμετώπισή τους.
                                 
                              
                  
                        γ)
                     
                     
                        Όσον αφορά τον ανεξάρτητο έλεγχο της παρούσας συμφωνίας:
                        
                                    1.
                                 
                                 
                                    Εκδίδει απόφαση περί μη διατύπωσης αντιρρήσεων για τον ορισμό του ανεξάρτητου ελεγκτή που επιλέγεται από τα μέρη και για την ανανέωση της σύμβασής του, κατά περίπτωση.
                                 
                              
                                    2.
                                 
                                 
                                    Εγκρίνει το εγχειρίδιο διαδικασιών ελέγχου και το πρόγραμμα εργασιών του ανεξάρτητου ελεγκτή σύμφωνα με το παράρτημα VI.
                                 
                              
                                    3.
                                 
                                 
                                    Εξετάζει και εγκρίνει τις εκθέσεις του οργανισμού που ενεργεί ως ανεξάρτητος ελεγκτής, εξετάζει τυχόν καταγγελίες σχετικά με τη λειτουργία του συστήματος αδειών FLEGT, και διαχειρίζεται την εφαρμογή των συστάσεων στο έδαφος καθενός εκ των μερών.
                                 
                              
                                    4.
                                 
                                 
                                    Ζητεί ειδικές εκθέσεις πέραν του ανεξάρτητου ελέγχου, σε περίπτωση που κριθούν αναγκαίες.
                                 
                              
                                    5.
                                 
                                 
                                    Εξετάζει καταγγελίες όσον αφορά το έργο του οργανισμού που λειτουργεί ως ανεξάρτητος ελεγκτής και συμφωνεί σχετικά με τα μέτρα που πρέπει να ληφθούν.
                                 
                              
                                    6.
                                 
                                 
                                    Δημοσιεύει εκθέσεις ανεξάρτητου ελέγχου σχετικά με το ΣΔΝ, σύμφωνα με τα παραρτήματα VI και IX.
                                 
                              
                                    7.
                                 
                                 
                                    Παρακολουθεί, κατά περίπτωση, τα μέτρα τα οποία λαμβάνονται για την αντιμετώπιση των προβλημάτων που εντοπίζει ο ανεξάρτητος ελεγκτής.
                                 
                              
                  
                        δ)
                     
                     
                        Όσον αφορά τη συμμετοχή των ενδιαφερόμενων μερών στην εφαρμογή και την παρακολούθηση της παρούσας συμφωνίας:
                        
                                    1.
                                 
                                 
                                    Λαμβάνει τα κατάλληλα μέτρα για την ενθάρρυνση της συμμετοχής των ενδιαφερόμενων μερών στην εφαρμογή της παρούσας συμφωνίας.
                                 
                              
                                    2.
                                 
                                 
                                    Προτείνει και δίνει συνέχεια σε συστάσεις σχετικά με τις απαιτήσεις ανάπτυξης ικανοτήτων για την επιτυχή εφαρμογή της παρούσας συμφωνίας και, κατά περίπτωση, σχετικά με την ανάγκη αύξησης των ικανοτήτων και της συμμετοχής από την πλευρά του ιδιωτικού τομέα, της κοινωνίας των πολιτών, των τοπικών κοινοτήτων και των αυτόχθονων πληθυσμών και πληθυσμών αφρικανικής καταγωγής της Ονδούρας στην εφαρμογή της παρούσας συμφωνίας σε συμμόρφωση με τους νόμους και τους κανονισμούς που άπτονται της διαχείρισης δασών στην Ονδούρα.
                                 
                              
                                    3.
                                 
                                 
                                    Εάν είναι απαραίτητο, συγκροτεί ομάδες εργασίας ή άλλα επικουρικά όργανα για τομείς εργασίας για τους οποίους απαιτείται ειδική εμπειρογνωσία ή υποβολή σχολίων από ενδιαφερόμενα μέρη.
                                 
                              
                                    4.
                                 
                                 
                                    Εγκρίνει τον εσωτερικό κανονισμό της ΚΕΕ και παρακολουθεί την εφαρμογή του.